
Cuvant inainte 


Prezentul volum cuprinde forma mult extinsă și 
elaborată a trei prelegeri susținute la Facultatea de Teo- 
logie Ortodoxă din Cluj Napoca in mai 2012, la invita- 
tia Pr. Prof. Dr. Ioan-Vasile Leb. Invitat fiind să susţin o 
serie de trei prelegeri care să fie cuprinse sub o singură 
temă, am ales să vorbesc despre relaţia dintre creştini şi 
păgâni în Antiohia în secolele II-IV, oprindu-mă asupra 
a trei exemple, din multe altele posibile. În Introducerea 
la prezentul volum voi prezenta motivele pentru care am 
ales aceste exemple ale convietuirii dintre creştini şi pă- 
gâni din Antiohia secolelor II-IV. Aici voi aminti doar 
faptul că fiecare dintre aceste trei exemple de convietu- 
ire au format atunci câte o prelegere, iar în acest volum 
formează câte un capitol. 

După susținerea prelegerilor, am început să lu- 
crez la extinderea conţinutului lor, până ce s-a ajuns la 
forma publicată aici. Chiar dacă forma şi dimensiunea 
acestora s-a schimbat semnificativ, concluziile prezen- 
tate în faţa studenţilor de la Cluj au rămas în mare parte 
aceleaşi. Cea mai mare parte a volumului a fost redactată 
la Geneva şi Sibiu în perioada mai 2012 — iulie 2014. 
Forma finală a prezentului volum a fost realizată la New 
York, unde în luna august din vara acestui an m-am aflat 
la o bursă de cercetare cu scopul de a redacta o mică lu- 
crare cu titlul Pelerinajul în Biserica primară. Pe lângă 
munca la acel proiect, am găsit timp pentru definitivarea 
acestui volum. 

Datorez recunoştinţă în primul rând Pr. Prof. Dr. 

Ioan-Vasile Leb pentru invitatia de a tine prelegerile care 
au stat la baza prezentului volum. Multumiri adresez de 
asemenea Pr. Conf. Dr. Gabriel Gardan care a asistat 
la prelegerile sustinute la Cluj si a mijlocit publicarea 
prezentului volum la vestita editura Presa Universitara 
Clujeana. Numerosi alti colegi romani, germani, elve- 
tieni, britanici şi americani au contribuit cu sfatul lor 
la îmbunătăţirea conţinutului acestui volum. Amintesc 
aici, în afară de cei doi distinși colegi clujeni menţionaţi 
mai sus, doar pe Aurel Pavel, Paul Brusanowski, loan 
Mircea Ielciu, Ciprian-Iulian Toroczkai, Adrian Podaru, 
Hans Klein, Daniel Benga, Christoph Markschies, Adolf 
Martin Ritter, Andreas Heiser şi John Anthony McGuc- 
kin. Multumirile mele se indreapta de asemenea spre 
angajaţii Bibliotecii Universitare din Geneva şi ai Bi- 
bliotecii Burke a Universităţii Columbia din New York, 
care cu mult profesionalism mi-au inlesnit accesul la bi- 
bliografia necesara redactarii prezentului volum. 

Sotia mea a fost cea care si de aceasta data, cu 
aceeaşi răbdare şi profesionalism, a corectat manuscrisul 
prezentului volum, fapt pentru care îi sunt recunoscător. 
Gândurile mele se îndreaptă de asemenea spre Preacuce- 
rnicul Protos. Dr. Chesarie Bertea care mi-a oferit ospita- 
litate la New York şi spre credincioşii parohiei ortodoxe 
române Sfânta Maria din Queens, New York, cărora le- 
am slujit ca preot în perioada bursei de cercetare mai 
sus amintite şi care mi-au fost alături, întărindu-mă prin 
rugăciunile lor. Dedic acest volum celui de-al doilea fiu 
al meu, Theodor, cu gândul că multe din orele dedicate 
scrierii acestui volum s-ar fi cuvenit să le petrec alături 
de el şi de ceilalți membri ai familiei. 


New York, SUA, 1 august 2014 
Sfinţii Şapte fraţi Macabei 

Introducere 


Antiohia a fost intemeiata cu trei secole inainte 
de Hristos (la 22 mai 300 7. Hr.) de către un rege pagan 
spre a fi un oras pagan al lumii elenistice orientale. Lu- 
crurile s-au schimbat esential in ceea ce priveste istoria 
religioasă a acestui oraş o data cu începutul erei creştine. 
Creştinismul a pătruns foarte de timpuriu la Antiohia şi 
a crescut constant, astfel încât spre sfârşitul secolului al 
IV-lea a reprezentat cea mai importantă comunitate reli- 
gioasa a oraşului. 

Asa cum arată titlul prezentului volum, în cu- 
prinsul acestuia îmi propun să mă ocup de relaţia dintre 
creştini şi păgâni în Antiohia în secolele II-IV. Deşi titlul 
vorbeşte doar despre relaţia dintre creştini şi păgâni, din 
cuprinsul şi concluziile acestui volum reiese că raportu- 
rile dintre creştini şi păgâni din Antiohia, din perioada 
mai sus indicată, nu poate să fie înţeleasă fără luarea în 
considerare a unui al treilea element, anume cel iudaic. 
Subtitlul relevă faptul că nu va fi vorba de o prezentare 
liniară a întregii istorii a relaţiilor creştino-păgâne din 
Antiohia în perioada indicată, ci îmi propun analizarea 
a trei exemple sau cazuri punctuale, după care, în final, 
am încercat formularea câtorva concluzii. În mod obli- 
gatoriu trebuie să explic de ce anume m-am oprit asupra 
acestor exemple sau cazuri şi nu asupra altora. 

Prima parte este dedicată analizării polemicii 

antipăgâne din lucrarea Ad Autholycum a lui Teofil al 
Antiohiei. Am ales să mă ocup în acest volum de această 
lucrare apologetică pentru că este prima operă literară de 
provenienţă antiohiană care încearcă în mod sistematic 
o polemică la adresa lumii păgâne, cu idolii şi temple- 
le ei, cu filosofia şi religiile ei, precum şi o apologie a 
credinţei creştine. Întrucât în niciunul dintre volumele 
scrise până acum nu m-am ocupat în detaliu de biografia 
si opera episcopului Teofil al Antiohiei, am decis să le 
prezint în acest volum. Am realizat o prezentare deta- 
liată a cuprinsului lucrării Ad Autholycum spre a rele- 
va, pe lângă modul în care este prezentat raportul din- 
tre creştini şi păgâni, dezvoltarea teologică realizată de 
aceasta, în parte ca reacţie la atacurile venite din partea 
lumii păgâne. Am ales să prezint în detaliu şi cu multe 
citate cuprinsul lucrării Ad Autholycum spre a extrage în 
final ceea ce această operă ne spune despre relaţia dintre 
creştini şi păgâni în Antiohia sfârşitului de secol al II-lea 
creştin. 

A doua parte se ocupă de polemica la adresa creş- 
tinismului realizată de împăratul lulian Apostatul în pe- 
rioada şederii sale la Antiohia. În acest capitol am consi- 
derat că este necesară o scurtă prezentare a biografiei lui 
Iulian, spre a se înţelege mai uşor lupta sa contra cresti- 
nismului, precum şi o istorie a evoluţiei bisericii antiohi- 
ene şi a relaţiei ei cu păgânii de la „cotitura antiohiană” 
până la începutul domniei lui lulian. Timpul petrecut de 
Iulian la Antiohia şi polemica sa cu antiohienii in gene- 
ral şi cu creştinii antiohieni în special reprezintă un caz 
particular în istoria creştinismului: avem detalii destul 
de amănunțite despre modul in care împăratul care a în- 
cercat să redea elenismului, cu religia şi filosofia lui, lo- 

cul pe care l-a avut de secole în Imperiul roman, după ce 
vreme de o jumătate de secol creştinismul fusese tolerat 
şi treptat încurajat de către împărații romani, a relationat 
cu creştinii dintr-una din metropolele Imperiului. 

A treia parte se ocupă de Sfântul loan Gură de 
Aur şi Libanios în contextul „afacerii statuilor.” Si aici 
am realizat o foarte scurtă biografie a lui Libanios şi o 
prezentare a istoriei Bisericii din Antiohia de la moartea 
lui Julian până în anul în care a avut loc „afacerea sta- 
tuilor,” cu punctarea evoluţiei relaţiilor dintre creştini şi 
păgâni după experienţa încercării lui Iulian de a redresa 
elenismul. În centrul acestei a treia părţi se află prezenta- 
rea, pe cât a fost posibil comparativă, a modului în care 
Sfântul loan Gură de Aur, pe atunci preot la Antiohia, şi 
Libanius, retor păgân din acest oraş, au înţeles să-şi ape- 
re oraşul natal în fata împăratului. Am apelat în primul 
rând la opera celor doi şi doar în mică măsură la litera- 
tură secundară, tocmai pentru a da prioritate dimensiunii 
comparative a studiului. Din studiul comparativ al celor 
două demersuri care au atât puncte comune cât şi ele- 
mente paralele şi opuse, obţinem o imagine a modului în 
care creştinii $1 păgânii au relationat la Antiohia în jurul 
unei chestiuni de interes comun. 

Fiecare capitol al acestui volum cuprinde câte un 
excurs menit să aşeze mai bine în context şi să lege tema 
tratată în capitolul respectiv de istoria Antiohiei ca me- 
tropolă a Antichității. Astfel, capitolul dedicat lui Teofil 
al Antiohiei şi polemicii sale antipăgâne încearcă să ara- 
te cât de păgână era Antiohia în vremea episcopului Teo- 
fil, prezentând templele despre care avem mărturii litera- 
re că existau în vremea lui Teofil al Antiohiei. Excursul 
din cel de-al doilea capitol relevă câți împărați au fost 

prezenţi la Antiohia din acelaşi motiv strategico-militar, 
precum lulian, şi care a fost relaţia acestora cu popula- 
tia locală. Din această simplă redare a evenimentelor pe 
această temă vom înţelege că Iulian nu a fost primul care 
a intrat în conflict cu populația locală în vremea pregă- 
tirii unei campanii militare. Excursul celui de-al treilea 
capitol îşi propune o trecere în revistă a statuilor despre 
care ştim că au existat la Antiohia de-a lungul istoriei 
acestui oraş până în 387 şi a rolului jucat de acestea în 
viaţa oraşului. 

Nădejdea mea este că cei care vor lectura acest 
volum vor fi convinşi că a fost o decizie corectă şi sus- 
ținută ştiinţific să definesc, în subtitlul acestuia, drept 
„complexă” relaţia dintre creştini şi păgâni în metropola 
Antiohiei secolelor II-IV. Complexitatea acestor relaţii 
reiese dintr-o multitudine de factori. Voi aminti aici doar 
câţiva dintre ei, sper, cei mai importanţi: contactul dintre 
mesajul Evangheliei şi lumea greco-romană cu religiile 
şi filosofia, cu logica şi retorica ei; atitudinea responsa- 
bililor politici de diferite nivele faţă de religios; exis- 
tenta elementului iudaic cu rol de asemenea complex, 
de concurent, de adversar, de mediator, de orientare sau 
de furnizor de experienţă şi argumentatie; diviziunile şi 
ereziile existente între creştini; diversitatea lumii păgâ- 
ne; credinţa, personalitatea, talentul şi viziunea liderilor 
religioşi şi politici creştini şi păgâni; coeziunea dintre 
diferite grupuri determinante din interiorul Bisericii, re- 
spectiv a cultelor şi şcolilor filosofice şi marea masă a 
credincioşilor. 


Taboul cronologic de la finalul volumului este 
menit să faciliteze cititorului înţelegerea şirului eveni- 

mentelor cuprinse în acesta. Lista episcopilor Antiohiei 
dintre anii 169- 404, adică de la începutul episcopatului 
lui Teofil al Antiohiei şi până la moartea lui Flavian, este 
menită să ofere o imagine mai clară asupra complexi- 
tatii peisajului ecleziastic din această metropolă. Se va 
observa astfel mai uşor starea de schismă existentă la 
Antiohia în cea mai mare parte din perioada de care se 
ocupă prezentul volum. 

I. Teofil al Antiohiei — Apologetul crestin din 
Antiohia secolului al II-lea 


1.1. Scurtă biografie 


Viaţa lui Teofil al Antiohiei! ne este putin cunos- 
cută. Informațiile care le avem despre el provin din sin- 
gura sa operă păstrată în întregime — Ad Autholycum (Ad 
A.; Către Autolic) — precum şi din scurte notițe lăsate 
de Eusebiu de Cezarea în Istoria bisericească şi Croni- 
ca sa, respectiv de Fericitul Ieronim in Despre bărbații 
iluştri, Cronica şi una dintre epistolele sale. Nu ştim anul 
în care Teofil s-a născut. Patrologii estimează că naşte- 
rea sa poate fi plasată la începutul secolului al II-lea, de 
vreme ce ştim, cu aproximaţie, perioada în care a fost 
episcop al Antiohiei. În schimb, cunoaştem mai multe 


1 Pentru o biografie mai detaliată vezi Quasten vol. I, p. 236- 
242; Berthold Altaner, Alfred Stuiber, Patrologie. Leben, Schriften 
und Lehre der Kirchenvăter, ed. a 8-a, Herder, 1978, p. 75-76; Otto 
Bardenhewer, Geschichte der altchristlichen Literatur, 1. Band: Vom 
Ausgange des apostolischen Zeitalters bis zum Ende des zweiten Jahr- 
hunderts, Freiburg im Breisgau, 1902, p. 278-290; Martin Heimgart- 
ner, Theophilus in RGG (editia a 4-a), vol. 8, p. 339; Stylianos G. Pa- 
padopoulos, Patrologie, vol. I, trad. de Lector Dr. Adrian Marinescu, 
Ed. Bizantina, Bucuresti, 2000, p. 268-272. Vezi de asemenea Daniel 
Buda, Antiohia preniceeană. O istorie a creştinismului din Antiohia în 
perioada primară, Ed. ASTRA Museum, Sibiu, 2014, p. 229-233, cu 
bibliografia indicată. 

despre locul naşterii sale. Potrivit propriilor mărturii, Te- 
ofil s-a născut in Mesopotamia, lângă Eufrat.’ Tot Teofil 
este cel care ne spune că era de origine păgână, de vreme 
cea devenit creştin la maturitate în urma citirii Sfintelor 
Scripturi. Un studiu recent a sugerat, având in vedere 
simpatia sa pronunţată fata de iudaism, că convertirea 
la creştinism ar fi avut loc abia spre sfârşitul vietii.* Nu 
ştim când anume s-a mutat la Antiohia, dar ce vreme ce 
este clar că a avut parte de o educaţie destul de solidă pe 
care cel mai bine ar fi putut-o primi la Antiohia, putem 
presupune că a venit în marea metropolă la tinereţe. Din 
scrierile rămase de la el este uşor de înţeles că a studiat 
retorica. Când Teofil spune despre el însuşi că este „neis- 
cusit în cuvânt,” adică în arta vorbirii, arată de fapt cá 


2 Teofil al Antiohiei, Trei cărți către Autolic in Apologefi de 
limbă greacă, trad., introducere, note şi indice de Pr. D. Fecioru, EIB- 
MBOR, Bucuresti, 1980, 2, 24, ed. rom., p. 313:,,... celelalte două râ- 
uri sunt bine cunoscute de noi, raurile numite Tigru $i Eufrat; ele sunt 
vecine cu regiunile noastre.” După Robert M. Grant, aceasta afirmaţie 
este prea vagă pentru a deduce că Teofil ar fi fost originar din părțile 
Mesopotamiei. El mai observă că „regiunile noastre” nu este o tradu- 
cere exactă, ci s-ar putea la fel de bine traduce cu „latitudinea noastră.” 
Tradus aşa, textul ar spune doar că Teofil ar fi trăit la nord de zona 
toridă a celor două fluvii, regiune unde se afla inclusiv Antiohia (Ro- 
bert M. Grant, The Problem of Theophilus în HTS 43:3, 1950, p. 179). 

3 AdA.,I, 14, ed. rom., p. 291: „Nici eu nu credeam în învierea 
morţilor, dar acum, după ce am înţeles bine aceste lucruri, cred; în 
acelaşi timp am dat de Sfintele Scripturi ale sfinţilor profeti, care prin 
Duhul lui Dumnezeu au prezis pe cele de mai înainte aşa cum s-au 
întâmplat, pe cele prezente aşa cum se întâmplă, iar pe cele viitoare 
în ordinea în care se vor împlini. Luând aşadar în considerare cele 
întâmplate, arătate de mai înainte, nu mai sunt necredincios, ci cred, 
supunându-mă lui Dumnezeu.” 

4 William R. Schoedel, Theophilus of Antioch: Jewish Christi- 
an? in Illinois Classical Studies 18 (1993), p. 279-297. 

5 AdA. 2,1, ed. rom., p. 393. 

studiase retorica şi era familiar cu principiile acesteia. 
Acest lucru este evident din faptul că foloseşte metode 
retorice precum antiteza şi anaforaua.° De asemenea se 
dovedeşte a fi un bun cunoscător al literaturii filosofi- 
ce, ceea ce trădează studii sistematice de filosofie. De 
asemenea el citează autori antici de a căror existenţă nu 
ştim din alte surse şi a căror operă nu ni s-a păstrat. Pe 
scurt, putem spune că Teofil a fost „un creştin urban edu- 
cat ..., un copil al metropolei sale.” 

Teofil a ajuns episcop al Antiohiei după moartea 
episcopului Eros? în jurul anului 169, fiind, potrivit lui 
Eusebiu de Cezarea, cel de-al şaselea episcop al Antio- 
hiei, iar potrivit Fericitului Ieronim, cel de-al saptelea.!° 
Din păcate nu ştim nimic despre activitatea lui ca epi- 
scop, însă din singura sa lucrare păstrată, Către Autolic, 
putem deduce câteva detalii legate de situația Bisericii 


6 J. Quasten, vol. I, p. 239. 

7 Ch. Markschies, Das antike Christentum. Frömmigkeit, Le- 
bensformen, Institutionen, C. H. Beck Verlag, München, 2006, p. 16. 

8 Fericitul Ieronim, Die Chronik des Hieronymus, Eusebius” Wer- 
ke VII, GCS 23, (ed. R. Helm), GCS 23, Berlin, 1956, p. 205. 

9 Eusebiu de Cezarea, Istoria bisericească 4, 20, trad., note şi 
comentarii de Teodor Bodogae, PSB, vol. 13, EIBMBOR, Bucureşti, 
1987, p. 170: „Despre Biserica Antiohiei se ştie că Teofil a fost cel de- 
al şaselea episcop începând de la Apostoli.” 

10 Fericitul Ieronim, Despre bărbaţii iluştri si alte scrieri, intro- 
ducere, trad. şi note de Dan Negrescu, Ed. Paideia, Bucureşti, 1997, 
p. 36. În Epistola 121,6 Ieronim îl consideră totuşi pe Teofil ca fiind 
al şaptelea episcop al Antiohiei. Diferenţa fata de lista episcopilor 
antiohieni a lui Eusebiu de Cezarea rezultă din enumerarea sau nu a 
Sfântului Petru drept episcop al Antiohiei (despre posibila activitate a 
Apostolului Petru la Antiohia vezi Daniel Buda, Hristologia antiohia- 
nd ..., p. 162-165). 

din Antiohia din vremea sa.!! În schimb el nu face nicio 
aluzie la calitatea sa de episcop al Antiohiei. 

Nici data morţii sale nu este sigură. Ştim doar că 
a trecut la cele veşnice înainte de 188, când episcop la 
Antiohia era Maximinus. În niciun caz Teofil nu a mu- 
rit în anul 178, dată indicată de Eusebiu de Cezarea în 
Cronica” sa, de vreme ce ştim că a treia carte din Ad A. 
(3, 27) aminteşte de moartea împăratului Marc Aureliu 
care a avut loc în anul 180. În Martirologiul roman Te- 
ofil este pomenit la 13 octombrie. În Sinaxarul Bisericii 
Constantinopolitane nu este pomenit deloc.” 


1.2. Opera lui Teofil al Antiohiei 


Teofil a fost un autor destul de prolific, dar din 
păcate mare parte din opera sa s-a pierdut. Potrivit lui 
Eusebiu, Teofil al Antiohiei a fost autorul unei lucrări 
Împotriva ereziei lui Hermogen în care ar fi folosit 
mărturii luate din Apocalipsa lui loan.! Tot Eusebiu îi 
atribuie o lucrare Împotriva lui Marcion pe care istori- 
cul bisericesc o aprecia mult.!* Friedrich Loofs (1858- 


11 Daniel Buda, Antiohia preniceeană ..., p. 231-233. 

12 Eusebius Werke, Die Chronik aus dem Armenischen über- 
setzt. Mit textkritischem Apparat, J. Karst (ed.), GCS 20, Berlin, 1911, 
p. 223. 

13 Dumitru Fecioru, Introducere la Trei cărți către Autolic ..., 

p. 270. 

14 Eusebiu de Cezarea, Istoria bisericească 4, 24, 1, ed. rom., 
p. 174. 

15 Eusebiu de Cezarea, Istoria bisericească 4, 24, ed. rom., p. 
170: „Teofil a luptat şi el cu alţii împotriva ereziilor, după cum reiese 
din scrierea de mare valoare compusă de el împotriva lui Marcion, 

1928)!* a încercat să demonstreze, fără succes", că o 
parte din tratatul antimarcionit al lui Teofil ar putea fi 
reconstruit din lucrarea Împotriva ereziilor a lui Irineu al 
Lyonului.'* Lucrarea lui Teofil împotriva lui Marcion a 
fost, foarte probabil, cunoscută şi utilizată de Tertulian în 
redactarea propriei lucrări antimarcionite. De asemenea 
între această lucrare a lui Teofil şi Ad A. (mai ales car- 
tea a doua), există în mod evident o legătură. În sfârşit, 
Eusebiu aminteşte şi „alte lucrări catehetice” care ar fi 
fost scrise de Teofil, fără a oferi niciun alt detaliu. Feri- 
citul Ieronim aminteşte de un Comentariu la Evanghelii 
şi de un Comentariu la Proverbele lui Solomon, însă se 
indoia că acesta din urmă l-ar fi avut ca autor pe Teofil. !° 
Patrologul german Theodor Zahn (1838-1933) a cre- 
zut că a descoperit comentariul lui Teofil la Evanghelii 


scriere care s-a păstrat şi ea până astăzi împreună cu alte cărţi despre 
care am vorbit.” 

16 Vezi F. Loofs, Theophilus von Antiochien Adversus Marci- 
onem und die anderen theologischen Quellen bei Irendus, Leipzig, 
1930. 

17 Pentru argumentarea respingerii teoriei lui Loofs, vezi F. R. M. 
Hitchcock, « Loofs” Theory of Theophilus of Antioch as a Source of 
Irenaeus in JThS. 38, 1937, p. 130 si urm. 

18 Friedrich Loofs, Theophilus von Antiochien Adversus Mar- 
cionem und die anderen theologischen Quellen bei Irenaeus, Texte u. 
Untersuchungen 46, 2, Leipzig, 1930. 

19 Fericitul Ieronim, Despre bărbaţii iluştri, 25, trad. şi note Dan 
Negrescu, Ed. Paideia, Bucuresti, 1997, p. 36-37: ,,Teofil, al saselea 
episcop al Bisericii din Antiohia, a alcátuit in timpul impáratului M. 
Antoninus Verus, o carte impotriva lui Marcion, ce se pástreazá páná 
azi. Îi sunt atribuite trei volume către Autolychus si o carte împotriva 
ereziei lui Hermogene dar şi alte tratate scurte însă alese, ţinând de 
zidirea Bisericii. Am mai citit Comentarii despre Evanghelie şi despre 
Proverbele lui Solomon, ce poartă numele său, dar nu mi s-a părut că 
acestea s-ar potrivi cu distincţia şi stilul volumelor amintite mai sus.” 

intr-un comentariu latin editat de Margarin de la Big- 
ne (1546-1595), sub numele unui Teofil, in Bibliotheca 
Sanctorum Patrum, Paris, 1575, 5, 169-192 şi reprodus 
de I. C. T. Otto in Corpus Apologetarum Christianorum 
Saeculi Secundi, Jena, p. 278-324. S-a dovedit ulterior 
cá acest comentariu nu este decát o compilatie tardivá 
din mai multi autori patristici latini."  Dintr-una din 
epistolele Fericitului Ieronim rezultă cá Teofil ar fi fost 
autorul unei armonii a Evangheliilor.?! 

Teofil însuşi menţionează în Ad A. în mai multe 
rânduri o lucrare a sa cu titlul Despre istorii. Din descri- 
erea realizată în Ad A. aflăm că a avut mai multe cărți si 
că în prima s-a ocupat de originea genealogiilor bibli- 
ce.? De asemenea această lucrare a cuprins o parte care 
se ocupa de dovedirea faptului că numele zeilor nu sunt 
alceva decât nume de oameni.? Este posibil ca lucrarea 
Despre istorii să-i fi fost cunoscută lui Autolic.”* 


20 Adolf von Harnack, Der angebliche Evangelienkommen- 
tar des Theophilus von Abtiochien, Texte und Untersuchungen 1,4, 
Leipzig, 1883; W. Sanday, 4 Commentary on the Gospels atributed to 
Theophilus of Antioch in Studia Biblica, 1885, p. 98-101. 

2] Fericitul leronim, Epistola ad Algasiam Liber Quaestiorum 
Undecim, 121, 6, 15 in CSEL LVI/1, p. 24. 

22 Ad.A.,2,30, ed. rom., p. 317: “Dar cei care voiesc sa stie mai 
multe despre toate neamurile oamenilor le pot afla usor din Sfintele 
Scripturi. $i eu am scris despre acestea intr-o alta lucrare, dupa cum 
am spus mai inainte, vorbind despre originea genealogiilor in prima 
parte a lucrării mele, Despre istorii.” „Despre cei trei fii ai lui Noe, 
despre neamul si genealogia lor, am scris pe scurt in cartea amintita 
mai sus.” (Ad A. 3, 31, ed. rom., p. 318). 

23 „In ce priveşte numele aşa numitilor dumnezei, am dovedit 
chiar din istoriile pe care le-am scris, aşa cum am arătat mai înainte, 
că nu sunt pentru ei decât nume de oameni.” (Ad A. 3, 24, ed. rom., p. 
320). 

24 „Socot că nu mai este nevoie sa înşir celelalte tari şi oraşe, să 

Pe baza unor afirmaţii din Ad A., unii patrologi?? 
au susținut că Teofil ar fi fost autorul unei lucrări Despre 
zei şi viata desfrânată” şi a unei lucrări Despre demon”. 
Din fragmentele în cauză din Ad A. nu rezultă clar dacă 
Teofil a scris lucrări cu acest titlu sau numai s-a ocupat 
de aceste teme în alte lucrări ale sale, posibil cu alt titlu. 


1.2.1. Către Autolic 


Singura lucrare a sa care ni s-a păstrat in intregi- 
me este Către Autolic, în trei cărţi. In cartea a treia% el 


vorbesc de originea numelor lor mai ales tie, care cunoşti istoria.” (Ad 
A. 3, 19, ed. rom., p. 349). „Viața lui Noe ... este istorisită de mine în 
cartea de care am pomenit mai înainte, pe care, dacă vrei, poţi să o 
citeşti şi tu” (Ad A. 2, 30, ed. rom., p. 317). 

25 De exemplu Dumitru Fecioru, Introducere ..., p. 273. 

26 „Pentru ce să mai înşir faptele lui Poseidon şi ale lui Apolo, sau 
ale lui Dionisos, ale lui Heracle, ale Atenei cea cu sâni frumoşi şi ale 
Afroditei cea neruşinată, când am vorbit mai cu de-amănuntul despre 
ele într-o altă carte?” (Ad A. 3, 4, p. 330). 

27 „Demonul se mai numeşte şi drac, pentru că a fugit pe furis de 
la Dumnezeu. Mai întâi era înger. Dar despre subiectul acesta este mult 
de spus; de aceea trec acum peste el, pentru că l-am tratat în altă parte.” 
(Ad A. 2, 28, ed. rom., p. 316). Vezi şi explicaţia de la nota 96, p. 316 
cu privire la înţelesul cuvântului „drac” în greceaca veche. Se pare că 
la autorii antiohieni a existat un interes ridicat pentru demonologie, de 
vreme ce şi Sfântul Eustațiu al Antiohiei a scris pe aceasta temă în lu- 
crarea Despre vrăjitoarea din Endor. (Pentru biografia Sfântului Eus- 
tatiu vezi Daniel Buda, Hristologia antiohiană de la Sfântul Eustațiu 
al Antiohiei până la Nestorie, ed a doua, Ed. Presa Universitară Clu- 
jeana, Cluj Napoca, 2012, 41-50. Despre aspectele legate de demono- 
logie din lucrarea sa Despre vrăjitoarea din Endor vezi Daniel Buda, 
Aspects of Demomology in the text „On The Belly-Myther” of Endor 
by St. Eustathius of Antioch in Teologia, 57:4, 2013, p. 171-181). 

28 AdA. III, 28, ed. rom., p. 349: „Iar de la domnia lui Cirus 
până la moartea lui Aureliu Verus 741 de ani.” 

pomeneşte de moartea împăratului Marc Aureliu (161- 
180), care a avut loc la 17 martie 180, deci aceasta a fost 
scrisă ceva mai târziu, respectiv în vremea împăratului 
Comodus (180-192). Dacă descrierea persecuției din fi- 
nalul Ad A.” se referă la martiriul din Scili care a avut 
loc la 17 iulie 180 aşa cum s-a sugerat,“ atunci avem un 
alt indiciu că ultima carte a acestei lucrări a fost scrisă la 
scurtă vreme după aceste evenimente. Rezultă de aici că 
această lucrare apologetică a lui Teofil a fost scrisă cam 
în acelaşi timp cu cele ale apologetilor Tatian şi Atena- 
gora Atenianul. 


1.2.1.1. Destinatarul 

Lucrarea este destinată unui oarecare Autolic,*! 
un păgân intelectual din Antiohia. Teofil îl descrie drept 
un personaj real pe care l-a întâlnit de mai multe ori. 
Din debutul cărții întâi din Ad A. aflăm că ideea scrie- 
rii aceastei cărți s-a născut în urma unei discuţii contra- 
dictorii între Teofil şi Autolic pe marginea divinitátii.? 
Chiar dacă nu este un dialog, Ad A. pretinde cel puţin a 
fi în parte un fel de redactare ulterioară a unor discuţii 
avute între cei doi. Discutia nu a avut darul de a-l con- 
vinge pe Autolic, în schimb s-au despărţit ca prieteni. 


29 Vezi Ad A. 3, 30, ed. rom., p. 350. 

30 Robert M. Grant, Theophilus of Antioch to Autolycus ..., p. 
228. 

31 Cartea a treia din Ad A. începe cu o adresare către acesta 
în formula specifică scrisorilor în Antichitate: „Teofil către Autolic, 
salutare” (Ad A. 3, 1, ed. rom., p. 328). 

32 Ad. A. 1, 1, ed. rom., p. 282. 

33 Faptul că atât in Ad A. 1, 1 (ed. rom., p. 282) cât şi in Ad A. 
2,1 (ed. rom., p. 293) Teofil îl numeşte pe Autolic “prieten” nu ne per- 
mite să deducem că aceştia ar fi fost neapărat buni prieteni. La fel ca 

În debutul cărţii a doua din Ad A., autorul scrie că s-a în- 
tâlnit cu destinatatul operei sale cu câteva zile înainte, că 
au discutat, uneori în contradictoriu, dar s-au despărțit ca 
prieteni. La câteva zile după întâlnire, Teofil ar fi primit 
solicitarea din partea lui Autolic să-i scrie despre cele 
discutate. Rezultatul acestei cereri a fost cartea a doua 
din Ad A.** Nici aceasta nu pare să-l fi convins pe de- 
plin pe Autolic, ba mai mult, într-o nouă discuţie, acesta 
pare să fi ridicat problema vechimii cărților Scripturii 
pe care se bazează argumentatia lui Teofil.” Rezultatul 
a fost a treia carte a lucrării Ad A. Din cuprinsul cărții 
a treia aflăm mai multe detalii despre personalitatea lui 
Autolic. Teofil îl consideră pe destinatarul operei sale 
ca fiind deştept, dar din păcate credul din moment ce a 
aplecat urechea la calomniile aduse la adresa creştini- 
lor. În schimb Autolic este prezentat ca un căutător al 
adevărului, de unde rezultă şi efortul livresc al lui Teo- 
fil de a-i prezenta adevărata religie, adică creştinismul. 
De asemenea Autolic era înclinat spre studiu, asemeni 


în uzul vorbirii de astăzi din limba română, dar şi din alte limbi, şi în 
Antichitate cineva putea fi numit “prieten” din politeţe sau din dorința 
de a destinde atmosfera. 

34 Ad. A, 2,1, ed. rom., p. 293: “Cu câteva zile înainte, o prea 
bunule Autolic, am stat de vorbă împreună. M-ai întrebat care-i Dum- 
nezeul meu şi urechile tale au dat ascultare câtăva vreme cuvântului 
meu. ... Apoi ne-am despărţit unul de altul cu foarte mare prietenie şi 
ne-am dus fiecare la casa lui, deşi la început ai fost aspru cu mine. Ştii 
doar şi-ţi aminteşti cá socoteai nebunie spusele mele. Mai târziu, însă, 
tu m-ai îndemnat să-ţi scriu.” 

35 AdA. 3,1, ed. rom. p. 328: „Când stai de vorbă cu mine soco- 
teşti încă basm cuvântul adevărului , socotind că scrierile noastre sunt 
scrise de curând şi noi, de aceea nici nu voi pregeta a vorbi, cu ajutorul 
lui Dumnezeu, din nou despre vechimea lor, fácándu-ti o scurtă pre- 
zentare, ca să nu pregeti a o citi...” 

autorului, petrecând mult timp în biblioteci. Din cu- 
prinsul operei care-i este destinată, s-ar putea deduce, 
aşadar, că acesta a fost un personaj real, de a cărui soartă 
şi eventuală convertire la creştinism, Teofil este deosebit 
de interesat. Ad A. se încheie cu speranţa că Autolic va 
cunoaşte în cele din urmă adevărul şi va deveni creştin. 
Unii autori moderni cred în existenţa istorică a lui Auto- 
lic”, dar există şi păreri contrarii. 


1.2.1.2. Structura, forma şi stilul 

S-a observat pe bună dreptate că cele trei cărţi din 
Ad A. sunt independente unele de altele, putând fi citite 
ca atare. Din Ad A. rezultă de asemenea cá cele trei 
cărţi au fost scrise la date diferite, dar totuşi apropiate 
unele de altele. De exemplu, din debutul cărţii a doua 
aflăm că aceasta nu a fost scrisă la multă vreme după 
cea dintâi.” Aceasta nu ar exclude ca ele să fi circulat 


36 Ad. A. 3,4, ed. rom., p. 330: “... desi eşti deştept, totuşi ingá- 
dui cu plăcere prostiile; că altfel n-ai fi fost mişcat de nişte oameni fără 
de minte, ca să fii furat de nişte cuvinte deşarte şi să dai crezare unor 
zvonuri răspândite de mai înainte, că guri necredincioase ne calomni- 
ază pe nedrept pe noi. ... Eu mă mir mai ales de tine, care eşti studios 
în toate celelalte şi cercetezi toate lucrurile, că asculti cu nepăsare cele 
spuse despre noi. Că nu pregeti, de ti-ar fi cu putinţă, să stai şi noaptea 
în biblioteci.” De asemenea, din debutul cărţii a treia din Ad A. aflăm 
că destinatarul se ocupa intens de citirea sau poate chiar scrierea unor 
cărți specifice autorilor păgâni: „Pentru că scriitorii vor să compună 
mulțime de cărţi spre slavă deşartă, unii despre zei, războaie sau ani, 
alţii despre mituri nefolositoare şi despre alte subiecte zadarnice, cu 
care şi tu te-ai ocupat până acum şi nu pregeti de a îndura osteneala 
aceasta ...” (3,1, ed. rom., p. 328). 

37 Christoph Markschies, op. cit., p. 16. 

38 Berthold Altaner, Alfred Stuiber, Patrologie ..., p. 76. 

39 Aceasta dacä putem lua ca informatie veridicä descrierea din 

separat în primele secole după redactare. Drept urmare, 
dacă un autor antic a folosit una dintre cărțile Ad A. nu 
înseamnă neapărat că le-a cunoscut si pe celelalte.” 

Prima carte din Ad A. este completă în ea însăşi“! 
şi este numită de către Teofil ómilia.? Aceasta are forma 
unei diatribe si pare a fi o rearanjare a mai multor ma- 
teriale catehetice spre a primi un caracter apologetic.? 
Cuprinsul capitolelor acestei prime cărți ar putea fi re- 
zumat astfel: 


Despre absurditatea idolatriei ; Scurt excurs pentru 
apărarea numelui de creştin (1,1), 


Răspuns la absurditatea idolatriei care leagă vederea di- 
vinitatii de reprezentări materiale: despre Dumnezeul Cel 
adevărat (al creştinilor): „vederea lui Dumnezeu” cu o listă 
a principalelor păcate care împiedică această vedere (1,2) 


Imposibilitatea descrierii chipului lui Dumnezeu, cu o 
scurtă aplicaţie etică: Dumnezeu este milostiv cu cei care-L 
iubesc şi pedepsitor pentru necredincioşi (1,3) 


Exprimări apofatice şi catafatice despre Dumnezeul creşti- 
nilor (1,4) 


De ce Dumnezeu nu poate fi văzut cu ochii trupeşti? (1,5) 


Cunoaşterea lui Dumnezeu din creaţie (1,6) 


AdA. 1,1 că discuţia pe baza căreia a fost scrisă apoi cartea I a avut loc 
„cu câteva zile înainte” de scrierea cărţii a doua. 

40 Robert M. Grant, The textual Tradition of Theophilus of 
Antioch in V. C. , 6:3, 19752, p. 146. 

4] Robert M. Grant, Theophilus of Antioch to Autolycus in HTS 
40:4, 1947, p. 227. 

42 Ad A. 1, 1, ed. rom., p. 282. 

43 Robert M. Grant, Introduction la ed. eng a Ad A., Oxford, 
1959, p. X. 

Cine este dumnezeul crestinilor? Cuvantul si Intelepciunea 
(1,7) 


Invierea mortilor; pledoarie in favoarea credintei(1,8) 


Absurditatea idolatriei; zeii nu sunt decât nume de oameni 
morţi. Imoralitatea lor (1,9) 


Adorarea animalelor şi a chipurilor cioplite (1, 10) 


Diferenţa dintre cinstirea împăratului şi adorarea lui Dum- 
nezeu (1, 11) 


Apararea numelui de crestin. Beneficiile ungerii (1,12) 
Invierea mortilor. Absurditatea credintei in zei (1,13) 


Îndemn la credinţă. Oferirea propriului exemplu de 
convertire (1,14) 


Partea a doua este numită de către Teofil tratat — syn- 
gramma şi are de asemenea un caracter destul de 
independent, putând fi considerată de asemenea un 
tratat independent. Aceasta ar putea fi o primă ver- 
siune a tratatului împotriva lui Hermogenes scris de 
Teofil şi care s-a pierdut sau este posibil să fi stat la 
baza scrierii ulterioare a acestuia.“ Cuprinsul capi- 
tolelor din partea a doua ar putea fi rezumate după 


cum urmează: 
Zadarnica strădanie. Deşertăciunea religiei păgâne (2,1) 


Reprezentările zeilor nu sunt nimic mai mult decât materia 
din care sunt făcute (2,2) 


44 Robert M. Grant, Theophilus of Antioch to Autolycus ..., p. 
235. 

Dovedirea inexistentei zeilor. Atotputernicia lui Dumnezeu 
(2,3) 


Combaterea concepţiilor filosofice despre Dumnezeu şi 
crearea lumii. Monarhia lui Dumnezeu; Crearea lumii. Sto- 
icii şi Platon (2,4); Homer şi Hesiod (2,5-6) 


Aristofan despre creaţie. Genealogia lui Satyros (2,7) 
Sinteză a deşertăciunilor scriitorilor păgâni despre originea 
zeilor şi a lumii. Contradictiile dintre ei: Poeţii şi scriitori 
păgâni au fost inspirați de demoni (2, 8) 


Profilul profetului autentic (2,9) 


Adevărata învăţătură despre creaţie: Dumnezeu, Cuvântul , 
Înţelepciunea. Exegeză la Facere 1, 1-2 (2,10) 


Exegeză la 1, 3-4 şi 2, 3 (2,11) 
Otrava din scrierile filosofilor şi ale poeţilor (2,12) 


Scurtă combatere a referatului despre crearea lumii al lui 
Hesiod; Continuarea respingerii referatului din Hesiod; 
Exegeză la Facere 1,3 (2,13) 


Izbavirea prin legea lui Dumnezeu şi biserică. Pieirea prin 
erezii (2,14) 


Explicarea alegorică a zilei a patra a creaţiei; Cele trei zile 
anterioare; Treias (2,15) 


Explicarea zilei a patra a creatiei (1,16) 
Explicarea zilei a cincea a creatiei (1,17) 
Explicarea facerii omului (1,18-19) 

Citat din Facere 2,8-3,19 (2, 20-21) 


Exegeza la Facere 3,8. Excurs despre Cuvantul lui Dumne- 

zeu (2, 22) 


Facerea omului: concluzii finale cu privire la facerea omu- 
lui (2, 23) 


Exegeză la Facere 2,9 (2, 24) 
Interpretarea sensului pomului cunostintei (2,25) 
Restaurarea omului „prin învățătură” (2, 26) 


Omul nu este prin natură nici muritor nici nemuritor (2, 27) 


Crearea lui Adam şi a Evei; Scurt excurs de demonologie 
(2, 28) 


Cain şi Abel (2,29) 
Enoh şi Set. Vechimea Scripturilor. Noe (2,30) 


Istoria cetăților şi a semintiilor înainte de amestecarea 
limbilor. Amestecarea limbilor. Melchisedec şi alti regi si 
neamuri (2, 31) 


Istoria lumii care nu este cuprinsă în Scripturi (2, 32) 


Imposibilitatea scriitorilor şi profeților păgâni de a spune 
adevărul (2, 33) 


Nouă respingere a idolatriei. Redresarea lumii prin mesajul 
adus de profeti (2, 34) 


Interzicerea inchinarii la astri. Excurs moral si doctrinar: 
monarhia lui Dumnezeu (2, 35) 


Sibila mustra neamul omenesc ca nu se teme de Dumneze- 
ul Cel adevarat (2, 36) 


Poetii pagani despre pedeapsa celor care fac nedreptati. 
Furtul lor din lege si profeti (2, 37) 

Pieirea lumii prin foc. Despre cei morţi în Scripturi şi la 
autorii păgâni (2, 38) 


Partea a treia este numită ypomnima, adică o colecţie 
de materiale şi memorii aranjate în scop apologetic. 
Cuprinsul capitolelor din partea a treia pot fi rezu- 


mate astfel: 
Introducere. Despre vechimea cărţilor sfinte (3,1) 


Scrierile păgânilor sunt pline de neadevăruri şi strădanii 
deşarte (3,2), nu cuprind adevărul, se contrazic între ele 
sau pe ele însele şi promovează imoralitatea (3,3) 


Mustrarea destinatarului pentru credulitatea lui. Calomnii 
la adresa creştinilor: desfrânate şi antropofagie (3,4) 


Dovezi de antropofagie în scrierile autorilor păgâni (3,5) 


Autorii păgâni aprobă faptele imorale ale zeilor (3,6), se 
contrazic între ei cu privire la natura divinității şi a provi- 
dentei (3, 7) 


Incoerenta lor în ceea ce priveşte poziţia faţă de existenţa 
zeilor (3,8) 


Învățătura şi morala creştină sunt opusul învățăturilor si 
moralei păgâne. Moise învăţător universal. Legea lui bună 
cu privire la străini (3, 9-10) 


Profetii şi rolul lor în istoria poporului evreu (3, 11) 


Unitatea dintre lege, scrierile profeților şi Evanghelie în 
privinţa dreptăţii (3,12) şi a curateniei sufleteşti (3, 13) 


Evreii şi creştinii sunt „de un neam” şi binevoitori fata de 
cei de alt neam. Supunerea fata de stăpânire şi rugăciunea 
pentru conducători (3, 14) 

Morala superioară a creştinilor (3, 15) 
Cronologiile autorilor păgâni sunt eronate (3, 16) 


Profetii inspirați de Sfântul Duh sunt cei care ne învaţă 
adevărata cronologie (3,17) 


Adevărul despre potop spus de Moise (3,18) 
Adevărul despre Noe, numit de păgâni Deucalion (3, 19) 
Adevărul despre Moise. Vechimea evreilor în Egipt (3, 20) 


Moise a trăit cu o mie de ani înainte de războiul troian. 
Ieşirea din Egipt după surse istorice egiptene (3, 21) 


Zidirea templului din Iudeea de către Solomon după surse 
tyriene (3, 22) 


Legea şi scrierile profeților sunt cele mai vechi scrieri. 
Anuntarea formulării cronicii (3, 23) 


Cronologia de la Adam la Samuel (3, 24); de la Samuel la 
sfârşitul robiei babilonice şi construirea celui de-al doilea 
templu (3, 25) 


Poliloghia istoriografilor păgâni (3, 26) 


Istoria romanilor de la întemeierea Romei la Marc Aureliu 
(3, 27) 


Sinteză a cronologiei prezentate anterior (3, 28) 


Concluzie. Posibila inexactitate a propriei cronologii (3, 
29) 


Erorile grecilor. Aluzie la persecuțiile împotriva creştinilor. 
Îndemn final către Autolic (3, 30) 

Autorii moderni sunt de acord că Ad A. a fost 
scrisă într-un stil plin de vigoare şi vitalitate, dar subli- 
niază şi faptul că este în acelaşi timp incoerentă.* Teofil 
sare de la o idee la alta, fără a avea, cel putin la prima 
vedere, un plan bine determinat.“ Alţii au considerat sti- 
lul Ad A. ca fiind improvizat şi impersonal.“ În schimb, 
Stuart E. Parsons a argumentat convingător că Ad A. are 
un aranjament coerent după regulile retoricii din vremea 
în care a fost scrisă şi pe care Teofil le-a stăpânit, în opi- 
nia sa, foarte bine.“ 

Cele trei cărți din Ad A. au forma unor scrisori 
protreptice, adică a unor exhoratii care cheamă adresan- 
tul la un nou tip de viaţă. În acest sens, Teofil urmează 
întru totul forma unor cuvântări protreptice antice, pre- 
cum cele ale lui Aristotel sau Cicero.” De asemenea Ad 


45 De exemplu, iată ce scrie Robert M. Grant despre cartea I 
din Ad A.: „Lipsa de rigoare intelectuală din această scurtă apologie 
este evidentă. Accentul lui Teofil pe argumente cu privire la excelența 
numelui de „creştin” relevă stima sa de sine rănită; însă doar cu greu 
îl impresionează pe cititor în mod favorabil. Acolo unde el îşi adaugă 
propriile sale contribuţii la tradiţia apologetică, acestea sunt necon- 
vingătoare ... În cele din urmă el nu poate să distingă între <credinta> 
creştină şi cea filosofică; el ar fi de acord cu Aristotel că <credinta este 
o demonstraţie scurtă> (Retorica I, 1, 11). Din păcate demonstrațiile 
lui Teofil nu demostrează. Probabil că, conştient fiind de lipsa lui de 
convingere ca filosof, în scrierile sale ulterioare (adică în celelalte cărți 
al Ad A.) el pune mai mare accent pe revelaţie” (Robert M. Grant, The- 
ophilus of Antioch to Autolycus ...., p. 234). 

46 G. Bardy, Théophile d'Antioch in DTC vol. XV, 1, col. 535. 

47 A. Puech, Les apologistes greques du I-e siècle, Paris, 1912, 
p. 223. 

48 Vezi Stuart E. Parsons, Coherence, Rhetoric, and Scripture 
in Theophilus of Antioch's Ad Autholycum, in GOTR, 53: 1-4, 2008, 
p. 155-222. 

49 Deirdre Good, Rhetoric and Wisdom in Theophilus ..., p. 

A. prezintă evidente elemente de diatribă in special aco- 
lo unde Teofil abordează chestiuni opuse opiniei lui sau 
când răspunde la obiecţii.“ 


1.2.1.3. Scopul 

Scopul general al Ad A. a fost de a-i dovedi des- 
tinatarului acesteia că creştinismul este adevărata religie 
întrucât Îl venerează pe adevăratul Dumnezeu. În conse- 
cinta, religiile păgâne sunt false, la fel şi zeii lor. Religia 
cea adevărată, adică creştinismul, se bazează pe adevă- 
rata revelaţie dată de Duhul Sfânt lui Moise şi profeților. 
Această revelaţie este mai veche decât scrierile autorilor 
păgâni. Aceştia au furat parti din adevărul Scripturilor 
pe care le prezintă în mod eronat şi amestecate cu nume- 
roase mituri şi minciuni. 

Pe lângă scopul general al lucrării Ad A., poa- 
te fi identificat şi un scop particular fiecăreia din cele 
trei parti. Scopul cărții I din Ad A. este să-L prezinte lui 
Autolic pe Dumnezeul creştinilor. Teofil este provocat 
de Autolic să i-L arate pe Dumnezeul lui?' În finalul 
cărţii întâi el scrie conclusiv şi rezumativ: „Si pentru că 
ai adăugat, o prietene: <Arată-mi pe Dumnezeul tău>, 
iti spun: Acesta este Dumnezeul meu!” Teofil însuşi, 
rezumând în cartea a doua cuprinsul cărții întâi scrie: 
„M-ai întrebat care-i Dumnezeul meu şi urechile tale au 
dat ascultare câtăva vreme cuvântului meu. Ti-am vorbit 


324. 


50 Deirdre Good, Rhetoric and Wisdom in Theophilus ..., p. 
325. 


51 AdA. 1, 2, ed. rom., p. 282: “Arată-mi pe Dumnezeul tau.” 
52 Ad. A. 1,14, ed. rom., p. 292. 

de cinstirea lui Dumnezeu.” Acest lucru reiese in mod 
evident, în ciuda numeroaselor devieri de la tema princi- 
pală, şi din cuprinsul acesteia. 

Scopul cărții a doua este clar anunţat de Teofil în 
debutul acesteia: ,,... vreau acum, în această scriere, să- 
ti dovedesc mai precis zădarnica ta strădanie şi deşarta 
religie in care te găseşti; totodată doresc să-ţi fac cunos- 
cut adevărul cu ajutorul câtorva istorii de-ale noastre, pe 
care le cunoşti din citit, dar pe care poate că nu le inte- 
legi." 

Scopul cártii a treia a fost de a dovedi superiorita- 
tea crestinismului fata de paganism din punct de vedere 
moral, precum si de a dovedi cá religia crestiná este mai 
veche decát alte religii. Moise si profetii sunt mai vechi 
decât filosofii, poeţii şi scriitorii păgâni. Daca aceştia 
cunosc ceva despre adevăr, este pentru că au furat din 
revelația profeților. 


1.2.1.4. Sursele 

Principala sursă utilizată de Teofil în Ad A. este 
Sfânta Scriptură, mai ales cea a Vechiului Testament. În 
ceea ce priveşte traducerea greacă a Scripturii utilizate 
de Teofil, în urma examinării citatelor reproduse în Ad 
A. (mai ales din 2, 11, 19-21 care reproduce Facerea 1,1- 
3,19) s-a constatat că Teofil a folosit o versiune antiohi- 
ana a Scripturii, numită „lucianicä”, pentru că s-a crezut 
multă vreme ca fiind opera lui Lucian al Antiohiei (T 
312), însă studii serioase au arătat că această versiune 
este mult mai veche, fiind cunoscută şi de Iosif Flaviu, 


53 AdA. 2,1, ed. rom., p. 293. 
54 AdA. 2, 1, ed. rom., p. 293. 

deci nu a avut cum să fie opera lui Lucian. Prin urmare, 
Teofil a folosit o versiune antiohiană a Bibliei alexandri- 
ne. In prima carte din Ad A. există un citat direct din 
Proverbe 24, 21-22 (Ad A. 1,11), precum şi mai multe 
aluzii sau citate din Psalmi. Cartea a doua cuprinde citate 
din Ieşire, Psalmi, Proverbe, Osea, Habakkuk, Maleachi, 
Isaia şi Ieremia. Sunt „citate oarecum libere şi adesea o 
încercare de a îmbunătăţi stilul Septuagintei.” Cartea a 
treia citează din Ieşirea, Psalmi, Proverbe, Ioil, Zaharia, 
Isaia, Ieremia şi Iezechiel. Aici citatele sunt „mai apro- 
piate de textul ordinar al Septuagintei, dar libertatea (in 
citare) este păstrată.” Cronologia din final se bazează pe 
aluzii la Geneză, Judecători, III şi IV Regi şi poate Ez- 
Ta” 

In ceea ce priveste Noul Testament, Teofil a cu- 
noscut Evangheliile dupa Matei, Luca si Ioan. Teofil 
citează Evangheliile in mod liber, ceea ce este o carac- 
teristica comunä apologetilor. La Teofil avem prima ci- 
tare explicita a Evangheliei dupa Ioan. Teofil a cunoscut 
de asemenea Faptele Apostolilor. De asemenea a avut 
cunoştinţă de o colecție a epistolelor pauline precum 
Romani, I şi II Corinteni, Efeseni, Filipeni, Coloseni si 
trei dintre epistolele pastorale. Teofil a cunoscut I şi II 
Petru şi se pare că de asemenea şi Apocalipsa. Ştim de 
la Eusebiu de Cezarea că Teofil a folosit această carte în 
lucrarea sa Împotriva lui Hermogenes. Este posibil ca 
referirea la Satana din Ad A. 2, 28 să aibă o legătură cu 
Apocalipsa 12, 9. Pe baza utilizării Noului Testament în 
Ad A., putem concluziona că la Antiohia, în vremea sa, 


55 Robert M. Grant, The Bible of Theophilus ..., p. 174-175. 
56 Robert M. Grant, The Bible of Theophilus ..., p. 176-177. 

canonul Noului Testament era format din cel putin trei 
Evanghelii (Matei, Luca şi loan) din cele patru, opt din- 
tre epistolele pauline, I, II Petru şi Apocalipsa.“ 

S-a mai observat de către patrologii moderni că la 
Teofil Evangheliile nu par a avea acelaşi nivel de autori- 
tate precum Legea şi profeţii Vechiului Testament. Chiar 
dacă această atitudine a lui Teofil față de Evanghelii a 
fost tranzitorie şi nu a fost inspirată din tradiţia antiohi- 
aná,* totuşi este nevoie să ne întrebăm cum anume s-ar 
putea explica aceasta. O posibilă explicaţie, care s-ar ar- 
moniza perfect cu logica apologetica a lucrării Ad A., 
ar fi că Evangheliile fiind scrieri noi, nu puteau să aibă 
aceeaşi autoritate precum scrierile vechi ale Vechiului 
Testament. 

În opinia lui Robert Grant, Teofil a privit 
epistolele pauline „ca inspirate, totuşi, însă nu la fel de 
autoritative ca Vechiul Testament.”* Adolf von Harnack 
a fost de părere că Teofil nu a privit epistolele pauline ca 
fiind cu adevărat parte din Scriptura. El face o distincţie 
între cărţile I şi II ale Ad A. unde nu există nicio cita- 
re directă din epistolele Apostolului Pavel şi cartea III, 
capitolul 14 unde Teofil numeşte „cuvânt dumnezeiesc” 
referirile la I Timotei 2, 1-2, Tit 3,1 şi Romani 13, 7-8. 
Harnack a argumentat că: (1) Teofil nu citează niciodată 
din Apostolul Pavel ca fiind parte din Scriptura, deşi îi 
cunoaşte epistolele; (2) Teofil arată aici că scrierile pro- 


57 Robert M. Grant, The Bible of Theophilus of Antioch..., p. 
188. 

58 E.J. Goodspeed, The Formation of the New Testament, 1926, 
p. 143. 

59 Robert M. Grant, The Bible of Theophilus of Antioch..., p. 
184. 

fetilor şi Evangheliile sunt unite cu legea; (3) în Ad A. 
1, 11 Teofil citează din Romani 13, 1, dar argumentul 
suprem considerat inspirat este furnizat de Proverbe 24, 
21-22; (4) un fapt similar se întâmplă in Ad A. 3, 14.% 
Chiar daca Evangheliile şi epistolele nu au pentru Teofil 
acelaşi nivel de autoritate cu Vechiul Testament, totuşi 
ele sunt „cuvânt sfânt, dumnezeiesc”, Teofil fiind pri- 
mul care a exprimat în mod clar inspiraţia Noului Tes- 
tament (Ad A. 2, 22; 3, 13-14). În opinia mea, Harnack 
are într-adevăr dreptate că citatele neo-testamentare din 
Ad A. au o valoare argumentativă complementară, baza 
acesteia fiind asigurată de citate sau trimiteri la cărţile 
veteo-testamentare. 

O lucrare pe care Teofil nu o citează, dar este 
foarte posibil să o fi cunoscut, este Înţelepciunea lui So- 
lomon, scrisă în mediul iudaic în primul secol înainte 
sau după Hristos. Întrucât la sfârşitul secolului al doilea 
această carte a fost socotită ca parte a Scripturii de către 
creştini, în vreme ce evreii o considerau aprocrifa, ,,Te- 
ofil, influenţat atât de învăţaţi evrei cât şi creştini, nu se 
aventurează să o citeze ca Scriptură, dar cunoaşte aceas- 
tă carte.”®! Este însă posibil ca anumite expresii specifice 
iudaismului elenistic pe care Teofil le-a utilizat în Ad A. 
să fi fost preluate din Înţelepciunea lui Solomon. 

Teofil a folosit surse atât din iudaismul talmudic, 
cât şi din iudaismul elenistic. Operele lui Iosif Flaviu şi 
Filon din Alexandria au fost folosite ca surse de către Te- 
ofil. S-a apreciat că deşi cunoaşte opera lui Filon, Teofil 


60 Adolf von Harnack, Theophilus von Antiochia und das Neue 
Testament in ZKG 11 (1889-1890), p. 1-21. 
61 Robert M. Grant, The Bible of Theophilus ..., p. 180. 

„nu a atins niciodată profunzimea lui, nici complexitatea 
alegoriei lui.” Totuşi, „este fără îndoială că el a cunoscut 
direct opera lui Filon."? 

Oracolele Sibiline de traditie iudaicá sunt citate 
de către Teofil de trei ori. S-a afirmat cá Teofil a pus 
aceste oracole la acelaşi nivel de autoritate cu profeții,‘ 
ceea ce in opinia mea este o exagerare. Daca ar fi insá sa 
stabilim o ierarhie a autoritátii surselor folosite de Teo- 
fil, atunci Oracolele Sibiline ar trebui plasate pe locul al 
treilea, după scrierile Vechiului Testament şi ale Noului 
Testament, dar în mod evident înaintea scrierilor autori- 
lor păgâni. 

Teofil citează mai multi autori păgâni. Unii din- 
tre cei citati sunt celebri, alti însă ne sunt cunoscuţi nu- 
mai din Ad A. Valoarea istorică a acestei lucrări constă 
printre altele şi în faptul că in ea găsim câteva hapax 
legomenon păgâne. Teofil nu face o distincţie între scri- 
erile filosofilor cu caracter teologic, operele poeţilor şi 
comicilor sau credinţele, fie ele şi populare, ale păgâni- 
lor pentru simplul fapt că o astfel de distincţie nu exista 
în Antichitate. După aproximativ două secole, Libanius, 
marele retor păgân antiohian exprima un adevăr care era 
valabil şi în vremea lui Teofil: „Căci acestea două, cele 
sfinte şi studiul literelor, sunt asemănătoare şi înrudite.” 

Autorii moderni au păreri divergente cu privire 


62 Wayne A. Meeks and Robert L. Wilken, Jews and Christians 
in Antioch in the first four Centuries of the common Era, Missouna, 
1978, p. 21. 

63 AdA. 2, 3; 2, 31 si 2, 36. 

64 Vezi Ad. A. 2, 9; 2, 38. J. Geffcken, Die Oracula Sibyllina, 
Leipzig, 1902, p. 227-228. 

65 Libanius, Oratio 62, 8. 

la modul în care Teofil a utilizat sursele nebiblice şi ne- 
iudaice în Ad A. G. Bardy scrie că Teofil a avut „o edu- 
catie greacă aleasă," ceea ce ar implica nu numai cu- 
noaşterea scrierilor păgâne, ci şi utilizarea lor potrivită. 
Patrologul J. Quasten scrie că „Teofil se arată bine ver- 
sat în literatura si filosofia contemporană” lui.“ Edgard 
J. Goodspeed deşi este mai precaut, totuşi are o opinie 
favorabilă despre cunoştinţele clasice ale lui Teofil: ,,Te- 
ofil arată o bună familiaritate cu literatura greacă citând 
mai multi poeti şi filosofi.” Alţii sunt mai critici. De 
exemplu Robert M. Grant a numit prima carte din Ad A. 
drept un exemplu de „rationalism confuz.” 

Teofil menţionează şi citează mai multi autori is- 
torici extrabiblici folosiţi la alcătuirea cronografiei din 
Ad A. cartea III, anume Berossus, Menandu de Efes şi 
Manetho şi Thallus. O analiză atentă a cronologiei lui 
Teofil indică faptul că el a preluat aceste citate din Iosif 
Flaviu şi că nu a cunoscut operele lor in mod direct. % 
În schimb l-a cunoscut direct pe Chryseros Nomencla- 
torul.” 


66 G. Bardy, Théophile d'Antioche in DTC vol. 15, p. 530. 

67 J, Quasten I, p. 237. 

68 Edgar J. Goodspeed, A History of Early Christian Literature, 
Chicago, 1966, p. 118. 

69 O. Clausen, Die Theologie des Theophilus von Antiochien, in 
ZNW 46 (1903), p. 99. 

70 Vezi cu detalii şi exemple concrete Rogert M. Grant, The 
Bible of Theophilus of Antioch..., p. 191-192. 

71 Robert M. Grant, Theophilus of Antioch to Autolycus ..., p. 
244. 

1.2.1.5. Receptarea 

Sfantul Irineu al Lyonului, care a scris Adversus 
haereses in jurul anului 185, a cunoscut cel putin pri- 
mele două cărți din Ad A.” Avem așadar de-a face cu o 
utilizare a Ad A. la foarte scurtă vreme după redactarea 
sa. Tertulian, care a activat la Cartagina, a folosit car- 
tea a treia a Ad A. în lucrarea sa Apologeticum scrisă la 
anul 197, precum şi în Adversus Marcionem, scrisă în 
213.7 Utilizarea Ad A. la Lyon, în sânul unei comunităţi 
cu puternice legături cu Asia Mică, precum şi în nor- 
dul Africii, arată influenţa de care se bucura Antiohia ca 
centru ecleziastic de primă mărime. La Roma, Novatian 
a imitat in De trinitate 2 scrisă în jurul anului 255, frag- 
mentul Ad A. 1, 3. Este posibil ca, la Antiohia, Paul de 
Samosata şi sinodul care l-a condamnat în 268 să fi cu- 
noscut opera lui Teofil, însă acest lucru nu a fost dovedit 
cu claritate.” Stim cu destulă siguranță că Metodiu de 
Olimp a cunoscut şi utilizat Ad A. Eusebiu de Cezarea 
a cunoscut Ad A. probabil din vestita bibliotecă creştină 
existentă la Cezareea. Scrie despre ea că „cuprinde în- 
vataturi elementare,” adică îi atribuie mai degrabă un 


72 F. Loofs, Theophilus von Antiochien Adversus Marcionem ... 
, p. 44-80. 


73 Robert M. Grant, The textual Tradition ..., p. 146. Tertulian a 
folosit in operele sale Adversus Marcionem şi Adversus Hermogenem 
tratatele pe aceleasi teme ale lui Teofil. 


74 F. Loofs, Theophilus von Antiochien Adversus Marcionem ... 
, p. 46-47. 


75 Eusebiu de Cezarea, [storia bisericească 4, 24, 1, ed. rom., 
p. 174. 

caracter de introducere in crestinism. De asemenea Lac- 
tantiu aminteşte de Ad A. în Instituţiile divine. Con- 
stitutiile Apostolice (secolul V) care sunt de origine din 
Antiohia sau din apropierea acestui centru, par a contine 
un citat sau un pasaj inspirat din Teofil.” Este posibil ca 
Sfântul Vasile cel Mare să fi folosit in Omiliile sale la 
Hexaimeron exegeza la Facere din Ad A.” Sfântul Chiril 
al Ierusalimului a folosit în Catehezele sale (18, 3) Ad 
A. (1,5). Epifanie de Salamina a folosit Ad A. atât în Pa- 
narion cât şi în Ancoratus. Procopie din Gaza (475-538) 
a folosit Ad A. în comentariul său la Hexateuch. Ioan 
Malalas redă nouă citate din Teofil, pe care-l numeşte 
„cronograf erudit.” Doar unul dintre citatele redate de 
Malalas cu siguranţă nu este din Teofil al Antiohiei.” 
Sfântul loan Damaschin în Sacra parallela redă patru 
citate din Ad A.% 

Referirea lui Ghenadius*! de Marsilia la „trei 
cărți despre credință” păstrate pe numele lui Teofil al 
Alexandriei pare a se referi la Ad A., respectiv la Teo- 


76 Institiţiile divine 1, 23, 2: „Theophil, în cartea scrisă pentru 
Autolycus Despre epoci spune că <în istoria sa Thalus afirmă că Belus, 
pe care-l cinstesc babilonienii şi asirienii, a fost înaintea războiului 
troian cu trei sute douăzeci şi doi de ani, că Belus a fost contemporan 
cu Saturn, ei crescând împreună.>” (ed. rom. Lactantius, Instituţiile 
divine, trad. Petru Pistol, Arhiepiscopia Timişoarei, 2004, p. 69). 

7T] Const. Ap. 8, 12, 19. F. E. Brightman JThS 30 (1928-1929), 
p. 395. 

78 S. Giet, Basile de Césarée: Homélie sur l'Hexaémérom, Paris, 
1950, p. 52-56. 

79 Robert M. Grant, The textual Tradition ..., p. 148. 

80 Este vorba de 1,1; 1,4; 1,5 şi 2, 27. (Vezi K. Holl, Fragmente 
vornicänische Kirchenvăter aus den Sacra Parallela, Texte u. Unter- 
suchungen XX, 2), Leipzig 1889, p. 56-57. 

81 De viris illustribus 33. 

fil al Antiohiei. Este deosebit de important să subliniem 
influenţa operei lui Teofil asupra şcolilor siriace din se- 
colul al V-lea, respectiv asupra lui Narsai la Edesa şi Ni- 
sibis şi asupra lui Iacob Baradai la Edesa.? P. Gignoux, 
examinând opera lui Narsai, a identificat puncte comune 
între acesta şi Teofil al Antiohiei. De asemenea el a de- 
mostrat că Narsai a fost influenţat de Teofil al Antiohiei 
prin lucrările lui Afrahat şi într-o mai mică măsură a lui 
Efrem.® Teofil se încadrează mai degrabă în linia unei 
şcoli creştine siriene care nu a avut influenţă atât de mare 
în Antiohia imediat după Teofil, în schimb principiile ei 
au supravieţuit în mediul siriac din secolele urmatoare.** 


1.2.1.6. Manuscrise şi ediţii 

Ad. A. s-a păstrat în trei manuscrise, unul din se- 
colul al XI-lea, iar celelalte două din secolul al XV-lea, 
respectiv al XVI-lea. Se pare că ultimele două au fost 
copiate după primul manuscris.5 De asemenea există 
mai multe ediţii tipărite în original”, precum şi traduce- 


82 T. Jansma, L Hexameron de Jacques de Sarüg, în L Orient 
Syrien, 4 :2, 1959, p. 135-142. 

83 P. Gignoux, Introduction la Homélies de Narsai sur la Création, 
Patrologia Orientalis XXXIV, 3, 4, 1968, p. 461-462. 

84 D. S. Wallace-Hadrill, Christian Antioch. A Study of early 
Christian Thought in the East, Cambridge, 1982, p. 43 

85 Este vorba de Codex Venetus graecus 496 din Biblioteca 
Sfantul Marcu din Venetia, respectiv de Codex Bodleaianus graecus 
miscelaneus 25 pástrat in Biblioteca bodleiana din Oxford si Codes 
Parisinus graecus 687 pástrat in Biblioteca Nationalá din Paris. 

86 MPG 6, 1023-1068 reproduce o ediţie anterioară publicată 
de Prudentius Maran, Paris, 1972. Prima editie tiparita a operei lui 
Teofil al Antiohiei a fost publicatá la Zürich in 1546 de Jean Frisius. 
Alte editii: J. C. Th. Otto, Corpus Apologetarum Christianorum Sae- 
culi Secondi, 9 vol., Jena, 1861; Theophili Antiochieni ad Antolycum, 

ri, unele dintre ele cu text paralel.s Pentru analizarea 
Ad. A. din acest volum am folosit în primul rând ediţia 
bilingvă a lui Grant. Pe baza textului original şi a tradu- 
cerii engleze a acestuia, consultând şi traducerea germa- 
na din BKV., am realizat modificări (sper pozitive) ale 
textului ediţiei romänesi din PSB a Ad A.” 


Patristische Texte und Studien 44, M. Markovich (ed.), Berlin, N. Y., 
1995. 

87 Traducere engleză: Ante-Nicene Christian Library, trad. de 
Marcus Dods, editat de A. Roberts şi J. Donaldson, Edingurgh, 1868; 
Traducere germana: J. Leitl (ed.), Des Theophilus von Antiochien drei 
Bücher an Autolykus, zwei verbesserte Aufgabe von A. di Pauli, BKV 
14,Kemptem-München, 1913. 

88 Théophile d'Antioche. Trois livres à Autolycus, (G. Bardy, J. 
Sender ed.), SC. 20, Paris, 1948; Theophilus of Antioch, Ad Autholi- 
cum, text and translation by Robert M. Grant, Oxford, 1970. Grant a 
urmat in mare editia lui Otto, dar a facut si importante propuneri de 
îmbunătăţire a textului şi traducerii. Au fost făcute si alte interesante 
propuneri de îmbunătăţire a părţii a doua (P. Nautin, Notes critiques 
sur Theophile d’Antioche Ad Autolycum Lib. II în VC. 11:4 (1957), p. 
212-225) respectiv a pártii a treia (Robert M. Grant, Notes on the Text 
of Theophilus, Ad Autolycum III in VC 12:3; 1958, p. 136-144). Vezi 
şi Pierre Nautin, Ciel, pneuma et lumière chez Théophile d'Antioche 
(Notes critiques sur Ad Autol. 2, 13 in VC 27 (1973), 165-171. 

89 De mentionat cá existá o traducere románeascá mai veche a 
Ad A. în limba română : St. G. Brădişteanu, Către Autolic. Apologie in 
trei cărţi de Teofil, episcopul Antiohiei, trad. şi studiu, Bucuresti, 1906. 

1.3. Teofil al Antiohiei, apărător al creştinis- 
mului 


1.3.1. Ad A. cartea I 


1.3.1.1. Absurditatea idolatriei si apărarea 

numelui de crestin 

Cartea intäi din Ad A. incepe prin a sublinia ab- 
surditatea idolatriei al cärei adept se aratä a fi Autolic 
de vreme ce se läuda cätre Teofil cu zeii säi: „Asadar, o 
prietene, pentru cä m-ai zäpäcit cu cuvintele tale desar- 
te, láudándu-te cu zeii tai de piatră si de lemn, fauriti, 
turnati, sculptați sau pictaţi, care nici nu văd nici nu aud 
— că sunt idoli şi lucruri de mâini omenesti."?? Zeii sunt 
orbi şi surzi, prin urmare nu pot fi considerați dumnezei 
adevăraţi. Această scurtă respingere a idolatriei este in- 
spirată în mod evident din teologia antiidolatră a Vechiu- 
lui Testamnet. O analiză a originalului grecesc indică o 
apropiere a citatului de mai sus de textul din Psalmul 
134 (135), 31-32. 

Urmează apoi o scurtă apărare a numelui de creş- 
tin. Această apărare este cauzată de faptul că Autolic 
l-a numit pe Teofil „creştin” în batjocură: ,,...ba încă ma 
numesti creştin, în bătaie de joc, ca şi cum aş purta un 
nume urât, ei bine, mărturisesc că sunt creştin şi port 


90 AdA. 1,1, ed. rom., p. 282; ed. eng., p. 2-3. 

acest nume iubit de Dumnezeu, nadajduind sa fiu cu el 
de folos lui Dumnezeu. Ca nu-i, precum socoti tu, un rau 
să porti numele lui Dumnezeu; dar poate cá tu gândeşti 
aşa despre Dumnezeu, pentru că nu eşti încă de folos lui 
Dumnezeu.’”! Avem de-a face mai degrabă cu o mártu- 
risire de ataşament faţă de numele de creştin decât cu o 
apologie în sine a acestuia. Numele de creştin este iubit 
de Dumnezeu pentru că creştinii Îl venerează pe Acesta 
şi-i sunt de folos în sensul că-l propovăduiesc numele. 
Din punct de vedere istoric, citatul de mai sus este im- 
portant pentru că arată că în vremea scrierii Ad A., la 
Antiohia, numele de creştin era obiectul unor ironii ve- 
nite din mediul păgân, ceea ce nu a fost cazul în perioada 
în care numele de creştin a fost atribuit ucenicilor lui 
Hristos la Antiohia (cf. Fapte 11, 26b).? Pe parcursul 
lucrării sale, Teofil indică unele din motivele pentru care 
numele de creştin nu era, în opinia lui Autolic, unul cu 
reputaţie. 


1.3.1.2. Vederea şi natura lui Dumnezeu 

Teofil răspunde apoi spuselor lui Autolic: ,,Ara- 
tă-mi pe Dumnezeul tau!” Autolic gândeşte asemeni ori- 
cărui păgân din vremea sa, anume că trebuie să existe o 
reprezentare a divinității, fie într-o statuie, fie într-o pic- 
tură, fie în orice altă formă vizibilă. Pentru că nu aveau 
şi nu permiteau nicio reprezentare a Dumnezeului lor, 
evreii au fost adesea acuzaţi de către păgâni de ateism. 
Din acest punct de vedere, creştinii se aflau în aceeaşi 
situaţie precum evreii. Ca răspuns la acest îndemn al lui 


91 AdA., 1, 1, ed. rom., p. 282; ed. eng., p. 2-3. 
92 Daniel Buda, Antiohia preniceeană ..., p. 133-134. 
50 


Creștini si păgâni in Antiohia secolelor II-IV 


Autolic, Teofil dezvoltă una dintre primele idei teologi- 
ce creştine ale vederii lui Dumnezeu.” El arată cá aşa 
cum „cei care privesc cu ochii trupului înţeleg cele ce 
se petrec în viata şi pe pământ şi fac totodată deosebire 
între lumină şi întuneric, între alb şi negru ... tot aşa se 
poate spune şi de urechile inimii şi de ochiu sufletului, 
că le este cu putinţă să vadă pe Dumnezeul.” Numai 
că această „vedere a lui Dumnezeu” nu este accesibilă 
tuturor oamenilor, ci doar celor care au deschişi ochii 
sufletului. Aşa cum sunt oameni care au închişi ochii tru- 
pului, adică sunt orbi trupeşte, la fel sunt oameni care 
au închişi ochii sufletului, adică orbi sufleteste şi drept 
urmare nu pot să-L vadă pe Dumnezeu. Aşa cum dacă 
orbul trupeşte nu poate vedea lumina soarelui, aceasta 
nu înseamnă că soarele nu există, la fel dacă unii nu pot 
să-L vadă pe Dumnezeu cu ochii sufletului, nu înseamnă 
că El nu există. Orbirea sufletească are pentru Teofil ca- 
uze morale. Din pricina păcatelor, ochii sufletului unora 
sunt orbi. De observat aici că Teofil operează cu expresia 
filonică a „ochilor sufletului.” 

Apoi Teofil compară sufletul omenesc cu o oglin- 
dă: aşa cum într-o oglindă curată chipurile se văd clar, 
la fel în sufletul curat din punct de vedere moral se vede 
Dumnezeu. Şi invers: aşa cum într-o oglindă ruginită 
nu se văd chipurile omeneşti, la fel în sufletul păcătos 
nu se vede Dumnezeu. În concluzie: „un om nu poate 
vedea pe Dumnezeu când se află în el păcatul.” Este o 


93 Vladimir Lossky, Vederea lui Dumnezeu, trad. de Maria Cor- 
nelia Oros, Ed. Deisis, Sibiu, 1995, p. 23-25. 

94 AdA. 1,2, ed. rom., p. 282; ed. eng., p. 2-3. 

95 Robert M. Grant, Theophilus of Antioch to Autolycus ...., p. 
229. 

idee biblică comună a blama omul pentru orbirea lui 
fata de Dumnezeu, datorită păcatelor sale.” În finalul 
acestei argumentatii, Autolic este invitat să se autoana- 
lizeze dacă nu cumva nu este robit de păcate grele. Te- 
ofil prezintă o scurtă listă a celor mai frecvente păcate 
din lumea păgână: desfrânarea, hotia, jefuirea bunurilor 
altora, sodomia, mânia, ocara, mânia, invidia, mândria, 
disprețul, lăcomia, iubirea de arginti, neascultarea de pă- 
rinti, vinderea copiilor.” Această listă a păcatelor care 
după Teofil erau frecvente între păgâni nu este aleasă la 
întâmplare. Crestinii s-au ridicat în mod deschis impo- 
triva acestora încă din primul secol creştin. De exemplu, 
vinderea copiilor de către propriul tată era un lucru le- 
gal în Imperiul roman din vremea lui Teofil al Antiohiei. 
Totuşi creştinii nu-şi vindeau proprii copii din motive 
morale. 

Apoi Teofil răspunde unei posibile provocări 
venite din partea interlocutorului său, anume să-i vor- 
bească despre „chipul lui Dumnezeu” din moment ce el 
ca şi creştin are capacitatea de a-L vedea pe Dumnezeu. 
Teofil apelează la instrumentele teologiei negative, care 
erau bine dezvoltate în epocă, aşa cum voi arăta imediat. 
Mai întâi spune că „despre chipul lui Dumnezeu nu se 
poate vorbi; chipul Lui nu se poate explica.” Urmează 
apoi o serie de exprimări negative despre Dumnezeu: 
„În slavă este fără de hotar; în măreție, de neînțeles; in 
înălțime mai presus de pricepere; în putere neegalat; în 
înţelepciune fără de asemănare; în bunătate de neajuns; 


96 James D. Tabor, The Theology of Redemption in Theophilus of 
Antioch in Rstauration Quarterly 18:3, 1975, p. 161. 
97 Ad A. 1, 2, ed. rom., p. 283; ed. eng., p. 5. 

în facere de bine mai presus de cuvânt.” Această serie 
apofatică este combinată cu o relevare a faptului că ori- 
ce numire din creaţie referitoare la unul dintre atributele 
sau lucrările Sale este improprie întrucât Dumnezeu este 
dincolo şi mai presus de propria Sa operă şi infinit mai 
mult decât atributele pe care mintea umană poate să I le 
asocieze cu natura sau lucrările Sale: ,,De-as spune ca 
e lumină, vorbesc despre o făptură a Lui, de-aş spune 
că e cuvânt, vorbesc despre începutul creaţiei Lui, de- 
aş spune că e minte, vorbesc despre gândirea Lui; de-aş 
spune că este înţelepciune, vorbesc de o odraslă a Sa; 
de-aş spune că este tărie, vorbesc despre stăpânirea Sa; 
de-aş spune că este putere, vorbesc de lucrarea Lui; de- 
aş spune că este purtare de grijă, vorbesc de bunătatea 
Lui; de-aş spune că e împărăție, vorbesc de slava Lui; 
de-aş spune că e Domn, vorbesc de El ca judecător; de- 
aş spune că e judecător, vorbesc de dreptatea Lui; de-aş 
spune că e Tatăl, vorbesc de toate câte le are; de-aş spune 
că e foc, vorbesc de mânia Lui.”% 

Amintirea mâniei lui Dumnezeu oferă prilejul 
unei scurte afirmaţii cu scop moralizator: „Dumnezeu ... 
se mânie pe cei care fac rele, dar e bun, milostiv şi îndu- 
rător cu cei care-L iubesc şi se tem de El. Este învăţător 
celor temători de Dumnezeu şi tată celor drepţi; dar celor 
necredinciosi, judecător şi pedepsitor.”” Această afirma- 
tie a lui Teofil este surprinzătoare pentru că este contra- 
ră afirmațiilor filosofice anterioare. În opinia lui Robert 
Grant, această afirmaţie că Dumnezeu este mânios arată 


98 AdA. 1,3, ed. rom., p. 283; ed. eng., p. 5. Aceste pasaje care-L 
descriu pe Dumnezeu creştin au şi valenţe antimarcionite (Robert M. 
Grant, Scripture, Rhetoric and Theology ...., p. 35). 

99 AdA. 1,3, ed. rom., p. 284; ed. eng., p. 5. 

nu numai indrazneala lui Teofil de a combate in mod 
unanim opinia filosofica, ci si ,,sinteza sa incompleta a 
ideilor filosofice şi religioase.” Este posibil ca Teofil 
să sublinieze mânia lui Dumnezeu în scop apologetic, 
chiar dacă aceasta este în contradicție cu afirmaţiile an- 
terioare despre Dumnezeu. Teofil este interesat probabil 
aici să-i arate lui Autolic că dacă nu devine creştin, adi- 
că nu va începe să se închine la adevăratul Dumnezeu, 
Acesta îl va pedepsi. Aşadar afirmaţiile de mai sus ale 
lui Teofil despre mânia lui Dumnezeu nu concordă cu 
logica prezentării sale despre natura lui Dumnezeu, în 
schimb se înscrie armonios în logica intenţiei moraliza- 
toare a Ad A. 

Apoi Teofil continua explicarea unor numiri 
apofatice şi catafatice date lui Dumnezeu: „Este fara 
de început pentru că este nefacut; este neschimbat pen- 
tru că este nemuritor. Se numeşte Dumnezeu pentru că 
le-a aşezat pe toate pe tăria Lui şi pentru că cuvântul 
Dumnezeu vine de la cuvântul reein; iar cuvântul téein 
înseamnă: a mişca, a lucra, a hrăni, a purta de grijă, a 
conduce, a da viaţă tuturor. Este domn pentru că dom- 
neste peste toate; este Tată, pentru că El este înainte de 
toate; este creator şi făcător, pentru că este ziditorul şi 
făcătorul universului; este foarte înalt pentru că este mai 
presus de toate; este atottiitor, pentru că tine şi cuprinde 
totul.” De observat că toate aceste denumiri atribuite lui 
Dumnezeu pot fi de inspiraţie biblică, dar în acelaşi timp 
sunt numiri şi atribute comune în iudaismul elenistic şi 
prezente şi la Teofil, precum şi la alti apologeti ai cres- 


100 Robert M. Grant, Theophilus of Antioch to Autolycus ...., p. 
230. 

tinismului primar.!! Teologia negativă folosită de unii 
apologeti este considerată in general ca fiind o influenţă 
„orientalä.”'” În cazul lui Teofil avem de-a face cu o in- 
fluenta venită din partea iudaismului elenistic, care însă 
a preluat elemente ale medio-platonismului.'™ 

Urmează apoi o descriere a Dumnezeului creştin 
inspirată în principal din Scripturi: „Inältimile cerurilor, 
adâncurile abisurilor şi marginile lumii sunt în mâna Lui 
şi nu este loc în care să nu se vadă lucrarea Sa. Ceruri- 
le sunt lucrul Lui, pământul facerea Lui, marea făptura 
Lui, omul plăsmuire şi icoană a Lui, soarele, luna şi ste- 
lele stihii ale Lui, făcute spre semne, spre vremi, spre 
zile şi spre ani, ca să slujească şi să robească oamenilor. 
Pe toate le-a adus Dumnezeu din neființă la fiinţă, pentru 
ca, prin lucruri, să se cunoască şi să se înţeleagă măreţia 
Lui.”!% Ideea că Dumnezeu a creat lumea din bunătatea 
Sa şi spre binele oamenilor îşi găseşte o paralelă şi în 
doctrinele platonicienilor, inclusiv a celor contemporani 
lui Teofil (de exemplu Apuleius, De Platone et eius dog- 
mate I, 5; Alcinous, Didaskalikos 10).1% Aceste cuvinte 


101 Robert M. Grant, Theophilus of Antioch to Autolycus ...., p. 
230. De asemenea este de remarcat faptul că Teofil vorbeşte de şapte 
atribute ale lui Dumnezeu, o cifră cu o simbolistică aparte în iudaism 
şi în creştinismul primar (Robert M. Grant, Scripture, Rhetoric and 
Theology in Theophilus, în V.C. 13:1, 1959, p. 33). 

102 Jean Daniélou, A History of Early Christian Doctrine before 
the Council of Nicaea, vol. II: Gospel Message and Hellenistic Cul- 
ture, London, 1973, p. 323. 

103 D. W. Palmer, Atheism, Apologetic and negative Theology in 
the Greek Apologists of the second Century in VC 37 (1983), p. 234. 

104 Ad A. 1, 4, ed. rom., p. 284; ed. eng., p. 7. 

105 Claudio Moreschini, Istoria filosofiei patristice, trad. de 
Alexandra Chesu, Mihai-Silviu Chirilá si Doina Cernica, Ed. Polirom, 
Tati, 2009, p. 186. Se întâlneşte si la alti apologeti creştini, precum 

de mai sus par a fi luate direct dintr-un manual de teo- 
logie stoică. La fel de bine au putut fi însă preluate din 
iudaismul elenistic. Intre stoicism si iudaismul elenistic 
exista practic un consens deplin in privinta descrierii lui 
Dumnezeu şi a atributelor Sale, încât este imposibil de 
spus exact ce fel de influenţă găsim aici. Putem afirma 
că Teofil a fost influenţat în egală măsură de cele două 
curente când a realizat această prezentare a naturii lui 
Dumnezeu.!% 

Pentru Teofil, vederea lui Dumnezeu este posibi- 
lă prin cunoaşterea lucrărilor şi proniei Lui. Sunt folosi- 
te mai multe analogii pentru a arăta că, deşi nevăzut cu 
ochii trupului, putem fi siguri de existenţa lui Dumnezeu 
prin perceperea lucrării şi proniei Lui: aşa cum in om nu 
se vede sufletul, dar ştim că el există pentru că trupul se 
mişcă, „tot aşa şi Dumnezeu nu Se poate vedea cu ochii 
omeneşti, dar Se vede şi Se înţelege din purtarea Lui de 
grijă si din lucrurile Lui.” Aşa cum o corabie care merge 
pe mare şi revine în port se ştie că are un căpitan bun, 
tot aşa ne gândim „că este un Dumnezeu Care conduce 
totul, chiar dacă nu-i văzut cu ochii trupului, pentru că-i 
necuprins.”! Teofil scoate în evidenţă potenţialul cu- 
noasterii lui Dumnezeu din creaţie, tot printr-o analogie: 
aşa cum seminţele unei rodii sunt acoperite cu o coajă, 
tot aşa omul şi creaţia este acoperită de mâna lui Dum- 
nezeu, pe care nu-L putem vedea, dar Il putem cunoaşte 
din lucrarea şi pronia Sa. Aşa cum ştim despre împăratul 
pământesc că există datorită guvernării pe care o exerci- 


Atenagora (Solie... 16). 

106 Robert M. Grant, Theophilus of Antioch to Autolycus ...., p. 
230 

107 Ad A. 1, 5, ed, rom., p. 284; ed. eng., p. 7. 

tă, chiar dacă unii nu l-au văzut, la fel Dumnezeu poate fi 
cunoscut din lucrările Sale. Teofil prezintă apoi mai mul- 
te exemple ale purtării de grijă a lui Dumnezeu fata de 
creaţie, prin intermediul cărora omul poate să înţeleagă 
existenţa Lui: ordinea anotimpurilor, drumul regulat al 
aştrilor, frumuseţea şi diversitatea plantelor şi animale- 
lor. Numai lui Dumnezeu I se datorează ordinea naturii 
de care omul se bucură: „Numai acest Dumnezeu a fă- 
cut din întuneric lumină; El a făcut rezervoarele vântului 
de miazăzi, vistieriile adâncului cu ape, hotarele mărilor 
... El ridică norii de la marginile pământului, inmulteste 
fulgerele spre ploaie, trimite tunetul spre înfricoşare şi 
vesteşte mai dinainte prin fulger lovitura tunetului, ca nu 
cumva sufletul înspăimântat pe neaşteptate să moară, dar 
tot el măsoară tăria fulgerului, care coboară din ceruri, 
ca să nu aprindă pământul; că dacă fulgerul şi-ar slobozi 
toată puterea lui, ar arde pământul, iar dacă tunetul ar 
da drumul întregii lui tării, ar distruge cele de pe pă- 
mänt.”'®® Acest citat contine aluzii pasagere la capitolele 
cosmologice din cartea Iov si din Psalmi.!% 

Pe acest Dumnezeu atât de minunat Autolic nu 
poate să-L vadă pentru că este orb sufleteste. El poate 
să fie vindecat de către doctor, care este „Dumnezeu Cel 
ce vindecă şi dă viaţă prin Cuvântul şi Înţelepciunea Sa. 
Dumnezeu, Cel ce a făcut universul prin Cuvântul şi În- 
telepciunea Sa: <Cu cuvântul Lui cerurile s-au întărit şi 
în Duhul Lui toată puterea lor.> Foarte mare este Inte- 
lepciunea Lui: <Dumnezeu cu înţelepciunea a întemeiat 


108 AdA., 1, 6, ed. rom., p. 285; ed. eng., p. 9. 
109 Robert M. Grant, Theophilus of Antioch to Autolycus ..., p. 
232. 

pământul şi a gătit cerurile cu pricepere; întru cunoştinţa 
Lui adâncurile de ape s-au deschis, iar norii au izvorât 
apă.>!! Înțelegerea acestora, credinţa, frica de Dumne- 
zeu şi viaţa morală aduc după sine vederea lui Dumne- 
zeu. Această vedere a lui Dumnezeu are şi o dimensiune 
eshatologică: vederea Lui nu se limitează numai la o ex- 
perienta legată de această lume, ci se continuă în veşni- 
cie: „Că Dumnezeu înviază nemuritor trupul tău impre- 
ună cu sufletul. Atunci, ajungând nemuritor, vei vedea 
pe Cel nemuritor, dacă acum vei crede în El; atunci vei 
cunoaşte cá pe nedrept ai vorbit împotriva Lui.”!!! Teo- 
fil pare a sugera aici că nemurirea nu este comună tutu- 
ror sufletelor, ci doar celor care ajung să-L cunoască pe 
Dumnezeu şi să-l urmeze poruncile. Nemurirea nu pare 
a fi un dat ontologic, ci un dar dat de Dumnezeu, oferit 
celor care-L cunosc cu adevărat. De asemenea din citatul 
de mai sus putem înţelege că vederea lui Dumnezeu în 
eshaton este superioară celei posibile în această lume. 
Urmează o descriere de inspirație biblică a Dum- 
nezeului creştin introdusă prin „Cel ce”: „Acesta este 
Dumnezeul meu, Stăpânul universului, Cel ce singur a 
întins cerul şi a rânduit lăţimea pământului sub cer; Cel 
ce tulbură adâncul mării şi face să räsune valurile ei; Cel 
ce stăpâneşte puterea mării şi potoleşte frământarea va- 
lurilor ei; Cel ce a întemeiat pământul pe ape şi i-a dat 
duh ca să-l hrănească, a Cărui suflare dă viaţă universu- 
lui; că daca-Si va opri Duhul Său, universul va pieri."!? 
S-a remarcat faptul că această descriere a minunilor cre- 


110 Ad A. 1,7, ed. rom., p. 286; ed. eng., p. 11. 

111 Ad A. 1,7, ed. rom., p. 286; ed. eng., p. 11. 

112 Ad A. 1,7, ed. rom., p. 286; ed. eng., p. 11. 

atiei seamănă cu cea realizată in Constituţiile Apostoli- 
ce in care avem vechi rugăciuni iudaice increstinate.'? 
Avem de-a face cu un imn liturgic, posibil de origine 
antiohiană pe care Teofil probabil că l-a prelucrat pen- 
tru a se potrivi contextului lucrării Ad A. Teofil nu este 
singurul apologet la care întâlnim fragmente cu caracter 
liturgic. La Sfântul Justin există un text similar.!'* 


1.3.1.3. Împotriva idolatriei 

Adresantul Ad A. nu crede nici în învierea mor- 
tilor aşa cum nu crede nici în Dumnezeul Cel adevărat. 
După o pledoarie în favoarea credinţei în care sunt folo- 
site exemple din viaţa cotidiană, Teofil arată că deşi Au- 
tolic alege să rămână necredincios în Dumnezeu şi pu- 
terea Lui de înnoire a omului, totuşi crede în zeii păgâni 
si puterea statuilor lor: „Si totuşi crezi că statuile făcute 
de oameni sunt dumnezei şi fac minuni, dar nu crezi că 
Dumnezeul Care te-a făcut, poate să te facă din nou?” 
Apoi Teofil se lansează într-un atac împotriva zeilor pă- 
gâni. Numele acestor zei adorati de păgâni nu sunt altce- 
va decât nume de oameni morti. Sunt descrise, pe baza 
informaţiilor date de scriitorii şi poeţii păgâni, faptele 
imorale sau comportările improprii divinității şi atribuite 
mai multor zei păgâni: Cronos, care şi-a mâncat copiii; 
Zeus, care a comis numeroase fapte imorale printre care 
incest, desfrânare şi sodomie; Heracle, care s-a sinucis; 
Dionisos, care era betiv şi nebun; Apolo, care se temea 


113 Este vorba de Constitutiile Apostolice VIII, 12, 9-15. Vezi 
W. Bousset, Eine jüdische Gebetssammlung im siebten Buch der apo- 
stolischen Konstitutionen, in Nachrichten Göttingen, Philologisch- 
Historische Klasse, 1915, 435-436. 

114 Este vorba de Dialog cu iudeul Trifon 41. 

de un om precum Ahile şi s-a îndrăgostit de o muritoare 
precum Dafne şi „nu ştia de soarta nenorocită a lui Hya- 
cinth"!^; Afrodita care a fost rănită; Ares, zeul rázboiu- 
lui care a adus atâtea nenorociri peste muritori; Osiris!!° 
care a fost tăiat în bucăţi şi al cărui trup a fost refăcut de 
soţia sa Isis; Attis care s-a castrat; Adonis care mergea la 
vânătoare; Asclepios, care a fost lovit de trăsnet; Serapis 
care a fost alungat din Sinope şi s-a refugiat în Alexan- 
dria, Artemida, care a fost surghiunită şi s-a îndrăgostit 
de un muritor. Teofil se întreabă apoi, cum este posibil să 
curgă sânge din zei?” Întrebarea presupune ideea fun- 
damentală că Dumnezeu este ontologic imaterial. Teofil 
pare a nu avea deloc în vedere aici Întruparea Mântuito- 
rului şi jertfa Sa pe Cruce, precum şi faptul că din trupul 
Lui a curs sânge în urma rănilor provocate de răstignire. 
El este prea preocupat de apărarea ideii unui Dumnezeu 
imaterial pentru a realiza astfel de conexiuni. Preocupări 
legate de relația dintre firile Mântuitorului vor apărea în 
secolele următoare, inclusiv la Antiohia, după ce păgâ- 
nismul ca adversar teologic serios dispăruse. 

Mai absurd decât adorarea acestor zei pe seama 
cărora se pun astfel de fapte imorale este adorarea ani- 
malelor ca zei de către egipteni sau a pietrelor şi lemne- 
lor reprezentând „chipuri de oameni morţi”. Ca exem- 


115 Oferirea a două detalii despre Apolo, dintre care unul legat 
de legenda lui Dafne este posibil să stea în legătură cu faptul că atât 
autorul cât şi destinatarul lucrării trăiau la Antiohia, aşadar în vecină- 
tatea suburbiei Dafne, locul unde se afla celebrul templu al lui Apolo. 

116 Amintirea acestui zeu de origine egipteană cu precizarea 
„ale cărui mistere le sävärsiti în fiecare an” (Ad A. 1, 8, ed. rom., p. 
288; ed. eng., p. 13) pare să ne ofere detaliul că aceste mistere erau 
celebrate şi la Antiohia. 

117 Ad A. 1, 9, ed. rom., p. 288; ed. eng., p. 13. 

ple sunt folosite operele marelui sculptor Fidias: statuia 
lui Zeus Olimpianul din Pisa, statuia zeiţei Atena de 
pe Acropole. De asemenea prezintă drept absurdă tra- 
ditia păgână a existenţei mai multor statui ale lui Zeus 
(Olimpicul, Latearios, Casios, Tunătorul, Protopărinte- 
le, Privighetorul, Protectorul cetăţii, Zeus Capitolin etc). 
Mai mult, Zeus ar fi avut un mormânt în Creta, iar unii 
zei aveau, potrivit mitologiei păgâne, mame de o mo- 
ralitate îndoielnică: „lar dacă-mi vorbeşti de mama asa 
numitilor dumnezei, apoi să mă ferească Dumnezeu să 
rostesc cu gura mea faptele ei, (că nouă nu ne este îngă- 
duit nici cu numele să pomenim nişte fapte ca acelea) 
sau faptele cu care-i slujesc cei ce se închină ei.”!!8 De 
asemenea Teofil ironizează faptul că credincioşii păgâni 
plăteau taxe împăratului pentru vizitarea templelor pă- 
gâne şi aducerea de jertfe.!! În concluzie: „Aceştia nu 
sunt dumnezei, ci «idoli» după cum am spus mai înainte 
<lucruri de mâini omenesti> şi <draci> necurati.”'?° În 
concluzie, închinarea la zei este idolatrie, iar idolatria 


118 AdA. 1, 10, ed. rom., p. 289; ed. eng., p. 15. Observăm fap- 
tul că Teofil nu are aici în vedere faptul că Fiul lui Dumnezeu Întrupat 
S-a născut după trup dintr-o mamă. Pentru a dovedi că este imposibil 
ca Dumnezeu să se nască din tată sau mamă, în cartea a doua din Ad 
A., Teofil o citează pe Sibila: “... nu se poate ca Dumnezeu să se nască 
din bărbat şi pântece de mamă” (Ad A. 2, 36, ed. rom., p. 323; ed. eng., 
p. 91). După aproximativ 250 de ani, Nestorie nu va accepta formu- 
la theotokos argumentând că Dumnezeu nu poate să aibă mamă, aşa 
cum păgânii le atribuie zeilor lor naşteri din mame (vezi Daniel Buda, 
Hristologia antiohiana..., p. 315-316). 

119 ,, ... sau să rostesc câte biruri şi tributuri dau împăratului ea 
(mama lui Zeus n. n.) şi fiii ei.” (Ad A. 1, 10, ed. rom., p. 289; ed. eng. 
P. 15). Această informatie este prezentă şi la Tertulian , Ad nationes 2, 
10; Apologeticum 13; Lactantius, Divinae institutiones 1, 10. 

120 AdA. 1, 10, ed. rom., p. 289; ed. eng., p. 15. 

este combatuta cu un text preluat din Psalmi. 

Apoi Teofil abordeaza o alta tema care rezulta din 
cea a idolatriei: diferenţa dintre cinstea data împăratului 
şi adorarea lui Dumnezeu. El arată că împăratului i se 
aduce o cinste mai mare când cineva se roagă pentru el 
decât când i se închină. Închinare i se poate aduce doar 
Dumnezeului Cel adevărat, care l-a rânduit pe împărat 
să aibă puterea: „Voi cinsti, deci, mai mult pe împărat, 
nu când mă închin lui, ci când mă rog pentru el. Mă în- 
chin lui Dumnezeu, Dumnezeului care este de fapt şi cu 
adevărat Dumnezeu, ştiind că împăratul de Dumnezeu 
a fost rânduit.”!?! Urmează apoi o explicare mai detali- 
ată a motivului pentru care un creştin nu se va închina 
niciodată împăratului, precum şi o respingere a cultului 
împăratului: „Nu mă închin lui (împăratului n. n.) pentru 
că Dumnezeu nu a rânduit ca oamenii să se închine îm- 
päratului, ci să-l cinstească cu cinstea legiuitä. Împăratul 
nu-i Dumnezeu, ci om, rânduit de Dumnezeu nu pentru 
a i se închina lui oamenii, ci pentru a judeca cu dreptate. 
Că după cum lui 1 s-a încredinţat de Dumnezeu dregă- 
toria de împărat, iar împăratul nu vrea ca cei care sunt 
sub stăpânirea lui să se numească împărați, că numele 
de împărat este al lui şi nu-i îngăduit altuia să-l poarte, 
tot aşa nu este îngăduit să te închini altuia decât numai 
lui Dumnezeu. Eşti, deci, cu totul rătăcit, o omule! Cin- 
steşte, aşadar, pe împărat, iubindu-l, supunându-te lui, 
rugându-te pentru el. Făcând aceasta, faci voia lui Dum- 
nezeu. Că spune legea lui Dumnezeu: <Cinsteşte, fiule, 
pe Dumnezeu şi pe împărat şi nici unuia din ei să nu fii 
neascultător, că pe neaşteptate vor pedepsi pe duşmanii 


121 Ad A. 1, 11, ed. rom., p. 289; ed. eng., p. 15. 

lor>”!?, Argumentatia în favoarea cinstirii împăratului şi 
a rugăciunii pentru el este fundamentată cu un citat din 
ceea ce Teofil numeşte „legea lui Dumnezeu,” adică cu 
un citat din Vechiul Testament, mai exact din Pilde 24, 
21-22. Este singurul citat direct din Vechiul Testament 
din prima carte a Ad A. Dacă cinstea fata de împărat ex- 
primată de către creştini prin rugăciunea pentru acesta 
este un element comun apologetilor creştini din primele 
veacuri, respingerea atât de clară a cultului împăratului 
trebuie să fi fost primită cu multă ostilitate de păgânii 
din Antiohia, un oras în care, datorită izului sáu oriental, 
cultul împăratului era mult mai dezvoltat. 


1.3.1.4. Din nou despre apărarea numelui de 

creştin 

După această clarificare a poziţiei creştinilor faţă 
de împărat, urmează o nouă apologie a numelui de creş- 
tin. Teofil a fost luat în batjocură de Autolic pentru că 
poartă numele de creştin. Ironia populară păgână din 
Antiohia a dezvoltat ideea că numele de ,,crestin” — Aris- 
tianos ar deriva nu de la numele Mântuitorului Hristos, 
ci de la hristos care înseamnă „uns.” Astfel, creştinii 
erau batjocoriti ca fiind „cei unşi.”!% Teofil dezvoltă o 
apologie a cuvântului „hristos” (uns) fără niciun fel de 
referire la Mântuitorul lisus Hristos, ci aduce şase exem- 
ple din viaţa cotidiană care arată beneficiile ungerii în 
sens larg (inclusiv al vopsirii si lustruirii).!?* S-ar putea 


122 Ad A,, 1, 11, ed. rom., p. 290; ed. eng., p. 15. 

123 Vezi nota bibl. 46 din Ad. A. ed. rom., p. 290. 

124 Ad. A. 1, 12, ed. rom., p. 290. Este interesant de comentat pe 

ca afirmatiile lui Teofil din finalul acestui capitol sa fie 
vreo aluzie la o practica a ungerii legata de intrarea in 
crestinism, existenta in vremea sa la Antiohia: ,,Si tu nu 
vrei sa fii uns cu uleiul lui Dumnezeu? Noi, deci, de asta 
ne numim creştini, pentru că suntem unşi cu uleiul lui 
Dumnezeu."?? Această apologie a numelui de creştin 
realizată aici de Teofil este într-adevăr interesantă. Por- 
neşte de la o ironie a păgânilor antiohieni care arată că 
creştinii nu sunt christianoi, ci christoi adică unşi. Ro- 
bert Grant a încercat o asociere a acestei argumentafii cu 
o ştire pe care o avem de la Hipolit că la ebioniti, lisus a 
fost numit Hristos de către Dumnezeu pentru că a ţinut 
legea iudaică. Cei ce o vor ţine în acelaşi mod pot să 
devină „hristoşi”, adică christoi.!% Chiar dacă Teofil a 
utilizat acest termen care pare a fi specific teologiei ebio- 
nite, precum şi altele similare'?", este greu de dovedit ca 


scurt acest fragment: „Care om care intră în această viata sau luptă în 
stadion, nu se unge cu ulei?” În legătură cu ungerea celui care intră în 
viaţă, este posibil ca Teofil să facă aluzie la faptul că pruncul se naşte 
fiind plin de lichide, pentru ca astfel să iasă mai uşor din pântecele 
maicii sale. A doua afirmaţie legată de ungerea luptătorilor care intrau 
în arenă, era o practică curentă în Antichitate ca luptătorii să se ungă 
cu diferite uleiuri înainte de luptele corp la corp, atât pentru stimularea 
muşchilor, cât şi pentru ca adversarul să nu poată să-i prindă în mâinile 
lor. Practica din Taina Sfântului Botez de a unge pruncul cu untdelemn 
înainte de afundarea în apă are o simbolistică bazată pe percepţia an- 
tică despre ungere: este pregătirea pentru lupta spirituală ce duce la 
moartea omului vechi şi la naşterea din nou. 

125 AdA. 1, 12, ed. rom., p. 290. Reiese clar din lecturarea Ad 
A. că Teofil speră ca Autolic să se convertească la creştinism. Astfel, 
Ad A. are şi o dimensiune misionară. 

126 Robert Grant, The problem of Theophilus ..., p. 190. 

127 Teofil descrie religia cea adevărată ca fiind theosébeia (Ad 
A. IL, 1, 30; III, 4, 15) care este un cuvânt favorit al teologiei ebionite. 
Este însă adevărat că aceasta apare şi în operele altor apologeti creştini 

el a avut o simpatie sau apropiere fata de aceşti eretici. 


1.3.1.5 Învierea morţilor. Îndemn la credinţă 

Este reluată apoi tema învierii morţilor. De aceas- 
tă dată Teofil răspunde la cererea destinatarului: ,,Ara- 
tă-mi cel putin un om înviat din morti, ca văzându-l sa 
cred.” Răspunsul este axat din nou de către Teofil pe 
chestiunea credinţei. Teofil îl întreabă pe Autolic cum 
este posibil să creadă, ca păgân, în faptul că Heracle 
trăieşte, de vreme ce se ştie că a fost ars de viu sau cum 
este posibil să creadă că Asclepios a înviat, de vreme 
ce se ştie că a fost lovit de un fulger, dar nu crede în 
ceea ce-i spune Dumnezeu prin revelația Sa autentică. 
Dovezi ale credinţei în înviere sunt furnizate şi de na- 
tură: anotimpurile mor şi apoi înviază, seminţele mor 
şi apoi înviază in alte plante: „De pildă, bobul de grâu 
sau de alte seminţe, când e aruncat în pământ, mai întâi 
moare şi se descompune, apoi înviază şi ajunge spic.”'”* 
Această exemplificare este o dovadă evidentă că Teofil a 
cunoscut textele biblice din Ioan 12, 14 şi I Corinteni 15, 
36-37. Chiar şi faptul că omul se îmbolnăvește, iar apoi 
isi revine este o dovadă că învierea este în noi. 

Partea întâi se încheie cu un îndemn la credinţă: 
„Nu fii necredincios, ci crede!” Teofil se oferă pe sine 
drept exemplu: a fost şi el necredincios, dar „după citirea 
Scripturilor sfinților profeti” a devenit credincios. Supu- 
nerea faţă de adevăratul Dumnezeu îl va scuti pe Autolic 


care au scris în această perioadă. Pentru Teofil, theosebeis sunt cei care 
au Vechiul Testament (Ad A. II, 30), evreii (Ad A. III, 9), dar şi cei 
care „sunt numiţi creştini” (Ad A. III, 4). Vezi Robert M. Grant, The 
Problem of Theophilus ..., p. 190-191. 

128 AdA. 1, 13, ed. rom., p. 290-291; ed. eng., p. 17. 

de pedeapsa vesnica. Despre aceste pedepse vesnice vor- 
besc şi poeţii si filosofii păgâni pentru că au furat acest 
adevăr din Sfintele Scrupturi pentru a fi credibili: ,,Aces- 
te pedepse, prezise de profeti, au fost furate din Sfintele 
Scripturi de poetii şi filosofii de mai târziu, pentru ca sa 
fie şi învăţăturile lor vrednice de credintá."'?? Chestiunea 
plagierii Scripturilor de către poeţii şi filosofii păgâni va 
fi abordată în repetate rânduri în următoarele două cărți 
ale Ad A. Există, în opinia lui Teofil, un lucru pozitiv 
în acest furt al păgânilor, anume că au făcut cunoscut 
acest adevăr întregii lumi şi nimeni nu poate spune că nu 
a ştiut de el. Cartea I se încheie cu un îndemn la citirea 
Scripturilor care-l vor duce la cunoaşterea adevăratului 
Dumnezeu şi prin urmare la fapte bune şi la fericirea cea 
veşnică pe care „nici ochiul nu le-a văzut, nici urechea 
nu le-a auzit şi nici la inima omului nu s-au suit." ^? Prin 
această expunere Teofil consideră că i-a arătat destinata- 
rului scrierii sale pe Dumnezeul Cel adevărat: „Acesta 
este Dumnezeul meu! Te sfătuiesc să te temi de El şi să 
crezi în EL"! 


129 Ad A. 1, 14, ed. rom., p. 291; ed. eng., p. 19. 

130 Ad A. 1, 14, ed. rom., p. 292; ed. eng., p. 21. Citarea din I 
Corinteni 6, 9 este evidenta. 

131 Ad A. 1, 14, ed. rom., p. 292; ed. eng., p.21. 

1.3.2. Ad A. cartea IT 


1.3.2.1. Absurditatea păgânismului 

Cartea a doua din Ad A. debuteazä cu prezenta- 
rea hilaritatii religiei pägäne, demonstrata de faptul ca 
chipurile zeilor pictate, sculptate sau turnate nu sunt cin- 
stite cätä vreme se aflä in atelierele mesterilor, dar dupä 
ce sunt puse in temple sau case, li se aduc jertfe atät de 
către cumpărătorii lor, cat şi de către vânzători. Desi li se 
dedică sărbători cu mare pompă, ceremonii şi libatiuni, 
aceştia nu sunt altceva decât materia din care sunt făcuţi, 
adică „piatră, bronz, lemn, culoare sau alte materii."!? 
Nici oamenii cărților păgâni, din categoria cărora face 
parte Autolic, nu sunt mai presus: când citesc despre zei 
în istoriile şi genealogiile acestora, îi consideră oameni, 
dar apoi îi cinstesc ca zei. Folosind ca dovadă un citat 
din Oracolele Sibiline, Teofil dovedeşte cá de fapt zeii 
nu există. Dacă zeii s-au născut, aşa cum spun mitologi- 
ile, atunci de ce s-au născut toti cu multă vreme înainte? 
De ce nu se nasc astăzi zei? Dacă ei s-au născut cândva, 
iar unii zei au dat naştere altor zei, de ce acest proces al 
nasterilor de zei nu continuă? Ar fi absurd să spunem că 
aceştia au îmbătrânit şi nu mai pot avea copii, pentru că 
zeii nu îmbătrânesc. Dacă s-au născut cândva, ar trebui 
să continue să se nască până azi. lar dacă acest proces al 
naşterii zeilor ar fi continuat, atunci ar fi plin pământul 
de ei de vreme ce sunt nemuritori. Dacă oamenii muri- 


132 Ad A. 2,2, ed. rom., p. 293; ed. eng., p. 23. 

tori au reuşit să umple pământul, cu atât mai mult ar fi 
trebuit să o facă zeii, care nici nu îmbătrânesc, nici nu 
sunt muritori. 

De asemenea Teofil dovedeşte absurditatea afir- 
matiilor păgânilor că zeii ar locui într-un loc anume. 
Homer scria că Zeus a locuit în Ida, iar acum nu se ştie 
unde locuieşte. Dacă locuieşte într-un loc anume, atunci 
nu poate fi în alt loc, deci nu este omniprezent şi nici 
divinitate adevărată. Prin urmare doar Dumnezeul Cel 
adevărat este omniprezent: „Dumnezeu Cel prea înalt, 
Cel atottiitor, Cel Care-i cu adevărat Dumnezeu, nu tre- 
buie să fie numai pretutindenea, ci să şi vadă toate şi 
să-i audă pe toţi. Mai mult: nici nu trebuie să fie cuprins 
într-un loc; dacă nu-i aşa, atunci locul care-l cuprinde 
este mai mare decât el; că e mai mare cel ce cuprinde 
decât cel cuprins. Dumnezeu nu este cuprins ci este locul 
tuturora.”!°3 

Apoi Teofil trece la analizarea conceptiilor filoso- 
fiilor păgâne despre Dumnezeu. Mai întâi expune diver- 
sitatea acestora: unii filosofi stoici „tăgăduiesc desăvârşit 
existenţa lui Dumnezeu”, alții ,,dacá-I acceptă existenţa, 
spun că Dumnezeu nu se îngrijeşte de nimeni decât de 
El Însuşi. Aceste idei pun pe deplin în lumină nebunia 
lui Epicur şi Hrysippos.” Alţi filosofi spun „că automa- 
tismul dirijează universul, că lumea este nefăcută, iar 
natura veşnică; au îndrăznit să spună chiar că universul 
nu este în purtarea de grijă a lui Dumnezeu, ci declară că 
Dumnezeu nu este decât conştiinţa fiecăruia.” Alţii înva- 
ta că „Duhul lui Dumnezeu este în tot universul.” Platon 
şi adepţii lui „mărturisesc că Dumnezeu este nefăcut şi 


133 Ad A. 2,3, ed. rom., p. 294; ed eng., p. 25. 

că este tatăl şi făcătorul universului; dar spun că pe lângă 
Dumnezeu este şi materia nefăcută şi coeternă cu Dum- 
nezeu.” Teofil formulează o respingere a teoriei dualis- 
mului ontologic a lui Platon: „Dar dacă Dumnezeu este 
nefăcut şi este şi materia nefăcută, atunci Dumnezeu nu 
mai este creatorul universului; şi deci, după platonicieni, 
nu se poate vorbi nici de monarhia lui Dumnezeu, cel 
puţin precum gândesc ei. Mai mult: dacă Dumnezeu este 
nefăcut, înseamnă că este şi neschimbător; şi la fel, dacă 
materia este nefăcută, atunci este şi ea neschimbătoare 
şi egală cu Dumnezeu, pentru că ceea ce este făcut este 
variabil şi schimbător, pe când ceea ce este nefăcut este 
nevariabil şi neschimbător. Dar ce lucru mare este dacă 
Dumnezeu a făcut lumea dintr-o materie existentă? Si un 
meserias, când are în mâini o materie oarecare, face din 
ea ce vrea. Puterea lui Dumnezeu, însă, în aceea se arată 
că face ce vrea din cele ce nu există, precum a da suflet 
$1 mişcare nu este cu putinţă altcuiva decât numai lui 
Dumnezeu. Omul poate face o statuie, dar nu-i poate da 
statuii, făcute de el, cuvânt, suflare sau simtire. Dumne- 
zeu, însă, posedă ceva mai mult decât un meseriaş; este 
creatorul vorbirii, suflării şi simtirii. După cum în toate 
acestea Dumnezeu este mai puternic decât omul, tot aşa 
şi când e vorba de a crea si de a face din nimic toate 
câte sunt, si de a face câte voieşte si cum le voieste.”!*4 
Aceste atacuri la adresa stoicismului şi platonismului 
s-ar putea să- | fi vizat în cele din urmă pe Hermogenes 
care s-a folosit de aceste curente filosofice.!*> Informati- 


134 Ad A. 2,4, ed. rom., p. 295; ed eng., p. 27. 
135 E. Heintzel, Hernogenes der Hauptvertreter des philosophis- 
chen Dualismus in der alten Kirche, Berlin 1902, p. 5. 

ile despre diferitele opinii ale filosofilor par a fi preluate 
dintr-o colecţie doxograficá a vremii.'*° 

Prin această expunere Teofil a dorit să arate că 
„cu privire la Dumnezeu, filosofii şi scriitorii nu gân- 
desc la fel.” Este prezentată, cu ajutorul a două citate din 
Iliada, faptul că Homer are o altă ipoteză despre facerea 
lumii şi naşterea zeilor: „Oceanos, originea zeilor, şi Te- 
this mama / Din care sunt toate râurile şi orice mare.” 
137 Comentariul lui Teofil la citatele din Homer este cá 
„spunând aceste cuvinte, Homer nu vorbeşte de Dum- 
nezeu. Că cine nu ştie că Oceanul este apă! lar dacă-i 
apă, nu-i Dumnezeu; iar Dumnezeu, dacă este creatorul 
universului, precum şi este, este şi ziditorul apei şi al 
marilor.”!** 

Un spatiu mult mai amplu este dedicat comenta- 
rii unor pasaje din Teogonia lui Hesiod. Grant este co- 
vins cá Teogonia lui Hesiod era parte a unui curriculum 
scolar in Antichitate.'”” De asemenea Vorst este convins 
că, atunci când Teofil a scris Ad A., avea înaintea ochi- 
lor textul complet al Teogoniei lui Hesiod sau cel puţin 
cele trei lungi fragmente pe care el le citeaza.'*° Teofil 
combate mai întâi invocarea către muze, fiicele lui Zeus, 
din debutul 7eogoniei sale, în care le roagă pe acestea 
să-l înveţe cum anume s-au născut zeii şi pământul. Te- 
ofil face aici referire la cunoscuta „invocare către muze” 


136 Robert M. Grant, The Problem of Theophilus..., p. 182. 

137 Este vorba de Iliada XIV, 201, si XXI, 196. 

138 Ad A., 2, 5, ed. rom., p. 296; ed eng., p. 29. 

139 Robert Grant, Introduction la vol. Ad Autolycum, Oxford, 
1970, p. XI. 


140 N. Zeegers-Vander Vorst, Les citations des Poétres Grecs 
chez les Apologistes chrétiens du Ile Siécle, Louvain, 1972, p. 114. 

prezentă în debutul oricărei opere literare păgâne: au- 
torul cerea inspiraţia acestora pentru a scrie cu succes. 
Teofil arată că muzele nu aveau cum să-i descopere lui 
Hesiod adevărul despre originea zeilor sau a lumii: „Dar 
cum puteau şti muzele acestea (despre originea zeilor 
şi a lumii n. n.), de vreme ce s-au născut după ce fusese 
creată lume? Sau cum le puteau povesti lui Hesiod, când 
tatăl lor nu se náscuse?"!^! Este redat totuşi pasajul in 
care Hesiod prezintă ipoteza sa despre originea mate- 
riei şi a facerii lumi. După el „la începutul începuturi- 
lor” a fost Haosul, apoi Pământul urmat de Tartar, apoi 
Eros. Din Haos a ieşit Întuneciunea şi Noaptea. Pămân- 
tul (Geea) a născut cerul spre a fi locuinţă zeilor, apoi 
munţii şi marea. Din împreunarea dintre Geea şi Cer s-a 
născut Oceanul. Obiectia formulată de Teofil la acest 
fragment este că de fapt nu ne spune cine a creat lumea 
ŞI nici cine a transformat o posibilă materie necreată. Lui 
Zeus sau tatălui său, Cronos, nu li se pot atribui această 
lucrare de vreme ce s-au născut mai târziu. Prin urmare 
trebuie să fi existat Dumnezeu, Care a creat şi modelat 
lumea: „Deşi Hesiod a spus acestea, totuşi n-a arătat de 
cine a fost făcută lumea. Dacă la început era Haos şi 
preexista o materie nefăcută, cine a fost atunci cel care a 
transformat-o, a rânduit-o şi i-a dat formă? Oare materia 
singură s-a transformat şi s-a împodobit? Că, după Hes- 
iod, Zeus s-a născut mult mai târziu; nu numai în urma 
materiei, ci şi a lumii şi a mulţimii oamenilor; şi la fel şi 
Cronos, tatăl lui Zeus. Dar, mai bine spus, n-a fost oare 
un Stăpân, Care a făcut lumea — adică Dumnezeu — Cel 


141 AdA., 2,5, ed. rom., p. 297; ed eng., p. 29. 

Care a si impodobit-o?' In continuare este comentat 
referatul despre facerea lumii din Teogonia lui Hesiod, 
fără ca acesta să fie citat. După acesta, ordinea apariti- 
ei ar fi fost: pământul cerul, marea din care s-au născut 
zeii, oamenii puternici care s-au născut din zei, apoi nea- 
mul titanilor, al ciclopilor, al gigantilor, al demonilor din 
Egipt. Apoi adaugă despre aceştia: ,,... pe drept cuvânt 
oameni deserti, de care aminteşte Apolonides, numit şi 
Horapios, în cartea intitulată <Semenuthi> şi în alte cărți 
istorice ale lui despre religia egiptenilor şi a împăraților 
lor"? 

Teofil se arata consternat de desertaciunea acestor 
mituri $i îşi propune să nu mai piardă vremea cu ele. Ele 
sunt luate în râs până şi de scriitorii păgâni. De exemplu 
Aristofan în „Păsările” „încercând să dea o explicaţie fa- 
cerii lumii, a spus că la început lumea era închisă într-un 
ou."!^ O altă dovadă a absurditätii operelor scriitorilor 
păgâni sunt genealogiile produse de aceştia şi în care în- 
cearcă să dovedească originea din zei a anumitor familii. 
Ca exemplu este oferit Satyros care a făcut istoricul fa- 
miliilor din Alexandria, legând începutul lor de anumiţi 
ze” 

Apoi realizeazä o scurtä sinteza a diferitelor ver- 
siuni contradictorii ale autorilor moderni cu privire la 
originea zeilor si facerea lumii: ,, ... se fac de ras toti scri- 
itorii, poeţii şi aşa-zişii filosofi, inca şi cei care ascultă 
spusele lor. Că au scris mai mult mituri şi nerozii despre 


142 Ad A. 2,6, ed. rom., p. 297; ed eng., p. 31. 

143 Ad A. 2,7, ed. rom., p. 297; ed eng., p.33. 

144 Ad A. 2,7, ed. rom., p. 298; ed eng., p. 33. 

145 Ad A. 2,7, ed. rom., p. 298-299; ed eng., p. 33. 
72 


Creștini şi păgâni in Antiohia secolelor II-IV 


zeii lor; nu i-au arătat zei, ci oameni; pe unii betivi, pe 
alti desfranati şi ucigaşi. Dar şi cu privire la facerea lumii 
nu sunt de acord unii cu alții; spun nerozii. Unii au spus 
că lumea este necreată, aşa cum am spus mai înainte; iar 
cei care au spus că natura este necreată şi veşnică se con- 
trazic în spusele lor cu cei care susţin cá e creată. Ca tot 
ce au grăit aceştia sunt presupuneri şi gânduri omeneşti, 
nu adevăr. Alţii au spus iarăşi că există o providenta; si 
cu asta au dărâmat învăţăturile celorlalti.’”'* 

Apoi sunt citati mai multi autori păgâni pentru a 
se dovedi cá acestia se contrazic intre ei, ba mai mult, 
un autor se contrazice pe sine insusi. Este redat mai intai 
un lung citat din Aratos care-l descrie pe Zeus şi purtarea 
lui de grijă şi apoi un citat din Sofocle care neagă orice 
providentá. Comparând cele două citate, Teofil se intrea- 
bá: „Pe cine să credem: pe Aratos sau pe Sofocle ...?” 
Sunt citati alti autori păgâni spre a arăta cá se contrazic 
intre ei. Astfel, Simonides, Euripide, Menandru, Thesti- 
os (necunoscut) vorbesc intr-un fel sau altul despre pro- 
videntá, iar Sofocle o neagá, contrazicándu-i pe acestia. 
De fapt, Sofocle se contrazice pe sine însuşi, recunos- 
când indirect în altă parte că providenta este o realitate: 
„De lovitura lui Dumnezeu nu scapă muritorul.” 

O altă contradicţie prezentă la autorii păgâni 
este faptul cá în vreme ce unii susțin politeismul, alţii 
au vorbit de monarhia lui Dumnezeu. Este folosit un ci- 
tat din Euripide!“ pentru a arăta că înşişi autorii păgâni 
recunosc că nu cunosc adevărul. Apoi Teofil afirmă că 


146 Ad A. 2,7, ed. rom., p. 299; ed eng., p. 33-35. 

147 ,Ne straduim nadajduind sa aflám multe; dar in zadar / Ne 
ostenim, că nu ştim nimic.” (Ad A. 2,8, ed. rom., p. 301; ed eng., p. 
35). 

autorii păgâni au fost inspirati de demoni: „Fiind inspi- 
rati de demoni şi ingamfati de ei, prin ei au spus tot ce 
au spus. Poeţii, de pildă Homer şi Hesiod, inspirați de 
muze, după spusele lor, au grăit din imaginaţie şi ră- 
tăcire; nu dintr-un duh curat, ci dintr-un duh inselator. 
Aceasta se vede lămurit de acolo, că dacă cei stapaniti 
de demoni sunt exorcizati uneori în numele adevăratului 
Dumnezeu, aceste duhuri înșelătoare mărturisesc, cum 
se întâmplă până azi, că sunt demoni şi că altădată lucrau 
asupra poeţilor. Unii poeţi uneori, când erau cu sufle- 
tul treaz, au vorbit la fel cu profeţii despre monarhia lui 
Dumnezeu, despre judecată şi despre alte lucruri, pe care 
le-au spus, ca să fie mărturie loruşi şi tuturor oameni- 
lor.”'*# Citatul de mai sus arată că biserica din Antiohia 
în vremea lui Teofil practica exorcismele, precum şi că 
argumentatia lui Teofil împotriva poeţilor şi scriitorilor 
păgâni apelează la experienţa practică a Bisericii din 
vremea sa. 

În opoziţia cu aceşti autori pägini inspirați de de- 
moni, Teofil prezintă profilul adevaratilor profeti. Aces- 
tia sunt „oamenii lui Dumnezeu, care au fost purtători de 
Duhul Sfânt şi profeti, fiind inspirați si inteleptiti chiar 
de Dumnezeu, au ajuns oameni învăţaţi de Dumnezeu, 
oameni cuviosi şi drepţi.” Drept răsplată au primit a fi 
„organe ale lui Dumnezeu” şi astfel au vorbit adevărul 
„despre facerea lumii şi de toate celelalte.” De asemenea 
ei au făcut profeţii despre „ciumă, foamete şi războaie.” 
Aceştia oameni aleşi au fost mai multi profeti la evrei, 
iar la „greci au fost sibilele.” Deşi profeţii evreilor şi 
sibilele grecilor sunt amintite în aceeaşi frază, nu este 


148 Ad A. 2,8, ed. rom., p. 301; ed. rom., p. 37. 

posibil să se afirme că Teofil pune pe picior de egalitate 
cele două categorii de profeti. Referindu-se în continu- 
are la profeţii evreilor, el arată că între spusele acestora 
există deplină armonie, atât în ceea ce priveşte trecutul 
cât şi prezentul. Drept urmare, „suntem incredintati şi cu 
privire la cele viitoare că se vor împlini, aşa precum s-au 
împlinit şi cele de mai înainte.” 


1.3.2.2. Cosmologia biblică 

In opozitie cu absurditatea si incoerenta 
cosmologiei pägäne, este prezentatä cosmologia biblicä. 
Trebuie spus cä In perioada in care Teofil al Antiohiei 
şi-a scris opera sa, exista un mare interes pentru cosmolo- 
gie atât în mediul religios cât şi filosofic antic, atât pagan 
cât şi iudaic. Referatul din cartea Facerii despre crearea 
lumii era bine cunoscut nu numai evreilor şi creştinilor, 
ci şi păgânilor şi era în egală măsură admirat şi criti- 
cat.!5 Crestinii au arătat un interes deosebit comentärii 
cosmologiei Facerii. Unele dintre aceste comentarii au 
fost scrise de eretici şi cuprindeau speculaţii extreme. 
Astfel, ştim de la Hypolit (Ref. VI, 15) şi Sfântul Irineu 
al Lyonului (Adv. Haer. I, 24, 1) că ereticii Simon Ma- 
gul, respectiv Saturnin au arătat un interes special pentru 
cosmologie. Hermonenes a scris un tratat despre crearea 
lumii care a fost combătut de Tetulian şi Teofil al Anti- 
ohiei în tratate special dedicate acestui scop. Exegeza la 
Facere oferită de Teofil îl prezintă pe acesta ca un prede- 
cesor al şcolii antiohiene de mai târziu, cel puţin în ceea 


149 Ad. A. 2,9, ed. rom., p. 301; ed. rom., p. 39. 
150 A. D. Nock, The Genius of Mithraims, in JRS 27 (1937), p. 
111. 

ce priveşte tipul de exegeză abordat.!*! Este evidentă aici 
o putenică influenţă din partea literalismului iudaic.!*? 
Pe de altă parte, aproape tot ceea ce găsim în exegeza la 
Facere a lui Teofil are paralelă în literatura iudaică ha- 
gadică,!® care se constituie drept principala sursă pentru 
explicaţia dată de Teofil cosmologiei biblice. 

Adevărata cosmologie o învăţăm de la profeti, in 
primul rând de la Moise. Ei ne-au învăţat „că Dumnezeu 
a făcut universul din neființă. Că n-a existat nimic alături 
de Dumnezeu, ci El era singur; nu avea nevoie de nimeni 
si de nimic; şi, existând înainte de veci, a voit să facă pe 
om, ca să fie cunoscut de om; pentru om deci a pregătit 
Dumnezeu mai dinainte lumea.”!** Aici este posibil să 
avem o trimitere la Herma şi o negare a ereziei lui Her- 
mogenes care accepta dualismul ontologic, aşa cum ştim 
de la Tertulian (Adversus Hermogenem 2).'°> 

Teofil vorbeşte de asemenea şi despre originea 
Logosului: „Având, aşadar, Dumnezeu în El Însuşi Cu- 
vântul lui imanent, L-a născut împreună cu Intelepciu- 
nea Sa, scotändu-L înainte de crearea universului. Pe 
Acest Cuvânt L-a avut slujitor pentru cele făcute de El 


151 Robert M. Grant, Theophilus of Antioch to Autolycus ..., 
p. 235. Ar fi interesant de studiat dacă există puncte comune între 
exegeza lui Teofil al Antiohiei la referatul biblic cu privire la crearea 
lumii şi preocupări similare ale teologilor antiohieni de mai târziu, de 
exemplu a Sfântului loan Gură de Aur. 

152 C.H. Kraeling, The Jewish Community of Antioch în JBL 51 
(1932), p. 130-131. 

153 Robert M. Grant, Theophilus of Antioch to Autolycus ..., p. 
237. 

154 AdA. 2, 10, p. 301; ed. eng., p. 41. 

155 Robert M. Grant, Theophilus of Antioch to Autolycum ..., 
p. 241. 


76 


Creștini si păgâni in Antiohia secolelor II-IV 


şi prin El a făcut toate.” (Ioan 1, 3). Cuvântul se numes- 
te Început, pentru că El începe şi stăpâneşte toate cele 
create prin El. Acesta, deci, fiind Duh al lui Dumnezeu 
şi Început şi Intelepciune şi Putere a Celui preaînalt, S-a 
pogorât in profeti şi prin ei vorbea despre facerea lumii 
şi despre toate celelalte. Că profeţii nu erau când s-a fă- 
cut lumea, ci era Înţelepciunea lui Dumnezeu, Care este 
în Dumnezeu şi Cuvântul cel sfânt al Lui, Care este tot- 
deauna împreună cu El. De aceea şi profetul Solomon 
grăieşte asa: <Când a gătit cerurile, eram împreună cu 
El şi când făcea tari temeliile pământului, eram la El în- 
tocmind> (Pilde 8, 27, 29, 20).”!56 În sublinierea distinc- 
tiei dintre Logos şi Dumnezeu, Teofil operează cu două 
elemente care nu pot fi separate: ideea stoică a personi- 
ficării Logosului, prezentă pentru prima dată la Chry- 
sippus în secolul al III-lea î. Hr. şi dezvoltată ulterior în 
stoicism.'*’ Ideea generală a rolului Logosului în crearea 
lumii, aşa cum este ea prezentată de către Teofil, este de 
origine filonica.'** 

Cuvântul lui Dumnezeu este Cel care a grăit prin 
Moise şi ne-a spus nouă oamenilor despre facerea lu- 
mii. Îm opoziţie cu cosmologiile păgâne, avem un re- 
ferat clar despre facerea lumii inspirat de Cuvântul lui 
Dumnezeu şi consemnat de Moise, pentru că „Intelep- 
ciunea lui Dumnezeu ştia mai dinainte că unii aveau să 
pălăvrăgească şi să născocească o mulţime de dumnezei 
inexistenti. Aşadar, pentru ca Dumnezeu să se facă cu- 


156 AdA. 2, 10, ed. rom., p. 302; ed. eng., p. 41. 

noscut prin lucrurile Sale, şi pentru că a făcut cu Cu- 
vântul lui cerul şi pământul şi cele din ele, Moise a zis: 
«La început a făcut Dumnezeu cerul si pämäntul>.”'5? 
Apoi este oferită o scurtă explicaţie la textul din Facere 
1, 2: <Pământul era nevăzut şi netocmit şi întuneric era 
deasupra adâncului şi Duhul lui Dumnezeu Se purta pe 
deasupra apei>: acest text ne învaţă „în ce chip a fost 
creată materia; ne învaţă că a fost creată de Dumnezeu 
şi că din această materie Dumnezeu a făcut şi a creat 
lumea."!9 Când explică în detaliu referatul biblic despre 
Facere, Teofil arată că Dumnezeu nu numai că a creat 
lumea prin Cuvântul, dar a şi modelat-o apoi prin acesta: 
,.Dumnezeu, prin Cuvântul Lui, a făcut ca apa să se 
adune într-o singură adunare şi să se arate uscatul, care 
mai înainte era nevázut."!6! 

După o scurtă explicaţie la Facere 1, 3, text care 
de asemenea este citat, Teofil redă întregul referat biblic 
al creaţiei din Facere 1,4-2,3. Teofil explică imposibili- 
tatea omului muritor de a lămuri pe deplin aceste cuvinte 
inspirate „din pricina covärsitoarei märetii şi a bogati- 
ei înţelepciunii lui Dumnezeu arătate în aceste şase zile 
ale creatiei."!? Vorbeşte apoi de numerosii scriitori care 
„au imitat istoria creaţiei” şi au luat temeiuri din ea pen- 
tru originea lumii sau natura omului, dar „în spusele 
lor nu se găseşte nicio mică scânteie vrednică de adevăr. 
Cuvintele filosofilor, scriitorilor şi poeţilor par a fi vred- 
nice de credinţă, pentru că sunt spuse frumos; dar cuvân- 


159 Ad. A. 2, 10, ed. rom., p. 302; ed. eng., p. 41. 

160 Ad. A. 2, 10, ed. rom., p. 302; ed. eng., p. 42. 

161 Ad A. 2, 13, ed. rom., p. 306; ed. eng., p. 47. 

162 Ad A. 2, 12, ed. rom., p. 304; ed. eng., p. 45. 

tul lor este searbăd şi gol, pentru că pălăvrăgeala lor e 
mare şi nu găseşti în ea un pic de adevăr. lar dacă se pare 
că a fost rostit de ei vreun adevăr, apoi adevărul acesta 
este amestecat cu rătăcirea. După cum otrava amestecată 
cu miere sau cu vin sau cu altceva face vătămătoare şi 
nefolositoare materia cu care s-a amestecat, tot aşa şi 
vorbăria lor este strădanie zadarnică şi mai degrabă vă- 
támátoare pentru cei care îi dau crezare.”'® Ca exemplu 
este dat faptul cá toatá lumea stie de sabatul evreilor, 
dar nimeni nu stie intelesul corect al acestui nume. Un 
alt exemplu oferit este cel al lui Hesiod: acesta vorbeste 
despre haos, dar apoi face afirmatii pline de minciuna, 
anume cá din acest haos s-au náscut Erebos, Geea si 
Eros, adicá intunericul, pámántul si dragostea. Hesiod 
afirmá de asemenea cá ,,facerea lumii a inceput cu fa- 
cerea celor de jos de pe pământ,” ceea ce este „un gând 
omenesc, smerit şi foarte slab fata de creaţia săvârşită de 
Dumnezeu."!^ Omul clădeşte într-adevăr de jos în sus, 
dar Dumnezeu îşi arată puterea Sa prin aceea că „mai în- 
tâi a făcut din nimic cele ce sunt şi le-a făcut cum a voit. 
<Că cele cu neputinţă la oameni sunt cu putinţă la Dum- 
nezeu.> (Luca 18,27). De aceea şi profetul a vorbit mai 
întâi de facerea cerului, care este ca un acoperiş, zicând: 
«La început a făcut Dumnezeu cerul»."!6 Şi aici se pare 
că avem o idee tipic iudaică. Potrivit Bereshith Rabbah 
1, 13, Dumnezeu, spre deosebire de om, construieşte de 
sus în jos.!% Explică apoi referatul Facerii despre crea- 


163 AdA. 2, 12, ed. rom., p. 304; ed. eng., p. 47. 

tie, cu ajutorul unor trimiteri la profeţii Vechiului Testa- 
ment. În cadrul exegezei la referatul Facerii, Teofil revi- 
ne pasager la teme abordate deja: seminţele şi creşterea 
din ele a unor plante, uneori impresionant de mari, sunt 
o dovadă a posibilităţii învierii. 

Interesant este faptul că Teofil atribuie un rol 1z- 
băvitor „legii lui Dumnezeu adusă de profeti in lume: ,.... 
lumea ar fi pierit din pricina rautati şi păcatului înmulţit 
în ea, dacă n-ar fi avut legea lui Dumnezeu şi profeţii, 
care revarsă şi izvorăsc bunătatea, dulceata, indurarea, 
dreptatea şi învăţătura sfintelor porunci ale lui Dumne- 
zeu.” Tot un rol izbăvitor este dat Bisericii: „şi după cum 
în mare sunt insule, cu apă bună de băut, cu pomi rodi- 
tori, care au tármuri de care te poti apropia şi porturi, in 
care îşi pot găsi refugiul cei prinşi pe mare de furtuni, tot 
aşa a dat Dumnezeu în lumea învălurată şi înfiorată de 
păcate, adunări, adică sfintele biserici, în care sunt, ca în 
insule, porturi primitoare, adică învăţăturile adevărului, 
spre care aleargă cei care vor să se mäntuie, cei care s-au 
îndrăgostit de adevăr şi vor să scape de urgia şi judeca- 
ta lui Dumnezeu.” Ereziile sunt asemeni insulelor stân- 
coase care par a aduce izbăvirea corăbiilor de pe mare, 
dar le atrag la distrugere. Ereticii sunt asemeni piraţilor: 
„ȘI după cum sunt şi alte insule stâncoase, fara de apă, 
neroditoare, sălbatice şi nelocuite, spre vătămarea coră- 
bierilor şi a celor prinşi de furtună, de care se sfărâmă 
corăbiile şi pier cei care coboară în ele, tot aşa sunt în 
lume învățături rătăcite, edicá erezii, care pierd pe cei ce 
se apropie de ele. Învățăturile acestea nu sunt conduse de 
Cuvântul adevărului. Şi precum piraţii, după ce au um- 
plut corăbiile cu călători, sfărâmă corăbiile în locurile de 
care am vorbit, ca să le nimicească, tot aşa se întâmplă şi 

cu cei rataciti de la adevăr; pier din pricina rätäcirii”.'° 

Teofil revine apoi la continuarea explicării refe- 
ratului Facerii. Pentru el, Dumnezeu a creat mai întâi 
plantele şi apoi luminátorii pentru cá în atotstiinta Sa, 
„ştia de pălăvrăgeala desertilor filosofi; ştia că aces- 
tia, ca să îndepărteze pe Dumnezeu, aveau să spună că 
pământul rodeşte datorită acestor luminători; deci ca să 
se arate adevărul, a creat plantele şi seminţele înainte 
de crearea luminătorilor.” Luminătorii primesc o sem- 
nificatie alegorică fiind „dovadă şi imagine a unei mari 
taine.” Soarele preînchipuie pe Dumnezeu, iar luna pe 
om. Precum soarele se deosebeşte de lună prin putere 
şi slavă, la fel şi Dumnezeu de om. După cum soarele 
rămâne întotdeauna întreg pe bolta cerească, la fel şi de- 
săvârşirea lui Dumnezeu, „luna se micşorează şi ca să 
spunem aşa, moare, ca şi omul, apoi renaşte şi creşte, 
spre dovedirea învierii viitoare."!** În literatura iudaică 
au existat dezbateri serioase cu privire la ordinea în care 
Dumnezeu a creat lumea. Şcoala lui Shammai susţinea 
că creaţia a început cu cerurile, aşa cum afirmă şi Teo- 
fil. Contrariul era susţinut de şcoala lui Hillel.“ Până si 
ideea că Dumnezeu a creat soarele şi luna în ziua a patra 
pentru a-i respinge pe filosofii care vor flecări mai târziu 
pe această temă, îşi găseşte paralelă în literatura iudaică 
a secolului I. 

Mult mai cunoscută printre teologi este expli- 

catia oferită de Teofil primelor trei zile ale creaţiei: „De 
asemenea cele trei zile înainte de crearea luminătorilor 
sunt preinchipuiri ale Treimii (triad): a lui Dumnezeu, 
a Cuvântului şi a Intelepciunii. În al patrulea loc este 
omul, care are nevoie de luminä.”'”! În sfârşit, stelele 
mari şi strălucitoare îi reprezintă pe profeti; cele cu o 
strălucire mai mică preînchipuie „poporul drepţilor”, iar 
planetele care se mişcă „sunt preînchipuiri ale oameni- 
lor care se depărtează de Dumnezeu, care părăsesc le- 
gea şi poruncile Lui.” Teofil al Antiohiei a fost primul 
autor creştin care a folosit termenul trias în legătură cu 
divinitatea. La câteva decenii după el, Tertulian a folosit 
echivalentul latin trinitas. S-a remarcat faptul că Teofil 
foloseşte termenul trias fără niciun fel de explicaţie sau 
elaborare, ceea ce ar putea sugera că acesta nu a fost 
inventat recent şi nici folosit pentru prima dată sau în 
mod exceptional. Ideea nu este cá a existat o „triadă” a 
primelor zile ale creaţiei, ci că ,,Triada” a fost prefigura- 
tă tipologic de aceste prime trei zile'”. 

În continuarea exegezei sale la zilele creaţiei, 
Teofil arată că vietuitoarele din ape cu mulțimea lor ara- 
tă „înţelepciunea cea de multe feluri a lui Dumnezeu.” 
Binecuvântarea vieţuitoarelor din ape este o dovadă „că 
oamenii au să primească pocăință şi iertare de păcate 
prin apă şi prin baia naşterii din nou, adică toţi cei care 
se apropie de adevăr, care se nasc din nou şi primesc 
binecuvântare de la Dumnezeu."!? Animalele din ape si 
păsările de prada sunt „o imagine a oamenilor lacomi şi 

a călcătorilor de lege.” Teofil afirmă că prin firea lor dată 
de Dumnezeu, toate animalele ar trebui să mănânce iarbă, 
nu alte animale, dar unele „calcă legea lui Dumnezeu, 
sunt carnivore şi fac rău celor mai slabe decât ele.” Este 
posibil să avem aici o explicaţie antignostica. Ideea este 
reluată mai clar la explicarea zilei a cincea. Teofil scrie 
că fiarele „la început n-au fost create rele sau otrăvitoa- 
re — că răul nu-i o creaţie a lui Dumnezeu - ci toate cele 
create de Dumnezeu au fost bune şi foarte bune, dar pă- 
catul săvârşit de om le-a făcut rele şi pe ele. Când omul 
a călcat porunca lui Dumnezeu, aceasta a fost călcată şi 
de animale. Întocmai ca un stăpân al casei; dacă el face 
binele, neapărat şi slugile vor face fapte bune; dar dacă 
stăpânul păcătuieşte, păcătuiesc împreună cu el şi robii; 
la fel s-au petrecut lucrurile şi cu cele care erau în jurul 
omului; când a păcătuit stăpânul, au păcătuit şi roabele. 
Când, însă, omul va alerga iarăşi să le facă pe cele ale fi- 
rii şi nu va mai păcătui, atunci şi fiarele îşi vor redobândi 
bländetea de la inceput.”!”4 

In sfärsit, animalele care sunt ierbivore inchipuie 
dreptii care tin legea lui Dumnezeu, iar cele carnivore 
pe răpitori, ucigasi şi necredinciosi.'” Sirul alegoriilor 
continua in cadrul explicärii celei de-a cincea zile a 
creaţiei. Animalele cu patru picioare şi fiarele „sunt pre- 
închipuire a unor oameni care nu cunosc şi nu cred în 
Dumnezeu, a acelor care cugetă cele pământeşti şi nu se 
pocăiesc."!7* O atenţie aparte este dată explicării cree- 
rii omului. Crearea omului „după chipul şi asemănarea 

Noastră” (Facerea 1, 26) Îi implică pe Dumnezeu şi Cu- 
vântul şi arată „vrednicia omului.” Aici Teofil nu este 
deloc pe aceeaşi linie cu interpretarea iudacă a textului 
din Facere 1, 26. În iudaismul palestinian doctrina celor 
„două puteri” fusese condamnată de către rabini.!” Din 
Dialogul cu iudeul Trifon (cap. 62) vedem că sfatul lui 
Dumnezeu cu privire la crearea omului a avut loc fie cu 
elementele materiale din care urma să fie creat omul, fie 
cu El Însuşi sau cu propria înţelepciune, fără ca aceasta 
să fie separată de Dumnezeu sau să aibă caracter de per- 
soană. Alte exegeze iudaice scriu că Dumnezeu a luat 
sfat de la îngeri, nu pentru că ar fi avut nevoie de aces- 
ta, ci pentru a fi un exemplu pentru om mai târziu.!'8 
Exegeza lui Teofil, care relevă un sfat între Dumnezeu 
şi Logos este cu adevărat un pas înainte în dezvoltarea 
dogmeni creştine a trinităţii.!”” Pentru această exegeză 
la Facere 1, 26, dar şi pentru utilizarea cuvântului trias, 
Teofil a fost numit „profet al Treimii.”'?° 

Toate celelalte au fost create prin cuvânt, numai 
omul cu mâinile lui Dumnezeu pentru că „pe toate le-a 
socotit secundare; numai facerea omului, operă veşnică, 
o socoteşte vrednică de mâinile Lui.” Omul este rezul- 
tatul colaborării dintre Dumnezeu, Cuvântul Lui şi Inte- 
lepciunea Lui. Apoi Teofil subliniază rolul deosebit pe 

care l-a primit omul în creaţie: „L-a făcut pe om şi l-a bi- 
necuvântat să se înmulțească şi să umple pământul; a su- 
pus lui pământul, ca să-i fie toate cele de pe pământ sub 
mână şi roabe; de la început i-a poruncit să se hrănească 
din roadele pământului, ale seminţelor, ale ierburilor, ale 
pomilor. În acelaşi timp a poruncit ca şi animalele să fie 
tovarăşe omului la acelaşi fel de hrană, să mănânce şi 
ele din seminţele tuturor celor de pe pământ.”!*! Această 
exaltare a rolului omului de către Teofil poate fi realizată 
cu scopul de a arăta că între Dumnezeu şi om nu mai 
există loc de alte fiinţe intermediare. 

Este apoi citat textul biblic de la Facere 2,8 — 
3,19.!? Urmează explicarea versetului din Facere 3, 17 
care spune că Dumnezeu se plimba prin rai prin pris- 
ma întrebării: cum anume se putea întâmpla aceasta, de 
vreme ce Dumnezeu este necuprins de vreun loc. Teofil 
spune că cel care se plimba era Cuvântul lui Dumne- 
zeu. Cuvântul lui Dumnezeu este descris drept : „Cu- 
vântul Lui, prin Care le-a făcut pe toate, fiind puterea 
şi înţelepciunea Lui, luând chipul Tatălui şi Domnului 
universului, El mergea prin rai, în chipul lui Dumnezeu, 
şi vorbea cu Adam. Că însăşi dumnezeiasca Scriptură ne 
învaţă că Adam a zis că a auzit glasul. Iar glasul, ce este 
altceva decât Cuvântul lui Dumnezeu, Care este şi Fiu 
al Lui?” Identitatea dintre Cuvânt şi Fiul este evident 
exprimată. Prin atribuirea teofaniei din rai Cuvântului, 
respectiv Fiului, Teofil se află în linia autorilor patristici 
care atribuie în general teofaniile Vechiului Testament 

Fiului.!5 Teofil nu continua acest fir al identificării Fi- 
ului cu Hristos. Urmând linia apologetica a scrierii sale, 
el preferă să descrie deosebirea Fiul lui Dumnezeu şi fiii 
zeilor: „Este Fiu, nu în sensul în care poeţii şi scriito- 
rii de basme spun că fiii zeilor s-au născut din împreu- 
nări, ci precum spune adevărul că întotdeauna Cuvântul 
este imanent în inima lui Dumnezeu. Înainte de crea- 
rea lumii Il avea sfetnic, era mintea şi priceperea Lui. 
lar când Dumnezeu a voit să le facă pe toate câte S-a 
sfătuit să facă, a născut Cuvântul Acesta rostit, primul 
născut al întregii creaţii, fără ca Dumnezeu să se lipseas- 
că de Cuvânt, ci născând Cuvântul, vorbea întotdeauna 
cu Cuvântul Lui. Aşa ne învaţă dumnezeiestile Scripturi 
şi purtătorii de Duh, dintre care loan zice: <La început 
era Cuvântul şi Cuvântul era la Dumnezeu> (loan 1,1), 
arătând că la început era singur Dumnezeu şi in El era 
Cuvântul. Apoi zice: «$1 Dumnezeu era Cuvântul; toa- 
te prin El s-au făcut şi fără de El nimic nu s-a facut> 
(Ioan 1,3). Aşadar Cuvântul lui Dumnezeu şi născut din 
Dumnezeu; Tatăl universului, când vrea, Îl trimite în 
vreun loc oarecare; şi trimis de Tatăl, se duce acolo, este 
auzit, este văzut şi se găseşte în acel loc."!*^ Distincția 
între logos endiatethos şi logos proforikós este o aplica- 
tie stoico-filonică originală dezvoltată de Teofil însuşi. 155 
În ceea ce priveşte terminologia utilizată pentru expli- 
carea relaţiei dintre Dumnezeu şi Logos, Teofil depinde 

de terminologia teogonicá păgână.“ Această concepţie 
despre Logos a lui Teofil, care stă în evidentă opoziţie cu 
teologia ioaneică despre Logos, nu a fost însuşită de teo- 
logia creştină. Mai mult, a fost respinsă explicit la scurtă 
vreme după expunerea ei de către Irineu al Lyonului.!*? 
Dovadă că „cele spuse în Scriptură sunt adevăra- 
te” este faptul că femeia suferă la naştere, iar apoi imedi- 
at după ce a născut uită, împlinindu-se astfel porunca lui 
Dumnezeu de a creşte şi inmulti neamul omenesc, sau 
că şarpele este urât, se târăşte pe pământ şi mănâncă pă- 
mânt aşa cum a fost blestemat de Dumnezeu. Explicaţia 
creerii paradisului doar pentru om şi aşezarea lui acolo 
spre păzirea poruncilor, este un nou prilej de afirmaţii 
antropologice: „Dumnezeu l-a luat deci pe om din pă- 
mäntul din care l-a făcut şi l-a mutat în rai, dându-i prilej 
de propăşire; să crească, să ajungă desăvârşit, ba încă 
să ajungă şi Dumnezeu, ca să se urce şi în cer, dobân- 
dind veşnicia. Omul a fost făcut la mijloc: nici cu totul 
muritor, nici desăvârşit nemuritor; în el erau cu putinţă 
amândouă; tot aşa şi raiul, în ce priveşte frumuseţea era 
la mijloc, între lume şi cer. lar când Scriptura a zis <să 
lucrez> (Facere 2,25), n-a arătat altceva decât păzirea 
poruncii lui Dumnezeu, ca să nu piară din pricina neas- 
cultării, după cum a si pierit, din pricina pacatului.”'™ 
Teofil insistă, probabil împotriva gnosticilor, că 
pomul cunoștinței, precum și rodul lui, erau de aseme- 
nea bune. Acesta ar fi cuprins in el cunoştinţă, iar Adam 
nu avea voie încă să mănânce din acesta pentru că era 


186 Carl Curry, The Theogony of Theophilus în VC 42 (1988), 
p. 318-326. 

187 Adversus haereses II, 13, 2. 

188 Ada. 2, 24, ed. rom., p. 313; ed. eng., p. 65. 

copil. După ce s-ar fi maturizat, Dumnezeu i-ar fi per- 
mis să mănânce şi din acel fruct. Porunca nemâncării din 
pom nu a fost dată de Dumnezeu din invidie, ci din bu- 
nătate şi dragoste: „Cât priveşte pomul cunostintei, era 
bun şi pomul şi era bun şi rodul lui. Că nu-i aşa, precum 
socot unii, că pomul acesta cuprindea în el moartea; nu 
cuprindea moartea, ci neascultarea. În rodul lui nu era 
altceva decât cunoştinţă. lar cunoştinţa este bună, dacă 
este folosită cum trebuie. În ce priveşte vârsta, Adam era 
încă copil; de aceea Adam nu putea cuprinde după vred- 
nicie cunoştinţa. Că şi acum, când se naşte un copil, nu 
poate mânca pâine, ci este hrănit mai întâi cu lapte; apoi, 
cu creşterea vârstei, ajunge şi la mâncare tare. Aşa s-a 
întâmplat şi cu Adam. Deci nu din invidie, cum gândesc 
unii, i-a poruncit Dumnezeu lui Adam să nu mănânce 
din pomul cunostintei. Mai mult: Dumnezeu voia să-l 
încerce dacă este ascultător poruncii Lui. Totodată Dum- 
nezeu voia ca Adam să rămână mai multă vreme copil: 
curat şi nevinovat. Că lucru cuvios este, ca, în nevinovă- 
tie şi nerăutate, să te supui părinţilor, nu numai înaintea 
lui Dumnezeu, ci şi înaintea oamenilor. lar dacă trebuie 
să se supună copiii părinților, apoi cu atât mai mult lui 
Dumnezeu şi Tatălui universului! Mai mult: este chiar 
urât ca micii copii să gândească mai presus de vârsta lor. 
Că după cum cresti în chip treptat în vârstă, tot asa şi în 
gândire. De altfel, când legea porunceste să te abtii de la 
ceva, şi nu asculti, nu înseamnă că legea aduce pedeap- 
să, ci neascultarea şi nesupunerea. Un tată poruncește 
uneori copilului său să se abţină de la ceva; dacă nu as- 
cultă de porunca părintească, este bătut şi pedepsit pen- 
tru neascultare. Nu e vorba de lovituri, ci de neascultare; 
neascultarea aduce lovituri neascultătorului. Tot aşa şi 

cu cel dintâi zidit; neascultarea i-a adus izgonirea din 
rai; pomul cunostintei nu conţinea în el ceva rău; dar, din 
pricina neascultării, omul a adus asupra lui osteneală, 
durere, intristare si la sfârşit a fost doborât de moarte."!*? 
Cei doi pomi ai raiului sunt reali pentru Teofil. În acest 
sens, Teofil urmează interpretarea din literatura rabinică. 
Pentru Filon, pomii raiului au înţeles alegoric.'” 

Teofil vede izgonirea din rai ca având un rol so- 
teriologic: omul trăieşte ca într-un exil în afara raiului, 
timp în care se poate lepăda de păcat şi transforma mo- 
ral, ajungând bun „prin învăţătură”, după care va fi re- 
chemat în rai. El vede în faptul că Facerea vorbeşte în 
două rânduri de aşezarea în rai, anume în Facere 2, 8 şi 
2, 15, o fágáduintá viitoare a redobândirii raiului: prima 
şedere în rai a fost după crearea lui Adam, a doua va fi 
„după înviere şi judecată.” Este folosit exemplul plin de 
expresivitate al vasului găurit şi retopit pentru a deveni 
nou: „Întocmai ca un vas, dacă, după ce a fost făcut, are 
vreun efect, vasul acela se retopeşte sau se face din nou, 
ca să ajungă nou şi întreg, tot aşa se întâmplă şi cu omul 
prin moarte; aşa zicând, omul a fost sfărâmat, ca să fie 
găsit întreg la înviere, adică fără pată, drept şi nemuri- 
ton? 

Omul nu a fost creat nici muritor nici nemuritor: 
„Prin fire omul n-a fost făcut nici muritor nici nemuri- 
tor. Dacă l-ar fi făcut dintru început muritor, l-ar fi fă- 
cut Dumnezeu; şi iarăşi, dacă l-ar fi făcut muritor, s-ar 
fi crezut că Dumnezeu este pricina morţii lui. Aşadar nu 


189 Ad A. 2, 25, ed. rom., p. 314; ed. eng., p. 67. 
190 Robert M. Grant, Theophilus of Antioch to Autolycus ..., p. 
239-240. 
191 AdA. 2, 26, ed. rom., p. 314; ed. eng., p. 69. 

l-a facut nici muritor nici nemuritor, ci, dupa cum am 
spus mai înainte, capabil şi de una şi de alta. Dacă omul 
înclina spre nemurire, păzind porunca lui Dumnezeu, 
avea să primească de la Dumnezeu ca plată nemurirea 
şi avea să ajungă Dumnezeu; şi iarăşi dacă se îndrepta 
spre faptele morţii, neascultând de Dumnezeu, el însuşi 
avea să fie pricina morţii sale, că Dumnezeu l-a facut pe 
om liber, cu voinţa liberă. Aşadar ceea ce omul nu şi-a 
agonisit sieşi din pricina nepurtării de grijă şi neascultă- 
rii, aceea îi dăruieşte Dumnezeu acum, prin milostivirea 
şi iubirea Sa de oameni, dacă omul ascultă de El. După 
cum omul prin neascultare şi-a atras asupra lui moartea, 
tot aşa cel ce voieşte să asculte de voinţa lui Dumnezeu 
îşi poate agonisi viaţă veşnică. Dumnezu a dat lege şi 
porunci sfinte, care pot mântui pe om, dacă le împlineşte 
si, având parte de înviere, să moştenească nestricăciu- 
nea.”!”? Ideea că omul nu a fost creat nici muritor nici 
nemuritor este iudaică, potrivit lui Nemesius din Emesa 
(De nat. Hom. Omil I).'? Au existat însă şi evrei care au 
considerat că sufletul uman a fost creat nemuritor. To- 
tuşi, în general, grecii credeau în imortalitatea sufletu- 
lui.!% Nici aici nu este amintit vreun rol soteriologic al 
Cuvântului întrupat, ci mântuirea vine, potrivit lui Teo- 
fil, din ascultarea şi îndeplinirea voii lui Dumnezeu. Aici 
Teofil pare a fi în evidentă opoziţie cu apostolul Pavel 
care spune că mântuirea poate fi obținută prin „ascultare 
fata de un om” (Romani 5, 18-19), în vreme ce Teofil 


192 Ad A. 2, 27, ed. rom., p. 315; ed. eng., p. 71. 

193 Apare si la Sfántului Justin Martirul (Dialog 5) si Irineu 
(Adv. Haer. 4, 4, 3). 

194 C.H. Dodd, The Bible and the Greeks, London, 1935, p. 
160. 

scrie că aceasta se obține prin „ascultare fata de voia lui 
Dumnezeu”.'” 

Dumnezeu a fäcut-o pe Eva din coasta lui Adam 
„nu pentru că Dumnezeu nu putea s-o facă din pământ, 
asemeni lui Adam, ci pentru că ştia mai dinainte că oa- 
menii aveau să născocească o mulțime de dumnezei.” 
Dumnezeu ştia cá prin şarpe vor fi näscociti „o mulțime 
de dumnezei care nu sunt dumnezei — (că unul este 
Dumnezeu; deoarece chiar de pe atunci rătăcirea cău- 
ta să răspândească ideea unei mulțimi de dumnezei, că 
şarpele spusese femeii: <Veti fi ca nişte dumnezei> (Fa- 
cere 3,5) — şi deci ca să nu se creadă că un dumnezeu a 
făcut pe bărbat şi altul pe femeie, de aceea i-a făcut pe 
cei doi separat." Ideea cá Eva a fost creată din coas- 
ta lui Adam pentru a demostra că Dumnezeu este unul 
apare în Mishnah.'?" După Teofil, Dumnezeu a făcut-o 
pe Eva din Adam, pentru a întări dragostea dintre ei. De 
aceea Adam a zis despre Eva: «Iatá acum os din oasele 
mele şi trup din trupul meu!” (Facere 2, 23) În sprijinul 
sublinierii dragostei care trebuie să existe între bărbat si 
femeie, Teofil citează şi explică textul din Facere 2, 23- 
24: <Pentru aceea va lăsa omul pe tatăl său şi pe mama 
sa şi se va lipi de femeia sa şi vor fi amândoi un trup>. 
Aceste cuvinte ale lui Adam sunt considerate profeție 
care se împlineşte în oameni până în prezent: „Care om 
căsătorit legal mai tine seamă de mamă, de tată, de rude 
si de toţi ai lui şi nu se lipeşte de femeia sa şi n-o iubeşte 


195 James D. Tabor, The Theology of Redemption ... p. 167. 

196 Ad A. 2, 28, ed. rom., p. 315; ed. eng., p. 71. 

197 L. Ginzberg, Die Haggada bei den Kirchenväter ..., p. 25. 

pe ea mai mult decât pe oricine?”1% 

Urmeaza o deviere curioasa spre un alt subiect, 
anume folosirea demonică a Evei. „Chiar până azi 
această Evă, sub numele de Evan, o invocă demonul cel 
făcător de rele — care se mai numeşte şi satan, cel care a 
vorbit atunci prin şarpe cu Eva — lucrând în oamenii în- 
nebuniti de el, pentru că la început Eva a fost înşelată de 
şarpe şi a ajuns începătoarea păcatului. Demonul se mai 
numeşte şi drac, pentru că a fugit pe furiş de la Dumne- 
zeu. Mai întâi era înger." Această aluzie la şarpe poate 
avea o conexiune cu Apocalipsa 12, 9. Stim de la Euse- 
biu de Cezarea că Teofil a cunoscut cartea Apocalipsei 
pe care a folosit-o în tratatul împotriva lui Hermogenes. 
Ştim de asemenea de la Clement Alexandrimul că stri- 
gătul „Eva” era specific banchetelor entusiaste ale lui 
Dyonisos.??? 


1.3.2.3. Despre istoria biblicá a omenirii de dupá 

căderea lui Adam 

Teofil oferá in Ad A. mai multe explicatii despre 
istoria biblicá a omenirii de dupá cáderea lui Adam. De- 
monul este fácut vinovat de uciderea lui Abel de cátre 
Cain. ,,Cánd satan a vázut cá Adam si femeia lui nu nu- 
mai că trăiesc, dar cá au facut şi copii, pentru cá n-a 
putut să-i omoare, a fost cuprins de invidie. Văzând cá 
Abel este plăcut de Dumnezeu, a lucrat asupra fratelui 


198 Ad A. 2, 28, ed. rom., p. 315-316; ed. eng., p. 71. 

199 Ad A. 2, 28, ed. rom., p. 316; ed. eng., p. 72. 

200 Robert M. Grant, Theophilus of Antioch to Aulolycus ..., 
p. 241. Pentru o altá posibilá interpretare vezi Nicole Zeegers- Vander 
Vorst, Satan, Eve et le serpent chez Théophile d'Antioche in VC 35, 
1981, p. 152-169. 

său Cain şi l-a făcut să-şi omoare fratele, pe Abel. Şi aşa 
s-a făcut începutul morţii în această lume; iar moartea îşi 
continuă până azi calea peste tot neamul omenesc. Dar 
Dumnezeu, fiind milostiv şi vrând să-i dea lui Cain pri- 
lej de pocăință si de mărturisire, i-a zis, ca $i lui Adam: 
<Unde este Avel, fratele tău?>.” Cain însă a răspuns 
obraznic lui Dumnezeu, de aceea a fost pedepsit. Omo- 
rul lui Cain este primul exemplu de păcat după căderea 
lui Adam.??! 

Apoi Teofil confruntă textul din Facere 4, 17 <Si 
a zidit cetate, pe care a numit-o cu numele fiului său, 
Enoh> înainte de potop, cu textul din Iliada lui Homer 
20, 217 care afimă că <Nu era încă zidită nicio cetate 
omenească> înainte de potop. Din această confruntare 
bineînţeles că învingător este textul biblic, iar Homer 
este acuzat că minte.?” După ce relatează pe scurt des- 
pre urmaşii lui Enoh şi despre naşterea lui Set, Teofil 
face trimitere la cartea sa Despre istorii pentru a afla mai 
multe detalii despre aceste genealogii, după care abor- 
dează tema vechimii Scripturilor: „Duhul Sfânt ne în- 
vata toate acestea prin cărțile lui Moisi şi ale celorlalți 
profeti, pentru că scrierile noastre cele cinstitoare de 
Dumnezeu sunt mai vechi; şi nu numai atât, ci se arată 
a fi şi mai adevărate decât scrierile tuturor scriitorilor şi 
poeţilor.”2% Începutul muzicii ca si al poligamiei, este 
pus de Scriptură în legătură Lameh. Prin urmare, cei 
care afirmă că Apolo sau Orfeu ar sta la originea muzicii, 
sunt mincinoşi: „Dar şi despre muzică unii au pălăvrăgit 


201 AdA. 2, 29, ed. rom., p. 316; ed. eng., p. 73. 

202 AdA. 2, 30, ed. rom., p. 317; ed. eng., p. 75. 

203 AdA. 2, 30, ed. rom., p. 317; ed. eng., p. 75-77. 

ca a izvodit-o Apolo, altii ca Orfeu a izvodit muzica de 
la cantecul dulce al pasarilor. Desert $i gol este cuvantul 
lor, pentru că aceştia au trait cu multi ani dupa potop.” 
Noe este identificat cu Deucalion, eroul potopului din 
mitologia greacá.?? Scripturile ne oferă nu numai adevá- 
rul despre Dumnezeu şi despre originea lumii, ci şi des- 
pre începutul istoriei umanităţii. Amestecarea limbilor 
este consemnată de Scripturi şi este un exemplu al unei 
decizii luate de oameni fără Dumnezeu şi prin urmare 
negative. Ca sursă complementară, dar legitimă, este fo- 
losit un citat din Oracolele sibiliene (III, 97-105) care 
au vestit urgia ce avea sá viná asupra lumii ca urmare a 
acestui plan.” 

Din înşiruirea neamurilor şi a regilor de la în- 
ceputul istoriei umanităţii, ne retin atenţia afirmațiile 
despre Melchisedec: „În acelaşi timp a fost un împărat 
drept pe nume Melchisedec în cetatea Salim, care acum 
se numeşte Ierosolima; acesta a fost cel dintâi preot din- 
tre toti preoţii Dumnezeului Celui preaînalt. De la aces- 
ta, oraşul numit mai sus lerosolima a fost numit Ierusa- 
lim; tot de la acesta sunt şi preoţii care se găsesc pe tot 
pământul.” Chiar dacă traducătorul ediţiei româneşti 
crede cá ar fi vorba de preoţii creştini, având in vedere 
argumentatia preluată din mediul iudaic şi simpatia lui 
Teofil despre poporul evreu şi teologia iudaică, se poate 
foarte bine ca autorul să se refere la preoţii evrei, aceştia 
fiind de asemenea răspândiți pe tot pământul, mai ales 


204 AdA. 2, 30, ed. rom., p. 317; ed. eng., p. 75. 

205 AdA., 2, 30, ed. rom., p. 317; ed. eng., p. 75. 

206 AdA. 2, 31, ed. rom., p. 318; ed. eng., p. 77. 

207 AdA. 2, 31, ed. rom., p. 319; ed. eng., p. 79. 

208 Vezi nota explicativă 121 din ed. rom., p. 319. 

după căderea Ierusalimului din anul 70 şi răscoala lui 
Bar Cochba dintre anii 132-135. 

Când Teofil ajunge să relateze fapte care nu mai 
sunt cuprinse în Scripturi, menţionează acest lucru şi dă 
credit ştiinţei istorice: „Negresit aceste ştiri sunt cu totul 
noi fata de scrierile noastre. De aici înainte este treaba 
celor ce iubesc ştiinţa şi antichitatile să judece istoria, 
pentru că sunt noi cele spuse de mine, fără ajutorul sfinti- 
lor profeti."?? Informaţiile despre răspândirea neamului 
omenesc „până în Britania şi ţinuturile arctice ... Italia şi 
ținuturile numite Galia, Spania şi Germania, încât acum 
toată lumea este plină de locuitori”?! nu este preluată 
din Scripturi, dar Teofil o creditează ca fiind corectă. 

În schimb, este sceptic că teorii ştiintifice legate 
de forma lumii ar fi corecte, dacă nu se bazează pe Scrip- 
turi: „Necunoscänd aceste lucruri, scriitorii vor să spună 
că lumea este sferică sau o compară cu un cub. Dar cum 
pot să grăiască adevărul, când nu cunosc facerea lumii şi 
nici populaţia pámántului?"?!! 

Toate aceste consideraţii despre istoria umanită- 
{li care este consemnată în Scripturi au menirea, printre 
altele, a arăta că adevărul suprem, inclusiv cel de natu- 
ră istorică, este găsit în Scripturi. Marea diferenţă între 
sursele biblice şi cele nebiblice constă însă în faptul că 
sursele biblice sunt în măsură să ne spună ceva nu nu- 
mai despre trecut şi să fie relevante pentru prezent, ci 
ne spun câte ceva şi despre viitor: „Cine dintre aşa nu- 
mitii înţelepţi, poeti şi istoriografi ar fi fost în stare să 


209 AdA. 2, 31-32, ed. rom., p. 319; ed. eng., p. 77-83. 

210 AdA. 2, 32, ed. rom., p. 320; ed. eng., p. 81. 

211 AdA., 2, 32, ed. rom., p. 320; ed. eng., p. 81-83. 

spuna adevarul, cand ei au trait cu mult in urma acestor 
evenimente, cand au introdus multime de zei, cand s-au 
născut cu atâţia ani în urma oraşelor şi când sunt mai 
recenti decât împărații, popoarele şi războaiele? Ar fi 
trebuit să le menţioneze pe toate; şi pe cele ce au fost 
înainte de potop şi pe cele cu privire la crearea lumii şi 
facerea omului. Pe toate acestea ar fi trebuit să le spună 
precis profeţii Egiptului sau profeţii haldeilor sau cei- 
lalti scriitori, dacă ar fi vorbit cu duh curat şi dumneze- 
iesc. Dacă spusele lor ar fi vestit adevărul, ar fi trebuit 
să prezică nu numai cele întâmplate mai înainte sau cele 
prezente, ci şi evenimentele care aveau să vină peste 
lume. De aceea este lămurit cá toti aceştia sunt rátáciti şi 
numai noi creştinii posedăm adevărul, pentru că suntem 
învăţaţi de Duhul Sfânt, Cel Ce a grăit prin sfinţii profeti 
şi le-a vestit lor mai înainte pe toate.’”!? 

Autolic este invitat să compare singur cele spuse 
de Teofil pe baza cuvântului revelat şi cele spuse de au- 
torii păgâni şi cu siguranţă va găsi adevărul: „Caută deci 
de cercetează pe viitor cu bunăvoință cuvintele lui Dum- 
nezeu, adică cele spuse prin profeti, pentru că, punând 
fata în faţă cele spuse de mine cu cele spuse de ceilalți, 
vei putea descoperi adevarul.’”?!° 


1.3.2.4. Împotriva idolatriei. Adevărul revelat 

consemnat în scrierile profeților 

Finalul părții a doua din Ad A. cuprinde mai 
multe referiri la idolatrie, precum şi la mântuirea adusă 
umanităţii de Dumnezeu prin profeti, care implică înalte 


212 AdA. 2, 33, ed. rom., p. 320; ed. eng., p. 83. 
213 AdA. 2, 34, ed. rom., p. 320; ed. eng., p. 83. 

standarde morale. Mai întâi este respinsă din nou deşer- 
táciunea idolatriei: „Statuile lor, apoi, care se cioplesc 
zilnic până în ziua de azi, sunt idoli, lucruri de mâini 
omeneşti. Acestora se închină mulțime de oameni cu 
mintea deşartă, dar pe Făcătorul şi Creatorul universu- 
lui, pe Hranitorul întregii suflări Il leapădă, dând crezare 
unor învățături deşarte primite de la o tradiţie părinteas- 
că ratacita, ieşită dintr-o minte nesocotitä.” Redresarea 
a fost dată de Dumnezeu, Ziditorul lumii, pentru creaţia 
Sa, prin legea trimisă prin profeti: „Dar Dumnezeu şi 
Tatăl şi Ziditorul universului n-a părăsit omenirea, ci a 
dat lege şi a trimis sfinţi pentru a vesti şi a învăţa neamul 
omenesc ca fiecare din noi să se trezească şi să cunoască 
anume că există un singur Dumnezeu. Profetii au învăţat 
pe oameni să se depărteze de nelegiuita închinare la ido- 
li, de adulter, de ucidere, de desfrânare, de hotie, de iu- 
bire de arginti, de jurământ mincinos, de mânie, de orice 
destrăbălare şi necuratie, de toate câte omul nu vrea să i 
se facă lui, ca să nu le facă nici el altuia; şi făcând astfel 
de fapte de dreptate, să scape de muncile veşnice şi să fie 
invredniciti de Dumnezeu la viata veşnică."?1* 

Legea dumnezeiască adusă de profeti are o im- 
portantă componentă morală. Aceasta interzice „nu nu- 
mai închinarea la idoli, ci şi la stihii, la soare, la lună sau 
la celelalte stele. Omul nu trebuie să se închine nici la 
cer, nici la pământ, nici la mare sau izvoare sau la râuri, 
ci trebuie să se închine, în cuvioşia inimii şi cu gând 
curat, numai adevăratului Dumnezeu, Făcătorul univer- 
sului.” Urmează apoi o scurtă expunere morală, bazată 
pe Vechiul Testament. Mai întâi este redat un rezumat 


214 Ad. A. 2, 34, ed. rom., p. 320-321; ed. eng., p. 85. 

al Decalogului: Să nu fii desfrânat, să nu ucizi, să nu 
furi, să nu dai mărturie mincinoasă, să nu pofteşti femeia 
aproapelui tău. De remarcat faptul că nu este pomeni- 
tă porunca respectării sabatului, pe de o parte pentru că 
creştinii aveau deja duminica drept zi de odihnă în locul 
sâmbetei, iar pe de altă parte era prea delicat ca această 
poruncă din decalog să fie amintită, fără a-i explica lui 
Autolic de ce creştinii, în mod excepţional, nu o urmea- 
ză 215 

Apoi sunt citati mai multi profeti pentru a indica 
mai multe teme de naturá moralá si doctrinará: Solomon 
care ne învaţă să nu pácátuim cu ochii: <Ochii tai drept 
sa priveascá, iar pleoapele tale drept sa clipeasca> (Pilde 
4, 25). Moise despre monarhia lui Dumnezeu: „<Acesta 
este Dumnezeul vostru, Cel ce a intárit cerul si a zidit 
pământul, ale Cárui mâini au arătat toată ostirea cerului; 
dar nu v-a arătat-o vouă ca să mergeţi după ea>.” Este 
o combinaţie formată din cuvintele lui Moise din Face- 
re 1, 8; 2,1, Deutoronom 4, 19 şi 17, 3. De asemenea 
este citat Isaia 42, 5 şi 40,28, Ieremia 10, 12-13 pen- 
tru a dovedi că există armonie între cuvintele profeților 
când vorbesc despre monarhia lui Dumnezeu sau despre 


215 Sfântul Ioan Gură de Aur, in Omiliile sale la statui rostite 
după aproape două sute de ani de la screirea Ad A., explică fără niciun 
fel de rezerve de ce anume creştinii nu mai respectă sâmbăta ca zi de 
odihnă. Această explicaţie indică faptul că în vremea sa nu era un lucru 
delicat a vorbi credincioşilor despre astfel de chestiuni. Potrivit Sfân- 
tului Ioan, există porunci care sunt atât de naturale încât nu trebuie să 
primească niciun fel de explicaţie, şi porunci care nu sunt naturale şi 
prin urmare necesită explicaţii. Cele care nu sunt naturale, nu au carac- 
ter permanent. În această categorie intră porunca respectării şabatului. 
Aceasta este explicată in Scriptura (cf. Ieşirea 20, 10-11) şi nu a avut 
un caracter permanent, ci a fost „permanentă şi trecătoare, de aceea a 
fost desfiinţată după aceea” (Omilia XII, ed. rom., p. 58-59). 

orice altă temă. Această armonie deplină între cuvinte 
este dată de „unul şi acelaşi Duh” Care a vorbit prin toti 
profeţii despre „monarhia lui Dumnezeu, despre crearea 
lumii şi despre facerea omului.””'© Chiar acești profeti 
au „făcut de ruşine pe cei ce păreau a fi înţelepţi din 
pricina rătăcirii lor şi a învârtoşării inimii lor.” Este citat 
Ieremia 10, 14-15., Psalmul 13; 1, 1 socotita fi „al lui 
David”, Avacum 2, 18 şi 19. Pentru a se convinge mai 
deplin de adevăr oricine poate să citească scrierile pro- 
fetilor care „au fost la evrei, oameni neinstruiti, păstori, 
oameni simpli.”?!’ În această aranjare a versetelor pe 
teme, Teofil pare a urma modelul antologiilor de poezii 
şi texte filosofice grupate pe teme.?!* 

Urmează apoi două lungi citate din „Sibila, care 
a fost profeteasă la greci şi la celelalte popoare” şi care 
mustră neamul omenesc că nu se teme de Dumnezeul 
Cel adevărat, respectiv pe cei care cred în zei şi nu în 
adevăratul Creator.”’'? Teofil scrie despre Sibila: „Se 
vede lămurit că acestea pe care le-a spus Sibila sunt ade- 
vărate, folositoare, drepte şi bune tuturor oamenilor."?? 
Rolul acestui citat pare a fi acela de a confirma spusele 
profeților tocmai prin faptul că formau o altă categorie 
decât scrierile revelate ale profeților. Chiar şi „unii poeti 
... ca un fel de oracol al lor şi ca o mărturie pentru cei ce 
fac nedreptati” confirmă că cei care săvârşesc răul vor fi 


216 AdA.2, 35, ed. rom., p. 322; ed. eng., p. 85. 

217 AdA.2, 35, ed. rom., p. 322; ed. eng., p. 87. 

218 Robert M. Grant, Theophilus of Antioch to Autholycus ..., p. 
242. O asezare similara pe teme este prezenta si in apologia Sfantului 
Justin. 

219 AdA. 2, 36, ed. rom., p. 322-324; ed. eng., p. 89. 

220 AdA. 2, 36, ed. rom., p. 324; ed. eng., p. 89. 

pedepsiti. Sunt citati in acest sens Eschil, Pidar, Euripide 
si Arhiloh. Dionisie din Sinope este citat pentru a dovedi 
că „Dumnezeu vede toate, că nu-l este nimic ascuns şi 
că, fiind îndelung răbdător, le îndură până ce va judeca.” 
Eschil, Simonidis, Euripide şi Sofocle consemnează de 
asemenea că „va fi o judecată a lui Dumnezeu şi că cele 
rele vor cuprinde pe cei rai.”””! 

Mai sunt şi alti poeţi care vorbesc despre Dum- 
nezeu ca judecător şi cercetător al păcatelor oamenilor. 
Mulţi dintre poeţii şi scriitorii păgâni au vorbit asemeni 
profeților Scripturilor şi despre alte teme, ca de exemplu 
despre pieirea lumii prin foc, dar aceasta pentru că au 
furat cele scrise în lege şi profeti: „Deci dacă Dumnezeu 
are să cerceteze şi jurământul nedrept şi orice alt păcat, 
au spus-o aproape cu aceleaşi cuvinte şi aceşti scriitori 
şi poeţi. Au vorbit apoi, vrând-nevrând, la fel cu profeţii, 
despre pieirea lumii prin foc, deşi au trăit cu mult mai 
târziu; au furat, însă, acestea din lege şi profeti.” Teofil 
subliniază totuşi în final că este important că poeţii au 
grăit totuşi uneori asemeni profeților: „Dar ce-i dacă au 
trăit mai pe urmă sau mai înainte? Trebuie reținut atâta, 
că au gräit la fel ca profetii”.”” „Aşadar Sibila şi cei- 
lalti profeti, dar şi poeţii şi filosofii, au vorbit lămurit de 
dreptate, de judecată şi pedeapsă. Mai mult, au vorbit şi 
de purtarea de grijă a lui Dumnezeu — că Dumnezeu se 
îngrijeşte nu numai de noi cei vii, ci şi de cei morti — desi 
au grait fără voia lor; au fost siliţi de adevăr.” Despre cei 
morti a grăit Solomon (Pilde 3, 8) şi David, Psalmul 50, 
dar şi Timocles. Teofil îşi bazează afimatia că lumea va 


221 AdA. 2, 36, ed. rom., p. 325; ed. eng., p. 91. 
222 AdA. 2, 38, ed. rom., p. 326; ed. eng., p. 97. 

pieri prin foc pe un citat din Maleahi 4, 1 şi pe unul din 
Isaia 30, 27. În acest capitol Teofil realizează un scurt 
excurs eshatologic care este consemnat atât de profeti 
cât şi de poeţii şi scriitorii antici. 

De asemenea, „scriitorii au vorbit despre multi- 
mea de dumnezei, dar nu au ajuns la monarhia lui Dum- 
nezeu; au spus că nu este providenta, dar au vorbit de 
providenta; au spus că nu este judecată, dar au mărturisit 
că va fi judecată; iar cei care au tăgăduit existenţa simti- 
rii după moarte, au märturisit-o.”?” Este invocat Homer, 
care până acum a fost atât de dezaprobat de către Teofil. 

Cartea a doua se încheie printr-un îndemn la mai 
multă cercetare şi la discuţii mai multe pentru aflarea 
adevărului: „Trebuie, dar, ca cel care este amator de şti- 
inta să şi iubească ştiinţa. Caută deci să stai mai des de 
vorbă, ca şi prin viu grai să afli precis adevărul." 


1.3.3. Ad A. cartea III 


1.3.3.1. Stupiditatea filosofiei şi a religiei grecilor 
Cartea a treia intenționează să prezinte vechimea 
scrierilor biblice, pe care se bazează cele tratate de autor 
în primele două cărţi, în comparaţie cu scrierile autori- 
lor păgâni. Acest nou efort livresc este necesar pentru 


223 Ada. 2, 38, ed. rom., p. 327; ed. eng., p. 99. 

224 AdA. 2, 38, ed. rom., p. 327; ed. eng., p. 99. Traducătorul 
ediţiei româneşti a introdus printr-o notă (vezi nota 166, ed. rom., p. 
327) ideea că Teofil l-ar îndemna să stea mai mult de vorbă cu creştinii. 
Adaosul poate fi într-adevăr în sensul dorit de autor, dar în acelaşi timp 
se poate referi la a purta în general mai multe dialoguri pe tema adevă- 
rului sau a purta mai multe dialoguri cu însuşi autorul. 


101 


DANIEL BUDA 


ca Autolic credea ca scrierile crestinilor ,,sunt scrise de 
curând si (sunt) noi.”” După Teofil, scrierile păgânilor 
sunt pline de neadevaruri: Homer i-a înşelat pe multi cu 
cele scrise despre războiul troian, Hesiod cu catalogul 
„aşa numitilor de el dumnezei” din Teogonie, Orfeu cu 
cei trei sute şaizeci şi cinci de zei „pe care el însuşi i-a 
tăgăduit la sfârşitul vieţii, spunând în Testamentele sale 
că există un singur Dumnezeu.” Sferografia lui Aratos, 
tragediile poetice ale lui Euripide şi Sofocle, poeziile co- 
mice ale lui Menandru şi Aristofan, istoriile lui Herodot 
şi Tuchidide, altarele lui Pitagora, coloanele lui Herache, 
filosofia cinica a lui Diogene, dogmatizarea inexistentei 
proniei lui Epicur, ateismul lui Empedocle, jurăminte- 
le lui Socrate, demonii invocati de Asclepie în scrierile 
sale; toate acestea nu le-au folosit acestor autori păgâni 
decât „să dobândească slavă de la oameni, de care nici 
de ea n-au avut parte după vrednicie ... Pentru ce folos, 
chiar dacă Socrate a murit de bună voie? Ce răsplată nă- 
dăjduia să primească după moarte? Ce i-a folosit lui Pla- 
ton filozofia lui sau celorlalți filozofi doctrinele lor, ca 
să nu înşir tot numărul lor, că sunt mulţi? Acestea le-am 
spus pentru a arăta gândirea lor nefolositoare şi lipsită 
de credință. ”? 

Scriitorii păgâni, căutând slavă deşartă, nu au 
cunoscut adevărul şi nu i-au îndemnat nici pe alții spre 
adevăr. Ei s-au contrazis unii pe alţii sau chiar pe ei în- 
sisi: „Toți aceştia, îndrăgostiţi de slavă deşartă, n-au cu- 
noscut nici ei adevărul şi nici pe alţii nu i-au îndemnat 
spre adevăr. Chiar scrierile lor îi vădesc că nu sunt de 


225 AdA. 3,1, ed. rom., p. 328; ed. eng., p. 101. 
226 AdA., 3, 2, ed. rom., p. 328-329; ed. eng., p. 101. 

acord in cele ce au spus; iar cei mai multi dintre ei au 
dărâmat propriile lor învățături; cá nu s-au contrazis nu- 
mai unii pe alţii, ci unii chiar şi-au anulat învăţăturile 
lor, încât slava lor s-a prefăcut în necinste şi nebunie, 
iar oamenii cu judecata sănătoasă îi condamnă. Că, sau 
au vorbit la început despre zei, dar tot ei mai pe urmă 
au profesat ateismul; sau dacă au vorbit despre facerea 
lumii, în cele din urmă au spus că universul s-a făcut de 
la sine; iar dacă au vorbit de providenta, în urmă au învă- 
tat că lumea există fără vreo purtare de grijă.” Critici 
similare au fost formulate de către Sextus Empiricus?? 
(Adv. Math. IX, 58), din care este posibil să se fi inspirat 
Teofil. 

Autorii păgâni se fac vinovaţi de asemenea de in- 
troducerea imoralitatii şi a unor obiceiuri urâte: „Dar ce? 
Dacă au încercat să scrie despre curatie, n-au învăţat să 
se săvârşească destrăbălări, desfrânări şi adultere? Mai 
mult: n-au adus ei între oameni năravurile cele mai urâte 
si mai rusinoase?” Sunt oferite o serie de exemple: ban- 
chetele pline de orgii ale zeilor, pedofagia lui Cronos, 
Zeus care şi-a înghiţit prima soție, Metis, incestul lui 
Zeus cu Hera.2% În schimb, păgânii îi acuză de creştini 
de lucruri pe care ei le atribuie zeilor lor. Teofil este în- 
durerat mai ales că destinatarul său pleacă urechea la ca- 
lomniile acestora: ,,...guri necredincioase ne calomniaza 
pe nedrept pe noi care suntem cinstitori de Dumnezeu, 
numindu-ne în bătaie de joc creştini, spunând că femeile 
noastre sunt comune tuturor, fără să țină seamă cu cine 


227 AdA. 3, 3, p. 329; ed. eng., p. 103. 
228 Robert M. Grant, The Problem of Theophilus ..., p. 183. 
229 AdA. 3, 3, ed. rom., p. 330; ed. eng., p. 103. 

trăieşte, că avem legături chiar cu surorile noastre şi ceea 
ce-i mai lipsit de Dumnezeu şi mai criminal decât toate 
este că mâncăm carne de om.” Sunt acuzele ,,clasice” 
aduse creştinilor şi in alte parti ale Imperiului Roman, 
pe care Teofil le aminteşte fără rezerve. Mai importantă 
este însă pentru el următoarea acuzaţie: „Încă mai spun 
că învăţătura noastră a apărut de curând, că nu putem 
spune nimic pentru dovedirea adevărului şi a învăţăturii 
noastre şi că învăţătura noastră este o nebunie."?! 

Ca răspuns la acuzaţia de antropofagie, Teofil 
oferă exemple de îndemn la aceasta în scrierile autorilor 
păgâni. Sunt invocati întemeietorul stoicismului, Zenon 
din Citium şi urmaşul acestuia, Cleanthes, Diogene sau 
Herodot care relatează istorisiri legate de antropofagie 
şi astfel räspändeste această învăţătură nelegiuitä: ,,... 
ce şi se pare de cele spuse în cărțile lui Zenon sau ale lui 
Diogene sau ale lui Cleanthes, care învaţă antropofagia, 
ca părinţii să fie fierti şi mâncaţi de proprii lor copii, iar 
dacă cineva n-ar vrea să mănânce sau ar arunca un mădu- 
lar din această groaznică mâncare, cel care nu mănâncă 
să fie mâncat? Pe lângă acestea, ce glas mai necredincios 
poţi găsi decât cel al lui Diogene, care învaţă ca părinţii 
să-şi jertfeasca proprii lor copii şi să-i mănânce? Dar 
ce? Nu şi istoricul Herodot vorbeşte de Cambyses care 
a tăiat copiii lui Harpagos, i-a fiert şi i-a dat tatălui lor 
ca să-i mănânce? lar şi de indieni se spune că părinţii 
sunt mâncaţi de copiii lor. Ce învăţătură nelegiuită a ce- 
lor care au scris unele ca acestea, dar, mai bine spus, a 
celor care le-au şi profesat! Ce necredinta, ce lipsă de 


230 AdA. 3, 4, ed. rom., p. 330; ed. eng., p. 105. 
231 AdA. 3, 4, ed. rom., p. 330; ed. eng., p. 105. 

evlavie! Ce gândire au avut cei care au filozofat aşa şi au 
răspândit filozofia lor! Cei care au învăţat acestea au um- 
plut lumea de necredintá."?*?? S-a observat că atacurile 
se îndreaptă mai ales împotriva reprezentanţilor vechilor 
stoici. Exemplele folosite de Teofil, precum şi metoda 
polemică, au fost preluate de Teofil de la sceptici.?? 
Scriitori păgâni aprobă faptele nelegiuite ale ze- 
ilor lor. Astfel, Platon „cel care pare a fi cel mai curat 
dintre filosofi, în prima carte a lucrării sale numită Repu- 
blica, legiuieşte deschis că femeile trebuie să fie comune 
tuturor — dându-l de exemplu pe fiul lui Zeus, care a fost 
legiuitorul cretanilor — sub pretextul că în acest chip se 
nasc mai multi copii şi pentru ca aşa-zişii intristati să 
aibă o mângâiere prin nişte legături cu acelea. Epicur, o 
dată cu învăţătura lui ateistă, dă şi sfaturi pentru legături 
cu mamele şi surorile, împotriva legilor care le contra- 
zic. Că Solon legiuieşte clar cu privire la aceasta: copiii 
să se nască legitimi din căsătorie şi nu din adultere, ca 
nu cumva să cinstească cineva ca tată pe unul care nu-i 
este tată, sau ca cineva să nu respecte pe adevăratul tată 
..., dar si alte legi ale romanilor şi elinilor interzic să- 
vârşirea unor fapte ca acestea. Pentru ce, dar, Epicur şi 
stoicii profesează legături cu surorile şi cu bărbaţii? Cu 
aceste învățături au umplut bibliotecile, ca din copilărie 
să se înveţe legăturile cele nelegiuite! Dar pentru ce să 
vorbesc de aceste fapte ale lor, când şi despre zei spun 
că săvârşesc aceste nelegiuiri?”™* Este evident cá la re- 
alizarea acestor pasaje, Teofil a apelat la o lucrare doxo- 


232 AdA. 3,5, ed. rom., p. 330-331; ed. eng., p. 105. 
233 Robert M. Grant, The Problem of Theophilus ..., p. 183. 
234 AdA. 3, 6, ed. rom., p. 331; ed. eng., p. 107. 

grafică ce prezenta liste ale opiniei filosofilor pe diferite 
teme. Este ciudat că aparent Teofil l-a adăugat pe Epicur 
la lista filosofilor care ar susţine incestul. Până în urmă 
cu câteva decenii, acest fapt a fost folosit de patrologi ca 
argument, printre altele, că Teofil nu a fost un cunoscător 
profund al filosofiei păgâne. Astăzi ştim că adaosul refe- 
ritor la Epicur nu-i aparţine lui Teofil.”° 

Teofil subliniază de asemenea că în ceea ce pri- 
veşte divinitatea, între autorii păgâni nu poate fi vorba 
de niciun consens. „Unii au spus că zeii sunt alcătuiți din 
atomi; alții dimpotrivă că se dizolvă in atomi şi susţin cá 
zeii nu au mai mare putere decât oamenii. Platon afirmă 
existenţa zeilor, dar vrea ca ei să fie din materie; iar Pita- 
gora, care s-a străduit atât de mult cu problema zeilor şi 
a făcut călătorii multe, în cele din urmă defineşte natura 
şi spune că universul s-a făcut de la sine şi că zeii nu se 
îngrijesc de oameni. Câte argumente nu a adus Clito- 
machos Academicianul pentru susţinerea ateismului? Ce 
n-a spus şi Critias? Protagoras Abderitul spune: <Chiar 
de există zei, eu nu pot vorbi de ei, nici nu pot arăta 


235 Robert M. Grant în studiul său Theophilus of Antioch to 
Autolycus ... p. 242, dar mai ales în studiul The Problem of Theophilus 
..., p. 184 îl acuză pe Teofil de “haos doxografic" întrucât l-a adăugat 
pe Epicur listei de filosofi pe care i-a combătut, cu un citat care nu-i 
aparţine. Grant arată că până şi Epifanie de Salamina, un autor la care 
ne-am fi aşteptat mai puţin să fie fidel în citarea filosofilor păgâni, ci- 
tează mai corect. După doisprezece ani însă, Grant a recunoscut într-o 
scurtă Retractatio publicată tot in HTR (45 :2, 1952) că nu Teofil a 
introdus citatul din Epicur, ci “corectorul” Codicelui Venetus 469 care 
a fost urmat de autorul Codexului Bodleianus 25 şi de cel al Codexului 
Parisinus graecus 887. Prin urmare, Grant arată că textul original al 
manuscrisului venetian este cel corect, aşa cum este şi în alte puncte 
unde I.C.T. Otto a propus corecturi. Totuşi, concluzia că Teofil ştie 
relativ puţine despre Epicur rămâne corectă. 

cum sunt. Multe sunt cele care mă împiedică!> Iar des- 
pre cele spuse de Evhemeros, cel mai ateu filosof, e de 
prisos să mai vorbesc. A îndrăznit să spună multe despre 
zei şi a terminat prin a spune că nu există zei, afirmând 
că universul se conduce singur. lar Platon, care a spus 
atâtea despre monarhia lui Dumnezeu şi despre sufletul 
omului, declarând că sufletul este nemuritor, nu s-a găsit 
mai târziu în contrazicere cu el însuşi, când a spus că 
sufletele trec in alti oameni, iar ale unora intra chiar în 
animale necuvántátoare?"?? Este greu de afirmat, alături 
de Teofil, că Platon a privit divinitatea ca fiind materială 
sau că Pitagora a negat providenta.?" Stim de la Epifanie 
şi Imablicus că lucrurile au stat exact invers.?? Este po- 
sibil ca atacurile dure ale lui Teofil la adresa lui Pitagora 
să se explice prin faptul că pentru apologetul creştin Pi- 
tagora era pincipalul reprezentat al filosofiei naturale.?? 
Teofil critică aspru mai ales teoria platoniciană 
despre transgresiunea sufletului: „Nu va apărea oare ce- 
lor cu mintea sănătoasă, cumplită şi nelegiuită această 
învăţătură, ca cel ce-a fost altădată om să ajungă apoi lup 
sau câine sau măgar sau alt dobitoc necuvántátor?"?^? 
Oricine îi citeşte pe filosofi, nu poate decât să in- 
tre în confuzie totală. În vreme ce Pitagora, urmându-l 
pe Platon, neagă providenta, Filimon Cinicul o susține 


236 AdA. 3, 7, ed. rom., p. 332; ed. eng., p. 109. 

237 Robert M. Grant, Theophilus of Antioch to Autolycus ... p. 
243. 

238 Johan C. Thom, The Journey Up and Down: Pythagora in 
Two Greek Apologists, in Church History 58:3, 1989, p. 300. 

239 Johan C. Thom, The Journey Up and Down. Pythagoras in 
Two Greek Apologists ..., p. 307. 

240 AdA. 3, 7, ed. rom., p. 332; ed. eng., p. 109. 

spunând că „Cei care cinstesc pe Dumnezeu nădejdi 
bune / De mântuire au.” Evhemenos, Epicur şi Pitagora 
neagă providenta, iar Ariston o susține. Această confu- 
zie totală pe care aceşti autori o crează îi discreditează, 
aşa cum chiar unii autori păgâni recunosc. Sunt citati 
Simylos (necunoscut) şi Filimon. „Prin urmare trebuie 
privite şi înţelese critic şi cu cercetare cele spuse de că- 
tre filozofi şi gräite de ceilalți poeti.””*' Scriitori păgâni 
tăgăduiesc pe de o parte existenţa zeilor, dar pe de altă 
parte le descriu faptele lor imorale. Drept urmare, „cei 
care au filozofat unele ca acestea sunt învinuiți chiar de 
învăţăturile lor de ateism, de promiscuitate şi de împre- 
unări nelegiuite. Mai mult, în scrierile lor se spune că 
zeii sunt mâncători de oameni şi pun faptele acestea pe 
seama celor dintâi zei, pe care i-au cinstit.”2%2 


1.3.3.2. Superioritatea doctrinară şi morală a 

creştinismului 

În opoziţie cu confuzia totală din păgânism, 
creştinii au o doctrină şi o etică clare: „Şi noi márturisim 
pe Dumnezeu, dar numai unul, ziditorul şi făcătorul şi 
creatorul întregii lumi; ştim că universul este condus de 
providenta, dar numai de providenta Lui; am învăţat o 
lege sfântă şi avem legiuitor pe adevăratul Dumnezeu, 
Care ne şi învaţă să facem fapte de dreptate, să fim 
binecredinciosi, să facem fapte bune.” Buna credinţă 
este opusul idolatriei. În acest sens este citat Ieşire 20, 
4-5, iar ca exemplu al faptelor bune Ieşire 20, 12. Ca 


241 AdA., 3, 7, ed. rom., p. 333-334; ed. eng., p. 109. 
242 AdA. 3, 8, ed. rom., p. 334; ed. eng., p. 111. 
243 AdA. 3, 9, ed. rom., p. 334; ed. eng., p. 113. 

exemplu de dreptate este citat leşire 20, 14-17 şi 23, 6-8. 
Moise este prezentat ca un învăţător universal şi slujitor 
al legii dumnezeieşti în toată lumea, dar în special între 
evrei: „slujitor al lui Dumnezeu a fost Moise, care a fost 
şi sluga lui Dumnezeu în toată lumea, dar mai ales între 
evrei, numiţi iudei; aceştia, care erau sămânță dreaptă 
a unor bărbaţi cinstitori de Dumnezeu şi sfinţi, ai lui 
Avraam, Isaac şi lacov, au fost la început robi regelui 
Egiptului.” Dumnezeu, făcând semne şi minuni i-a scos 
din Egipt şi i-a aşezat in Iudeea şi le-a dat lege „mare şi 
minunată pentru orice dreptate” care cuprinde zece po- 
runci.** După ce au stat în suferinţă vreme de 430 de ani 
în Egipt, evreii au primit poruncă să nu asuprească pe cel 
străin. Este citat Ieşire 23, 9. 25 

Pentru că poporul evreu a încălcat legea, Dum- 
nezeu, din milostivire, le-a trimis profeti care „să-i înve- 
te şi să le amintească poruncile legii, ca să-i întoarcă la 
pocăință ...; şi le-a prezis că dacă vor stärui în fapte rele 
vor fi dati robi tuturor impárátiilor pământului,” ceea ce 
s-a si intamplat. Sunt citati Isaia de douá ori, Iezechiel 
şi Ieremia, cu mesaje de-ale lor despre pocäintä.?* Între 
lege pe de o parte şi profeti şi Evanghelii pe de altă parte, 
există o deplină unitate şi armonie în ceea ce priveşte 
dreptatea, dar şi alte teme „pentru că toti cei insuflati de 
Dumnezeu au grăit prin unicul Duh al lui Dumnezeu.” 
Ca exemple pentru coerenţa temei dreptăţii sunt citati 
profeţii Isaia, Ieremia, Osia, Ioil şi Zaharia.” Acelaşi 


244 AdA. 3,9, ed. rom., p. 335; ed. eng., p. 113. 
245 Ada. 3, 10, ed. rom., p. 335; ed. eng., p. 115. 
246 AdA. 3, 11, ed. rom., p. 335-336; ed. eng., p. 115-117. Sunt 
citate din Isaia 55, 6-7; lezechiel 18, 21-23, Isaia 31, 6 si Ieremia 6, 9. 
247 AdA. 3, 12, ed. rom., p. 337; ed. eng., p. 117. 

lucru se poate spune şi despre curatie. De aceasta data 
avem redate ca exemplificare doua citate din Pilde (4, 
25-26, respectiv 6, 27-29 si doua din Evanghelia dupa 
Matei (5, 28 şi 5, 32).748 

Teofil subliniază însă faptul că următorii legii, ai 
profeților şi Evangheliilor, cu alte cuvinte evreii şi cresti- 
nii, pe care el îi include sub categoria unică a „neamului” 
său nu au primit poruncă să fie binevoitori numai cu ei 
înşişi. Ca exemple sunt citate texte din Isaia 66,5 şi Matei 
5, 44, 46. Apoi revine pasager la tema relației cu autoritä- 
tile politice: „Mai mult, cuvântul cel dumnezeiesc ne po- 
runceşte să ne supunem domniilor şi stăpâniilor şi să ne 
rugăm pentru ele, <ca să ducem viata paşnică şi linistita> 
(I Timotei 2, 2). Şi ne învaţă <să dăm tuturor toate; celui 
cu cinstea, cinste, celui cu frica, frică, celui cu dajdia, 
dajdie; să nu fim datori nimănui cu nimic, decât numai 
să iubim pe toti» (Romani 13, 7-8).* În Ad A. 3, 11-15 
avem o anticipare a teoriei virtuţilor cardinale care va fi 
dezvoltată mai târziu în creştinism. La Teofil întâlnim: 
milostivirea, dreptatea, curátia si iubirea de aproapele.?” 
Seria de patru virtuţi este specific stoică, dar apare şi în 
iudaismul elenistic (vezi IV Macabei 1, 2-4 şi Intelepciu- 
nea lui Solomon 7, 7). Filon din Alexandria arată că sunt 
patru vituti cardinale după cele patru râuri care izvorăsc 
din Eden, potrivit Facerii. Tot de la el ştim că în cultul si- 
nagogal exista tradiţia citirii a două serii de câte două lec- 
turi biblice: două pentru Dumnezeu şi două pentru om. %! 


248 AdA. 3, 13, ed. rom., p. 337; ed. eng., p.119. 
249 AdA. 3, 15, ed. rom., p. 337-338; ed. eng., p. 121. 
250 K. E. Kirk, Some Principals of Moral Theology, Londra, 
1920, p. 33-35. 
25] Robert M. Grant, Theophilus of Antioch to Autolycus ..., p. 

Toate aceste exemple din Scripturi au menirea de 
a-l convinge pe Autolic de faptul că imoralitatea şi ce- 
lelalte calomnii puse pe seama creştinilor sunt absurde: 
„Gândeşte-te, deci, dacă cei care au nişte învățături ca 
acestea pot trăi oricum, pot avea legături nelegiuite, sau 
— ceea ce-i mai fără de Dumnezeu decât toate — pot să 
se atingă de carne omenească, când nu ni-i îngăduit să 
vedem nici spectacole cu lupte de gladiatori, spre a nu 
fi părtaşi şi martori crimelor! Nu trebuie să vedem nici 
chiar celelalte spectacole, ca să nu ni se întineze ochii şi 
urechile, făcându-ne părtaşi crimelor care se declamă pe 
scenă.” Antropofagie, pedofagie şi alte fapte imorale pot 
fi văzute pe scenele teatrelor păgâne şi sunt săvârşite de 
zei ŞI oameni în egală măsură. „Departe de creştini de a se 
gândi să facă nişte fapte ca acestea! La ei castitatea este o 
realitate, înfrânarea se practică, monogamia de păstrează, 
curátia se păzeşte, nedreptatea este izgonita, păcatul este 
smuls din rădăcină, dreptatea este trăită, legea stăpâneşte, 
cinstea de Dumnezeu se săvârşeşte, Dumnezeu se mărtu- 
riseşte, adevărul este prețuit, harul nu se pierde, pacea 
ne acoperă, cuvântul sfânt ne povatuieste, înţelepciunea 
ne învaţă, viata se încununează, Dumnezeu imparateste.” 


1.3.3.3. Vechimea creştinismului şi a revelatiei 

lui sau cronologia în slujba adevărului 

Ultima parte din cartea a treia din Ad A. este de- 
dicată unei demostratii cronologice cu scopul de a arăta 
că „doctrina noastră nu este nouă, nici mitică, ci mai ve- 
che şi mai adevărată decât învățăturile tuturor poeților 
şi scriitorilor, pentru cá ei au scris intemeiati pe presu- 


243-244. 

puneri "22 In Antichitate, tot ceea ce era vechi, era de 
asemenea bun. Cu rare excepţii”*, apologetii creştini şi 
evrei în egală măsură au apelat masiv la acest argument. 
Pentru a dovedi vechimea şi anterioritatea legii şi a pro- 
fetilor Vechiului Testament fata de scrierile păgânilor, 
Teofil construieşte o cronologie bazată în primul rând 
pe Vechiul Testament. În construirea acestei cronologii, 
Teofil a apelat la metodele obişnuite ale oricărui teolog 
evreu educat. 

Cronologia ca formă literară a fost o creaţie a 
eruditiei alexandrine.’* Eratostenes de Cyrene, al trei- 
lea conducator al bibliotecii din Alexandria, este autorul 
unei lucrari cu titlul Despre cronografii care include eve- 
nimente de la căderea Troiei la moartea lui Alexandru cel 
Mare. Sistemul cronologic folosit au fost olimpiadele. 
Apolodor din Atena a continuat cronica lui Eratostenes 
în lucrarea Cronica dedicată lui Attalus II de Pergamon 
(159-138 î. Hr.). Castor de Rodos a scris în primul secol 
înainte de Hristos a Cronică în şase cărți însoţită de un 
tabel sincronic. În Imperiul roman au apărut patru cro- 
nografii: una a lui Varro, alta a lui Thallus şi o a treia a 
lui Phlegon de Tralles, un sclav eliberat al lui Marc Au- 
reliu şi o cronografie anonimă care se încheie cu moartea 
lui Commodus. Evreii au folosit în mică măsură genul 
cronografic. Stim doar că lustus de Tiberias, contempo- 
ran şi adversar al lui Iosif Flaviu, a scris o Cronică care 
a mers până la cel de-al treilea an al domniei lui Traian, 


252 AdA. 3, 16, ed. rom., p. 338; ed. eng., p. 121-123. 

253 O excepţie este Arnobiu, Adv. Gentes I, 57, PL 5, 796A. 
care numeste vechea ,,errorum plenissima mater." 

254 H. Peter, Wahrheit und Kunst: Geschichtsschreibung und 
Plagiat im klassischen Altertum, 1911, p. 312-315. 

an în care autorul ei a murit. Nu avem însă dovezi că 
Teofil a cunoscut această lucrare.” Iosif Flaviu a oferit 
informaţii cronografice în Antichitatile iudaice precum 
şi în lucrarea apologetică Împotriva lui Apion. Sursele 
folosite de Iosif Flaviu sunt Vechiul Testament şi istori- 
cul evreu Demetrius. 

Creştinismul până la Teofil a avut puţin de-a face 
cu cronografia. Singura încercare din Noul Testament de 
a oferi o dată precisă este făcută de către Evanghelistul 
Luca, care probabil a fost de origine antiohiană. Teofil a 
fost, aşadar, primul autor creştin care a construit o sche- 
mă cronologică de la Adam până în vremea lui.7% 

Teofil îşi începe construcţia cronografică prin a 
spune că dacă unii dintre autorii păgâni spun că lumea 
este necreatä şi îi dau o existenţă fără de sfârşit, alţii, 
precum Apolonie Egipteanul spun că a fost creată şi ar 
avea o existenţă de 153.075 de ani. Platon „cel care pare 
că a fost cel mai înţelept dintre filosofii greci” scrie în 
Republica” : „Cum s-ar fi descoperit ceva nou, daca 
lucrurile ar fi rămas aşa cum sunt acuma rânduite? Că 
zeci de mii de zeci de mii de ani au rămas ascunsi oa- 
menilor; de o mie de ani sau de două ori pe atâţia daca 
s-a descoperit ceva; unele lucruri au fost descoperite de 
Dedal, altele de Orfeu si altele de Palamed." Teofil ne 
oferă propria exegeză la acest citat: „Când Platon a spus 
zeci de mii de zeci de mii de ani a arătat timpul de la 


255 A fost însă folosită de Justin in Cohortatio, Tatian Asirianul 
şi Clement din Alexandria. 

256 Rogert M. Grant, The Bible of Theophilus of Antioch..., p. 
190. 

257 De fapt este un citat din Legi. Vezi Ad A., ed. rom., nota 
61, p. 339. 

potop pana la Dedal.” Dedal este un personaj mitologic, 
inventatorul fierăstrăului şi al altor instrumente de tam- 
plărie. La porunca regelui Minos al Cretei, el a construit 
labirintul unde a fost închis de către Minos, împreună cu 
fiul său Icar. Au evadat zburând cu ajutorul unor pene 
lipite cu ceară. Pentru că s-a apropiat prea mult de soare, 
Icar a căzut în Marea Egee pentru că ceara penelor sale 
s-a topit. Dedal a aterizat cu bine în Italia, iar după alte 
versiuni ale legendei, în Egipt. Apoi „Platon a vorbit ... 
pe larg şi de oraşele din lume, de locuinţe şi de neamuri, 
dar mărturiseşte că pe acestea le-a spus prin presupu- 
neri, că zice: <Dacă, o străine, vreun zeu ne-ar făgădui 
că putem porni să cugetăm despre legislaţie, prin cele ce 
spunem acum>. Este clar deci că cele ce-a scris Platon 
sunt presupuneri; iar dacă-s presupuneri, spusele lui nu-s 
adevärate.”?°® 

In fata acestei neputinte de a scrie adevärul, 
„însuşi Platon a mărturisit ... că nu poţi cunoaşte ceva 
precis, dacă nu te învaţă Dumnezeu prin lege.” Homer, 
Hesiod şi Orfeu pretind că au fost „învăţaţi de pronia 
dumnezeiască,” iar după aceşti scriitori au existat 
ghicitori şi prezicători, însă adevărul suprem este ştiut 
de către creştini care sunt învăţaţi „de sfinții profeti, 
pe care i-a insuflat Duhul cel Sfânt al lui Dumnezeu.” 
Cuvintele profeților „sunt de acord unele cu altele şi nu 
se contrazic.” Prin urmare, „sunt adevărate cele predicate 
de ei cu privire la anii şi vremile de dinainte de potop, de 
la zidirea lumii şi până azi, aşa precum s-au scurs anil, 
pentru a fi dovedită flecăreala minciunii scriitorilor, că 


258 AdA. 3, 16, ed. rom., p. 339; ed. eng., p. 121. 

nu sunt adevărate spusele lor.” Platon vorbeşte despre 
un potop, dar scrie că nu a avut loc pe tot pământul, dar 
că a avut loc doar la şesuri, neacoperind şi munţii. Alte 
surse păgâne vorbesc despre Deucalion şi Pyrra care au 
scăpat de potop cu ajutorul unei lăzi, iar Deucalion după 
ce s-a retras apa şi a ieşit din ladă, a aruncat în urma 
lui pietre, iar din acestea au ieşit oameni. Alţii scriu că 
Clymenos a trăit pe vremea unui al doilea potop. Toa- 
te acestea sunt dovezi că cei care le-au scris sunt „nişte 
oameni foarte necredinciosi şi nişte nepriceputi." Moi- 
se însă „profetul nostru” şi slujitor al lui Dumnezeu a 
spus adevărul despre potop, nu născociri. În opoziţie cu 
autorii păgâni, el a arătat că nu va mai fi un alt potop 
de apă, ceea ce exclude un al doilea potop despre care 
vorbesc unii păgâni. Din potop au scăpat opt oameni în 
corabia construită de Noe, nu de Deucalion, la porun- 
ca lui Dumnezeu. Totuşi, pentru a arăta că Noe a fost 
în mod propriu numit Deucalion de către păgâni, Teofil 
apelează la un joc de cuvinte: Noe a spus <Veniti, va 
cheamă Dumnezeu la pocainta>, cuvinte care în greacă 
încep cu Devte kalesei.% Teofil consemnează că rämäsi- 
tele corabiei lui Noe pot fi văzute „până în ziua de astăzi 
în munţii arabici."?*! 

Moise i-a eliberat pe evrei din Egipt în vremea 
faraonului Tethmosis, potrivit lui Manethos, un preot 
$1 istoric egiptean care a scris o Istorie a Egiptului în 
trei volume în jurul anului 270 7. Hr. şi care i-a împărțit 


259 AdA. 3, 17, ed. rom., p. 339-340; ed. eng., p. 123. 

260 Vezi Robert M. Grant, The Bible of Antioch ..., p. 179. Aceas- 
tă asociere nu apare la niciun autor evreu sau creştin dinainte sau de 
după Teofil. Pare a fi într-adevăr ideea originală a lui Teofil. 

261 AdA. 3, 19, ed. rom., p. 340-341; ed. eng., p. 125. 

de faraoni in mai multe dinastii. Manethos a redat sirul 
faraonilor Egiptului, precum şi câţi ani au domnit aces- 
tia. Potrivit lui, sub faraonul Tethmosis evreii care tra- 
iau ca străini în Egipt, au fost luaţi robi şi au zidit cetăţi 
puternice precum Peitho, Ramesse şi On, identificată cu 
Heliopolisul de azi. Pentru Teofil este însă important sa 
demonstreze că „evreii, care sunt strămoşii noştri, sunt 
mai vechi decât cetățile egiptene amintite mai înainte; de 
la evrei avem sfintele cărți, care, după cum am spus mai 
înainte, sunt mai vechi decât toti scriitorii.”” Manethos 
este în schimb combătut pentru că a scris în istoria sa că 
evreii au fost izgoniți din Egipt pentru că ar fi avut leprá. 
De asemenea, în opinia lui Teofil, Manethos a greşit atât 
anul ieşirii evreilor din Egipt cât şi numele faraonului 
sub care s-a întâmplat acest eveniment. Teofil plasează 
ieşirea evreilor din Egipt cu 313 ani înainte de ajunge- 
rea lui Danaos în Argos. Danaos este considerat de către 
greci „mai vechi decât toţi ceilalți.” Totuşi, Manethos, 
„fără voia lui," ne transmite în scrierile sale „două ade- 
văruri: primul, mărturisind că evreii au fost păstori, al 
doilea, spunând că au fost izgoniți din pământul Egip- 
tului, iar din relatările acestea reiese că Moise a trăit cu 
nouă sute sau o mie de ani înainte de războiul troian."?6 

Templul din ludeea a fost construit de Solomon 
la cinci sute şaizeci şi şase de ani după ieşirea din Egipt. 
Despre modul şi timpul în care acesta a fost zidit ştim de 
la autori tirieni ale căror scrieri s-au păstrat în arhivele 
oraşului. Astfel, ştim din surse tiriene că templul lui So- 
lomon a fost zidit cu patru sute şase ani înainte de zidirea 
Cartaginei de către tirieni. Hieromos regele Tirului ar 


262 AdA. 3, 20, ed. rom., p. 341; ed. eng., p. 127. 
263 AdA. 3, 21, ed. rom., p. 342; ed. eng., p. 129. 

fi fost prieten cu Solomon şi au purtat corespondenţă. 
Un oarecare Menandru Efeseanul, autor al unei istorii a 
cetăţii Tyrului, ar confirma că aceste scrisori s-au păstrat 
până în vremea lui Teofil. Acesta redă în Ad A. un lung 
citat din istoria amintită. Din dovezile oferite de Ma- 
nethos Egipteanul şi Menandru Efeseanul şi „Iosif, cel 
care a scris despre războiul iudaic, dus împotriva lor de 
romani.” Teofil concluzionează că „se vede că scrierile 
date nouă prin Moise, ba chiar şi cele ale profeților, sunt 
mai vechi decât celelalte scrieri; că cel mai din urmă din- 
tre profeti, cu numele Zaharia, a trăit pe timpul domniei 
lui Darius. ” De asemenea cei care au dat legi au trăit 
după Moise şi profeti. Solon Atenianul a trăit în vremea 
împăraţilor Cirus şi Darius, în vremea în care a trăit pro- 
orocul Zaharia. Legiuitorii Licurg, Dracon şi Minos au 
trăit după ce au fost scrise „Sfintele Cărţi” care sunt „cu 
mult mai vechi decât aceştia, iar scrierile care cuprind 
legea cea dumnezeiască dată nouă prin Moise sunt mai 
vechi chiar decât Zeus, care a impárátit peste cretani şi 
decât războiul troian.'?** Pentru a realiza însă o „dovadă 
mai exactă a timpurilor şi a vremilor,” Teofil îşi propune 
să vorbească despre „numărul anilor tuturor evenimen- 
telor, luând-o chiar de la început, de la facerea lumii.” 
Înainte de realizarea acesteia, Teofil face a scurtă invo- 
care către „singurul Dumnezeu” spre a-l ajuta în acest 
demers.?6 

Cronologia propusă de Teofil merge mai întâi de 


264 Ad A.3, 22, ed. rom., p. 343-344; ed. eng., p. 131. 

265 "Am sá cer har de la singurul Dumnezeu, ca sá spun dupá 
vointa Lui adevárul si pe toate exact, ca si tu $i oricine va citi acestea 
sa fiti condusi de adevár si de harul lui Dumnezeu.” (Ad A. 3, 23, ed. 
rom., p. 344; ed. eng., p. 133). 

la Adam până la sfârşitul robiei babilonice şi construi- 
rea celui de-al doilea templu.7% „Din acestea se vede cá 
sfintele noastre cărți se dovedesc a fi mai vechi şi mai 
adevărate decât ale grecilor şi egiptenilor sau decât ale 
celorlalți istoriografi.”2” Herodot, Tuchidide sau Xeno- 
fon au scris in istoriile lor „cam de la domniile lui Cirus 
şi Darius, pentru că n-au putut să vorbească cu precizie 
despre timpurile cele vechi şi mai înainte de ei.” Teo- 
fil numeşte vorbirea lor despre conducătorii barbarilor, 
războaie şi alte întâmplări drept „poliloghie.” Scopul lui 
Teofil a fost de a arăta că Platon a greşit când a spus că 
de la potop până la vremea lui s-au scurs ,,miriade de 
miriade de ani” sau Apolonie Egipteanul că au trecut trei 
mii şaptezeci şi cinci de ani. Apoi Teofil prezintă isto- 
ria romanilor, care au ajuns puternici ,,intariti fiind de 
Dumnezeu””‘ pe baza relatărilor lui Chryseros Nomen- 
clatorul pe care-l creditează cu toată încrederea: „acesta 
a consemnat clar toate evenimentele şi numele, şi anii de 
la zidirea Romei până la moartea stăpânului său, împă- 
ratul Verus."26 
Teofil sintetizează astfel cronologia sa: 


de la zidirea lumii la potop: 2242 de ani 
de la potop la naşterea lui Isaac 1036 de ani 
de la Isaac la „şederea poporului cu Moise în pustie 660 de ani 
de la moartea lui Moise la David 498 de ani 


266 AdA. 3, 24-25, ed. rom., p. 344-346; ed. eng., p. 135-139. 

267 AdA. 3, 26, ed. rom., p. 346; ed. eng., p. 139. 

268 AdA. 3, 27, ed. rom., p. 347; ed. eng., p. 141. 

269 AdA. 3, 27, ed. rom., p. 348; ed. eng., p. 143. Verus la care 
face referire aici Teofil este imparatul roman Marcus Aurelius Verus. 
Chryseos a fost sclav, iar Marc Aureliu l-a eliberat. 

de la moartea lui David la strămutarea poporului în Babilon 
518 ani, 6 luni şi 10 zile 


de la domnia lui Cirus la moartea lui Marc Aureliu 741 de ani 


TOTAL 5695 de ani?” 


În concluzie, „strângând la un loc anii şi toate 
cele spuse, se poate vedea vechimea cărţilor profetice 
şi dumnezeirea învățăturilor noastre; se poate vedea 
că învăţătura noastră nu e nouă şi nici nu sunt mituri 
ŞI minciuni, cum gândesc unii, evenimentele istoriei 
noastre, ci mai vechi şi mai adevărate decât ale 
celorlalti.”?7! 

Teofil scrie asemeni unui adevarat istoric. El ac- 
cepta ca cronologia lui s-ar putea sa contina mici erori, 
însă concluziile care rezidă din aceasta rămân aceleaşi: 
Scripturile inspirate sunt mai vechi şi deci mai adevărate 
decât scrierile păgânilor: „Socot că am spus, cât mi-a 
stat în putinţă, exact numărul anilor şi al vechimii eveni- 
mentelor din istoria noastră. lar dacă mi-a scăpat vreun 
an, apoi poate fi vorba de 50 de ani sau de 100 de ani 
sau chiar de 200 de ani, dar nu de miriade sau de mii 
de ani, aşa cum au spus mai înainte Platon, Apoloniu şi 
ceilalți. Poate că nici eu nu ştiu exact numărul tuturor 
anilor, pentru că în cărțile noastre sfinte sunt lăsate la o 
parte lunile şi zilele.”*” În aceste momente de îndoială, 
Teofil apelează, pentru a-şi confirma propria cronologie, 
la opera lui Berosos numit de el „filosof haldeu”, de fapt 


270 Ad. A. 3, 28, ed. rom., p. 348-349; ; ed. eng., p. 145. Cu 
precizarea „lăsând la o parte lunile şi zilele.” 

271 AdA. 3, 29, ed. rom., p. 349. 

272 AdA. 3, 29, ed. rom., p. 348-349. 

preot babilonean, istoric şi astronom, care a scris despre 
Moise şi despre rezidirea templului. 

Grecii în schimb „nu menţionează deloc faptele 
istorice adevărate” în primul rând pentru că au cunoscut 
mai târziu scrierea şi în al doilea rând pentru că „nu vor- 
besc de Dumnezeu ci de lucruri deşarte şi fără de folos. 
Mai mult, ei „au prigonit şi prigonesc în fiecare zi pe 
cei care slujesc lui Dumnezeu. Dar nu numai atât! Dau 
premii şi recompense celor care, cu cuvinte frumoase, Îl 
insultă pe Dumnezeu, iar pe cei care se străduiesc pentru 
virtute şi duc o viaţă cuvioasă, pe unii i-au lovit cu pie- 
tre, pe alții i-au ucis şi până astăzi îi supun la cumplite 
torturi. De aceea unii ca aceştia au pierdut înţelepciunea 
lui Dumnezeu si adevărul nu l-au gásit.'"?? S-a încercat 
să se identifice persecuția la care Teofil s-ar putea să facă 
referire aici. Probabil că se referă la martiriul din Scili de 
la 17 iulie 180 „sau la evenimente ulterioare.'?7* 

S-a speculat că cronografia prezentată de Teofil 
ar putea avea rolul unei scheme eshatologice.”” Robert 
Grant scrie că a-i atribui lui Teofil o astfel de intenţie ar 
fi „prea subtil.” Totuşi nu trebuie pierdut din vedere 
faptul că Ad A. cuprinde referinţe eshatologice, precum 
şi faptul că Teofil în mod sigur s-a ocupat de eshatologie 
în opera sa care s-a pierdut. 

În final mai trebuie adăugat că cronografia lui 


273 AdA. 3, 30, ed. rom., p. 350. 

274 Robert M. Grant, Theophilus of Antioch to Autolycus ..., p. 
228. 

275 M. Werner, Die Entstehung des christlichen Dogmas, Berlin, 
1941, p. 86. 

276 Robert M. Grant, Theophilus of Antioch to Autolycus ..., p. 
244. 

Teofil a rămas fără influenţă în literatura creştină. Moti- 
vele au fost cu siguranţă omisiunea vieţii lui Hristos din 
aceasta şi faptul că la scurtă vreme după Teofil, a apărut 
cronica lui luliu Africanul, care este mult mai completă 
şi care s-a impus în mediile crestine.?’”’ Mai mult, există 
opinii că cronica lui Teofil din Ad A., aşa cum ni s-a 
păstrat până astăzi, a suferit ajustări ulterioare pe baza 
cronicii lui luliu Africanul, care era considerată standard 
în mediul creştin.” 

Comparând apologia lui Teofil al Antiohiei cu 
cele ale lui Justin, Melito din Sardes, Atenagora şi Iri- 
neu, „simţim ca ceva lipseşte. Acest ceva pare a fi o 
înţelegere fermă cu privire la tradiția apostolică. Con- 
ventionalul apologetic este probabil responsabil pentru 
eşecul lui, până şi de a menţiona numele lui lisus pentru 
care Tatian este în mod similar reticent. Însă tocmai aici 
am fi aşteptat ca un succesor al lui Ignatie să ne scape de 
conventional spre realitatea religioasa.””” 


1.4. Ad A. din perspectiva relaţiilor dintre 
creştini şi păgâni la Antiohia 


Înainte de a formula câteva aprecieri cu privire la 
ceea ce Ad A. ne spune despre relaţiile dintre creştini şi 
păgâni în Antiohia sfârşitului secolului al II-lea, este ne- 


277 Rogert M. Grant, The Bible of Theophilus of Antioch..., p. 
190. 

278 Vezi H. Gelzer, Sextus Julius Africanus und die byzantinis- 
che Chronographie I, 1880, p. 91. 

279 Robert M. Grant, Theophilus of Antioch to Autolycus ..., p. 
242. 

cesar sa ne referim la doua chestiuni majore care apar in 
Ad A. si cu legătură directa cu tema prezentului volum. 
Acestea sunt: de ce anume Teofil nu-L pomeneste deloc 
pe Mântuitorul lisus Hristos in apologia sa?; şi: Cum se 
explica simpatia deosebita a lui Teofil fata de tudaism? 


1.4.1. Un apologet care nu-L pomeneste pe 
lisus Hristos 


Am subliniat deja faptul ca Teofil nu-L pomenes- 
te deloc pe Mântuitorul lisus Hristos in Ad A., un fapt 
care i-a intrigat profund pe patrologi. S-a afirmat pe 
bună dreptate că „dacă cineva ar citi lucrarea lui Teofil, 
nu ar realiza că Dumnezeu are un Fiu care a fost lisus 
Hristos, care a fost născut dintr-o fecioară şi că a luat 
formă umană. Acest cititor nu va realiza că lisus a murit 
pentru păcatele lui, a fost îngropat, că a înviat după trei 
zile din morti şi că S-a prezentat pe Sine Tatălui in nu- 
mele lumii”.2% 

Din lecturarea lucrării Ad A. înţelegem că con- 
textul acesteia i-ar fi oferit de mai multe ori autorului ei 
ocazia de a se referi la Mântuitorul Hristos. Mai mult, 
această menționare i-ar fi folosit scopului apologetic al 
lucrării sale şi s-ar fi potrivit în câteva rânduri cu firul 
argumentativ al acesteia. În cartea întâi a Ad A., Teofil 
dezvoltă o teologie a vederii lui Dumnezeu care i-ar fi 
putut oferi prilejul de a arăta că Dumnezeu poate fi văzut 
întrucât în zilele de pe urmă S-a întrupat în lisus Hristos. 
Teofil preferă însă să vorbească exclusiv despre vederea 


280 Mark Carpenter, A Synopsis of the Development of Trinitar- 
ian throught from the First Century Christian Fathers to the Second 
Century Apologists în TriJ NS 26, 2005, p. 293-319. 

morală, cu ochii sufletului, a lui Dumnezeu. S-ar putea 
afirma că o astfel de aşteptare ar fi exagerată întrucât 
avem de-a face cu un apologet creştin din a doua jumă- 
tate a secolului al II-lea, când teologia Întrupării nu a 
fost atât de dezvoltată. Dacă însă ne uităm la opera Sfân- 
tului Ignatie al Antiohiei, scrisă la începutul secolului 
al II-lea, vedem o „hristologie incarnationista” în care 
Întruparea joacă un rol central. În Ad A., Teofil vorbeşte 
despre Dumnezeu ca doctor al sufletelor (I, 7). De aici 
şi până la a vorbi despre Hristos ca doctor al sufletelor 
nu ar fi fost decât un pas. În Ad A. I, 9 Teofil vorbeşte 
despre zeii păgâni din care mitologia păgână spune că 
ar fi curs sânge. Lipseşte însă orice analogie cu jertfa 
sângeroasă de pe Cruce a Mântuitorului. La fel, naşterea 
unor zei din zeite-mame (Ad A. I, 10), ar fi oferit prilejul 
unei analogii cu naşterea lui Hristos din Fecioara Maria. 
Teofil refuză însă până şi explicaţia hristologică a nume- 
lui de creştin. În loc să explice că numele de creştin vine 
de la Hristos, el preia ironia mediilor păgâne şi justifică 
proveniența acestuia de la christoi (ungi; Ad A. 1, 12). In 
Ad A., rolul soteriologic este atribuit legii şi Bisericii (2, 
14) şi „invätäturii” (2, 26), nu lui Hristos. De asemenea 
întâlnim în Ad A. o identificare a Cuvântului cu Fiul lui 
Dumnezeu, însă lipseşte orice indentificare a Fiului lui 
Dumnezeu cu lisus Hristos (2, 22). 

Explicaţia cea mai la îndemână, cel mai des amin- 
tită de autorii moderni este aceea că natura apologetică a 
lucrării Ad A. şi a destinatarului ei păgân, l-au determi- 
nat pe Teofil să nu pomenească deloc numele lui Hristos. 
S-au invocat drept exemple pasajele neo-testamentare 
din Fapte 17, 22-31 şi I Tesaloniceni 1, 9-10 unde avem 
rezumate ale predicii creştine primare adresate păgânilor 

şi în care întâlnim elemente de monoteism, pocăință, în- 
viere şi judecată, dar nu se aminteşte nimic de moartea 
pe Cruce a lui Hristos. Nimeni nu ar putea însă spune 
că Hristos este absent din teologia lui Luca, respectiv a 
Apostolului Pavel.%! La Teofil „nu se poate spune că Te- 
ofil ar fi negat formule precum <Hristos a murit pentru 
păcatele noastre> sau <prin Hristos am ajuns la îndrep- 
tare>. Nu aceasta este ideea. Ceea ce trebuie însă notat 
este că există mereu accent pe pocăință, ascultare şi ține- 
rea poruncilor drept căi ale mântuirii. S-ar putea spune 
că aceasta a fost tendinţa lui Teofil în concepţia sa.” ?? 
Alţi autori au încercat să explice lipsa numelui 
lui Hristos în context istoric. „Spre mijlocul secolului 
al doilea, oameni care aveau cel puţin o introducere su- 
mară în educaţia <clasică> au fost atraşi de creştinism. 
Acest fapt este reflectat în scrierile apologetilor din 
această perioadă, în special în ceea ce priveşte învăţătura 
lor despre Logosul lui Dumnezeu. Apologiile lor apar ca 
fiind mai evident filosofice decât se pare la prima vedere. 
Unii dintre aceşti bărbaţi au ajuns în poziţii de autoritate 
în cadrul Bisericii. Nu este surprinzător faptul că acolo 
unde acest lucru s-a întâmplat, Biserica a luat o infatisa- 
re diferită pentru o scurtă perioadă de timp. Este evident 
că aceasta a fost situaţia la Antiohia atâta vreme cat Bi- 
serica de aici a fost sub conducerea lui Teofil."?*? 
Potrivit lui James D. Tabor, Robert M. Grant ar 
fi afirmat într-un comentariu nepublicat că „Teofil nu 
menţionează ... izbăvirea prin Hristos nicăieri; această 


281 James D. Tabor, The Theology of Redemption ..., p. 159. 
282 James D. Tabor, The Theology of Redemption ..., p. 171. 
283 Carl Curry, The Theogony of Theophilus ... p. 325. 

tăcere nu este legată în mod necesar de caracterul 
apologetic al lucrării sale, (spre deosebire de părerea lui 
Friedrich Loofs), ci s-ar putea să fie legată de doctrina 
sa că mântuirea vine din pocăință si ascultare.”2* În opi- 
nia mea, lipsa numelui lui Hristos din Ad A. este legată 
de caracterul apologetic al acestei lucrări, dar nu atât de 
faptul că Teofil se adresează unui păgân căruia 1 s-ar fi 
părut greu sau împotriva fluxului general al apologiei 
să-i explice întruparea şi Mântuirea prin Hristos, cât de 
grija deosebită a lui Teofil de a dovedi că creştinismul 
este o religie veche, la fel ca şi izvoarele revelate pe care 
se bazează. A vorbi despre Întruparea mântuitoare care 
a avut loc recent însemna pentru Teofil a recunoaşte că 
mântuirea adusă de Hristos este nouă pe pământ, ceea 
ce ar fi contrazis întreaga construcție argumentativă a 
lucrării sale. 


1.4.2. Filoiudaismul lui Teofil al Antohiei 


Simpatia deosebită a lui Teofil fata de iudaism 
este evidentă. Dumitru Fecioru, traducătorul în limba 
română al lucrării Ad A., are dreptate când afirmă că Te- 
ofil arată atâta preţuire fata de poporul evreu încât daca 
nu ne-ar fi spus el însuşi că s-a convertit în urma citi- 
rii Scripturilor, am putea crede că el însuşi a aparținut 
acestui neam.’ S-a afirmat că Teofil ar fi avut anumi- 
te cunoştinţe de ebraică’ întrucât explică în grecește 
anumite cuvinte sau nume evreieşti întâlnite în Sfintele 


284 James D. Tabor, The Theology of Redemption ..., p. 171. 

285 Dumitru Fecioru, Introducere ..., p. 277. 

286 Otto Bardenhewer, Geschichte der altkirchlichen Litera- 
tur..., 284. 

Scripturi.’ Opinia nu este însă acceptată de către toti 
patrologii.%% 

Dincolo de simpatia evidentă fata de iudaism, Te- 
ofil construieşte o soteriologie care are în centru Legea 
lui Moise şi profeţii. Urmarea Legii aduse de Moise duce 
la mântuire, iar când evreii au căzut în păcat, Dumnezeu 
le-a trimis profeţi.?* S-a afirmat pe bună dreptate cá Te- 
ofil a exprimat mântuirea „în termeni care sunt foarte 
apropiaţi iudaismului elenistic.'?9? 

În parte, filo-iudaismul lui Teofil ar putea să fie 
explicat prin caracterul antimarcionit al Ad A. Accentul 
pus de Teofil pe lege s-ar să fi fost făcut împotriva marci- 
oniţilor.*! Mai ales cartea a doua are numeroase luări de 
poziţie antimarcionite. Robert M. Grant nu exclude po- 
sibilitatea ca Ad A. cartea II să fie derivată din lucrarea 
împotriva lui Marcion a lui Teofil sau să fi fost folosită 
în aceasta. Totuşi argumentul caracterului antimarcionit 
al Ad A. nu poate explica decât partial acest filo-iudaism 
al lui Teofil. 

Trebuie amintit aici că unii autori l-au bănuit pe 
Teofil de apropieri primejdioase fata de teologia ebionita 


287 Teofil explică înţelesul cuvântului shabbat: „Evreii numesc 
ziua a şaptea <Sabbaten> şi se traduce în greceşte prin <şapte> (Ad. 
A. 2, 12 ed. rom., p. 304); al cuvântului „Eden”: „Cuvântul <Eden> 
este un cuvânt ebraic şi înseamnă <desfătare> (Ad. A. 2, 24 ed. rom., 
p. 313) şi înţelesul numelui lui Noe: „<Noe> un nume evreiesc, care în 
limba greacă se tâlcuieşte <odihnă>” (Ad. A. 3, 19 ed. rom., p. 340). 

288 G. Bardy, Théophile d Antioch in DTC vol. XV, 1, col. 

536. 

289 AdA. 3, 24, ed. rom., p. 345. 

290 James D. Tabor, The Theology of Redemption ..., p. 159. 

291 Wayne A. Meeks and Robert L. Wilken, Jews and Chris- 
tians in Antioch ..., p. 21. 

(vezi subcapitolul 1.3.1.4. al acestui volum). Desi nu s-a 
putut dovedi că Teofil a avut o simpatie aparte fata de 
această sectă iudaică, merită avută cel puţin în vedere 
opinia că lucrarea Către Diognet a fost considerată drept 
un răspuns creştin ne-iudaic la Ad A ?? 

De asemenea este posibil ca „Teofil să fi găsit 
iudaismul ca fiind un adversar mai puţin primejdios de- 
cât păgânismul sau cel puţin să fi identificat păgânismul 
ca fiind un adversar comun creştinismului şi iudaismu- 
ni. 

Teologi de la sfärsitul secolului al XIX-lea, pre- 
cum Theodor Zahn, au încercat să dovedească ca pen- 
tru Teofil nu exista o linie de demarcatie clara intre 
creştinism şi iudaism.” Acest lucru nu este acceptat de 
cercetătorii mai noi. S-a arătat că Teofil, în ciuda filo-iu- 
daismului său, are o puternică conştiinţă a identităţii 
creştine. În acest sens este suficient să amintim faptul 
că el menţionează şi apără în repetate rânduri numele 
de creştin, înscriindu-se perfect în tradiţia antiohiană a 
Faptelor şi a Sfântului Ignatie al Antiohiei. Deşi vor- 
beşte atât de pozitiv despre evrei şi legea dată lor, to- 
tuşi, Teofil se distanțează de aceştia. Pentru el, revelația 
creştină s-a continuat asupra cărților Noului Testament 
$1 vorbeşte de „Scriptura noastră” fără sá-1 pese de con- 
tinuarea existenţei istorice a iudaismului. Chiar dacă 
este o istorie comună legată de revelaţie, pentru el este 


292 F. Ogara, Aristidis et epistolae ad Diognetum cum Theophi- 
lo Antiocheno cognatio in Gregorianum 35 (1944), p. 74-102. 

293 Daniel Buda, Hristologia antiohiană ..., p. 233. 

294 Theodor Zahn, Forschungen zur Geschichte des neutesta- 
mentlichen Kanons IIT, 1884, p. 254, nota 1. 

clar ca „numai creștinii au păstrat adevărul. Desigur, 
separarea de iudaism era de dată relativ recentă, iar în 
contextul apologetic pe care el l-a dezvoltat în Ad A., 
bazat în mare măsură pe revelaţia vetero-testamentară, 
era greu de abordat teme precum de ce creştinii au o altă 
zi de odihnă decât evreii. De aceea el redă poruncile de- 
calogului, omitánd porunca respectării şabatului.2% 

Adevărata explicaţie a filo-iudaismului lui Teofil 
este însă legată de caracterul apologetic al lucrării sale şi 
de importanţa deosebită pe care o acordă argumentului 
vechimii. Pentru a dovedi că creştinismul nu este o reli- 
gie nouă, Teofil leagă teologic şi istoric creştinismul de 
iudaism. În această logică ce ţine de o teologie a istoriei 
întâlnită şi la alti apologeti, Avraam este numit ,,patriar- 
hul nostru",?? iar Moise este învăţător universal,” evre- 
ii sunt „strămoşii noştri” adică ai creştinilor, iar evreii şi 
creştinii formează „neamul nostru.” 2” În virtutea unei 
astfel de construcţii apologetice, era greu pentru Teofil 
să nu fie filo-iudaic. 

Într-adevăr, aşa cum scrie Stylianos Papadopou- 
los, Teofil al Antiohiei rămâne „un fenomen unic în Bi- 
serica veche, de existenţă a unui episcop ca scriitor, care 
reprezintă întru totul teologia şi mentalitatea iudeo-creş- 
tină, în gradul în care elementele sale creştine să arate 
decorativ ... se mişcă natural ... în climatul iudeo-ele- 


295 Wayne A. Meeks and Robert L. Wilken, Jews and Chris- 
tians in Antioch ..., p. 22. 

296 Robert M. Grant, Theophilus of Antioch to Autolycus ..., p. 
244. 

297 AdA. 3, 24, ed. rom., p. 344; 3, 27, ed. rom., p. 348. 

298 AdA. 3, 9, ed. rom., p. 334-335. 

299 AdA., 3, 20, ed. rom., p. 341. 

nistic şi numai conventional în cel creştin.” Modelul 
sáu de relație cu iudaismul nu a fost urmat de Biseri- 
ca antiohiană de după el. Robert Grant scrie în această 
privinţă următoarele despre Teofil: „Venit la creştinism 
în urma citirii profeților sub îndrumarea unor învăţători 
evrei, interpretând creştinismul după câte se pare de o 
manieră proprie, el a dezvoltat un sistem teologic care a 
fost pur individual şi nu a fost destinat să rămână creştin. 
Nu ştim nimic de succesorul său, Maximus, însă urmă- 
torul episcop al Antiohiei, Serapion, a trebuit să scrie o 
carte către Domnus care a căzut de la credinţa în Hristos 
la superstitia iudaică, în vremea persecuției. Există ten- 
dinta de a găsi în acest Domnus pe urmaşul lui Teofil.” 
În opinia mea, faptul că Teofil nu a fost trecut în rândul 
sfinților de către sinaxarul constantinopolitan este prețul 
pe care acesta l-a plătit, printre altele, si pentru filo-iu- 
daismul său. 


Concluzii 


Privit în contextul Antiohiei ca centru teologic 
creştin, Teofil al Antiohiei a fost considerat a fi cel din- 
tai din aşa-numita „primă şcoală antiohianä,”’” grupă in 
care mai sunt incluşi Lucian al Antiohiei şi Paul de Sa- 
mosata. În ceea ce priveşte însă apărarea creştinismului, 
el a fost primul teolog antiohian care ne-a lăsat o lucrare 
de gen completă. 


300 Stylianos G. Papadopoulos, Patrologie ..., p. 268. 

301 Robert M. Grant, Theophilus of Antioch to Autolycus ..., p. 
245. 

302 Benjamin Drewery, Antiochien in TRE vol. III, p. 104. 

1. Pentru a arăta importanța operei lui Teofil al 
Antiohiei pentru istoria dezvoltării doctrinei creştine, 
este suficient să amintim aici că el a fost primul autor 
creştin care: (1) a folosit termenul trias în legătură cu 
divinitatea; (2) a reprodus pagini întregi din Vechiul Tes- 
tament şi a citat in mod extins din Noul Testament;?” 
(3) relevă o înţelegere creştină clară a scrierilor profeti- 
ce ca fiind inspirate; (4) „prezintă o exegeză, dacă nu 
sistematică, cel puţin narativă” a referatului biblic des- 
pre creație; (5) dezvoltă o teologie creştină a vederii 
lui Dumnezeu;*% (6) vorbeşte despre furtul grecilor din 
Sfintele Scripturi;* (7) utilizează in mod elaborat argu- 
mentul vechimii în construcția sa apologetică. 

2. Teofil trebuie privit în contextul larg al 
apologetilor iudaismului şi creştinismului. Iudaismul 
avea deja în vremea lui Teofil o profundă experienţă în 
apărarea valorilor sale teologice împotriva păgânismului 
şi a filosofiei greceşti păgâne. Teofil a preferat în mare 
măsură să preia aceste argumente deja bine dezvoltate, 
din iudaism şi să le utilizeze contra păgânismului fără a 
opera mari modificări. Astfel, în combaterea idolatriei, 
Teofil apelează masiv la argumentatia vetero-testamen- 
tară, bine dezvoltată împotriva acestei aberaţii teologice, 


303 Robert M. Grant, The Bible of Theophilus of Antioch în JBL 
66:2, 1947, p. 173. 

304 Deirdre Good, Rhetoric and Wisdom in Theophilus of Anti- 
och, in ATR 73:3, 1991, p. 323. 

305 Nicole Zeegers-Vander Vorst, La création de l'homme ..., 
p. 258. 

306 Vladimir Lossky, Vederea lui Dumnezeu ..., p. 23-25. 

307 P. Pilhofer, art. Theophilus von Antiochien în LACL, p. 
602-603 ; aici : p. 603. Stylianos Papadopoulos crede ca aceasta idee 
a fost prelauta de catre Teofil de la Justin (p. 268). 


130 


Creștini si păgâni in Antiohia secolelor II-IV 


precum si la terminologia şi instrumentarul argumenta- 
tiv şi teologic al iudaismului rabinic şi elenistic. 

3. În ceea ce priveşte raportul dintre religia cres- 
tind si religiile păgâne, Teofil scoate în relief superio- 
ritatea doctrinară şi morală a creştinismului ori de câte 
ori are ocazia. Teofil al Antiohiei, spre deosebire de Jus- 
tin, dar asemeneni lui Tatian, este împotriva filosofiei 
greceşti. Filosofiii greci nu cunosc nici măcar o parte 
din adevăr, ci au fost inspirați de către demoni (2, 8). 
Adevărul se găseşte doar la creştini (2, 33). Pentru el, 
gânditorii păgâni nu sunt altceva decât „cleptomaniaci 
ideologici.” Autorii păgâni au opinii incoerente despre 
originea lumii, natura divinității sau pronia divină (2, 4). 
Cuvântul lui Dumnezeu a ştiut că păgânii vor născoci lu- 
cruri false despre crearea lumii şi alte adevăruri (2, 10). 
După Teofil este totuşi bine că autorii păgâni vorbesc 
despre teme care sunt prezente în Scripturi, chiar dacă 
au furat ceea ce spun din Scripturi întrucât le-au făcut 
cunoscute întregii lumi (1, 14). Totuşi, Teofil citează din 
autorii păgâni când aceştia confirmă cele spuse de Scrip- 
turi (2, 36). Alteori Teofil scrie că deşi autorii păgâni au 
preluat adevărurile biblice, le-au falsificat într-o aseme- 
nea măsură încât „nu poate fi găsită „nicio mică scânte- 
ie vrednică de adevăr.” Aşa cum mierea amestecată cu 
otrava tot otrăvitoare rămâne, la fel şi adevărul revelat, 
amestecat cu înşelăciunile filosofilor păgâni, este min- 
ciună (2, 12). Totuşi, când găseşte puncte comune între 
revelația biblică şi scrierile păgânilor, Teofil este fericit 
să le sublinieze. Astfel el este bucuros să-l poată identi- 
fica pe Noe cel biblic cu Deucalion din mitologia greacă 


308 Rick Rogers, Theophilus of Antioch. The Life ..., p. 134. 

(2, 30). În mod evident, Teofil datorează filosofiei gre- 
cesti, mai ales platonismului, mult mai mult decat lasa 
el să se înţeleagă, aşa cum sper că a rezultat din analiza 
cuprinsului Ad A. prezentată mai sus. 

5. Prezentându-L lui Autolic pe Dumnezeul creş- 
tinilor şi apărând creştinismului în faţa religiilor păgâne 
şi a filosofiei, Teofil contribuie la dezvoltarea doctrinei 
creştine despre Dumnezeu, natura şi pronia lui, despre 
creaţie, om şi eshatologie. Dacă prin utilizarea limbaju- 
lui Dumnezeu prin creaţia Sa Teofil nu depăşeşte nivelul 
teologic al iudaismului elenistic, prin reflectiile lui des- 
pre Logosul divin şi despre Treime, Teofil a făcut un pas 
înainte în dezvoltarea triadologiei creştine. De asemenea 
dezvoltă o spiritualitate legată de vederea lui Dumnezeu 
şi o antropolgie legată de natura sufletului. 

6. Apologia lui Teofil se dezvoltă pe trei mari 
paliere: combaterea idolatriei; combaterea imoralitätii 
păgânilor, apărarea numelui de creştin. Pentru Teofil, 
politeismul este creaţia diavolului (2, 28). Pentru el zeii 
nu sunt decât nume de oameni morti şi exemple de imo- 
ralitate (2, 7). Reprezentările zeilor (statui, picturi etc.) 
nu sunt cu nimic mai mult decât materia din care acestea 
sunt făcute (2, 2). Păgânismul este, din punct de vedere 
moral, într-o stare decadentă, în vreme ce creştinii au 
cele mai înalte standarde morale. Numele de creştin 
trebuie apărat pentru că reprezintă ceea ce este superior 
şi adevărat în materie de doctrină şi morală. 

7. În raport cu statul roman şi cu împăratul, cres- 
tinii au atitudinea cea mai corectă, întrucât dau cinstea 
care 1 se cuvine împăratului, fără a-l considera zeu. Chiar 
dacă Teofil aminteşte de batjocorirea numelui de creştin 

si de acuze nedrepte aduse acestora în interiorul statului 
roman, ba chiar de persecuții, el subliniază faptul cá ro- 
manii sunt ,,intariti de Dumnezeu” (3, 27), altfel nu ar fi 
putut ajunge la întinderea deosebită a statului lor. 

8. O importantă componentă a apologiei lui Teo- 
fil este dovedirea faptului că revelaţia divină cuprinsă în 
Scripturi este mai veche decât orice scriere a filosofilor, 
poeţilor şi autorilor păgâni. Când nu are la dispoziţie sur- 
se biblice pe baza cărora să descrie anumite evenimen- 
te istorice, Teofil se bazează pe izvoare istorice scrise 
de autori păgâni şi le consideră a fi credibile (2, 31-32). 
Superioritatea creştinismului nu este numai doctrinară 
şi morală, ci şi istorică. Sau mai mult, pentru că creşti- 
nismul este cea mai veche religie, aceasta nu poate să 
fie decât superioară filosofiilor şi religiilor născute după 
acesta. Dacă există ceva bun în aceste religii şi filosofii 
atunci acestea au fost furate (plagiate) de la creştini. 

9. Cea mai importantă istorie recentă a creşti- 
nismului apărută în limba germană îl prezintă pe Teofil 
drept unul care a încercat o mediere între cultura greacă 
şi tradiţia iudaică." Este îmbucurător pentru noi astăzi 
că până şi mediile evanghelicale analizează critic ope- 
rele apologetilor creştini (inclusiv cea a lui Teofil) spre 
a înțelege dacă se poate învăţa ceva de la ei.?'? Într-o 


309 Die Geschichte des Christentums, vol. II Das Entstehen der 
einen Christenheit (250-430), Herder, 2005, p. 65. 

310 Vezi de exemplu C. Everett Berry, How the Post-Apostolic 
Church responded to Government: gleaning public do's and don ‘ts 
from the second-century Apologists in CTR, n.s. Fall 2007, p. 53-67. 
Potrivit autorului, „puncte care ar putea fi adoptate” sunt următoarele: 
(1) nevoia de a căuta dreptate pentru comunitatea creştină precum şi 
pentru societate în general; (2) concentrarea pe clarificarea credinţei 
ortodoxe prin relevarea constantă a ortopraxiei; (3) angajamentul ne- 

perioadă precum cea în care trăim noi, cand se apreciază 
pluralismul religios şi dialogul dintre religii, Teofil poate 
fi apreciat cel puţin pentru filo-iudaismul său promovat 
într-o perioadă în care exclusivismul religios şi confrun- 
tarea ostilă (polemică) dintre religii erau parte din fires- 
cul cotidian.?!! 


Excurs: Templele păgâne existente la Antio- 
hia în vremea lui Teofil al Antiohiei 

În Ad A., Teofil pomenește de patru ori templele 
păgâne. Prima pomenire este realizată în cartea a doua 
unde descrierealitatea hilară din lumea păgână din vremea 
sa, anume că oamenii cinstesc zeii păgâni sculptați sau 
reprezentaţi în picturi doar după ce sunt aşezate în temple, 
iar înainte sunt considerate a fi obiecte comune: „Mi se 
pare de râs ca tăietorii în piatră, sculptorii, pictorii sau 
făurarii să sculpteze, să picteze, să graveze, să făurească 
$1 să facă zei, cărora, atâta vreme cât sunt în atelierele 
mesterilor, să nu li se dea nici o cinstire; dar cand sunt 
cumpăraţi de cineva şi puşi în aşa-numitul templu sau 
într-o casă oarecare, acestora li se aduc jertfe, nu numai 
de cei care i-au cumpărat, dar şi de cei care i-au făcut 
şi i-au vândut.'*!? Pe lângă surprinderea unei realităţi a 
vieţii cotidiene din lumea păgână, anume faptul că dife- 


clintit fata de conceptul de supranatural primit de la cultura înconjură- 
toare (p. 62-63). „Punctele care ar trebui evitate” sunt: (1) accentul pe 
continuitatea credinţei creştine prin ignorarea anumitor contururi din 
cadrul dezvoltării revelatiei creştine; (2) încercare dubioasă de a fonda 
ideea adevărului în alte religii decât creştinismul (p. 65). Fiecare din 
aceste puncte sunt dezvoltate pe larg de către autor. 

311 Vezi Bernard Meunier, Acces au salut, acces à Dieu : posi- 
tions patristiques in Théophilon, 1997, II-2, p. 257-275. 

312 Ad A. 2, 2, ed. rom., p. 293. 

rite reprezentari ale zeilor, fie sub formă de statui, fie de 
picturi erau puse de meşteri la dispoziția credincioşilor 
pentru a le cumpăra şi apoi dona templelor sau pentru 
a le pune în casele lor, de remarcat este aici faptul că 
pentru Teofil templele păgâne nu par a fi autentice locuri 
de închinare, fapt pentru care le numeşte „aşa numite.” 
Aşa cum vom arăta mai jos, autenticul templu pare a fi 
fost pentru Teofil templul iudaic din Ierusalim. În cartea 
a treia el aminteşte de „templele lui Antinoos"?? în con- 
textul descrierii mai multor orgii legate de cultele unor 
zei. Nu descrie ce anume se întâmplă în aceste temple, 
probabil pentru a nu-l mai tulbura pe cititor cu descrie- 
rea orgiilor care se petreceau acolo. Nu ştim nimic des- 
pre aceste temple şi nici nu este cunoscut din alte surse 
vreun zeu cu nume Atinoos. Nu este clar din context nici 
dacă aceste temple se aflau la Antiohia sau în altă parte, 
în orice caz Teofil presupune că Autolic ştie de existenţa 
lor, de vreme ce nu oferă nicio explicație. Ad A. este 
importantă astfel şi ca sursă de informaţie istorică despre 
păgânismul antic. În Ad A. este amintit şi templul din 
Iudeea construit de Solomon, fără nicio apreciere asupra 
importanţei lui religioase, ci doar ca reper istoric amintit 
atât în cărțile Sfintelor Scripturi cât şi în surse feniciene 
şi egiptene.?'^ Din acelaşi motiv istorico-cronologic este 
amintit ceea ce noi numim astăzi „al doilea templu” din 
Ierusalim, construit după exilul babilonic. Despre acesta 
putem citi, subliniază Teofil, atât în Sfintele Scripturi cât 
şi la Barosos, un preot, istoric şi astronom babilonian 


313 AdA. 3, 8, ed. rom., p. 334. 
314 AdA. 3, 22, ed. rom., p. 342. 

născut în 330 1. Hr.?"° 

In acest excurs as dori sä prezint pe scurt temple- 
le despre care stim cä existau la Antiohia pe vremea lui 
Teofil, pentru a intelege cät de pägänä aräta Antiohia in 
vremea sa. Desigur ca la fel ca in oricare mare metropola 
a lumii greco-romane păgâne, pe lângă templele despre 
care avem mărturii literare sau ale căror ruine au fost 
descoperite, au existat multe alte temple şi sanctuare, 
poate de mai mică dimensiune, iar unele dintre ele cu 
destinaţie privată. 

Aşa cum se ştie, la originea Antiohiei se pare că 
au stat trei oraşe mai mici: lopolis sau Ione, Heracleia 
lângă Daphne şi Kasiopolis. În Iopolis existau trei tem- 
ple: unul dedicat lui Io, în amintirea căreia s-a înteme- 
iat, potrivit legendei, oraşul, unul dedicat lui Cronos şi 
un altul dedicat lui Zeus Nemean transformat mai târziu 
într-un templu dedicat lui Zeus Epikarpios (cel care adu- 
ce roade) si un templu dedicat lui Zeus Keraunios.’'‘ In 
acest templu al lui Zeus Keraukos ar fi celebrat Seleo- 
kos Nikanor după ce l-a învins pe Antigonius în bătălia 
de la Ipsos din august 301 i. Hr.*!’ Potrivit lui Libanios, 
Alexandru cel Mare ar fi trecut prin locurile unde mai 
târziu s-a întemeiat Antiohia, după ce l-a învins pe Da- 
rius. A ajuns la un loc de o deosebită frumuseţe unde se 
afla un izvor cu apă dulce. După ce a gustat din izvor, ar 
fi afirmat că acesta are apă asemeni gustului laptelui ma- 


315 AdA. 3, 29, ed. rom., p. 350. Vezi şi nota bibliografică nr. 
119 de la aceeaşi pagină. 

316 Ioan Malalas, Cronica II, 29, ed. eng., p. 14; II, 30, 2-3, p. 
15. Vezi si G. Downey, A History of Antioch in Syria from Seleucus to 
the Arab Conquest, Princeton University Press, 1961, p. 52. 

317 Ioan Malalas, Cronica VIII, 199, 13, ed. eng., p. 105-106. 

mei sale, fapt pentru care l-a botezat Olimpia. Alexandru 
însuşi ar fi dorit ca pe locul unde mai târziu s-a construit 
Antiohia să construiască un oraş, însă nu a putut realiza 
acest plan datorită campaniilor militare în care era anga- 
jat. În schimb a construit pe acel loc un templu dedicat 
lui Zeus Bottiaios, după numele bottiaei locuitorii din 
regiunea Emathia din Tracia, locul natal al lui Alexan- 
dru.3'8 

La Daphne, una din cele douä suburbii impor- 
tante ale Antiohiei (cealaltä suburbie mai importantä era 
Seleucia Pieria)" se afla celebrul templu al lui Apo- 
lo pe malul pârâului Castalia. Acesta este descris de is- 
toricul bisericesc Sozomen după cum urmează: ,, ... un 
templu magnific şi scump, presupus ca fiind construit de 
Seleukos, tatăl lui Antiochus, care şi-a dat numele său 
oraşului Antiohiei.” In acest templu se afla o statuie 
de mari dimensiuni a lui Apolo. Este posibil ca templul 
lui Apolo sau cel puţin unul de dimensiuni mai mici, să 
fi fost construit deja de Seleukos Nikanor, întemeietorul 
Antiohiei pentru că Apolo era patronul dinastiei seleuci- 
zilor, alături de Zeus şi considerat chiar tatăl lui Seleu- 
kos. ?! Aşadar nu ar fi fost de mirare dacă Seleukos ar fi 
fost întemeitorul templului de la Daphne. 


318 Libanius, Antiochikos (Oratio XI 73-77). Zur Heidnischen 
Renaissance in der Spátantike, übersetzt u. kommentiert von Georgios 
Fatouros u. Tilman Krischer, Verlag Turia&Kant, Wien, Berlin, 1992, 
p. 31-32. 

319 Pentru detalii vezi Daniel Buda, Antiohia preniceeana ... , 
p. 50-56. 

320 Sozomen, Historia Ecclesiastica 4, 19 in LNPF, vol. transla- 
ted by Philip Schaff and Henry Wace, Michigen, 1989, p. 488. 

321 A.D. Nock, The Praises of Antioch in Journal of Egyptian 
Archeology 40, 1954, p. 76-82. 

Seleukos a construit in Antiohia, o data cu ridi- 
carea oraşului, un templu dedicat lui Zeus Bottios: „El 
(Seleukos) a construit imediat un templu pe care l-a zidit 
dedicat lui Zeus Bottios."?? Tot în vremea lui Seleukos 
a fost construit un mic altar de jertfă în faţa statuii ce o 
reprezenta pe Tyche Antigonia. Aceasta era o reprezen- 
tare personificată a oraşului Antigonia pe care, potrivit 
legendei, Seleukos l-ar fi distrus, iar locuitorii au fost 
mutati la Antiohia. Pentru a nu-şi atrage mânia zeităților 
protectoare ale Antigoniei, Seleukos a construit la Anti- 
ohia nu numai o statuie personificată a acestuia, ci şi un 
altar de jertfă unde se puteau aduce ofrande.?? 

Antioch IV Epiphanes (175-163 î. Hr.) a modifi- 
cat esenţial aspectul Antiohiei dându-i mai multă strălu- 
cire şi splendoare. El a construit un întreg cartier al ora- 
şului pe care l-a fost numit, după numele sáu, Epiphania. 
Alături de alte edificii publice, aici au fost construite 
mai multe temple.?^ Potrivit lui Livius??, Antioch IV 
Epiphanes a construit la Antiohia un templu dedicat lui 
Jupiter Capitolinus care era o imitatie a celebrului tem- 
plu cu acelasi nume de la Roma. Ínzestrat cu podoabe 
deosebite, se pare cá acest templu a jucat un rol central 
in cultul impáratului impus de Antioch Epiphanes la An- 
tiohia. 


322 Ioan Malalas, Cronica, VIII, 13,ed. eng., p. 106. 

323 Ioan Malalas, Cronica VIII, 14, ed. eng., p. 106. 

324 Ioan Malalas, Cronica, VIII, 22, ed. eng., p. 108; Libanius, 
Oratio 11, Antiochikos, 125, ed. germ., p. 108. 

325 Livius, History of Rome, 41, 20, 9, The Loeb Classical Li- 
brary 332, trad. Evan T. Sage si Alfred C. Schlesinger, Harward Uni- 
versity Press, Cambridge MA, London, 1938, p. 249: „La Antiohia el a 
construit un templu magnific dedicat lui Jupiter Capitolinus." 

În perioada de după Antioch IV Epiphanes statul 
seleucid a intrat în criză, fapt pentru care urmaşii lui nu 
au mai construit multe alte temple. Potrivit lui Malalas, 
Antioch XI Philadelphul (95-92 î. Hr.) a construit în anul 
93 î. Hr. două temple la Daphne, unul dedicat lui Apolo, 
iar altul lui Artemis. Ambele au fost împodobite cu statui 
de aur. Având în vedere că în limbajul folosit de Malalas 
„a construi” poate însemna şi „a restaura” sau „a repa- 
ra,” este posibil ca acesta să nu fi construit alte temple, ci 
doar să le fi reparat. Potrivit lui Malalas, împăratul Trai- 
an a reconstruit acest templu al lui Artemis din Daphne, 
după ce a fost afectat de cutremurul care a avut loc la 
Antiohia în vremea sa.” 

Tot din perioada elenistică exista în partea oraşului 
dinspre râul Orontes un templu dedicat lui Ares." Aces- 
ta era construit în mijlocul unei largi suprafeţe descrise 
pentru a se putea aduna trupele pentru serviciile religi- 
oase. În vremea lui Domitian (81-96) a fost construit la 
Antiohia un templu dedicat zeiţei Afrodita si, nu departe 
de acesta, un templu al lui Asclepios.*7% 

La 13 decembrie 115 a avut loc la Antiohia un 
mare cutremur de pământ. Însuşi împăratul Traian (98- 
117), care se afla la Antiohia, a fost rănit. Supravietuito- 
rii cutremurului au construit, ca semn de recunoştinţă, 
un templu la Daphne dedicat lui Zeus Soter??? După 
moartea lui Traian, succesorul său Hadrian (117-138) 
a dispus construirea la Antiohia a unui templu de mici 


326 Malalas, Cronica, XI, 277, 11, ed. eng., p. 146. 

327 Malalas, Cronica, 216, 19-21. 

328 Malalas, Cronica, 263, 11-17, ed. eng., p. 139. 

329 Malalas, Cronica, XI, 276, 10, ed. eng., p. 146. 

dimensiuni dedicat lui Traian deificat.*% Hadrian a mai 
construit la Daphne un complex de cladiri care a cuprins 
un templu dedicat lui Nymph care cuprindea o statuie a 
lui Hadrian.**! 

Dintr-o informatie legata de construirea unei ba- 
silici numită „a lui Rufinus” fie în vremea lui Constantin 
cel Mare, fie a lui Teodosie cel Mare, aflăm că aceasta a 
fost construită pe locul unui templu al lui Hermes care 
a fost demolat în acest scop. Deşi nu ştim cu exactitate 
când anume a fost construit acest templu, putem presu- 
pune că acesta a fost deja construit în vremea lui Teofil 
al Antiohiei.?? 


330 Ioan al Antiohiei, Fragmentul 181. 
331 Malalas, Cronica, XI, 278, 8-11, ed. eng., p. 147. 
332 Malalas, Cronica, 318, 7 si urm. 

În a doua parte a acestui volum doresc să prezint 
relația dintre Iulian Apostatul şi creştinii din Antiohia în 
perioada cât acesta a fost împărat al Imperiului Roman 
şi mai ales în perioada cât a locuit la Antiohia, pregătind 
campania împotriva perşilor. Înainte însă de a aborda 
această chestiune, cred că este necesară o scurtă prezen- 
tare a surselor pe baza cărora cunoaştem ce anume s-a 
întâmplat între Iulian şi creştini la Antiohia, o analiză 
a situaţiei religioase a Antiohiei de la „cotitura constan- 
tiniană” până la începutul domniei lui Julian, precum şi 
o scurtă biografie a lui Iulian. Prezentarea şederii lui Iu- 
lian la Antiohia şi relaţia lui cu creştinii urmează cursul 
cronologic. Doar ultimul subcapitol, de natură tematică, 
este o excepţie. 


II.1. Sursele 


Principala sursă păgână legată de relația dintre 
împăratul Iulian şi creştinii din Antiohia sunt scrierile 
lăsate de Iulian însuşi. În timpul şederii la Antiohia, el 
a scris lucrarea Misopogon?? în care descrie numeroase 


333 Julian Apostata, Der Barthasser, trad. Marion Giebel, Stutt- 
gart, 1999. 

detalii legate de raportul său cu antiohienii in general, 
inclusiv cu creştinii. Putem stabili cu destulă exactitate 
când anume a scris lulian această lucrare. Din cuprinsul 
acesteia aflăm că a fost scrisă după şapte luni de şedere 
la Antiohia.” Întrucât ştim cu exactitate când anume a 
intrat Iulian în Antiohia, putem deduce că Misopogon a 
fost scrisă spre sfârşitul lui februarie şi până la începutul 
lui martie 363, înainte de a pleca în campania antipersa- 
na. Numele cărţii, „Misopogon - Urätorul de barbă,” este 
un răspuns ironic al lui Julian la ironiile antiohienilor la 
adresa sa. Întrucât Iulian era un împărat purtător de bar- 
bă, ceea ce era ceva neobişnuit în acea vreme în Imperiul 
roman, dar şi pentru că trăia în abstinenta, după mode- 
lul filosofilor păgâni, Iulian a fost ironizat de antiohieni. 
Drept urmare, el şi-a intitulat lucrarea sa Misopogon. Pe 
lângă această lucrare a lui Iulian, unele dintre epistolele 
sale reflectă relaţia sa cu creştinii la Antiohia. Lucrarea 
Împotriva galileenilor care este cosiderată cea mai im- 
portantă lucrare a lui Iulian şi a fost conceptua spre a fi 
capodopera sa, a fost definitivată de către Iulian „în mul- 
te nopţi albe” cum scire Libanius, la Antiohia. Pentru 
că este însă mai degrabă o lucrare împotriva doctrinei 
creştine în general, ne oferă mai puţine detalii despre re- 
latia dintre lulian şi creştinii antiohieni. Este importantă 
pentru că aminteşte de polemica directă existentă între 
Iulian şi Diodor. 

O altă importantă sursă păgână despre prezen- 
ta lui Iulian în Antiohia este Libanius. Acesta a trăit in 
Antiohia în vremea cât Iulian a fost împărat, a fost un 
susținător entuziast al politicii religioase a acestuia şi un 


334 Iulian, Misopogon, 344A, ed. germ., p. 15. 

apropiat colaborator al împăratului. Cuvântările şi scri- 
sorile sale ne oferă o serie de detalii legate de acțiunile 
lui Iulian de restaurare a religiilor păgâne, reacția popu- 
latiei antiohiene fata de prezenţa împăratului in capitala 
lor. Ni s-a păstrat inclusiv faimoasa Oratio 12 rostită in 
fatat lui Iulian la Antiohia la 1 ianuarie 362. 

Ammianus Marcellinus cu /storia sa romana este 
o altá sursá pretioasá de informatii despre perioada an- 
tiohianá a lui Iulian. Originar din Antiohia si militar de 
carieră, Ammianus a fost în oraşul natal în perioada cát 
Iulian a pregătit campania antipersanä şi a participat la 
campania antipersană a acestuia, pe care o descrie amă- 
nuntit. Din cele treizeci şi una de cărți ale Istoriei ro- 
mane a lui Ammianus, primele treisprezece s-au pierdut, 
însă din fericire evenimentele care fac obiectul studiului 
acestei a doua parti a volumului sunt relatate în cărţile 
care ni s-au păstrat. 

Zosimos, ultimul istoric păgân care a scris o His- 
toria nea?? în jurul anului 500, dedică douăzeci şi nouă 
de capitole din partea a treia a acestei lucrări lui Iulian. 
El descrie ascensiunea sa la putere şi campania antiper- 
sană destul de detaliat. În finalul capitolului al unspre- 
zecelea se referă scurt la şederea lui Iulian la Antiohia, 
descriind cum cum popularitatea acestuia a scăzut la 
Antiohia datorită faptului că nu era iubitor de petreceri 
şi distracţii publice. Pentru Zosimos, conflictul dintre Iu- 
lian şi antiohieni nu a avut nimic religios, ci a fost vorba 
mai degrabă de o nepotrivire de caracter. 

Teodoret al Cirului dedică prezenţei lui Iulian la 


335 Zosimon, Historia nova, ed. germ., Neue Geschichte în Bi- 
bliothek der griechischen Literatur, vol. XXXI, Otto Veh (ed.), Stutt- 
gart, 1990. 

Antiohia, a treia carte din /storia sa bisericească. El 
descrie detaliat măsurile luate de Iulian împotriva creşti- 
nilor, precum şi modul în care au fost făcuţi noi martiri. 
Chiar dacă a trăit pentru o vreme la Antiohia, Teodo- 
ret nu a fost martor oculat al evenimentelor pe care le 
relatează. Unii autori moderni cred că Teodoret, dar şi 
ceilalți istorici creştini care relatează despre perioada 
antiohiană al lui Iulian, prezintă lucrurile in mod eronat, 
exagerând mai ales în ceea ce priveşte persecuşiile con- 
tra creştinilor si martirajele existente. Informaţii simi- 
lare ne sunt oferite şi de istoricii bisericeşti Filostorgiu, 
Socrate şi Sozomen. 

Sfântul loan Gură de Aur care a fost copil de 
aproximativ 12-13 ani la Antiohia când s-au petrecut 
aceste evenimente, se referă pasager la poziția lui Iulian 
fata de reconstruirea templului din Ierusalim in colec- 
tia de cuvântări Împotriva iudeilor precum si la episodul 
legat de mutarea moaştelor lui Babylas în cuvântarea 
dedicată acestuia, precum şi în cea dedicată episcopului 
Meletie al Antiohiei, a cărui trup a fost aşezat alături de 
cel al martiriului în noua biserică construită special în 
acest scop. 

II.2. Situaţia religioasă din Antiohia de la 
„cotitura constantiniană” până la începutul 
domniei lui Iulian Apostatul 


Imediat ce Constantin cel Mare a devenit împărat 
şi pentru partea răsăriteană a Imperiului, în viaţa eclezi- 
astică din Antiohia au avut loc schimbări majore. Epi- 
scopul Filogonius al Antiohiei (319-324) a murit spre 
sfârşitul anului 324. Un sinod întrunit în 325 la Antiohia 
sub preşedinţia lui Osiu de Cordoba l-a ales episcop al 
Antiohiei pe Eustațiu, fost episcop de Berea,* şi a con- 
damnat erezia lui Arie?” într-o mărturisire de credință 
care se pare că a stat la baza crezului formulat la sino- 
dul ecumenic de la Niceea.*** De asemenea s-au stabi- 
lit detaliile desfăşurării viitorului sinod ecumenic de la 
Niceea. Acest sinod a luat o decizie cu privire la pau- 
lianişti, o grupare separată care a rămas fidelă lui Paul 
de Samosata şi care era prezentă în Antiohia: laicii au 
fost reprimiti în Biserică prin rebotezare, iar clericii prin 
rehirotonire.** Canonul al şaselea emis de acest sinod a 


336 Pentru detalii biografice legate de Sfântul Eustațiu al Antio- 
hiei, vezi Daniel Buda, Hristologia antiohiană ..., p. 41-49. 

337 Despre acest sinod vezi F. L. Cross, The Council of Antioch 
in 325 A.D. în Church Quarterly Review 128 (1939), p. 49-76; E. See- 
berg, Die Synode von Antiochien im Jahre 324/325, Berlin, 1913. 

338 Vezi J. N. D. Kelly, Early Christian Creeds, London, 1950, 
p. 208-211. 

339 Friedrich Loofs, Paul de Samosata: eine Untersuchung zur 
altkirchlichen Literatur- und dogmengeschichte, (Texte und Unter- 

recunoscut drepturi şi privilegii pentru Antiohia şi Ale- 
xandria fata de alte centre ecleziale, în virtutea originii 
lor apostolice.?^? 

La sinodul ecumenic de la Niceea Eustațiu al An- 
tiohiei a jucat un rol important, fiind unul dintre lide- 
rii acestui sinod.*! În anii care au urmat însă, datorită 
inflexibilitätii fata de politica tolerantă fata de neoarieni 
a lui Constantin cel Mare, Eustațiu al Antiohiei a fost 
condamnat la exil, foarte probabil spre sfârşitul anului 
328, invocându-se însă în mod oficial mai multe motive 
de natură disciplinar-morală.*” Depunerea lui Eustațiu 
a creat mare tulburare între creştini, precum şi în oraşul 
Antiohia. Împăratul Constantin a fost nevoit să trimită 
trupe la Antiohia, sub conducerea lui Strategius Musoni- 
anus, unul dintre consilierii lui pentru politică religioasă, 
pentru a restabili ordinea.** Producerea unor tulburări 


suchungen, vol. 44), Leipzig, 1924, 172-180. 

340 G. Downey, A History of Antioch ..., p. 351. 

341 Pentru detalii vezi Daniel Buda, Hristologia antiohianá ..., p. 
43-45. 

342 Vezi Daniel Buda, Cand si de ce a fost depus Sfántul Eustatiu 
al Antiohiei? in Anuarul academic al Facultatii de Teologie, Sibiu, 
2002-2003,161-183 cu prezentarea detaliatá a argumentelor depunerii 
Sfántului Eustatiu la data indicatá mai sus, precum si a detaliilor legate 
de motivele depunerii. 

343 Tulburárile sunt descrise de Eusebiu de Cezarea, Viafa lui 
Constantin cel Mare, 3, 59, studiu introductiv de Prof. Dr. Emilian 
Popescu, trad. si note de Radu Alexandrescu, EIBMBOR, Bucuresti, 
1991, p. 151-152, fárá a spune explicit cá tulburárile care au cuprins 
Biserica Antiohiei si intreg orasul ar fi fost legate de depunerea lui Eu- 
statiu şi/sau alegerea unui nou episcop. Socrate în Istoria bisericească 
I, 24, ed. eng, p. 56 arată că tulburările dintre creştinii din Antiohia au 
apărut în momentul alegerii unui succesor pentru Eustațiu: unii creştini 
erau pentru transferul lui Eusebiu de la Cezareea la Antiohia, iar alţii 
pentru readucerea în scaun a lui Eustațiu. Socrate scrie că doar trupele 

atât de mari de către creştini la Antiohia ar putea fi consi- 
derată drept un indiciu că numărul lor era destul de mare 
în oraş, la scurtă vreme după cotitura constantiniană. 

A urmat o perioadă confuză în istoria bisericeas- 
că a Antiohiei. Potrivit lui Socrate, scaunul episcopal 
din Antiohia ar fi rămas vacant pentru opt ani, tocmai 
pentru a nu se produce alte tulburări în oraş.** Informa- 
tia aceasta este însă eronată, căci potrivit lui Eusebiu de 
Cezarea şi a altor surse,** episcop al Antiohiei a fost ales 
Paulinus de Tyr, care însă a trecut la cele veşnice după 
numai şase luni. I-a urmat Eulalius care a păstorit de ase- 
menea doar pentru scurtă vreme. A fost ales Eufronios 
care de la început era candidatul preferat al împăratului 
Constantin. Nu este clar când anume a devenit Eufronius 
episcop, probabil în 327-328. Aşa a început schisma an- 
tiohianá, care a ţinut până în anul 414. Eufronius a päs- 
torit la Antiohia pentru o perioadă de asemenea scurtă, 
doar de un an şi câteva luni.** A fost înlocuit cu Flacitus. 
Potrivit lui Teodoret al Cyrului, Eufronios şi Flacitus ar 
fi fost cripto-arieni, ceea ce i-a determinat pe multi ni- 
ceeni să părăsească biserica şi să se întrunească separat. 
Întrucât aceştia au rămas fideli lui Eustațiu al Antiohiei, 
cel trimis în exil, au primit numele de custaţieni.* 


trimise de împărat şi grija lui Dumnezeu au ferit Antiohia de o baie de 
sânge. 

344 Socrate, Istoria bisericească I, 24, ed. eng., p. 56. 

345 Eusebiu de Cezarea, Contra Marcellinum I, 4-23 ; 
Filostorgiu, Istoria bisericească 3, 15, ed. rom., p.140-141. 

346 Teodoret al Cyrului, Istoria bisericească I, 22, 1, ed. rom., p. 
67. 

347 Teodoret al Cyrului, Istoria bisericească I, 22, 2, ed. rom., 
p. 68. 

Domnia lui Constantin cel Mare a adus mari 
schimbări si la Antiohia. În primul rand, Constantin a 
inițiat în această capitală de provincie construirea unei 
mari biserici în formă octogonală care este cunoscută în 
istoria oraşului cu numele de ,, Marea Biserică.” Lucrá- 
rile de construcţie au început în 327 şi au fost incheia- 
te în anul 341, în vremea domniei lui Constantius. De 
o frumuseşe cu totul aparte, biserica aceasta a servit ca 
model pentru alte construcții similare din Răsărit. Fe- 
ricitul Ieronim o numeşte „biserica de aur."?^* Se pare 
că numele dat acestei biserici de însuşi Constatin a fost 
concordia (homonoia), dorind să sublinieze astfel noua 
ordine adusă în Imperiu de domnia sa si de creştinism." 
Biserica a fost înconjurată de un întreg complex: case 
pentru găzduirea strănilor, cantină pentru săraci, un bap- 
tisteriu, şcoli pentru catehizare.55% 

Potrivit lui Malalas, un prefect al pretoriului pe 
nume Rufinus a construit în vremea lui Constatin o ba- 
silică numită ulterior „a lui Rufinus.” Această biserică ar 
fi fost construită pe locul unui templu al lui Hermes care 
a fost demolat în acest scop. Nu este sigur că această in- 
formaţie este corectă. În orice caz o basilica „a lui Rufi- 


348 Ieronim, Cronica, ed. Helm, ad an 327, p. 231-232. 

349 W. Eltester, Die Kirchen Antiochias in IV. Jahrhundert în 
Zeitschrift fiir neutestamentliche Wissenschaft 36 (1937), 258, n. 30 
spune ca acest nume a fost dat cand s-a incheiat schisma din Antiohia, 
de catre episcopul Alexandru al Antiohiei (413-421). 

350 Pentru mai multe detalii cu privire la aceasta constructie, 
vezi Daniel Buda, Despre planul lui Constantin cel Mare de a construi 
locasuri de cult creştine pornind de la situația din Antiohia în Credinţă 
şi libertate. Coordonatele politicii religioase creştine a împăratului 
Constantin cel Mare, Ed. Andreiana, Ed. Astra, Sibiu, 2013, p. 151- 
167. 

nus” a fost construită la Antiohia pe vremea lui Teodosie 
cel Mare.” 

Constantius (337-361) nu a fost arian, dar i-a 
sprijinit pe aceştia şi mai ales nu a simpatizat cu infle- 
xibilitatea susținătorilor Sinodului de la Niceea. În anii 
pe care i-a petrecut la Antiohia, care i-a devenit capi- 
tală pentru conducerea părții răsăritene a Imperiului, 
Constantius a lucrat la constituirea unei biserici de stat 
neoariene sub controlul său, iar Antiohia a devenit un 
centru al neoarianismului. În acest sens a fost organizat 
la Antiohia un sinod în decembrie 338 sub conducerea 
lui Eusebiu de Nicomidia. Sinodul a adus o serie de acu- 
zatii Sfântului Atanasie cel Mare care devenise liderul 
niceenilor din partea de răsărit a Imperiului. În efortul 
de a-l depune pe patriarhul Alexandriei, Constantius l-a 
numit prefect al Alexandriei pe un adversar personal al 
acestuia. La începutul anului 340, grupul din jurul lui 
Eusebiu al Nicomidiei s-a întâlnit din nou într-un sinod 
la Antiohia. Cu acordul împăratului, a fost depus Sfântul 
Atanasie cel Mare.?? Biserica cea Mare din Antohia, în- 
cepută în vremea lui Constantin, a fost terminată în vre- 
mea lui Constantius şi a fost sfinţită la 6 ianuarie 341°” 
cu participarea a nouăzeci de episcopi.*™ Pentru cá a fost 
încununat cu un eveniment atât de important din viaţa 
Bisericii din Antiohia, anume sfințirea Marii Biserici, 


351 Malalas, Cronica XIII, 4 şi urm, ed. eng., p. 173. 

352 H. M.Gwatkin, Studies of Arianism, p. Ed. 2, Cambridge, 
1900, 115-116. 

353 Socrate, Istoria bisericească, 2, 8, ed. eng., p. 72. 

354 B. J. Kidd, A History of the Church to A.D. 461, Oxford, 
1922, p. 2.78. 

acest sinod a fost numit „al consacrării.” Constantius 
a donat acestei biserici vase liturgice prețioase, alături 
de cele pregătite deja de tatăl său Constantin. Episcopii 
care au participat la sfințire au organizat un sinod condus 
de însuşi Constantius. S-a reconfirmat condamnarea lui 
Atanasie şi s-a căutat găsirea unei noi formule de cre- 
dinta. Au fost emise patru crezuri, dar numai unul a fost 
considerat oficial, probabil cel al lui Lucian al Antiohi- 
ei.’ 

In anul 344 au sosit la Antiohia doi episcopi din 
Apus, Efrata si Vincentiu, care aduceau raportul unui si- 
nod tinut la Sardica in anul 343. Episcopul Stefan al An- 
tiohiei care fusese ales episcop al Antiohiei in 342, le-a 
inscenat ierarhilor apuseni, cu ajutorul unui nepot al sau, 
un scandal sexual introducând o prostituată in camera 
unuia dintre ei. Întrucât s-a aflat de înscenare, Stefan a 
fost depus de un sinod organizat în vara anului 344 la An- 
tiohia.* I-a urmat în scaun Leontiu, un eunuc de origine 
frigiană care de asemenea şi-a ascuns la început opiniile 
ariene.55 Potrivit lui Teodoret al Cirului, acest Leontie a 
fost deosebit de agresiv faţă de niceeni.’” În martie sau 


355 Vezi G. Downey, A History of Antioch in Syria ..., p. 342- 
343. 

356 Kelly, Early Christian Creeds... , p. 263-274. 

357 Teodoret al Cirului, Istoria bisericească, 2, 9, ed. rom., p. 
94-95; 2, 10. ed. rom., p. 96; B. J. Kidd, History of the Church..., 
293-294. 

358 Teodoret al Cirului, Istoria bisericească, 2, 10, 2, ed. rom., 
p. 96; 2, 24, 1-2, ed. rom., p. 115-116. 

359 Teodoret al Cirului, Istoria bisericească, 2, 24, 3, ed. rom., p. 
116. De asemenea de numele lui se leaga aparitia primei controverse 
pnevmatologice la Antiohia (vezi Daniel Buda, Hristologia antiohiana 
wy p. 104). 

aprilie 346 a sosit la Antiohia Sfântul Atanasie cel Mare 
spre a-şi prezenta cauza in fata împăratului.“ Acesta a 
retras toate acuzaţiile împotriva episcopului alexandrin şi 
l-a asigurat de protecția imperială. Astfel, Atanasie a fost 
repus în scaunul patriarhal al Alexandriei.**! Tot în vremea 
lui Leontiu şi-au început activitatea la Antiohia, mai întâi 
în calitate de laici, Diodor, viitorul episcop din Tars şi Fla- 
vian, viitorul episcop al Antiohiei.?*? 

La 15 martie 351, Gallus, fiul mai tanar al lui Ju- 
lius Constantin, fratele vitreg al lui Constantin cel Mare, 
cásátorit cu Constantia, fiica lui Constatin cel Mare si a 
Faustei, a fost nunit caesar pentru Răsărit şi şi-a stabilit 
capitala la Antiohia.*% Desi era un caracter reprobabil, 
Gallus era un crestin fervent si se bucura de compania 
unor oameni cu viata aleasă.’ Unul dintre apropiații lui a 
fost Aetius, un arian extremist care a fost hirotonit diacon 
la Antiohia în 350 de episcopul Leontiu al Antiohiei ca- 
re-l proteja. În cele din urmă Leontius l-a exclus pe Aetius 
din comuniune, datorită eforturilor lui Diodor şi Carterius 
care erau liderii asketerionului din Antiohia, precum şi a 
lui Flavian.?9 

Gallus a luat măsuri împotriva păgânismului la 


360 Sf. Atansasie, Apologia ad Constantium 5 (PG 25, 601). 

361 La această atitudine binevoitoare a lui Constatiu fata de Sfântul 
Atanasie a contribuit protecţia de care se bucura acesta din partea împă- 
ratului Constans. 

362 Vezi Teodoret al Cirului, storia bisericească, 2, 27, 8, ed. rom., 
p. 121. Pentru mai multe detalii vezi Daniel Buda, Hristologia antiohia- 
nd ..., p. 104-105. 

363 Socrate, Istoria bisericească, 2, 28, ed. eng., p. 97. 

364 Sozomen, Istoria bisericească 3, 15, ed. eng., p. 421. 

365 Sozomen, Istoria bisericească 3, 15, ed. eng., p. 421; Filostor- 
giu, Istoria bisericească 3, 17, ed. rom., p. 142-143. 

Antiohia. El a iniţiat mutarea la Daphne, lângă templul 
lui Apolo, a moaştelor lui Babylas care a suferit marti- 
riu în vremea împăratului Deciu în anul 250. În acest 
scop a dispus construirea unui martiriu lângă templul lui 
Apollo.’ 

Dupä ce Constatius a rämas unic conducätor al 
Imperiului roman incepänd cu 351 — respectiv dupä 
moartea lui Constans in 350 si invingerea lui Magnentius 
în 351- el şi-a intensificat politica antipagana şi pro-ari- 
ană. Acest lucru a însemnat presiuni mai mari asupra 
comunităţii niceene din Antiohia. În jurul anului 355, 
Constantius împreună cu lulian, pe care şi-l asociase la 
domnie, au reconfirmat dreptul clerului din Antiohia de 
a fi scutit de la serviciile municipale obligatorii, obti- 
nut în vremea lui Constantin cel Mare. Acest privilegiu 
a fost abuzat de către decurioni care primeau hirotonie 
doar pentru a scăpa de obligaţiile civile.?9" 

La 3 iulie 357, Constantius a emis un decret 
care interzicea consultarea de către membrii curții a 
oracolelor, augurilor sau a oricărei alte forme de divi- 
nație (inclusiv interpretarea viselor). Decretul prevedea 
că oficialii care erau acuzaţi de astfel de practici puteau 
fi anchetați sub tortură. Este posibil ca acest decret să 
fi fost emis după ce Constantius a văzut la Roma, pe 
care a vizitat-o pentru prima dată în 356, măreția päs- 
trată încă de vechile credinţe păgâne în vechea capitală. 
În Răsărit măsura a fost luată, se pare, împotriva celor 
care consultau oracolul lui Bes din Abydos, Egipt. Un 
notarius pe nume Paulus, vestit pentru cruzimea sa, şi 


366 Socrate, Istoria bisericească 3, 18, ed. eng., p. 147. 
367 G. Downey, A History of Antioch ..., , p. 369. 

Domitianus, comes Orientis, au fost însărcinaţi cu imple- 
mentarea acestei legi. Ei şi-au stabilit biroul la Scythopo- 
lis, la jumătatea distanţei dintre Alexandria şi Antiohia, 
unde puteau fi prinşi cei mai multi dintre vinovaţi. Stim 
de la Ammianus Marcellinus*® că multe personalităţi ale 
vremii au fost interogate şi torturate. Chiar şi cei care 
purtau o simplă amuletă de protecţie împotriva bolilor au 
fost găsiţi vinovaţi. Antiohia a început să trăiască sub te- 
roare. În mediile păgâne antiohiene, naşterea unui co- 
pil-monstru teribil, anume cu două capete, două rânduri 
de dinţi, patru ochi şi două urechi mici??? a fost interpre- 
tată ca un semn că sfârşitul Imperiului este aproape. 

În anul 357, arienii au repurtat un mare succes la 
Antiohia. Episcopul Leontiu al Antiohiei a murit, iar in 
locul lui a fost ales Eudoxiu care la scurtă vreme după 
alegere şi-a arătat pe fata susţinerea pentru teologia aria- 
nă, transformând Antiohia într-un centru al arianismului. 
El a devenit liderul grupării anomeienilor. Chiar în anul 
alegerii sale a organizat la Antiohia un sinod al anome- 
ienilor care a reconfirmat poziţia lor extremă.*! În anul 
360, Eudoxiu a fost promovat episcop al Constantinopo- 
lului. În locul lui a fost ales Meletie, episcop de Berea, in- 
trucât a fost considerat persoana potrivită spre a face pace 
între partida ortodoxă şi cea ariană din oraş. A fost însă 


368 Ammianus Marcellinus, Istorie romană, studiu introductiv, 
note şi traducere de David Popescu, Ed. ştiinţifică şi enciclopedică, 
Bucureşti 1983, 19, 12, p. 220-222. 

369 Libanius descrie o astfel de scenă în Epistola 112 W. 

370 Ammianus Marcellinus, Istorie romană 19, 19, ed. rom., p. 
223. 

371 Socrate, Istoria bisericească 2, 37, ed. eng., p. 96; Sozomen, 
Istoria bisericească 4, 12, ed. eng., p. 440, Filostorgiu, Istoria biseri- 
ceasca 4, 4, ed. rom., p. 162-163. 

153 


DANIEL BUDA 


trimis in acelasi an in exil pentru ca a fost considerat tra- 
dator al pozitiei arienilor extremi. In locul lui a fost ales 
în anul 361 episcopul Euzoius care a rămas episcopul 
oraşului până în anul 378. În anul 361 el a convocat un 
sinod la Antiohia care a emis un crez arian, considerat a 
fi fost cel mai extrem de până atunci.*” Cei rămaşi fideli 
lui Meletie au format o grupare separată. La 3 noiembrie 
361 a murit Constantius şi în locul lui a ajuns împărat 
Iulian Apostatul. 

Aşadar, la venirea la putere a lui Iulian, la Antio- 
hia comunitatea creştină era împărțită în mari trei grupe: 
(1) arienii conduşi de Euzoius formau gruparea „oficia- 
lă” care fusese sprijinită de împăratul Constantius. Prin 
urmare el era cel care avea în uz Biserica Mare din Anti- 
ohia; (2) gruparea eustatienilor, adică a celor care urmau 
strict linia doctrinei niceene aşa cum a fost înţeleasă de 
către episcopul Eustațiu al Antiohiei care a fost exilat 
datorită inflexibilitatii sale doctrinare care nu concorda 
cu politica religioasă post-niceeană a lui Constatin cel 
Mare. Eustaţienii erau conduşi de către Paulinus, care 
mai târziu a devenit episcop. Eustatienii primiseră din 
partea lui Euzoius permisiunea de a folosi una dintre 
micile biserici ale oraşului“; (3) gruparea meletienilor 
condusă de Meletie al Antiohiei care a revenit din exil 
în urma decretului lui Iulian. Meletienii foloseau bise- 


372 Socrate, Istoria bisericească 2, 45, ed. eng., p. 125; Sozo- 
men, Istoria bisericească 4, 28-29, ed. eng., p. 462-464; B. J. Kidd, A 
History of the Church..., p. 181. 

373 Socrate, Istoria bisericească 3,9, ed. eng., p.139. Acest gest 
de bunavointa fata de o grupare niceeană rivală nu poate fi interpretat 
decat ca sprijin acordat uneia dintre parti spre a fi mai competitiva in 
cofruntarea cu gruparea meletienilor. 

rica palaia (cea veche) din partea veche a orasului.*” 
Păgânismul, deşi constrâns de edicte, era încă suficient 
de puternic în Imperiul roman. Totuşi, devierea radicală a 
lui Iulian de la politica evident pro-crestinä a împăraților 
de la Constantin cel Mare încoace a fost un şoc pentru 
lumea creştină a vremii. 


11.3. Iulian Apostatul înainte de sosirea la 
Antiohia 


Iulian Apostatul?” s-a născut în 331 sau 332 la 
Constantinopol, ca fiu al lui lulius Constantius, un frate 
vitreg al lui Constantin cel Mare şi al Basilinei, care a 
murit la câteva luni după naşterea lui Iulian. Ca membru 
al dinastiei constantiniene, lulian a fost fratele vitreg al 
lui Gallus şi văr al lui Constantius. La moartea lui Con- 
stantin cel Mare, pentru a se asigura succesiunea la tron 
a fiilor acestuia, au fost masacrați şase bărbaţi membri ai 
familiei imperiale, printre care şi tatăl lui Iulian. Au fost 
crutati doar Iulian şi fratele lui vitreg Gallus, probabil 
pentru frăgezimea vârstei lor. Orfanii Iulian şi Gallus au 
fost incredintati unui educator de origine gota, iar dupa 
câţiva ani îndepărtați discret de la curtea imperială din 
Constantinopol la domeniul imperial Macellum din Ca- 
padocia. Aici au petrecut împreună şase ani, primind o 
educaţie creştină solidă, dar şi greacă clasică. În anul 
348 li s-a permis să părăsească Macellum. Gallus a mers 


374 Teodoret, Istoria bisericească 3, 4, 3, ed. rom., p. 134. 


375 Vezi Hans-Ulrich Wiener, Iulian în Împărați romani (ed. 
Manfred Clauss), trad. din germ. de Adolf Armbruster, Ed. Enciclope- 
dică, Bucureşti, 2001, p. 384-392. 

la curtea imperială, iar lulian şi-a continuat studiile de 
retorică la Constantinopol şi Nicomidia. Influenţa deci- 
sivă asupra formării lui lulian în această perioadă însă 
a avut-o un grup de filosofi din Asia Mică interesaţi de 
promovarea unei sinteze între „practica tradiţională a 
cultelor şi filosofia neoplatonică.” Aceşti filosofi „com- 
binau etica ascetică cu cea umanitară, speculaţiile meta- 
fizice subtile cu magia obscurá."??? Mentorul lui Iulian a 
fost însă Maximus din Efes, un partizan al concepţiilor 
teurgice, adică al credinţei că asimilarea cu zeul se poa- 
te realiza cu ajutorul practicilor magice. Sub influența 
maestrului său, lulian a părăsit în secret credinţa creşti- 
nă cândva în anul 351-352. În martie 35 1, Gallus a fost 
promovat de împăratul Constantius la rangul de caesar 
şi a fost trimis la Antiohia. A dezamăgit aşteptările aces- 
tuia şi a fost executat în anul 355. Iulian a fost acuzat de 
complicitate cu Gallus şi prin urmare chemat în Italia 
spre a fi audiat la curte. După mai multe luni de aştep- 
tare, 1 s-a comunicat că poate să plece la Atena spre a-şi 
continua studiile. După numai câteva luni a fost reche- 
mat în Italia. Constatius avea nevoie urgentă de un cae- 
sar în Galia. În lipsa unei alt candidat mai potrivit, el l-a 
proclamat caesar pe Iulian la 6 noiembrie 355. Pentru a 
consolida noua alianţă politică, Iulian a fost căsătorit cu 
Elena, o fiică a lui Constatin cel Mare şi creştină pioasă. 
În calitate de cezar în Galia, Iulian s-a dovedit a fi un bun 
administrator şi un excelent organizator militar. Speri- 
at de succesul său, în anul 359 Constantius a luat de la 
Iulian cele mai bune trupe, pe motiv că avea nevoie de 
ele în războiul cu persii în partea de răsărit a Imperiului. 


376 Hans-Ulrich Wiener, Julian ..., p. 385. 

Chiar dacă motivul putea fi real, Iulian l-a interpretat ca 
un atac la adresa lui. Impresia creată era că Constantius 
îi pregăteşte lui Iulian aceeaşi soartă ca a fratelui sáu 
vitreg Gallus. 

În februarie 360, trupele lui Iulian din Galia l-au 
proclamat împărat. Constantius a aflat această veste abia 
o lună mai târziu, în vreme ce se afla la Cezareea Capa- 
dociei în campania antipersană. După o scurtă perioadă 
de pace între cei doi, cauzată de implicarea lui lulian în 
luptele din Gala, iar a lui Constantius într-o nouă cam- 
panie antipersană, conflictul a reizbucnit în 361. Mo- 
tivul ar fi fost faptul că Iulian a aflat cá Constantius a 
incitat împotriva lui o căpetenie barbară din Galia. Din 
acest motiv Iulian a pornit cu trupele sale spre Răsărit. 
Constantius şi-a întrerupt campania împotriva perşilor 
şi a revenit in marş forţat la Antiohia.” După o sumară 
reorganizare a trupelor sale, a pornit spre Illyricum unde 
se afla deja Iulian. Pe drum s-a îmbolnăvit de febră şi a 
murit la Mopsuecre, lângă Tars, la 3 noiembrie 361. La 
scurtă vreme înainte de moarte l-a desemnat ca succesor 
al sáu pe Iulian.?7* 

Ca împărat, lulian a mers mai întâi la Constanti- 
nopol, unde şi-a făcut o intrare triumfală la 11 decembrie 
361. Tot acolo şi-a petrecut şi iarna anului 361-362. În 
această perioadă, principala lui preocupare a fost de a 
reorganiza conducerea Imperiului. A redus personalul 
de la curte şi cel al serviciile secrete. Legislaţia emisă 
în această perioadă a vizat în primul rând restabilirea 


377 Ammianus Marcellinus, Istorie romană 21, 13,8, ed. rom., p. 
278. 

378 Ammianus Marcellinus, Istorie romană 21, 15, 1-3, ed. 
rom., p. 281. 

libertăţii cultului pentru păgâni şi restituirea proprietă- 
tilor confiscate de la temple. De asemenea a chemat din 
exil pe episcopii condamnaţi la această pedeapsă de că- 
tre Constantius. Printre episcopii care au beneficiat de 
decretul lui Iulian s-a numărat şi Meletie al Antiohiei. 
Acest gest de aparentă bunăvoință fata de creştini avea 
menirea de fapt de a crea rivalități între episcopii exilați 
şi cei instalaţi în locul lor şi astfel să slăbească crestinis- 
mul în fata elenismului.?? Scopul final al lui Iulian nu a 
fost numai de a reînvia elenismul, ci şi de a elimina creş- 
tinismul ca religie nedemnă discreditată prin încercarea 
lui Constantin şi Constantiu de a crea o biserică ariană 
de stat. Creştinismul urma a fi înlocuit cu elenismul ca o 
religie a cetăţenilor oneşti. Acest plan s-a dezvoltat însă 
treptat în mintea lui lulian, iar Antiohia a fost unul dintre 
locurile unde el a reflectat asupra politicii sale religioase. 
Iulian a pornit de la Constantinopol spre Antiohia in mai 
362 şi s-a oprit prin mai multe localităţi din Asia Mică. 


379 Ammianus Marcellinus, Istorie romană 22, 5, 3-4, ed. rom., 
p. 293. 

11.4. Iulian Apostatul împotriva creştinilor 
din Antiohia 


IL4.1. Motivele venirii la Antiohia. Primele 
probleme 


Iulian a ajuns la Antiohia la 18 iulie 362°% şi a stat in 
acest oraş până la 5 martie 363 când a plecat în fruntea 
unei mari armate înpotriva perşilor. Aceasta înseamnă că 
cea mai mare parte a perioadei sale ca împărat, şi pro- 
babil şi cea mai importantă, şi-a petrecut-o la Antiohia. 
Iulian şi-a dorit să ajungă in acest oraş, aşa cum el în- 
suşi mărturiseşte în lucrarea sa Misopogon, sperând că 
va găsi acolo elini (adică păgâni) adevăraţi cu care să se 
înţeleagă bine! si care, probabil, să-l ajute in dezvolta- 
rea politicii sale religioase. Ammianus Marcellinus scrie 
că Julian a fost primit la Antiohia „ca o divinitate, prin 
rugăciuni publice” şi aclamat de mulţime." Principalul 
motiv pentru care lulian a venit la Antiohia a fost prega- 
tirea unei mari campanii împotriva perşilor, marele duş- 
man al Imperiului roman în partea lui de Răsăsit (vezi 
Excursul de la finalul acestei parti). Din corespondenţa 


380 Potrivit lui Ammianus Marcellinus (22,9,14, ed. rom., p. 
306) Iulian a ajuns la Antiohia în ziua lamentatiilor din festivalul lui 
Adonis, care aveau loc la 18 iulie. 

381 Iulian, Misopogon, 367C, ed. germ., p. 44. 

382 Ammianus Marcellinus, Istorie romană, 22,9,14, ed. rom., 
p. 306: „Mare uimire îi produceau (lui Iulian n. n.) aclamatiile multi- 
milor care afirmau că în părţile Orientului a răsărit o stea mântuitoare.” 

sa putem deduce cá pentru Iulian, o victorie împotriva 
lui Şapor al II-lea regele perşilor ar fi fost cea mai bună 
mărturie a chemării divine a misiunii lui. Aceasta ar fi 
dovedit nu numai superioritatea sa fata de predeceso- 
rul său a cărui campanie antipersană a eşuat, ci şi a noii 
sale religii fata de creştinismul susţinut de acesta.?*? Este 
cunoscut faptul că după moartea lui Constantiu, regele 
Sapor al perşilor ar fi dorit să încheie pace cu romanii, 
dar Iulian a refuzat, dorind să elimine definitiv, printr-o 
megacampanie, pericolul pers şi să restabilească onoa- 
rea romanilor, şifonată după pierderile din ultimele bă- 
tálii cu perşii. Daca Constantius a ales Constantinopolul 
drept loc de pregătire a campaniei sale antipersane, Iuli- 
an a ales Antiohia, pe de o parte pentru că acest oraş era 
strategic cel mai potrivit pentru această misiune, dar şi 
pentru a nu urma modelul înaintaşului său fata de care 
a încercat să se ditanteze din toate punctele de vedere. 

Au existat însă si alte motive pentru care Iulian a ales 
să se mute la Antiohia. Probabil că această metropolă a 
Orientului i s-a părut cea mai potrivită pentru dezvolta- 
rea politicii sale religioase. Antiohia era un centru vechi 
al elenismului, cu multe temple faimoase, mai ales cel al 
lui Apolo de la Daphne. Este adevărat că era şi un mare 
centru creştin, dar lulian pare să fi ignorat la început 
acest aspect. Apoi, jocurile olimpice antiohiene vestite 
în întreg Imperiul şi nu în ultimul rând prin prezenţa în 
oraş a lui Libanius, vestitul orator păgân, par să fi fost 
alte motive pentru care Iulian a considerat că e potrivit 
să se mute la Antiohia. 


383 Susanna Elm, . Emperor Julian, Gregory of Nazianzus and 
the Vision of Rome, University of California Press, 2012, p. 272. 

Înainte de sosirea sa la Antiohia, Iulian l-a numit 
comes Orientis pe unchiul său (fratele mamei sale) 
care se numea tot Iulian. Acesta a fost initial creştin, 
dar s-a convertit la păgânism, dovedindu-se un fanatic 
implementator al politicii religioase a nepotului său. 

Un alt motiv, considerat a fi însă secundar, a fost pre- 
zenta unei importante comunităţi iudaice în Antiohia. 
Parte a programului său imperial a fost atragerea evreilor 
de partea politicii sale religioase. La Antiohia el se pare 
că a purtat discuţii în acest sens cu liderii comunităţii iu- 
daice locale.** Este ştiut planul său nereusit de a permite 
reconstruirea templului din Ierusalim.’ De asemenea el 


384 Kraeling, Jewish Community at Antioch ..., p. 156-158. 

385 Despre acest aspect aminteste Sfantul Ioan in Adversus Ju- 
daeos 5, 11, ed. germ. p. 165-166. Sfantul Ioan vorbeste despre in- 
cercările nereuşite ale evreilor de a reconstrui templul din Ierusalim 
sub Hadrian şi Constantin cel Mare, după care scrie despre încercările 
făcute sub „împăratul care a condus în urmă cu douăzeci de ani, anume 
Iulian, care, în ceea ce priveşte lipsa de Dumnezeu, i-a întrecut pe mul- 
ti împărați. El le-a cerut acestora (evreilor n. n.) să aducă jertfe chipu- 
rilor zeilor şi astfel să-i atragă în necinstea de Dumnezeu. Cu această 
ocazie ei i-au prezentat acestuia modul lor de a-L cinsti pe Dumnezeu 
spunând <Încă din vremea strămoşilor noştri a fost Dumnezeu cinstit 
aşa.> Prin aceasta ei au adăugat, fără să dorească acest lucru, ceea ce 
am arătat noi acum, anume că nu este permis să se aducă jertfă în afara 
oraşului, ci este împotriva legii tot ceea ce se aduce de către ei ca jertfă 
în pământ străin. <De aceea>, au spus ei, <dacă vrei să ne vezi pe noi 
jertfind, dă-ne oraşul înapoi, ridică templul, arată-ne Sfânta Sfintelor, 
şi vom aduce jertfe aşa ca inainte.> Iar ei, abjectii, lipsitii de ruşine, nu 
s-au ruşinat să ceară aceasta de la un bărbat care era un păgân fără de 
Dumnezeu şi să solicite mâinile sale ruşinoase pentru construirea unui 
loc sfânt; de asemenea ei nu au remarcat că au încercat ceva ce nu este 
posibil să se realizeze; de asemenea nu au înţeles că dacă un om ar fi 
fost acela care a distrus acela (oraşul), tot un om ar fi fost acela care ar 
fi putut (să-l reconstruiască); însă pentru că Dumnezeu a fost cel care 
le-a distrus oraşul, a fost imposibil ca puterea omenească ... să poată 

a fost prieten cu Gamaliel, fiul patriarhului evreu Hillel 
II care a ajuns patriarh sub numele de Gamaliel V.**° 
Avem toate motivele să credem că Julian pregătea pla- 
nuri deosebite pentru Antiohia. Constantinopolul, oraşul 
unde s-a născut şi unde a trăit drama uciderii părinţilor 
sai, era pentru el prea creştin şi prea legat de numele lui 


schimba aceasta. ... ei însă, orbi la toate acestea, l-au rugat (pe Iulian), 
l-au implorat să-i ajute şi să contribuie la construcţia templului. El a 
oferit bani şi cei mai renumiţi maeştri constructori, a mobilizat meşteri 
de peste tot, a căutat să facă şi să intreprindă totul pentru ca treptat să-i 
facă pe aceştia (pe evrei) să aducă jertfe, chiar dacă el a presupus ca de 
aici ei vor fi cu uşurinţă determinaţi să cinstească chipurile zeilor. Prin 
aceasta el a sperat în acelaşi timp ... că astfel ar putea să dovedească 
fără de putere cuvintele lui Hristos că acel templu nu va învia. Însă 
Cel care ... a descoperit prin faptele Sale că hotărârile lui Dumnezeu 
sunt mai puternice decât toate ... când ei s-au dedat la acţiunea lor fără 
de lege şi au început să aşeze fundamnetul, când mult pământ a fost 
ridicat şi doreau să înceapă cu ridicarea construcţiei, atunci a ieşit din 
fundaţii un foc care a scufundat multi oameni precum şi pietrele din 
acel loc şi i-a determinat nu numai pe cei care lucrau la aceast pro- 
lect deplasat şi demodad să renunţe, ci şi multi evrei, când au văzut 
aceasta, s-au cutremurat şi s-au ruşinat. Când împăratul Iulian a auzit 
de aceasta, s-a temut că dacă va construi mai departe, va atrage focul 
asupra capului său. De aceea, chiar dacă era atât de pornit pe această 
lucrare, a renunţat, biruit fiind împreună cu întreg poporul său. Până 
astăzi poţi vedea fundamentele goale, dacă te duci la Ierusalim, iar 
dacă întrebi de motivele acestei situaţii, nu vei auzi altceva (decât cele 
spune aici). lar pentru aceasta stăm noi toti ca martori; căci acestea 
s-au întâmplet nu cu multă vreme înainte, în vremea noastră.” În acest 
sens vezi şi Sozomen, Istoria bisericească 3, 20, ed. eng., p. 426-427. 
Autenticitatea unor scrisori ale lui Iulian către evrei (epistola 204, ed. 
Bidez-Cumont) este pusă la îndoială. Distrugerea construcţiilor de la 
Ierusalim au fost legate de un cutremur care a avut loc la 19 mai 363 în 
regiune. Există autori moderni care neagă faptul că Iulian ar fi avut in 
vedere proiectul reconstruirii templului iudaic din Ierusalim. 

386 A. Piganiol, L'Empire chrétien (325-395), Paris, 1947, p. 
138. 

Constantius.’ De aceea a căutat un oraş-metropolă pe 
care să-l transforme „aşa cum Augustus a transformat 
Roma.”’®® Este posibil ca Iulian să fi dorit să transforme 
Antiohia în noua capitală a Imperiului său. Dovadă în 
acest sens stau nu numai cuvintele sale de mai sus, ci şi 
dorinţa sa de a distruge odată pentru totdeauna amenin- 
tarea Împeriului persan, ceea ce ar fi înlăturat principala 
vulnerabilitate a Antiohiei. 

Iulian era îndreptățit să creadă că va fi bine primit la 
Antiohia. Imediat după ce a ajuns împărat, oraşul Antio- 
hia a trimis o delegaţie să-l felicite, dar, probabil, şi să-l 
informeze de situaţia economică grea a oraşului, cauza- 
tă de inflație şi de pregătirile anterioare ale campanii- 
lor antipersane. lulian a renunţat la încasarea arieratelor 
din impozite şi a crescut numărul senatorilor oraşului la 
două sute, ca semn de bunăvoință fata de oraşul unde 
urma să locuiască.*% 

La sosirea lui Iulian la Antiohia, situaţia economică 
a oraşului nu era deloc bună. Prezenţa unui mare nu- 
măr de soldaţi şi o recoltă proastă în acel an, cauzată de 
secetă,” a dus la lipsa alimentelor şi chiar la foamete 
în oraş. În istoria sa recentă, Antiohia se confruntase cu 
probleme similare. În anul 354, când la Antiohia se afla 
Gallus, au apărut probleme cu alimentele datorită pre- 
zentei în oraş a unui mare număr de soldaţi. Preţurile la 


387 Susanna Elm, Sons of Hellenism, Fathers of the Church ..., 
p. 271. 

388 Iulian, Misopogon, 367C, ed. germ., p. 44. 

389 Julian, Misopogon, 367D, ed. germ., p. 44. 

390 Iulian, Misopogon 369A, ed. germ., p. 46; Libanius, Epistola 
28, 195; Ammianus Marcellinus, Istorie romană, 22, 13, 4, ed. rom., p. 
313. 

alimente au crescut mult. Gallus a cerut scăderea artifi- 
cială a acestora, dar senatul oraşului s-a opus, apărând 
astfel interesele producătorilor de alimente şi probabil 
interesele proprii. Gallus a ordonat arestarea şi execu- 
tarea celor mai ardenti oponenți din senat. A fost nevoie 
de implicarea fermă a comes Orientis, Honoratus, care 
s-a opus decretului cezarului şi în cele din urmă a obti- 
nut eliberarea senatorilor arestaţi. Gallus l-a acuzat pe 
consularis Siriae Teofil, pentru continuarea foametei şi 
apariția speculantilor. Populaţia s-a răsulat şi a incendiat 
casa unui cetățean de vază pe nume Eubulus. Teofil a 
căzut victimă a acestei răscoale fiind lovit de mulțimea 
înfuriată până ce a murit. Populaţia oraşului a fost în cele 
din urmă pedepsită de împăratul Constantius.*! 

În vremea lui Iulian, pentru că preţurile la alimente 
au crescut foarte mult, la scurtă vreme după sosirea sa 
în oraş, când poporul l-a salutat în hipogrom, au strigat: 
„Totul este abundent, dar totul este scump."*? El a or- 
ganizat, chiar a doua zi, o întâlnire cu cetăţenii de vază, 
proprietarii de pământ şi negustorii din Antiohia şi îm- 
prejurimi, cerându-le să reducă preţurile. Ei au promis 
că lucrurile se vor rezolva, dar nu au făcut nimic concret, 
pentru că ar fi însemnat să renunţe la profitul lor.??? 

Iulian nu a reuşit niciodată să rezolve problema lip- 
sei alimentelor la Antiohia. Faptul că una dintre cauzele 
foametei din oraş a fost şi producţia agricolă proastă din 
acel an este considerat de către retorul Libanius drept 


391 Gladville, A History ..., p. 365-366. Cu privire la măsurile 
lui Constantius împotriva antiohienilor, vezi Julian, Misopogon, 363C, 
370C. 

392 Iulian, Misopogon 368C, ed. germ., p. 45. 

393 Julian, Misopogon 368D, ed. germ., p. 45-46. 

un lucru normal, căci, spunea el, natura îşi are propriul 
ei curs, care nu tine seama de planurile oamenilor.** In 
mod singur însă creştinii au văzut în aceasta o interven- 
tie divină. lulian trebuie să fi gândit cu totul altfel decât 
Libanius în această privinţă, căci se pare că el nu a luat 
măsuri concrete de îmbunătăţire a situaţiei alimentare 
la Antiohia întrucât a crezut că zeii vor fi de partea lui 
şi vor aduce ploaie în toamna anului 362. Deşi Iulian, 
Libanius şi Ammianus Marcellinus, ?? aşadar autorii 
pagani care ne informeazá despre sederea lui Iulian la 
Antiohia, scriu cá a plouat in regiune in toamna anului 
362, totusi recolta nu pare sa fi fost cu mult mai buna, iar 
problemele cu alimentele au persistat. 

Ín ciuda asteptárilor sale, Iulian a devenit repede im- 
popular la Antiohia. La impopularitatea lui a contribuit, 
fárá indoialá, faptul cá nu a stiut sá gestioneze eficient 
criza alimentelor din oras. Exista traditia ca impáratul 
sa sustina in mod aparte orasul in care locuia, de aceea 
antiohienii s-au aşteptat de la Iulian sa intervină decisiv 
pentru rezolvarea crizei alimentare, cauzate în mare par- 
te de prezenţa masivă a trupelor sale.*% Au existat însă 
şi alte aspecte care au contribuit la aceasta: lulian ura 
teatrele?” şi cursele de cai, una dintre principalele forme 
de distracţie ale oraşului şi nu participa la acestea decât 


394 Libanius, Oratio I, 205 şi Ep 1379 F. 

395 Ammianus Marcellinus, [storie romana 22, 13, 4, ed. rom., p. 
313; Iulian, Misopogon 369C, ed. germ., p. 46.; Libanius, Oratio 15, 
21. 

396 Hans-Ulrich Wiemer, Libanius und Julian: Studien zum 
Verhältnis von Rhetoric und Politik im vierten Jhd. Nach Christus, 
München, 1995, p. 301. 

397 Iulian, Misopogon 357C, ed. rom., p. 32: „toţi sunt însă una 
in ura lor impotriva mea din cauza dansurilor si a teatrelor.” 

atunci cand erau conectate cu sărbători închinate zei- 
lor.*% Iulian a ajuns repede bătaia de joc a antiohienilor, 
recunoscuţi pentru spiritul lor ironic??? si pentru cá ima- 
ginea împăratului nu concorda deloc cu tipul de împărat 
pe care şi-l imaginau antiohienii: era mic de statură, urât 
la chip, purta barbă şi trăia în asceză, după modelul filo- 
sofilor. Iulian însă surprinde foarte bine un aspect cen- 
tral: modelul de viata propus de el antiohienilor nu a fost 
deloc primit bine de către locuitorii metropolei. 


11.4.2. Măsuri de consolidare a elenismului. 


Iulian s-a arătat mai preocupat însă pentru consoli- 
darea elenismului decât de rezolvarea problemelor ora- 
şului. Când a ajuns la Antiohia, Iulian a fost surprins de 
numărul mare de creştini, mai ales în rândul claselor 
de jos. După descrierile realizate de Iulian şi Liba- 
nius înţelegem că cultele păgâne au fost în bună măsură 
abandonate de antiohinei şi partial interzise. Reducerea 
frecvenţei lor a fost posibilă în virtutea legislaţiei lui 
Contantius împotriva magiei şi a divinatiei, aplicată pro- 


398 Zosimos, Historia nea 3, 11, ed. germ., p. 86. 

399 Antiohia avea în Antichitatea târzie faima de oraş al di- 
stractiilor. Herodian, care a fost probabil şi el antiohian consemnează 
ca “sirienii sunt in mod natural iubitori de petreceri, care au loc la 
Antiohia, cel mai mare şi mai înfloritor oraş. În Antiohia, ei celebrează 
festivaluri pe tot parcursul anului, atât în oraş, cât şi în împrejurimi.” 
(Herodian II, 7,9, vol. I, p. 189). 

400 Iulian, Misopogon, 357C, ed. germ., p. 32: „În ceea ce-l pri- 
veste pe Hristos al vostru, pe care-L iubiţi atât de mult încât l-aţi facut 
protectorul orasului in locul lui Zeus, Apolo din Daphne si Kalioppe 
... În ceea ce priveşte poporul, acesta s-a dedat in mare parte ateismu- 
lui..." 

babil cu mult zel de către autorităţile locale reprezentate, 
în parte, de funcționari creştini. Libanius arată că la An- 
tiohia, înainte de venirea lui Iulian, „venerarea puterilor 
celor înalte era asociată cu pericolul.” 

La Antiohia, Iulian s-a arătat în mod public ca fiind 
adept al religiilor păgâne. Unchiul său Iulian, care a fost 
numit comes Orientis şi venise la Antiohia mai devreme, 
a primit, potrivit lui Libanius, pe lângă atribuţiile spe- 
cifice acestei poziţii, şi rolul de a observa desfăşurarea 
slujbelor cultelor păgâne şi ale sacrifciilor.*” Când au 
început să fie implementate acte de persecuție împotriva 
creştinilor la Antiohia, el a fost cel responsabil cu co- 
ordonarea lor. Împăratul Iulian a participat la diferite 
sărbători păgâne, a adus jertfe. În acest sens el scrie cu 
mândrie: „Împăratul a adus sacrificii o dată în templul 
lui Zeus, apoi în templul lui Tyche; în locul sacru al lui 
Demeter, el s-a dus de trei ori — am uitat cât de des am 
mers în templul lui Apollo din Daphne. ... când a venit 
anul nou sirian, împăratul s-a dus din nou în templul lui 
Zeus cel Prietenos (Philios). Apoi a fost sărbătoarea ora- 
sului şi împăratul a mers în locasul sacru al lui Tyche. În 
zilele obişnuite el stătea acasă, apoi însă mergea la Zeul 
Philios şi îşi făcea rugăciunile după obiceiul stramosi- 
lor” 

O deosebită atenţie a acordat Iulian templului lui 
Apollo de la Daphne. Faima acestuia era deosebită iar 
oracolul era legat de numele împăraţilor romani. Dacă 
în alte oracole păgâne profeția era transmisă de preoţii 


401 Libanius, Oratio 24, 36. 

402 Libanius, Epistola 624W.-712F. 

403 Julian, Misopogon, 346 B-D, ed. germ., p. 17-18. 

pagani, la Daphne, comunicarea se realiza prin interme- 
diul celebrei statui a lui Apolo (vezi descrierea acesteia 
in Excursul la partea a treia a prezentului volum). Dio- 
cletian a vizitat oracolul in anul 299 si a fost informat ca 
prezenta in oras a crestinilor afecteaza acuratetea profe- 
tiilor. Drept urmare el a declanşat ceea ce istoria cresti- 
nismului a reţinut sub numele de „marea persecutie.” În 
anul 313, după victoria lui Liciniu asupra lui Maximinus 
Daia, preoţii templului, asociaţi cu oracolul, au fost per- 
secutati ca autori de fraude, totuşi oracolul a continuat 
să funcţioneze." Se pare că oracolul a fost închis în 
vremea şederii la Antiohia a lui Gallus, cândva între anii 
351-354. Pentru a reduce importanţa cultului lui Apollo, 
el a dispus mutarea în apropierea acestuia a moaştelor 
Sfântului Babylas (sau Vavila), episcop al Antiohiei în- 
tre anii 237-250/251 care a suferit moarte martirică în 
vremea împăratului Deciu.*” În acest scop, el a constru- 
it un martyrium la Daphne. În vremea lui Iulian oracolul 
din Daphne nu mai era funcțional. 

Încă înainte de a veni la Antiohia, lulian a cerut un- 
chiului sáu, comes Orientis Iulian, să repună columne- 
le templului lui Apollo care fuseseră luate de acolo în 
timpul lui Constantin şi Constatius şi utlilizate la clă- 
diri publice sau biserici. Prima sa vizită la templul 
lui Apolo a însemnat o mare dezamăgire pentru Iulian. 
La scurtă vreme după sosirea sa la Antiohia, în august 
362 a avut loc sărbătoarea anuală a lui Apolo. Potrivit 
propriilor relatări, Iulian a mers la templu asteptandu-se 


404 Susanna Elm, Sons of Hellenism ..., p. 276. 

405 Vezi Daniel Buda, Antiohia preniceeană ..., p. 260-264. 

406 Julian, Epistola 29 ed. W. C. Wright, Loeb Classical Li- 
brary. 

la o ceremonie impresionantă la care să asiste o mare 
mulțime: „Era in luna a zecea a calendarului vostru ..., 
când are loc, potrivit tradiţiei strămoşilor voştri, o săr- 
bătoare a lui Apolo şi era obligaţia voastră să mergeţi 
cu zel pios spre Daphne. Eu însuşi m-am grăbit, venind 
de la templul lui Zeus de pe muntele Kasios spre locul 
respectiv, şi m-am gândit că voi vedea acolo reprezenta- 
tă bogăţia voastră şi atitudinea voastră cetateneasca. lar 
eu mi-am închipuit totul, asemeni într-un vis, după cum 
urmează: o procesiune, sacrificii de animale, libatiuni, 
coruri spre cinstirea zeilor, fum de tămâie, şi tineretul 
oraşului aşezat în jurul sanctuarului, sufletele voastre 
pregătite într-un mod plăcut divinității, îmbrăcați în 
haine albe şi imbodobiti strălucitor.” Nimic din toate 
acestea nu erau însă prezente. Atunci gândul lui lulian a 
fost că antiohienii, dorind să-l cinstească pe împăratul 
lor ca pontifex maximus, ar fi aşteptat un semn de la el 
ca ceremoniile păgâne să înceapă. Dezamăgirea împăra- 
tului a fost totală când 1 s-a spus de către proetul păgân 
că oraşul nu a pregătit nici un fel de jertfă pentru zeu, ci 
doar el a adus de acasă o gâscă spre a o sacrifica în acest 
sens. 

Drept urmare, lulian a decis organizarea de mari ce- 
remonii păgâne în oraş, cu sacrificii aminale din belşug, 
spre a oferi un exemplu antiohienilor. Aceasta 1-a cres- 
cut impopularitatea întrucât pe vremea în care foametea 
bântuia oraşul se făceau astfel de ceremonii extravagan- 
te. Acestea ne sunt descrise nu numai de autori creştini, 
ci şi de cei păgâni ca fiind o mare greşeală. Filostorgiu 
scrie că „acesta [i. e. Iulian] a pornit spre Dafne, cea mai 


407 Julian, Misopogon, 361D -362A, ed. germ, p. 37. 

frumoasă suburbie a Antiohiei ... pregătindu-se să aducă 
sacrificii lui Apolo şi aşteptând să primească oracole de 
la acesta.... sacrificându-i mii de animale de toate soiu- 
nie" 

Ammianus Marcellinus ne descrie in detaliu aceste 
aspecte. Armata era cea care profita de pe urma acestor 
sacrificii intrucát li se permitea sá consume carnea, ceea 
ce a crescut nemultumirile populatiei civile din oras: 
„Dar vărsa pe altare prea des o mare cantitate de sânge, 
sacrificând uneori câte o sută de tauri şi turme întregi 
de oi şi capre, ca şi păsări albe de uscat şi de apă, până 
într-atât, încât soldaţii, aproape zilnic cu stomacurile în- 
cărcate de mâncare şi băutură, ieseau din clădiri de la 
ospete, de la care ar fi trebuit să fie mai degrabă opriţi, şi 
pe străzi se propteau de umerii trecătorilor ca să-i ducă 
la cazarmă. ...Luau proporţii şi ceremoniile rituale, cu 
cheltuieli atât de mari, cum nu se mai pomeniseră până 
aici"? 

Iulian şi-a dorit să reactiveze oracolul de la Daph- 
ne, potrivit lui Teodoret al Cyrului pentru a-l consulta 
cu privire la campania împotriva perşilor. Preoţii păgâni 
însă i-au spus că acest lucru este împiedicat de prezen- 
ta în vecinătate a trupului unui mort. S-a interpretat ca 
activitatea oracolului este împiedicată de prezenţa în 
apropiere a moaştelui episcopului-martir Babylas. lată 
cum relatează Filostorgiu acest eveniment: „Iar [Iulian] 
după ce încercase orice şi făcuse totul pentru a deter- 
mina statuia [lui Apolo] să dea răspunsuri, fără să aibă 


408 Filostorgiu, Istoria bisericească VU, 8a, ed. rom. p. 215- 
219. 

409 Ammianus Marcellinus, Istorie romană 22, 12, 6-7, ed. 
rom., p. 311. 

însă niciun succes, căci aceasta şi toate celelate statui 
de acolo au rămas într-o tăcere adâncă, el a socotit apoi 
că era nevoie de folosirea vrăjitoriei pe care păgânii o 
numesc sfântă slujbă. Si, trimițând dupa un oarecare 
Eusebiu, care dobândise cea mai mare reputaţie printre 
păgâni pentru priceperea sa în aceste lucruri, i-a poruncit 
acestuia să facă în aşa fel încât statuia să fie cuprinsă de 
inspiraţie şi să prezică, şi să nu lase deoparte nimic din 
ceea ce socotea că ar fi putut fi de folos pentru aceasta. 
Însă, după ce Eusebiu a folosit toate tertipurile pe care 
le ştia şi a încercat tot ceea ce i-a trecut prin cap, iar 
[statuia] a rămas la fel de tăcută ca şi mai înainte, el a 
fost întrebat de Iulian care era cauza principală pentru 
care aceasta păstra tăcerea, deşi îndepliniseră toate ritu- 
alurile care se cuveneau. lar Eusebiu a răspuns că ade- 
văratul motiv pentru care Apolo şi restul statuilor tăceau 
era prezenţa lui Vavila, care era înmormântat acolo, în 
Dafne, căci zeii detestau [trupul] mort al acestuia şi, din 
această cauză, refuzau să îşi viziteze lăcaşurile. Căci el 
nu a vrut să mărturisească adevărata cauză, pe care, fără 
îndoială, o ştia, şi anume că era limpede că o putere mai 
mare împiedicase demonii să lucreze, mai cu seamă că, 
după cum se zice, demonul care îl închipuia pe Apolo îi 
spusese, în mod clar şi fără nici un dubiu, că nu poate să 
dea răspunsuri din pricina lui Vavila."^!? 

Iulian a poruncit creştinilor să mute moaştele lui 
Babylas din acel loc considerat a fi sfânt pentru păgâni. 
Potrivit lui Teodoret, nu a făcut-o el însuşi pentru că 


410 Filostorgiu, Istoria bisericească VU, 8a, ed. rom. p. 215- 
219. Teodoret al Cirului, Istoria bisericească 3, 10, 2, ed. rom., p. 139 
vorbeşte de un trupurile mai multor martiri, anume a lui Babylas şi a 
“tinerilor care luptaseră cu el.” 

ştia puterea martirilor din perioada când fusese creştini. 
Antiohienii creştini au mutat moaştele într-o ceremonie 
la care au participat în număr impresionant. Potrivit lui 
Teodoret, în timpul ceremoniei ei au cântat versetul din 
Psalmul 96, 7: „Să se ruşineze toti închinătorii la ido- 
li.”*!! Este exemplul evident al unei confruntări între 
două comunităţi pentru deținerea controlului unui loc 
sacru. +1? 

Trebuie spus că decretul emis de Julian înainte de a 
sosi la Antiohia, care permitea revenirea din exil a epi- 
scopilor, a avut efecte imediate asupra situaţiei creştini- 
lor din Antiohia. Revenirea din exil a lui Meletie şi lip- 
sa şicanelor din partea împăratului la adresa celor două 
grupări niceene din oraş, a făcut mai evidentă in fata 
creştinilor situaţia eclezială specială a Antiohiei: aici 
existau două grupări niceene. Drept urmare, Atanasie al 
Alexandriei, care revenise şi el din exil în anul 362, a 
ținut un sinod la Alexandria în anul 362, care a avut pe 
agendă, printre altele şi rezolvarea schismei dintre nice- 
eni de la Antiohia." S-a încercat unificarea meletinilor 
şi eustatienii. Planul a eşuat pentru cá Lucifer de Calaris, 
un episcop apusean, fără să mai aştepte propunerea de 
reconciliere a sinodului alexandrin, l-a hitoronit episcop 
pe Paulin, liderul eustatienilor.^^ În situaţia nou crea- 


411 Teodoret al Cirului, Istoria bisericească 3, 10, 3, ed. rom., p. 
139; Sozomen, Istoria bisericească 5, 19, ed. eng., p. 488. 

412 Vezi in acest sens Christine Shepardson, Controlling Con- 
tested Places : LAte Antique Antioch and the Spatial Politics of Reli- 
gious Controversy, University of California Press, 2014, p. 60-62. 

413 C.B. Armstrong, The Synod of Alexandria and the Schism of 
Antioch in A.D. 362 în JThS 22 (1920-1921), p. 206-221; 347-365. 

414 Ieronim, Cronica, ed. Helm, p. 242; Socrate, Sozomen 5, 

13; Teodoret 3, 5, 1. 

tă, cu doi episcopi niceeni la Antiohia, împăcarea dintre 
grupări a devenit, pentru o vreme, imposibilă. 

S-a remarcat cu pertinenta faptul că Iulian a atacat in 
principal comunitatea homeiană din Antiohia pentru că 
aceasta era Biserica oficială care fusese susținută de că- 
tre Constantiu. Permisiunea episcopilor de a reveni din 
exil, de pe urma căreia a beneficiat Meletie al Antiohiei 
a fost, în percepția lui Iulian, o reparație a nedreptätilor 
impuse de Constantiu. În 362 comunităţii eustatiene din 
Antiohia i s-a hirotonit un episcop de către Lucifer de 
Calaris care a fost un mare adversar al lui Constantius.*!5 
Dacă Iulian a ştiut de acest eveniment, atunci este posi- 
bil ca el să-i fi permis lui Lucifer să facă această hiroto- 
nire în calitatea sa de fost oponent al lui Constantiu. 


11.4.3. Incendierea templului lui Apolo. 
Persecutii impotriva crestinilor 


La 22 octombrie 362, templul lui Apolo din Daphne 
a luat foc. A ars acoperișul, precum si statuia faimoasă a 
lui Apollo.*'° Creștinii au fost acuzaţi că au aprins tem- 
plul ca răzbunare pentru obligativitatea de a muta moaş- 
tele Sfântului Babylas. Potrivit unei relatări consemnate 
de Ammianus Marcellinus, neglijenta filosofului As- 
clepiades care ar fi lăsat nişte candele aprinse la templu, 
ar fi dus la incendiu.^" Iulian însuşi a afirmat mai târziu 
că nu s-a ştiut niciodată cu exactitate cauza incendiu- 


415 Vezi S. Elm, Sons of Hellenism ..., p. 278-279. 
416 Ammianus Marcellinus, Istorie romană ..., 22, 13, 1-5; 
Julian, Misopogon, 361B; Filostorgiu 
417 Ammianus Marcellinus, Istorie romană ..., 22, 13-15. 

lui.*'® Ammianus Marcelinus*” presupune că templul a 
fost incendiat, în vreme ce Sozomen^? vorbeşte de un 
fulger care a provocat incendiul. Avem mai multe mărt- 
urii literare din Antichitate despre temple păgâne care au 
fost lovite de fulger, întrucât erau acoperite cu metal, iar 
paratrăsnetul este o invenţie modernă. În contextul po- 
lemicii dintre creştini şi păgâni de atunci de la Antiohia 
însă, o lovitură de fulger dată templului nu putea fi con- 
siderată decât un semn divin, de către ambele parti. Asa 
se explică, probabil, lipsa oricărei menţiuni în sursele 
păgâne a posibilității ca templul să fi fost lovit de un 
fulger, precum şi eforturile lui Ammianus Marcellinus 
de a găsi o explicaţie naturală incidentului, chiar dacă ar 
fi fost pus pe seama neglijentei unui pagan. 

Imediat după teribilul eveniment, Iulian, convins 
că creştinii erau cei care au dat foc templului spre a se 
răzbuna pentru obligativitatea de a muta moaştele lui 
Babylas, a decis să declanşeze o persecuție împotriva 
creştinilor. Aceasta a fost coordonată de comes Orien- 
tis Julian, Comes sacrarum largitionum Felix praefectus 
praetorio Sallustius si un oarecare Helpidius.?! Măsura 
cea mai radicală a fost închiderea Marii Biserici din An- 
tiohia şi confiscarea vaselor sfinte ale acesteia care au 


418 Iulian, Misopogon, 361B, ed. germ., p. 36. 

419 Ammianus Marcellinus, 22, 13, 1-2, ed. rom., p. 312 “Împ- 
ăratul (lulian Apostatul) s-a înfuriat aşa de rău din cauza acestui incen- 
diu petrecut atât de repede, încât a ordonat să se facă asupra cazului 
o anchetă mai severă decât de obicei şi să fie închisă biserica din An- 
tiohia. Căci se bănuia că focul a fost pus de crestini...”; 

420 Sozomen, Istoria bisericească 5, 20, 5.ed. eng., p. 489. 

421 Filostorgiu, Istoria bisericească 7, 10; Teodoret, Istoria 
bisericească 3, 12, ed. rom., p. 140; Socrates, Istoria bisericească 3, 
19; Sozomen, Istoria bisericească 5, 19-20. 

fost donate de Constantin cel Mare şi de fiul său Con- 
stantius.^? Această măsură a afectat comunitatea homei- 
ana condusă de către episcopul Euzoius.*? 

Atitudinea lui lulian faţă de creştini a cauzat profun- 
de nemulțumiri şi în rândul armatei, care in mod sigur au 
contribuit mai târziu la dezastrul campaniei sale antiper- 
sane. lulian a persecutat soldaţii creştini, unii dintre ei 
fiind martirizati. Avem mărturii de la păgânul Ammianus 
că era conştient de impopularitatea măsurilor sale în ca- 
drul armatei, dar nu l-a interesat acest aspect.”* În de- 
cembrie 362 sau ianuarie 363, el a martirizat doi soldaţi 
creştini, pe Bonosus şi Maximilianus care erau purtători 
de steag în legiunile Joviani şi Herculiani pentru că au 
refuzat să aducă sacrificii. Potrivit martiriului lor, aceştia 
au fost judecaţi de către Iulian, comes Orientis. După 
condamnare au fost însoţiţi spre terenul de execitii mi- 
litare unde urma să aibă loc execuţia prin decapitare de 
către o mare mulțime de creştini în frunte cu episcopul 
Meletius. Potrivit acestui act martiric, Hormizda, care ar 
fi urmat să fie pus pe tronul Persiei de către Iulian ar fi 
fost creştin si ar fi vizitat pe cei doi soldati în temniţă." 

În afară de martirii din rândul armatei, avem 
consemnați şi moartea altor creştini la Antiohia în vre- 


422 Teodoret, Istoria bisericească 3, 12, 4; Filostorgiu, Istoria 
bisericească 7, 10, Sozomen, Istoria bisericească 5,8. 

423 Foarte probabil ca procesiunea de mutare a moaştelor să fi 
fost organizată de către comunitatea homeiană a lui Euzoius. Aşa s-ar 
explica faptul că Teodoret nu aminteşte nimic de prezenţa episcopului 
Meletie la pricesiune. Acesta era venit deja din exil pentru că Teodoret 
relatează anterior acest eveniment. 

424 Ammianus Marcellinus, Istorie romană 22, 12, 3-4, ed. 
rom., p. 311. 

425 Acta SS 21 august tom. 4. 430-432, Paris 1867. 

mea şederii lui Iulian: stareta Publia? si un preot pe 
nume Teodor.” Artemius care a fost dux Aegypti este 
considerat tot martir, însă Ammianus Marcellinus consi- 
deră cá a fost executat datorită unor ilegalităţi." 

Iulian a continuat pregătirile pentru războiul cu per- 
sii. Spre sfârşitul anului 362, el a primit o solie din par- 
tea împăratului Sapor în care 1 s-a cerut organizarea de 
negocieri pentru a se încheia pace, dar Iulian a respins 
propunerea, fiind probabil sigur de succesul campa- 
niei sale militare. Planul lui Julian în legătură cu Per- 
sia mergea până într-acolo încât avea de gând să-l facă 
rege al Persiei pe prinţul Hormizda, fratele mai mic al 
lui Sapor care se refugiase în Imperiul roman în vremea 
împăratului Constantin şi care se afla la Antiohia alături 
de Iulian şi aştepta să-şi preia tronul. De asemenea Iulian 
a acceptat o alianţă antipersană propusă de regele Arsa- 
ces al Armeniei.*? 

La 1 ianuarie 363 Iulian a sărbătorit la Antiohia intra- 
rea sa în al patrulea consulat. Ceremoniile au inclus o vi- 
zită la templul lui Genius al poporului roman,“ precum 
$1 o cuvântare rostită de către Libanius în fata împăratu- 
lui. Tinuta în fata mai multor elite locale, cuvantarea l-a 
prezentat pe Iulian în opoziţie cu înaintaşii lui nedemni 
drept pontif şi împărat. De vreme ce Hristos a fost 


426 Anal. Boll. 74 (1956), 14-15. 

427 Rufinus, /st. Bis. 10, 37 acesta ar fi murit în urma torturilor, 
dar el nu a simţit nicio durere. 

428 Ammianus Marcellinus, Istorie romană 22, 11, 2-3, ed. 
rom., p. 307-308. 

429 G. Downey, A History of Antioch..., p. 391. 

430 Ammianus Marcellinus, Istorie romană 23, 1, 4, ed. rom., p. 

înlocuit cu zeii cei adevprati, a spus Libanius, victoria 
împotriva perşilor era de acum sigură.*! 

Înainte de iniţierea campaniei antipersane, i-au murit 
doi dintre colaboratorii apropiaţi, care s-au dovedit a fi 
si campioni ai măsurilor împotriva creştinilor: Felix şi 
Iulian comes Orientis. Decesul acestora în urma unor 
boli a fost interpretat de către creştini ca o pedeapsă 
de la Dumnezeu. Felix a murit în urma unei hemoragii 
spre sfârşitul anului 362 sau începutul 363, iar Iulian în 
urma unei boli misterioase şi cumplite, cândva după 23 
februarie 363.4? Ambele morti au fost percepute de către 
creştini drept semne ale lucrării divine. 

Impopularitatea împăratului Iulian devenise atât de 
mare la Antiohia încât au apărut prin oraş postere cu 
versuri care-l ironizau pe împărat.“ La scurtă vreme 
înainte de a pleca în campania antipersană, relaţiile din- 
tre Iulian şi antiohieni au ajuns să fie atât de deteriorate 
încât împăratul a decis să-l numească consularis Syriae 
pe Alexandru de Heliopolis, un păgân zelos, cunoscut 
pentru cruzimea sa. Iulian a afirmat cá este pe deplin 
conştient că acesta nu era vrednic de o poziţie atât de 
înaltă. Totuşi l-a numit în funcţie pentru că antiohienii 
merită să fie conduşi de o astfel de persoană. 

Înainte de a pleca din Antiohia, Iulian a adus sacrifi- 
cii zeilor Hermes, Pan, Demeter, Ares, Caliope, Apollo 
si Zeus, pentru a le cere sprijinul în campanie.“ A pă- 


431 S. Elm, Sons of Hellenism ..., p. 283-284. 

432 Ammianus Marcellinus, Istorie romană 23, 1, 4-5; Filostor- 
giu, Istoria bisericească 7, 10 si 12, ed. rom., p. 229 şi 231; Sozo- 
men, Istoria bisericească 5, 8. 

433 Libanius Oratio 16, 30. 

434 Libanius Oratio 15, 79. 

răsit oraşul la 5 martie 363 anuntand că nu va veni la 
Antiohia pentru a ierna, ci se va stabili in Tarsul Ciliciei. 
Potrivit lui Ammianus Marcellinus, la plecare Iulian si 
armata lui au fost salutati de o mare mulţime de atiohi- 
eni care i-au urat succes în campanie. Gestul ar putea fi 
interpretat ca o ultimă încercare de a mai îndulci amarul 
creat împăratului întrucât iernarea armatei şi a împăratu- 
lui într-un alt oraş nu ar fi adus nimic bun Antiohiei.*> 
În acelaşi scop, Libanius i-a trimis o scrisoare lui Iulian 
la scurtă vreme după plecarea în campanie, încercând 
să-l induplece pe împăratul págán.? De asemenea el s-a 
adresat antiohienilor, mustrându-i pentru comportamen- 
tul lor.?? 

Până la moartea lui lulian în campania antipersană 
în iunie 363, la Antiohia, politica sa a fost implementată 
cu scrupulozitate de către Alexandru din Heliopolis care 
a avut grijă ca multi tineri, din Antiohia şi din toată Siria 
să studieze cu Libanius, spre a întări elitele din rândul 
elenismului.“ Imediat după moartea lui Iulian, Alexan- 
dru a fost depus din funcția de consularis Syriae, judecat 
pentru faptele sale, dar a scăpat de pedeapsa capitală.” 
Tragicul sfârşit al lui Iulian a fost sărbătorit de multimi- 
le de antiohieni.^? Pägänii l-au regretat, iar Libanius i-a 


435 Ammianus Marcellinus, Istorie romană 23, 2, 3-6, ed. rom., 
p. 327-328. 


436 Libanius, Oratio 15. 
437 Libanius, Oratio 16. 


438 Libanius, Epistola. 1375W. = 1294F; 1084W=1361F 
758W=838F. 


439 Libanius, Epistola 1492W=1456F. 


440 Teodoret, Istoria bisericească 3, 28; Libanius Epist 
1186W.=1220F 

dedicat o monodie şi un epitaf.**! Crestinii au văzut in ea 
o eliberare şi un semn al puterii lui Dumnezeu. 


11.4.4. Polemica literară dintre Iulian si 
creştinii din Antiohia. Rolul lui Diodor 


Am lăsat la urmă polemica literară purtată de 
Iulian împotriva unor personalităţi creştine de la Anti- 
ohia. Personalitatea teologică creştină cea mai proemi- 
nentă a Antiohiei în vremea cát a stat Iulian la Antiohia 
a fost Diodor. De aceea Iulian a scris împotriva lui.*? 
Acesta era preot al grupării meletiene din Antiohia şi 
s-a remarcat prin curajul său de a se ridica împotriva 
împăratului lulian, prezent în oraş. Din păcate nu ni s-a 
păstrat decât o mică parte din opera lui Diodor, de aceea 
nu ştim detalii despre această polemică. Ni s-a păstrat 
în schimb un fragment din atacul lui Iulian la adresa lui 
Diodor: “Diodor însă, magul galileenilor, a sporit absur- 
ditatile acestora prin vrăjitorii pestrite — pigmentalibus 
manganis... Dacă noua însă ne vor ajuta toti zeii, zeitele, 
muzele şi Tyche (protectoarea Antiohiei păgâne) vom 
arăta... că acest nou Dumnezeu galilean al lui pe care el 
îl socoteşte veşnic pe baza unor vorbe, a fost dat în vi- 
leag printr-o moarte josnica şi înmormântare a dumneze- 
irii cea de Diodor náscocitá.'^? din acest citat rezultă cá 
Iulian a inteles cá Diodor este un lider al crestinilor din 
Antiohia cu o capacitate deosebita de a articula doctrina 
crestiná, dar si de a scrie impotriva elenismului. 


441 Libanius Oratio 17, respectiv 18. 
442 Iulian, Epistola 55, ed. W. C. Wright. 


443 Facundus de Hermiana, Pro Defensione Trium Capitulorum, IV, 2; 
MPL LXVII, 621 A; 

În lucrarea mea despre hristologia antiohiană am 
aratat ca exista posibilitatea ca hristologia lui Diodor sa 
fi fost influenţată de polemica sa cu Iulian.“ In urma 
lecturării unei analize noi şi pertinente"? pe margine 
unor texte din lucrarea lui Iulian Impotriva galileenilor 
vedem că acesta a folosit expresia theotokos pentru une- 
le zeițe păgâne. Este posibil ca rezerva antiohienilor fata 
de acest termen să se explice, în parte cel puţin, şi prin 
utilizarea iuliană a acestuia. Prezenţa lui Iulian la Anti- 
ohia îi va fi făcut pe teologii acestui centru mai sensibili 
la acest termen decât pe alţi teologi creştini din alte cen- 
ings 


Concluzii 


În ceea ce priveşte relaţia dintre creştini şi păgâni 
la Antiohia, în vremea prezenţei lui lulian apostatul în 
acest oraş, putem concluziona următoarele: 

(1) Încercarea lui Iulian de a schimba total politica 
religioasă a Imperiului roman trasată de Constantin cel 
Mare şi urmată şi amplificată de succesorii sai a fost un 
şoc pentru biserica creştină. Iulian prezenta elenismul 
drept parte a tradiţiei strămoşeşti pe care orice cetăţean 
al Imperiului era dator să o urmeze. Creştinismul era ast- 
fel perceput drept religie nouă şi prin urmare invenţie, 
deci neautentică. 

(2) Confruntarea dintre Iulian şi creştinii din An- 


444 Daniel Buda, Hristologia antiohiană ..., p. 121-122. 

445 Este vorba de S. Elm, Sons of Hellenism ..., p. 288-289. 

446 În Hristologia antiohianä ..., p. 315 şi urm. am lansat ipoteză 
că rezerva lui Nestorie fata de utilizarea termenului theotokos s-ar pu- 
tea explica prin sensibilitatea acestuia fata de polemica creştinilor cu 
păgânii. 

tiohia a avut în mare parte forma unei combinaţii între 
luptă pentru imagine şi polemică de natură teologică. 
Din păcate ştim foarte puţine despre polemica literară 
dintre Iulian si Diodor. În schimb înţelegem că lupta 
pentru imagine s-a purtat cu toate elementele avute la 
dispoziţie: apel la semnele providentei, excluderea posi- 
bilitätii utilizării locurilor sacre, demonstraţii de stradă 
etc. 

(3) Nu trebuie să punem întru totul impopularita- 
tea lui Iulian de la Antiohia pe seama politicii sale reli- 
gioase. Multi antiohieni nu l-au iubit pe Iulian nu pentru 
că era apostat sau pentru politica sa religioasă, ci pentru 
gestionarea greşită a situaţiei oraşului. Stim din istoria 
Antiohiei că împărați păgâni dinainte de Iulian au avut 
parte de un tratament similar din partea unei populaţii 
păgâne. De asemenea imediat după Iulian, împăratul 
creştin Jovian a avut parte de un tratament similar lui 
Iulian după ce a revenit la Antiohia din campania anti- 
persană. 

(4) Iulian nu a tratat în mod egla toate comuni- 
tatile creştine din Antiohia. Probabil că cel mai mult a 
avut de suferit Biserica oficială, care s-a întâmplat să fie 
la acea vreme neoariană, pentru că fusese privilegiată de 
Constantius. Totuşi Iulian nu a ezitat să-l atace pe Dio- 
dor, membru al grupării meletiene, atunci când a văzut 
în acesta un adversar serios. 


Excurs: Împărați romani care au pregătit campa- 
nii militare din Antiohia înainte de Iulian Apostatul 


Scopul acestui excurs este de a arăta impor- 
181 


DANIEL BUDA 


tanta strategico-militara a Antiohiei ca şi metropolă a 
Imperiului roman până la Iulian Apostatul. În acest sens 
vor fi amintite pe scurt campaniile militare pregătite din 
Antiohia de diferiţi împărați romani, asupra duşmanilor 
de la graniţele de răsărit ale Imperiului, mai ales împo- 
triva perşilor. De asemenea vor fi amintite principalele 
probleme cu care s-au confruntat aceştia pe parcursul şe- 
derii la Antiohia, pentru a înţelege mai bine evenimen- 
tele petrecute în acest oraş în timpul sejurului lui Iulian 
Apostatul. 

Antiohia a devenit parte a Imperiului Roman în 
anul 64 î. Hr. când Pompei a socotit că a sosit momen- 
tul să ia în stăpânire întreaga Sirie. Siria a fost integra- 
tă în Imperiul Roman cu statut de provincie, avandu-si 
capitala la Antiohia.“ Întrucât a fost atacată în mod 
sistematic de triburi arabe, Siria a fost ridicată la rangul 
de provincie proconsulară în anul 57 î. Hr., ceea ce i-a 
permis o mai bună apărare. Prima campanie militară por- 
nită din Antiohia de care avem ştiri este cea organizată 
de guvernatorul M. Licinius Crassus împotriva partilor. 
El a murit în anul 54 î. Hr. la Carrhae în Mesopotamia 
în timpul acestei campanii. În anul 51 î. Hr., Siria a fost 
din nou invadată pe parti, aceştia ajungând până în fata 
Antiohiei, dar nu au reuşit să o cucerească, datorită zidu- 
rilor ei de apărare. Au încercat să cucerească oraşul ve- 
cin Antigonia, dar guvernatorul C. Cassius a venit de la 
Antiohia şi i-a învins la 7 octombrie 51 i. Hr." Pericolul 
part nu a fost cu totul îndepărtat de Antiohia, căci aceştia 


447 Daniel Buda, Antohia preniceeană..., p. 80-81. 

448 Cicero, Letters to Atticus, Scrisoarea 114, ( V, 21), D. R. 
Shackleton Bailey (ed.), The Loeb Classical Library, vol. 8, Harvard 
University Press, Cambridge MA, London, 1999, p. 89-91. 

au rămas în Siria, amenințând Antiohia pe parcursul în- 
tregii ierni a anului 51-50 i. Hr. În cele din urmă parții au 
fost forţaţi să părăsească Siria.“ 

În primăvara anului 40 i. Hr., parții au profitat 
de războiul civil din Imperiul Roman, au invadat Siria 
şi au cucerit Antiohia. Guvernatorul roman a scăpat cu 
fuga. Toată Siria şi Fenicia, cu excepţia Tyrului, au cá- 
zut în mâinile parţilor.*% Antiohia a rămas sub parti pana 
în anul 39 î. Hr. când a fost recucerită de către trupele 
trimise de Marc Antoniu. În toamna anului 37 î. Hr. An- 
toniu a venit la Antiohia pentru a pregăti o campanie îm- 
potriva partilor. El a plecat spre răsărit împotriva partilor 
în primăvara anului 36 î. Hr., fiind învins de către aceş- 
tia. A revenit la Antiohia în toamna aceluiaşi an doar cu 
jumătate din trupele cu care plecase. Cu forţele militare 
mult slăbite, Antoniu a fost învins de Octavian în bătălia 
de la Actium din septembrie, 31 î. Hr. 

În anul 27 î. Hr., în vremea lui Augustus (31 î. 
Hr. — 14 d. Hr.), Siria a devenit provincie imperială, con- 
dusă de un /egatus Augusti. Datorită importanţei strate- 
gice a provinciei Siria, postul de guvernator al acesteia 
era unul dintre cele mai importante din Imperiu.*? A ur- 
mat o perioada de prosperitate pentru Siria ca provincie 
$1 pentru Antiohia ca oraş, ceea ce i-a sporit şi mai mult 


449 Caesar, The Civil Wars, III, 31, trad. A. G. Peskett, Loeb 
classical Library vol. 39, Harvard University Press, Cambridge MA, 
London, 2006, p. 239. 

450 Cassius Dio, Roman History XLVIII, 24, 3-25, 3-4, ed. eng., 
p. 267-273, The Loeb Classical Library 82, Harvard University Press, 
Cambridge MA, London, 1917. 

451 Daniel Buda, Antiohia preniceeană..., p. 87-88, cu literatura 
indicată. 

452 C. Karalevski, Antioche în DHGE vol. III, p. 1924. 

importanţa strategică. Cand a izbucnit revolta iudaică 
din Palestina, spre sfârşitul anului 66, guvernatorul Si- 
riei, Cestus Gallus, a fost trimis în fruntea unei armate 
spre a restabili ordinea. Rebelii evrei au fortificat Ierusa- 
limul împotriva lui şi, deşi a cucerit oraşul, el s-a retras 
la 12 noiembrie 66, iar aceasta a dus la o mare deban- 
dada. În anul 67, împăratul Nero l-a numit pe generalul 
Vespasian la guvernarea Iudeii punându-l în fruntea unei 
mari armate menite să înăbuşe rebeliunea. În drum spre 
Palestina, Vespasian a trecut prin Antiohia unde şi-a 
organizat trupele ce le avea la dispoziţie.** Acţiunile 
împotriva evreilor din Ierusalim au fost organizate de la 
Antiohia pentru că aceasta era metropola cea mai apro- 
piată de zona rebelă, dar şi pentru că Palestina, începând 
cu anul 5-6 d. Hr., era parte a provinciei romane Siria.** 
Titus a cucerit lerusalimul în anul 70 d. Hr. cu o armată 
care de asemenea a plecat din Antiohia. 

Împăratul Traian (98-117) a pregătit de la 
Antiohia o mare campanie împotriva partilor. În anul 
113 regele part a rupt pacea existentă între ei şi Roma 
încă din vremea lui Nero. Traian a venit la Antiohia pe 
mare, intrând în Antiohia la 7 ianuarie 114. A petrecut to- 
ata iarna în metropolă, pregătind campania antipartă.*% 
În primăvară a pornit spre Armenia, pe care a cucerit-o 
cu uşurinţă, după care a mers spre Mesopotamia unde a 
petrecut iarna anului 114-115. Spre sfârşitul anului 115 a 
revenit la Antiohia pentru a ierna şi pentru a permite tru- 
pelor să se odihnească. În primăvara anului 116, Traian 


453 Iosif Flaviu, The Jewish War, Books I-II, 3, 8, trad. de H. St. 
J. Thackeray, The Loeb Classical Library 203, 1997, p. 5. 

a plecat în campanie spre râul Tigru. După ce a cucerit 
Ctesifonul, capitala partilor, s-a deplasat spre Golful 
Persic. În timp ce pregătea organizarea administraţiei 
provinciei, parții au inițiat o contraofensivä. De aseme- 
nea a izbucnit o revoltă antiromană în Mesopotamia. Si- 
tuatia a fost redresată cu mari eforturi, iar Traian a reve- 
nit la Antiohia obosit şi bolnav. Ceva mai târziu a suferit 
un atac cerebral care i-a adus moartea, cândva înainte 
de 9 august 117, în timp ce se afla la Selinus (numit mai 
târziu Traianopolis), pe coasta Ciliciei.** 

În vremea împăratului Marc Aureliu (161-180) a 
avut loc o campanie împotriva partilor, care a pornit de 
asemenea de la Antiohia. Vologases III, regele Partiei, a 
considerat că a sosit momentul să cucerească pentru el 
Armenia. Guvernatorul Capadociei a pornit o campanie 
împotriva lui Vologases, dar a fost învins, iar parții au 
invadat Siria. În aceste condiţii, Marc Aureliu l-a numit 
pe Verus, asociatul său la domnie, comandant al unei ex- 
peditii militare care a plecat de la Roma spre răsărit in 
162 d. Hr. unde a ajuns abia spre sfârşitul sezonului de 
navigaţie, în toamna anului 162 pentru că Verus s-a oprit 
în mai multe locuri cu corăbiile pentru a organiza petre- 
ceri. La Antiohia, Verus a fost mai interesat de banchete 
decât de organizarea campaniei. Repede a ajuns să fie 
ridiculizat de către antiohieni. De asemenea nu s-a inte- 
les cu Annius Libo, legatul Siriei.“ Verus a delegat trei 
generali, buni profesionişti în ale armelor, care au reuşit 
să-l învingă pe Vologases în anul 166. În decembrie 165, 

fortele romane care au cucerit Seleucia pe Tigru au fost 
lovite de o epidemie de variolă. Când au revenit in Siria, 
trupele au adus boala cu ele. Vreme de cincisprezece ani, 
întreaga lume romană a suferit de această boalá.^* Anti- 
ohia a fost primul mare oraş care a fost lovit de această 
molimă. 

Împăratul Septimius Severus (193-211), deşi a 
luat măsuri severe împotriva Antiohiei, datorită faptului 
că a sprijit un pretendent la tronul imperial împotriva 
lui,% totuşi s-a servit de acest oras pentru pregătirea 
războiului împotriva partilor care a avut loc în anii 197- 
198.4 Nu după multă vreme, Antiohiei i s-a redat statu- 
tul anterior, printre altele ca o recunoaştere a importanţei 
ei strategice. 

Împăratul Caracalla a folosit Antiohia pentru 
a încerca, în anul 215, să unească Imperiile Roman şi 
Part.**! Planul său s-a dovedit a fi utopic, dar merită sa 
fie amintit aici pentru că reliefează importanţa diploma- 
tică a Antiohiei. Era centrul unde se purtau negocieri 
cu statele de la răsăritul Imperiului. După ce eforturile 
diplomatice cu parții au eşuat, în vara anului 216 Ca- 
racalla a pornit o nouă campanie împotriva partilor.^? 
A înaintat până la Edesa unde şi-a petrecut iarna anului 
216-217. Aici a fost asasinat la 8 aprilie 217. În situa- 
tia de instabilitate creată în Imperiu după asasinarea lui 


458 Scriptores Historiae Augustae SHA Verus 8, 2-3. 

Caracalla, în toamna anului 217, parții au invadat Me- 
sopotamia. Împăratul Macrinus (217-218) a stat la Anti- 
ohia de unde a căutat să se ajungă la o soluţie în ceea ce 
priveşte problema partă. Din motive pe care nu le ştim, 
acesta a devenit impopular la Antiohia. În cele din urmă 
a încheiat o pace în urma căreia romanii nu au pierdut 
teritorii, dar au predat captivii şi prada de război care a 
fost luată de Caracalla. 

Domnia lui Severus Alexandru (222-235) a des- 
chis un nou capitol în istoria Imperiului roman şi a Anti- 
ohiei. El a fost nevoit să se ocupe de o nouă ameninţare 
venită din Răsărit, anume Imperiul Sassanid. De acum 
înainte, vreme de două generaţii, romanii vor încerca să 
reziste amenințării persane, iar Antiohia a jucat un rol 
important în pregătirea campaniilor militare împotriva 
acestora. În anul 230 a avut loc prima confruntare mi- 
litară cu perşii. Ardashir, noul monarh persan, a pătruns 
în Mesopotamia, iar forţele lui amenințau deja Capado- 
cia şi Siria. În primăvara anului 231, Severus Alexandru 
a plecat în fruntea unei campanii spre Răsărit. Ajuns la 
Antiohia în grabă, a adunat trupe şi a început instruirea 
lor.“ Mai întâi el a încercat să rezolve conflictul pe cale 
pasnica, trimițând soli la persi spre a negocia o posibilă 
pace. Regele Ardashir a respins propunerea şi a trimis o 
ambasadă formată din patru sute de nobili persani care, 
în fata împăratului Severus Alexandru, a prezentat un 
ultimatum, cerând retragerea romanilor din Siria şi Asia 
Mică pentru că aceste teritorii ar fi aparținut vechiului 
Imperiu Persan." Avem stiri despre multe acte de indis- 


463 Herodian, History of the Empire ..., 6,4,3, ed. eng., p. 103. 

ciplina in randul armatei romane, inclusiv la Antiohia. 
Plăcerile oferite de Antiohia şi de Daphne i-au facut pe 
soldaţi să nu mai respecte disciplina militară şi a fost ne- 
voie de intervenţia împăratului.“ În această perioadă de 
staţionare la Antiohia, locuitorii oraşului au început să-l 
ironizeze pe împărat. În timpul unui festival, împăratul 
a fost ironizat ca un „şef de sinagogă siriană” şi „mare 
preot,” aluzie la legăturile sale cu Elagabalus.% 

În primăvara anului 232, Severus a pornit în 
campania sa împotriva perşilor, cu armata împărțită în 
trei contingente. În iarna anului 232-233 armata a reve- 
nit la Antiohia, cu împăratul bolnav. Campania şi-a atins 
doar în parte scopul, dar împăratul a dorit să pregătească 
o nouă acţiune militară. Între timp însă a aflat cá perșii 
suferiseră atât de multe pierderi, încât în viitorul apro- 
piat nu mai erau capabili să atace Imperiul Roman.“ În 
233 el a părăsit Antiohia spre a merge la Roma, nu înain- 
te însă de a organiza o paradă în care a celebrat victoria 
împotriva perşilor.** 

Asasinarea lui Severus în anul 235 în timpul unei 
campanii din Germania a adus cu sine lupte pentru tro- 
nul imperial. De această situaţie au profitat perşii. Sapor 
I (241-272) a invadat în 242 Siria şi a ameninţat Antio- 
hia. Armatele lui Gordian III (238-244), care era împărat 

la Roma, au reuşit să-i respingă pe perşi. În februarie 
244, Gordian a fost ucis şi a fost urmat de Filip Arabul 
(244-249) care a încheiat pace cu perșii. Pacea cu perșii 
nu a adus linişte în răsăritul Imperiului. Întrucât au fost 
ridicate taxele, în Răsărit au avut loc o serie de revolte 
care în mod sigur nu au ocolit nici Antiohia. Treptat, la 
Antiohia s-a dezvoltat un curent pro-persan. Sătui de 
instabilitate, antiohienii au început să se gândească că 
probabil este mai bine să intre în zona de influenţă a noii 
puteri politice din vecinătate. În această perioadă, despre 
care nu avem prea multe surse, Antiohia a fost ocupată 
de către persi în două rânduri: 256 şi 260.** 

Împăratul Valerian (253-260), imediat ce a preluat 
puterea, a plecat spre Răsărit, ajungând aici cândva între 
anii 255-257.* Potrivit lui Zosimos,"! Valerian a găsit 
Antiohia în ruine, fără a specifica faptul că ar fi recuce- 
rit oraşul de la perşi sau dacă aceştia au părăsit dinainte 
orasul.^? 

Ín anul 256, Antiohia a fost din nou cuceritá de 
către persi. Valerian a început imediat o contraofensivá 
cu un oarecare succes initial, după care a sfârşit 
lamentabil: in mijlocul verii anului 260, împăratul însuşi 
a fost răpus de persi, nu se ştie clar dacă într-o bătălie 
sau printr-un siretlic. Perşii au invadat din nou Antio- 
hia. Între anii 260-272 Antiohia s-a aflat sub controlul 
Palmyrei. A fost recucerită pentru Imperiul roman de 

către împăratul Aurelian (270-275). 

Împăratul Diocletian (284-305) a vizitat Antiohia 
în mai multe ocazii şi a petrecut în acest oraş cel puţin 
trei sejururi mai lungi. În primăvara şi vara anului 286 el 
a vizitat provinciile răsăritene ale Imperiului. Nu ştim cu 
precizie dacă a fost la Antiohia, însă putem presupune că 
a vizitat şi această metropolă. În schimb, ştim sigur că a 
fost la Antiohia în 290 când a venit să respingă o invazie 
a saracinilor. La 6 mai 290 era la Antiohia, iar patru zile 
mai târziu la Emesa. În anul 297, regele sasanid Narses 
a invadat Siria. Cezarul Galerius a fost chemat din Illyri- 
cum să respingă acest atac. Diocletian a ajuns de aseme- 
nea în regiune venind din Egipt şi l-a întâlnit pe Galerius 
la Antiohia. A petrecut iarna anilor 297-298 la Antiohia. 
Înainte de anul 298, Diocletian a construit la Antiohia 
un mare palat imperial. Măreţia acestuia este descrisă 
de către Libanius în cuväntarea Antiochikos.* În anul 
298 Galerius a condus o campanie împotriva perşilor în 
care i-a învins pe aceştia şi a capturat soțiile şi copiii re- 
gelui persan precum şi multă pradă de rázboi.^^ Regina 
Arsana a fost ţinută într-un prizonierat de lux la Daphne 
până ce a fost trimisă înapoi soţului ei ca parte a unei 
păci încheiate cu perşii. Această victorie a fost celebrată 
cu fast de Diocletian şi Galerius la Antiohia. Scene ale 
acestei celebrări sunt reprezentate, probabil, pe arcul de 
triumf ridicat de Galerius la Tesalonic. Diocletian a pe- 
trecut la Antiohia şi iarna anilor 299-300. De asemenea a 
petrecut în Antiohia, în parte cel putin, anii 300 şi 301.7? 

Spre sfârşitul domniei lui Constantin cel Mare 
(306-337), a reapărut ameninţarea persană la graniţa de 
răsărit a Imperiului. Tratatul de pace încheiat în 297 a 
fost rupt o dată cu venirea pe tronul Persiei a lui Sapor II. 
Pentru istoria Antiohiei, ameninţarea persană a însemnat 
creşterea importanţei ei ca centru militar. Campaniile 
antipersane vor fi de acum pregătite şi iniţiate din An- 
tiohia. Constantin cel Mare a crescut numărul soldaţilor 
în Antiohia în vederea pregătirii unei campanii antiper- 
sane. Probabil creşterea bruscă a populaţiei staționate 
în oraş a cauzat, printre altele, o foamete la Antiohia în 
vara şi toamna anului 333. Situaţia a devenit atât de se- 
rioasă, încât Constantin l-a trimis la Antiohia pe fiul său, 
cezarul Constantius."^ Persii şi-au început campaniile 
militare prin ocuparea Armeniei în 334. Constantin l-a 
trimis pe nepotul său Hanibalianus să-i alunge pe perşi 
din Armenia. Constantin a pregătit o campanie militară 
antipersană în ultimii ani de viaţă de la Nicomedia, unde 
a murit la 22 mai 337.4” 

Constantius (337-361) se afla la Antiohia de pa- 
tru ani şi era responsabil cu pregătirea campaniei anti- 
persane când a aflat de boala tatălui său. A plecat repede 
la Nicomedia, reuşind să ajungă acolo când acesta încă 
era în viata. A primit partea de răsărit a Imperiului şi şi-a 
stabilit capitala la Antiohia."* El a petrecut acolo iarna 
anului 338-339, când a continuat pregătirea campaniei 
antipersane. În această perioadă, Antiohia a prosperat ca 
oraş, aşa cum arată un panegiric dedicat lui Constantius 

şi rostit de Iulian la sfârşitul anului 355.4” În vara anului 
339 Constantius a condus o primă expediţie în teritoriul 
Imperiului Persan. Pentru că nu a întâmpinat rezistență 
şi nu era pregătit să înainteze prea mult în teritoriul aces- 
tuia, a revenit la Antiohia unde a petrecut iarna anului 
339-340.%° În vara anului 340, Constantius a iniţiat o 
nouă campanie împotriva perşilor şi a revenit la Anti- 
ohia spre toamna anului 340.**! Iernile anilor 340-341 
şi 341-342 şi le-a petrecut de asemenea la Antiohia. În 
vara anului 342 a organizat o nouă campanie antipersană 
de vará.^? După ce şi-a petrecut iarna anilor 342-343 la 
Antiohia, în vara anului 343 a organizat o expediţie an- 
tipersană care s-a dovedit a fi un succes. A ajuns până la 
Adiabene.** 

În vara anului 344 persii au pornit o contraofen- 
sivă. Au trecut râul Tigru şi s-au apropiat de graniţa cu 
Imperiul roman. Constantius 1-a întâmpinat cu armata la 
Singara. Romanii au fost înfrânți, dar persii au suferit 
de asemenea mari pierderi şi nu şi-au continuat înain- 
tarea. Retragerea lor s-a dovedit a fi un dezastru, astfel 
încât campania, victorioasă la început, s-a dovedit a fi o 
înfrângere pentru ei. ^ În mai 345, Constantius a por- 
nit o contraofensiva. A inaintat pana la Nisibis pentru 

a evita ocuparea acestuia de către perşi. Pentru a spori 
fiabilitatea militară, dar şi comercială a Antiohiei, în 346 
Constantius a construit un nou port la Seleucia Pieria. 
În vara aceluiaşi an, perşii au asediat Nisibis, dar nu ne 
este cunoscută vreo contraofensivă imediată sau în anii 
următori din partea lui Constantius. În anul 350, perşii 
au asediat din nou Nisibis, dar au fost respinşi cu mari 
pierderi. În acelaşi timp, barbari din zona Mării Caspice 
au invadat nordul Persiei. Pierderile suferite de perşi nu 
le-au mai permis acestora să mai organizeze vreo cam- 
panie în următorii ani. 

În anul 354, Gallus, care era la Antiohia, s-a confrun- 
tat cu ameninţarea unei campanii persane în Mesopota- 
mia.“ În anul 355, după moartea lui Gallus, praefec- 
tus praetorio Strategius Musonianus a fost însărcinat să 
poarte negocieri diplomatice cu Persia pentru a transfor- 
ma armistițiul cu Persia într-o pace permanentă. Locul 
principal unde s-au purtat negocierile a fost Antiohia. 
Ammianus Marcellinus** şi Themistius^" descriu pre- 
zenta in oraş a unor delegaţii din Susa şi Ecbatana. Po- 
trivit lui Ammianus Marcellinus, regele Sapor al persilor 
ar fi pornit in negocieri de la falsa impresie cá romanii 
sunt slabi si de aceea si-ar dori pacea. Drept umare, in 
anul 358 el a cerut să i se dea mari întinderi de teritoriu, 
fapt inacceptabil pentru romani.** La Antiohia s-a întins 

repede vestea cá o mare invazie persană este iminentă." 
În anul 359 Şapor a invadat Mesopotamia. Constantius 
a ales de această dată să organizeze cartierul general 
al campaniei sale la Constantinopol şi nu la Antiohia. 
Motivele ar putea fi următoarele: dorinţa de a privile- 
gia noua capitală; neliniştile existente la Antiohia din 
cauza implementării legii din 357 împotriva vrăjitoriei 
ŞI divinatiei şi nesiguranța existentă la Antiohia datorită 
numeroaselor abuzuri comise de Gallus. În martie 360 
Constantius se afla la Cezarea Capadociei în campania 
antipersană. Spre sfârşitul anului a suferit mari pierderi, 
fapt pentru care s-a refugiat la Antiohia unde a petrecut 
iarna anilor 360-361.^? In mai 361 el a reluat campania 
împotriva persilor, dar a aflat că aceştia nu erau pregă- 
titi să lupte pentru că prezicătorii lor le-au spus că nu 
este timpul potrivit pentru ei. Aflând că Iulian a pornit cu 
armată spre răsărit, Constantiu s-a întors în mars forțat 
la Antiohia.?! Constantiu a murit la Mopsuecre, lângă 
Tars, la 3 noiembrie 361. Urmașul său, Iulian, a continu- 
at campaniile împotriva perşilor, folosind, aşa cum am 
arătat în această a doua parte a prezentului volum, Anti- 
ohia drept centru de pregătire a campaniilor sale. 

antiohieni angajaţi în salvarea oraşului natal 


În această a treia parte a prezentului volum, do- 
resc să analizez modul în care un preot creştin, adică 
Sfântul loan Gură de Aur, şi un retor păgân faimos, 
adică Libanius, au înţeles să se pună în slujba oraşu- 
lui lor natal, Antiohia, când acesta s-a aflat în faţa unei 
ameninţări. Amenințarea care i-a determinat pe cei doi 
să-şi apere propriul oraş natal a fost aşa-numita „afacere 
a statuilor.” Mai întâi voi prezenta pe scurt sursele după 
care cunoaştem acest episod din istoria Antiohiei, și pe 
cei doi protagonişti ai acestei a treia parti, Sfântul Ioan 
Gură de Aur şi Libanius. Apoi voi realiza o scurtă pre- 
zentare a situaţiei religioase din Antiohia de la moartea 
lui Iulian până în preajma declanşării „afacerii statuilor” 
ŞI, în sfârşit, „afacerea” însăşi şi modul în care aceasta 
reflectă relația dintre creștinii şi păgânii antiohieni din 
acea perioadă. 


III.1. Sursele 


Principala sursă pentru cunoaşterea „afacerii sta- 
tuilor” este grupul de douăzeci şi una de omilii cunoscu- 
te sub numele de „omilii la statui” rostite de către Sfân- 
tul Ioan Hrisostom la scurtă vreme după ce a avut loc 
acest eveniment. Prima dintre ele a fost rostită înainte de 

petrecerea revoltei“?, iar cea de-a doua la şapte zile dupa 
acesta.” Omilia a XVI-a a fost rostită la două săptămâni 
după începerea Postului Mare.” Toate aceste informa- 
tii ne ajută să stabilim o cronologie destul de precisă a 
desfăşurării crizei statuilor. Trebuie înţeles că acest grup 
de omilii nu se referă exclusiv la evenimentele legate 
de afacerea statuilor sau la modul în care s-a desfăşurat 
inițiativa creştină de apărare a oraşului în faţa împăra- 
tului şi a autorităților romane, ci cuprind largi referinţe 
la post, jurământ, exegeze biblice etc. De exemplu, în 
Omilia a şaptea, Sfântul Ioan consideră că s-a referit 
suficient la „afacerea statuilor” şi că a insistat îndeajuns 
pe mangaierea şi încurajarea antiohienilor, încât riscă să 
devină „sâcâitor”, fapt pentru care va expune o exegeză 
biblică la Facere 1,1 şi 3,9 încredinţat fiind că „orice in- 
terpretare a Scripturii este o consolare şi o mángáiere."^* 
În aceste predici Sfântul Ioan nu doreşte să-şi informeze 
auditoriul despre cele întâmplate cu puţină vreme înain- 
te la Antiohia pentru simplul fapt că cei mai multi dintre 
ascultătorii săi cunoşteau cum anume s-a desfăşurat re- 
volta şi evenimentele ulterioare la care cei mai multi au 
fost martori. Scopul său principal este într-adevăr „cum 
se poate folosi de această ocazie pentru o examinare de 
sine şi o înnoire spirituală.” Totuşi, el se arată destul 
de interesat să le prezinte antiohienilor cum anume s-a 


492 Acest lucru rezultă clar din contextul Omiliei II (vezi De stat. 
II, 3, ed. rom., p. 136-137). 

493 De stat II, 1, ed. rom., p. 126-127. 

494 De stat. XVI, 6, ed. rom., p. p. 196-197. 

495 De stat. VII, 1, ed. rom., p. 346-347. 

496 G. Downey, Ancient Antioch ..., Princeton, Princeton Univer- 
sity Press, 1963, p. 190. 

desfăşurat demersul creştin în favoarea oraşului şi care 
a fost impactul acestuia asupra păgânilor din Antiohia. 

În afară de acest ciclu omiletic, Sfântul Ioan se 
referă pasager, prin scurte aluzii, la „afacerea statuilor” 
în patru dintre operele sale. Astfel, în Comentarii la 
epistola către Coloseni, rostite în perioada constantino- 
politană, el aminteşte că Antiohia a pierdut statutul de 
metropolă pentru o vreme în favoarea „unui oraş vecin, 
a celui dinspre mare””” (adică Laodiceea). Într-una din 
Cuvântările împotriva evreilor, Sfântul loan atribuie 
actorilor ambulanți distrugerea statuilor, iar în Despre 
pocăință absolvă pe cei care au vreo legătură cu teatrele 
de orice vină legată de „afacerea statuilor.” In sfârşit, 
în Omilia I, I la Anna Sfantul loan aminteşte că după 
„afacerea statuilor” un număr de păgâni s-au convertit la 
creştinism. (PG 54, 634) 

Teodoret al Cyrului, de origine antiohiană, dedi- 
că un întreag capitol din cartea a cincea a Istoriei bi- 
sericeşti „afacerii statuilor.” El descrie pe scurt revolta, 
relatează despre panica instalată în oraş după aceasta, 
vizita delegației imperiale şi rolul monahilor, în special 
al lui Macedonie, în apărarea Antiohiei şi mângâierea 
locuitorilor ei. Este curios că nu aminteşte nimic de de- 
mersul episcopului Flavian pe lângă imparat.*” Istoricul 
Sozomen dedică un scurt capitol acestui eveniment. El 
aminteşte de solia lui Flavian şi oferă un detaliu neîntâl- 
nit la Sfântul loan despre artificiul folosit pentru a putea 
atrage atenţia împăratului Teodosie asupra cazului Anti- 


497 Vezi St. John Chrysostom, Homilies to Colosians VII, NPNF 
113, Grand Rapids, 2002, p. 397-398 (PG 62, 347-348). 

498 Teodoret al Cirului, Istoria bisericească 5, 20, ed. rom., p. 
225-227. 

ohiei. De asemenea el relatează despre o arătare ciudată, 
probabil de origine demonică, pe străzile Antiohiei, îna- 
inte de revoltä.*” 

În sfârşit, Sfântul Ambrozie al Milanului in Epis- 
tola 40, scrisă în anul 388, aminteşte de iertarea oferi- 
tă de Teodosie antiohienilor în contextul unor incidente 
oarecum similare, anume incendierea de către călugări 
a unei sinagogi şi a unei biserici a gnosticilor la Calli- 
nicum.5% 

Avem două surse păgâne care ne oferă informaţii 
despre acest eveniment. Libanius, care s-a aflat la An- 
tiohia în perioada „afacerii statuilor” şi a conceput un 
demers păgân de apărare a oraşului, scrie despre aceasta 
în şase dintre epistolele sale.®! Zosimos are o scurtă re- 
ferinta la „afacerea statuilor” în Historia nea. El prezintă 
regimul lui Teodosie ca fiind un eşec, fapt pentru care 
împăratul, spre a îmbunătăţi situația, a impus impozite- 
le care au dus la revoltă. El vorbeşte de o solie păgână 
trimisă de antiohieni la Constantinopol pentru apărarea 
oraşului, compusă din Libanius şi un oarecare Hilarius, 
care mai târziu a devenit guvernator al Palestinei.*? 


499 Sozomen, Istoria bisericească 7, 23, ed. eng. , p. 563-564. 

500 Sfântul Ambrozie cel Mare, Epistola 40, 32: „Antiohienilor 
le-ai iertat injuria...” în PSB vol. 53, trad., introducere şi note de Ene 
Branişte, EIBMBOR, Bucureşti, 1994, p. 193. 

501 Oratio 1, 252, 253; Oratio 19 268-309; Oratio 20, 310-347; 
Oratio 21 348-373; Oratio 22 374-407, Oratio 23, 246-267. 

502 Zosimos, Historia nea, ed. germ. IV, 41, p. 165. 

III.2. Protagoniştii 


III.2.1. Sfântul Ioan Hrisostom 


Nu cred că, în afara unei foarte scurte schiţe bi- 
ografice, este nevoie să prezint aici detalii despre viaţa 
Sfântului Ioan Gură de Aur.°” Născut în jurul anului 349 
la Antiohia ca fiu al unui ofiţer superior pe nume Se- 
cundus, care a trecut la cele veşnice înainte ca loan să fi 
împlinit doi ani şi a unei nobile pe nume Anthusa care, 
deşi a rămas văduvă foarte tânără, nu s-a recăsătorit, ci 
şi-a dedicat întreaga viaţă creşterii copiilor, loan a avut 
parte de o educaţie aleasă, potrivită cu statutul lui soci- 
al. A primit botezul la optsprezece ani, după care vreme 
de trei ani s-a dedicat studiului retoricii cu Libanius, cel 
mai faimos retor al Antiohiei din vremea sa. După fina- 
lizarea acestor studii, a fost hirotesit lector. Înclinat fiind 
spre ascetism, a petrecut mai multă vreme alături de mo- 
nahii care se nevoiau în jurul Antiohiei. De asemenea a 
frecventat aşa-numitul asketerion condus de un oareca- 
re Carterios şi de Diodor, viitorul episcop al Tarsului. 
În anul 380 episcopul Meletie al Antiohiei l-a hirotonit 
diacon, iar in 386 episcopul Flavian al Antiohiei l-a hi- 


503 Pentru mai multe detalii, vezi Quasten III, p. 424-429; Hu- 
bertus R. Drobner, Lehrbuch der Patrologie ..., p. 336-340; Adolf 
Martin Ritter, Studia Chrysostomica, trad., studiu introductiv şi note 
explicative de Daniel Buda, Ed. Andreiana, Sibiu, 2007, p. 220-224, 
Daniel Buda, Hristologia antiohiană ..., p. 155-164 cu bibliografia in- 
dicată. 

rotonit preot. Principala lui misiune ca preot a fost de a 
predica poporului. In anul 398 a fost ales arhiepiscop 
al Constantinopolului de către împăratul Arcadie (395- 
408), dupa ce episcopul Nectarie al Constatinopolului 
trecuse la cele veşnice la 27 septembrie 397. La Con- 
stantinopol s-a implicat masiv in innoirea vietii biseri- 
ceşti şi progresul moral al clerului şi monahilor, ceea ce 
i-a atras mulţi adversari. Datorită acestora, dar mai ales 
a neînțelegerilor cu familia imperială, în special cu îm- 
părăteasa Eudoxia, arhiepiscopul Ioan a fost condamnat 
la exil în anul 403 de un sinod ţinut în faţa Calcedonului 
pe locul numit „la stejari.” A fost chemat înapoi la scurtă 
vreme, datorită faptului că poporul s-a răsculat, dar şi 
a unei nenorociri petrecute în cadrul familiei imperiale 
(probabil un avort spontan suferit de împărăteasă). Ne- 
înțelegerile dintre arhiepiscopul loan şi constantinopoli- 
tani au continuat, încât în anul 404 a fost exilat la Cucuz 
în Armenia. Întrucât şi acolo a câştigat o deosebită po- 
pularitate şi mulţi constantinopolitani îl vizitau, s-a decis 
mutarea sa la Tythius, pe coasta de est a Mării Negre. 
A murit la 14 septembrie 407 la Comana, în drum spre 
noul său loc de exil. 

III.2.2. Libanius 


Libanius5 s-a născut în anul 314 la Antiohia în- 


tr-o familie păgână nobilă care aparținea rangului decu- 
rionilor prin tradiție. De tânăr, Libanius însă s-a decis să 
se dedice studiului şi să nu urmeze tradiția familiei sale. 
A început să studieze retorica la Antiohia cu Zenobius, 
cel mai faimos învăţat păgân din Antiohia vremii sale. 
Şi-a continuat studiile la Atena, unde a plecat la vârsta 
de 22 de ani. În jurul vârstei de 26 de ani îşi deschisese 
propria şcoală la Constatinopol. A devenit atât de po- 
pular încât a dat naştere multor invidii şi a trebuit să-şi 
mute şcoala la Nicomidia, în 346. În anul 354 a revenit 
la Antiohia, oraşul lui natal. În acea vreme la Antiohia 
rezida Gallus, iar oraşul de afla în mijlocul unui scandal 
legat de arestarea unui grup de senatori care se opuseseră 
reducerii artificiale a preţurilor alimentelor în Antiohia. 
Libanius s-a implicat imediat în scandalul dintre cezar 
şi elita antiohiană, vizitând la închisoare pe senatorii 
arestaţi.5%5 A doua zi senatorii au fost eliberaţi la inter- 
ventia lui Honoratus, comes Orientis, iar după încă o zi 
Libanius a apărut în faţa lui Gallus şi a ţinut un discurs, 
probabil comandat de acesta. La scurtă vreme însă Li- 
banius a căzut in disgratia cezarului Gallus care a primit 


504 Vezi Georgios Fatouros, Tilman Krischer, Werner Portmann, 
Einleitung în Libanios. Kaiserreden, Stuttgart, BGL 58, 2002, p. 1-16, 
cu literatura indicată; Henriette Harich-Schwarzbauer, Libanios in 
RGG vol. 5, p. 304; J. H. W. G. Liebesschuetz, Antioch: City and 
Imperial Administration in the Later Roman Empire, Oxford, 1972, p. 
1-39. 

505 Libanius, Epistola I, 96-97. 

acuzaţii false împotriva marelui sofist. Initial Libanius a 
fost sfătuit să părăsească Antiohia, dar până la urmă i s-a 
permis să rămână în Antiohia la intervenţia vechiului său 
profesor, Zenobius.*% A trăit cu multă intensitate groaza 
pe care a provocat-o între păgânii din Antiohia decretul 
lui Constanțiu din 3 iulie 357 împotriva ghicitorilor şi a 
oricărei forme de divinatie. Într-una din scrisorile sale 
descrie în detaliu torturile la care erau supuşi cei banuiti 
că ar fi apelat la astfel de practici.°” De asemenea Li- 
banius era la Antiohia între anii 355-358 când în oraş 
s-au purtat negocieri de pace cu perşii. Aluziile la aceste 
negocieri ne fac să credem că urmărea cu interes mersul 
acestora.5% De asemenea el relatează despre spaima care 
a cuprins oraşul Antiohia după ce negocierile de pace au 
eşuat.5% 

Libanius a devenind figura emblematică a elenis- 
mului în Antiohia, înlocuindu-l cu succes în acest sens 
pe Zenobius, mentorul sáu.?'? A avut numeroşi studenti 
din Antiohia şi din alte oraşe, atât păgâni, cât şi evrei şi 
creştini.s!! Printre elevii săi s-a numărat şi tânărul Ioan, 


506 Libanius, Epistola I, 99-100. 

507 Libanius, Epistola 112 W. 

508 Vezi Libanius, Epistola 1196W - 468F, 1261W — 463F, 419W 
— 505F 475W-561F. 

509 Libanius, Epistola 47W — 49F 

510 Se poate stabili o linie a marilor maestri ai elenismului in 
Antiohia începând de la sofistul Ulpian, activ în vremea lui Constatin 
cel Mare, urmat de Prohaeresius şi apoi de Zenobius. Ultimul în linia 
acestora a fost Libanius (P. Petit, Les étudiants de Libanius. Un profes- 
seur de faculté et ses éléves au Bas Empire, Paris, 1956, p 85-86). 

511 Rafaela Cribione, The School of Libanius in Late Antique 
Antioch, Princeton University Press, Princeton and Oxford, 2007. 

viitorul Gură de Aur." 

În calitate de erudit păgân, parte a unei familii 
profund ancorate în tradiţiile eleniste, Libanius şi-a legat 
mari speranţe că valorile culturale şi religioase păgâne 
vor fi restaurate în timpul domniei lui Iulian (361-363). 
Drept urmare s-a implicat cu toată energia în sprijinul 
politicii religioase a lui Iulian.?? De asemenea avem toa- 
te motivele să credem că Iulian l-a considerat pe Liba- 
nius drept unul dintre agenţii proeminenţi ai politicii sale 
religioase. lulian era un admirator al operei lui Libanius, 
iar cei doi au devenit prieteni. Libanius a salutat cu mare 
bucurie politica religioasă a lui Iulian şi a jubilat văzând 
cultele păgâne reînviate la Antiohia. De asemenea a su- 
ferit văzând neînțelegerile apărute între împărat şi anti- 
ohieni şi în mod sigur a suferit când a aflat de moartea 
acestuia în timpul campaniei persane. 

După moartea lui Iulian, Libanius a trăit pentru o 
vreme în retragere, dar fidel convingerilor sale păgâne. 
După anul 365 nu mai avem, pentru o vreme, scrisori 
păstrate de la el, ceea ce înseamnă că a început să tră- 
iască departe de tumultul vieţii politice şi intelectuale a 
Imperiului. În vremea lui Valens a fost foarte aproape să 
sufere o condamnare pentru că apelase la practici ma- 
gice spre a afla cine va fi succesorul acestuia (vezi cap 
II.3 din acest volum). În vremea împăratului Teodosie, 
Libanius a început să fie din nou mai activ politic. La 
scurtă vreme după ce acesta a preluat puterea, Libanius 
i-a adresat o cuvântare intitulată „Despre răzbunarea lui 
Iulian” în care a argumentat că dezastrul suferit de Va- 


512 Socrate, Istoria bisericească 6, 3, 1, ed. eng., p. 222. 
513 Cuvântările sale 12-18 şi 24 sunt legate de domnia lui lulian. 

lens la Adrianopol în războiul cu goții a fost o răzbunare 
a zeilor pentru eşecul lui Valens de a răzbuna asasinarea 
lui Iulian. Au urmat alte cuvântări politice, precum şi 
o mai activă implicare in viata Antiohiei. De asemenea 
începem să avem din nou scrisori rămase de la Libanius 
din această perioadă, semn că a reînceput să poarte 
corespondenţă. Toate acestea ar indica o revenire a 
acestuia în arena politică. În anul 383-384 a primit titlul 
onorific de prefect al pretoriului. Din opera sa ştim că nu 
a avut relaţii bune cu Icarius, care a fost comes orientis 
între 384-385. În vara anului 385, prefectul pretoriului 
Cynegius a vizitat Antiohia în drumul său spre Egipt. 
Deşi era un creştin fervent şi un susţinător al politicii de 
distrugere a templelor păgâne, acesta l-a tratat cu mult 
respect pe onorabilul sofist păgân. Toate aceste informa- 
tii ne arată cá în jurul anului 387 când a avut loc „afa- 
cerea statuilor,” Libanius era deosebit de activ in viata 
politică a Antiohiei. Acesta trebuie să fi fost deosebit de 
satisfăcut când a văzut că în aprilie 388 creştinul Cyne- 
gius a fost înlocuit ca şi prefect al pretoriului cu păgânul 
Tatian care a păstrat această funcție până in 392. Ultimii 
ani de viata ai lui Iulian au fost marcați de izolare, boa- 
lă şi depresie cauzată de stingerea celor mai apropiaţi 
membri ai familiei şi colaboratori. Libanius s-a stins din 
viaţă în anul 393 la Antiohia, pe deplin conştient de de- 
clinul lumii păgâne în care a crezut cu convingere. 
Libanius a fost autorul a numeroase scrieri, pe măsu- 
ra faimei sale. De la el ni s-au păstrat o autobiografie, cu- 
vântări, pamflete şi scrisori care au fost publicate în şase 
volume mari ale colecţiei Teubner. Opera sa cuprinde 
numeroase informaţii despre viaţa cotidiană din Antio- 
hia, precum şi despre situaţia religioasă, mai ales a păgâ- 

nismului din acest oraş. Datorită lui ştim mai multe des- 
pre instituţiile Antiohiei, jocurile olimpice, băile publice, 
cartierele, populaţia, economia, comerţul, templele, zeii, 
educaţia şi cultura acestui oraş. Multe din informaţiile 
pe care el ni le oferă nu pot fi întâlnite în alte surse lite- 
rare, dar sunt confirmate de descoperirile arheologice, 
fapt pentru care opera sa este considerată a fi un preţios 
izvor pentru cunoaşterea istoriei Antiohiei. Libanius îşi 
prezintă propriul oraş ca pe un centru elenistic unde erau 
atraşi studenţi din Fenicia, Palestina, Egipt, Cipru, Ara- 
bia si Capadocia.*'* Pentru el, frumuseţile Eladei s-au 
împărţit între Antiohia şi Atena, aşa cum înainte treburi- 
le politice se împărțeau între Sparta si Atena.*5 În aceste 
cuvinte ale lui Libanius trebuie să vedem un anumit gen 
de publicitate academică indispensabilă şi vremurilor de 
atunci, combinată cu nelipsitu-i patriotism local. Iulian 
considera şcoala de retorică a lui Libanius drept una din- 
tre atracțiile Antiohiei.?!* 


111.3. Situaţia religioasă în Antiohia de la 
moartea lui Iulian până la începutul crizei 
statuilor 


Imediat după moartea lui Iulian, la 27 iunie 363, 
puterea a fost preluată de Jovian, un creştin din garda 
imperială a lui Iulian. Acesta a încheiat repede pace cu 
perşii şi a revenit la Antiohia. Printre faptele îngăduite 


514 Libanius, Epistola 31, 40. 
515 Libanius, Epistola 11, 184, ed. germ., p. 45. 
516 Iulian, Epistola 2, 418. 

de el în acest oraş se numără şi permisiunea data multi- 
mii, la insistenţele soţiei sale, de a incendia templul lui 
Traian care era cinstit acolo ca şi zeu. O dată cu templul 
a fost arsă şi o prețioasă bibliotecă aşezată în templu de 
către Iulian.?" In rest, Jovian a avut o atitudine destul 
de tolerantă fata de păgâni, determinată probabil şi de 
întâmplarea unor lucruri ciudate care au fost interpretate 
drept prevestiri ale posibilului său sfârşit. Jovian era 
creştin nicean, de aceea Meletie al Antiohiei a preluat 
de la arieni Marea Biserică din Antiohia.°'® Imediat după 
moartea împăratului lulian şi revenirea din exil, Mele- 
tie a iniţiat construirea unei biserici numite „a Sfântului 
Babyla"?? pe partea dreaptă a râului Orontes, nu de- 
parte de câmpul de exerciţii militare de lângă Antiohia. 
Între timp, grupul homoienilor cunoscuţi şi sub numele 
de acacieni?? s-au apropiat de gruparea meletiana. Un 
sinod ţinut la Antiohia la sfârşitul anului 363 a confirmat 


517 Avem ştiri interesante despre fondarea acestei biblioteci de 
către Iulian. Episcopul Gheorghe al Alexandriei (arian, 357-361) a 
adunat numeroase cărţi, inclusiv filosofice păgâne, de istorie, dar şi 
ale unor autori creştini. Iulian ştia de această colecţie încă înainte de a 
deveni împărat. Când a murit Constantiu şi episcopul arian Gheorghe 
nu s-a mai bucurat de sprijin imperial, a fost linşat de populaţie de 
Crăciunul anului 361. Iulian a transferat această bibliotecă la Antiohia 
şi a aşezat-o în templul lui Traian deificat (Julian, Epist 106-107). 

518 Teodoret al Cyrului, Istoria bisericească 4, 24, 4, ed. rom., p. 
189. 

519 Wendy Mayer, Pauline Allen, The Churches of Syrian An- 
tioch (300-638), Leuven, 2012, p. 32-49. 

520 Numele lor provine de la Acaciu de Cezarea, liderul acestei 
grupări neoariene după moartea lui Eusebiu de Cezarea. Despre Acaciu 
vezi Hanns Christoph Brennecke, Acacius von Caesarea în RGG (4), 
vol. I p. 95, col. I. 

recunoaşterea crezului nicean de către acestia.?! La in- 
vitatia lui Jovian, Atanasie al Alexandriei a vizitat Anti- 
ohia şi a încercat să-i împace pe cei doi episcopi niceeni 
(Meletie si Paulin), fără succes insá.^? 

Valens (364-378), care a preluat puterea în răsărit 
după moartea lui Jovian, s-a dovedit a fi un arian con- 
vins. Spre sfârşitul anului 371, după o campanie anti- 
persană, el a venit la Antiohia. Unii păgâni au creat un 
oracol după modelul celui existent la Delphi pentru a 
ghici cine va urma ca împărat după Valens. Rezultatul 
a fost: cineva al cărui nume începe cu literele THEOD. 
Libanius a ajuns la acelaşi rezultat după ce a folosit, îm- 
preună cu un prieten, metoda alektromateia: erau zgari- 
ate pe pământ literele alfabetului şi apoi se arunca apă 
la îmtâmplare. În funcţie de modul în care aceste litere 
erau udate, se identificau literele cu care avea să înceapă 
numele următorului împărat. Valens a aflat de aceasta şi 
a pornit o cumplită prigoană împotriva ghicitorilor şi a 
celor a căror nume începea cu THEOD. Împăratul avea 
o inclinatie ciudată spre a tortura oameni, ceea ce a dus 
la crearea unei psihoze în masă la Antiohia. Situaţia de- 
venise atât de dramatică încât execuțiile erau făcute fara 
a se mai urma procedura legislativă de judecare a celor 
acuzaţi, ci erau direct torturați şi ucişi. Persecutia s-a ex- 
tins împotriva tuturor celor care practicau orice formă 
de magie, iar apoi asupra tuturor celor care ar fi posedat 
cărți de magie. Mai multi filosofi păgâni au fost execu- 


521 Socrate, Istoria bisericească 3, 25, ed. eng., p. 155-156; So- 
zomen, Istoria bisericească 6, 4, ed. eng., p. 498-499; B. J. Kidd, A 
History of the Church..., p. 221. 

522 Sozomen, Istoria bisericească, 6, 5, ed. eng., p. 499-500; B. 
J. Kidd, A History of the Church..., p. 222-223. 

tati.°° Pentru a scăpa de orice bănuială că ar poseda cărţi 
de magie, oamenii îşi ardeau toate cărţile avute în pose- 
sie. Astfel au fost distruse biblioteci întregi.5% 

Deşi a fost adus pe tron de fratele său Valenti- 
nian care era ortodox nicean, Valens s-a dovedit a fi un 
sprijinitor al creştinismului arian. Firea sa pornită spre 
cruzime a făcut ca guvernarea lui să fie suficient de opre- 
sivă la adresa ortodocsilor.° În anul 365 el a emis un de- 
cret care condamna la exil pe toti episcopii care au fost 
exilați de Constatius şi au revenit ca urmare a amnistiei 
dictate de către lulian.*% La Antiohia existau trei gru- 
pari creştine principale: arienii conduşi de Euzoius, gru- 
parea eustatienilor condusă de Paulin şi cea meletiană 
condusă de Meletie al Antiohiei. Meletie a fost retrimis 
în exil, de această dată în Egipt, iar Euzoiu a redevenit 
episcop „oficial” al Antiohiei. Meletienii care au refu- 
zat să-l accepte pe Euzoius ca episcop au fost alungaţi 
din bisericile lor, persecutați şi chiar martirizati. Potri- 
vit lui Socrate şi Sozomen, unii dintre ortodocşi au fost 
aruncaţi în râul Orontes.* Nu avem informaţii că gru- 


523 Potrivit lui Ammianus Marcellinus, Istorie romană 29, 1, 42 
şi urm, ed. rom., p. 505, între victime s-a numărat şi renumitul filosof 
Maximinus, “bărbat mare prin numele şi cultura lui, din ale cărui opere 
şi prelegeri şi-a îmbogăţit cunoştinţele împăratul Iulianus." 

524 Pentru o relatare detaliată a acestei persecuții, care a durat 
până la plecarea lui Valens din Antiohia în 378, vezi Amminaus Mar- 
cellinus, Istorie romană 29, 1, 5 şi urm, ed. rom., p. 498-506. 

525 Socrate, Istoria bisericească 4, 1; Sozomen, Istoria biseri- 
cească 6, 10. 

526 B. J. Kidd, A History of the Church ..., p. 228. 

527 Socrate, Istoria bisericească 4, 2, ed. eng., p. 158-159 şi 4, 
17, ed. eng., p. 170-171; Sozomen, Istoria bisericească 6, 7 ed. eng., 
p. 501-502 si 6, 18, ed. eng., p. 511-512. 

parea lui Paulin ar fi suferit vreo persecuție, de vreme 
ce nu făcea strict obiectul decretului lui Valens. Meleti- 
enii conduşi de Diodor şi Flavian şi-au ţinut slujbele în 
aer liber, lângă râul Orontes sau pe terenul unde aveau 
loc exerciţiile militare.?* Persecutia a continuat cu atä- 
ta severitate, incat, candva spre sfarsitul anului 375 sau 
începutul anului următor, oratorul curţii, un pagan pe 
nume Themistius, i-a cerut împăratului într-o cuvântare 
să încheie persecuția asupra ortodocsilor.*” 

Ne este cunoscută din această perioadă o nouă 
încercare de rezolvare a schismei existente între nicee- 
nii din Antiohia. Iniţiativa i-a aparţinut de această data 
Sfântului Vasile cel Mare. Şi încercările acestuia au ră- 
mas fără un rezultat concret.” Un alt element care a 
sporit tensiunea dintre creştinii antiohieni în această pe- 
rioadă a fost pătrunderea apolinarismului promovat de 
Apolinarie din Laodiceea (361-377), oraş învecinat cu 
Antiohia. Interesul imediat al lui Apolinarie a fost să-şi 
răspândească învăţătura sa în metropola din apropiere. 
Potrivit Fericitului leronim, Apolinarie a învăţat la An- 
tiohia în anul 373, iar Jeronim s-a numărat printre disci- 
polii säi.! În anul 375 sau 376, Apolinarie l-a hirotonit 
pe un oarecare Vitalis ca episcop apolinarist al Antiohi- 


528 Teodoret, Istoria bisericească, 4, 25, ed. rom., p. 190-191. 

529 Socrate, Istoria bisericească 4, 32, ed. eng., p. 186; Sozo- 
men, Istoria bisericească 6, 36-37, ed. eng., p. . 

530 Pentru mai multe detalii, vezi Daniel Buda, Antiohia in co- 
respondenta Sfântului Vasile cel Mare in vol. Însemnătatea vieţii şi 
operei Sfântului Vasile cel Mare pentru misiunea şi slujirea Bisericii 
(loan Mircea Ielciu, Daniel Buda, editori), Ed. ASTRA Museum, Ed. 
Andreiana, Sibiu, 2013, p. 345-362. 

531 Fericitul Ieronim, Epistola 84, 3, CSEL 55, p. 122. 

ei.5? Astfel, numărul episcopilor Antiohiei s-a ridicat la 
patru. În acest mediu ecleziastic confuz au fost prezenţi 
la Antiohia mai multe personalităţi ale Bisericii. Astfel, 
Ieronim, care ne-a oferit informaţii despre prezenţa apo- 
linaristilor la Antiohia, a fost hirotonit preot în acest oraş 
de către episcopul Paulin, liderul eustatienilor. Un tânăr 
pe nume loan, viitor preot la Antiohia şi episcop la Con- 
stantinopol (Sfântul loan Hrisostom) a studiat retorica 
cu Libanius şi filosofia cu Andragatius. Şi-a dedicat apoi 
viata lui Hristos, determinând la acelaşi gest alti doi pri- 
eteni: Teodor, viitor episcop de Mopsuetia şi Maximos, 
viitor episcop de Seleucia în Isauria. 

Dintre construcţiile realizate de Valens la An- 
tiohia, una dintre ele reflectă în mod aparte influenţa 
creştinismului aflat în ascensiune în oraş. Este vorba de 
aşa-numitul kynegion. Luptele cu gladiatori au fost inter- 
zise de Constatin cel Mare în 325, totuşi ele au continuat 
să fie practicate, probabil sporadic, în Imperiu.5% Valens 
a tranformat ceea ce până la el a fost un monomacheion, 
adică un loc unde aveau loc lupte între gladiatori, într-un 
kynegion, adică un loc unde se puneau în scenă vânători 
şi lupte între animale.?* 

La 9 august 378, Valens a murit într-o bătălie la 
Adrianopol împotriva goților. Puterea a fost preluată de 
către Graţian, fiul lui Valentinian I care devenise augus- 
tus la moartea tatălui sáu în 375. Graţian l-a asociat la 
domnie pe fratele lui de patru ani Valentinian al II-lea. 


532 B. J. Kidd, A History of the Church ..., p. 254-255. 

533 Inclusiv la Antiohia. Libanius scrie că s-a bucurat de prezenţa 
la astfel de lupte cu gladiatori atât în tinereţe cât şi la maturitate (Oratio 
1,5). 

534 Malalas, Cronica, 339, 13, 30, ed. eng., p. 184. 

Această bruscă schimbare politică a avut urmări 
şi pentru viaţa Bisericii. În 378, un decret al lui Gra- 
tian permitea episcopilor „catolici” să revină din exil. 
Astfel, Meletie al Antiohiei a primit permisiunea de a 
reveni acasă, fiind primit cu bucurie de către gruparea 
sa.5% Graţian avea nevoie urgentă de un conducător pen- 
tru a rezolva numeroasele probleme din răsăritul Impe- 
riului în vremea minoratului fratelui său Valentinian al 
II-lea. La 19 ianuarie 379, el l-a asociat la domnie pe 
Teodosie, un ofiţer dintr-o familie creştină de origine 
spaniolă şi fiu al unui general cu acelaşi nume. Imediat 
după aceasta, Meletie şi Paulin au ajuns la o intelege- 
re că fiecare va rămâne lider pentru comunitatea sa, dar 
apropierea dintre cei doi a pus bazele rezolvării de mai 
târziu a schismei.5% Meletie a adunat un impresionant 
sinod cu o sută cincizeci şi trei de episcopi la Antiohia în 
septembrie 379 şi s-a ocupat de rezolvarea schismei. În- 
trucât nu s-au păstrat toate actele acestui sinod, nu ştim 
cât de mult a contribuit acesta la refacerea schismei an- 
tiohiene.**’ După unii autori moderni, acum ar fi început 
Meletie construirea la Antiohia a unei biserici crucifor- 
me unde urmau a fi aşezate moaştele Sfântului Babylas. 
Este posibil ca construirea acesteia să fi avut menirea de 
a marca refacerea unităţii bisericeşti din Antiohia prin 
plasarea în aceasta a unui episcop-martir din perioada 
dinainte de schismă.* Planul de refacere a unităţii bise- 


535 Teodoret, Istoria bisericească 5, 2, ed. rom., p. 199-200. Sf. 
Ioan Hrisostom De sancto Meletio 2, PG 50, 517. 
536 Teodoret, Istoria bisericească, 5, 3, ed. rom., p. 200-202. 
537 Vezi J. N. D. Kelly, Early Christian Creeds ...., p. 306, 320, 
335. 
538 G. Downey, A History of Antioch ..., p. 415. 

ricesti in Antiohia însă a eşuat deocamdată. 

Graţian, Valentinian al II-lea şi Teodosie au emis 
împreună, la 27 februarie 380, faimosul decret Cunctos 
populos prin care au restabilit Ortodoxia ca religie ofici- 
ala a Imperiului şi au condamnat pe toţi ereticii la pedep- 
se divine şi pământeşti. La 10 ianuarie 381, un alt decret 
interzicea ereticilor să se mai adune în biserici. Magis- 
ter militum Sapor, care a fost însărcinat de Teodosie să 
pună în aplicare politica sa religioasă, a sosit la Antio- 
hia. După ce a ascultat plângerile episcopilor Meletie şi 
Paulin împotriva arienilor, a decis ca custodia bisericilor 
din Antiohia, inclusiv a Marii Biserici, să rămână în sar- 
cina comunităţii lui Meletie, iar lui Paulin i s-a permis 
să păstreze biserica încredinţată mai înainte. Cu această 
ocazie s-a încercat la ajungerea unei înţelegeri cu privire 
la schisma dintre cele două comunităţi niceene, anume 
Meletius a propus ca comunitatea celui care va trece pri- 
mul la cele veşnice să-l recunoască drept episcop pe cel 
care a rămas in viata. Paulin a respins însă aceasta pro- 
punere.?? Totuşi, când Meletie a trecut la cele veşnice in 
381, Paulin a încercat să devină episcopul ambelor co- 
munitati. Pentru că opoziția împotriva lui a fost mare, a 
fost ales un nou episcop în persoana lui Flavian, iar Pau- 
lin a continuat să fie episcopul comunităţii sale până ce a 
trecut la cele veşnice în anul 388-389. Cu puţină vreme 
înainte de a muri, Paulin l-a consacrat ca succesor al său 
pe Evagrius, într-o ceremonie care nu a fost canonică.5% 
Evagrie a fost recunoscut drept episcop canonic al Anti- 


539 Teodoret, Istoria bisericească, 5, 23, ed. rom., p. 230-231. 
540 Teodoret, Istoria bisericească 5, 23, 3-4, ed. rom., p. 231; 
Sozomen, Istoria bisericească 7, 15. 

ohiei de Egipt şi Apus, iar Flavian de către bisericile din 
Răsărit. Un sinod ţinut la Cezarea Palestinei după câțiva 
ani a discutat schisma antiohiană şi a decis că hirotonirea 
lui Evagrie nu a fost canonică. Flavian a fost recunoscut 
ca unic episcop canonic al Antiohiei. Evagrie a murit la 
scurtă vreme după depunerea sa.s*! Astfel, comunitatea 
condusă de Flavian a devenit singura Biserică în general 
recunoscută drept canonică din Antiohia. 

Ca episcop al grupării meletiene, Flavian a ter- 
minat de construit biserica numită „a lui Babylas” şi a 
mutat acolo moaştele acestuia care din vremea lui Iulian 
Apostatul se aflau într-un cimitir din Antiohia. Alături 
de rămăşiţele pământeşti ale lui Babylas a fost îngro- 
pat şi Meletie al Antiohiei, ctitorul bisericii. Sozomen 
specifică faptul că Meletie, după ce a încetat din viaţă 
la Constantinopol în aprilie 381, în timpul sinodului al 
doilea ecumenic, trupul său a fost adus la Antiohia şi 
îngropat alături de Babylas. În anul 386°, Sfântul Ioan 
Hrisosotm, pe atunci preot la Antiohia, a ţinut o predi- 
că la mormântul lui Meletie în ziua sărbătoririi lui, ceea 
ce arată că, la acea dată, construcţia acestei biserici era 
gata.s Un mozaic datat martie 387, cu inscripţia „Sub 
preasfintitul Flavian, în vremea când preotul Eusebius 
administra biserica, preotul Dorys a pavat această exe- 
dra cu mozaic” arată că în vremea lui Flavian au fost 
săvârşite ultimele ornări ale acestei biserici. 

Cel puţin în prima parte a domniei sale, Teodosie 
a avut o atitudine ambivalentă faţă de creştini şi păgâni. 


541 Totuşi schisma s-a încheiat abia în vremea lui Teodosie al 
II-lea. 

542 Datarea aceasta este propusă de Mayer, Cult of Saints, p. 39. 

543 Sfântul loan Hrisostom, De s. Meletio PG 50, 515-520. 


213 


DANIEL BUDA 


El a interzis sacrificiile de zi sau de noapte pentru a ghi- 
ci viitorul şi care se aduc în templu în acest scop?^, dar 
a permis alte forme de cult păgân, precum arderea de 
tămâie. O lege dată pentru ducele de Osrhoene în 382, 
Teodosie prevedea ca templele să rămână deschise, iar 
adunările, festivalurile şi sărbătorile asociate cu acestea 
să continuie (Codex Theodosianus 16. 10. 8). Este po- 
sibil însă ca această lege să fi avut o aplicabilitate loca- 
lă, adică numai în regatul de Osrhoene şi să se fi referit 
special la templul păgân din Edesa.* În anul 386 el a 
ordonat ca păgânii din Egipt să-şi aleagă marele preot, în 
vreme ce ei aveau obligaţia să se ocupe de temple şi de 
ritualurile solemne ale acestora.5% Într-o friză din tem- 
plul lui Hadrian din Efes, împăratul ortodox a fost pictat 
alături de familia sa, flancat de o parte de Artemis Ephe- 
sia, iar de cealaltă de Athena. Când în partea apuseană a 
Imperiului, un creştin pe nume Eugenius a uzurpat tro- 
nul după moartea lui Valentinian, Teodosie a restaurat 
altarul Senatului în clădirea acestuia, iar creştinii apu- 
seni au început să se teamă că Teodosie ar putea deveni 
un al doilea Iulian.5* 

Teodosie a promovat păgâni în numeroase posturi 
importante: un oarecare Proclu a fost numit prefect al 


544 Este vorba de un edict emis la 21 decembrie 381. Vezi Adrian 
Gabor, Biserică şi stat în timpul lui Teodosie cel Mare, Ed. Bizantină, 
Bucureşti, p. 328. 

545 C. Pharr (ed.), The Theodosian Code and Novels, Princeton, 
1952, p. 473. 

546 A. H. M. Jones, The Social Background of the Struggle be- 
tween Paganism and Christianity în The Conflict between Paganism 
and Christianity in the Fourth Century, A. Momigliano (ed.), Oxford, 
1964, p. 167. 

547 Andre Piganiol, L ‘Empire chrétien, Paris, 1947, p. 266. 

Constantinopolului. După moartea lui Cynegius, prefec- 
tul pretoriului, în 388, acesta a fost înlocuit cu un păgân 
pe nume Flavian Tatianus care a ocupat o funcţie înaltă 
şi în vremea arianului Valens. La Antiohia el a interzis 
tăierea unor chiparoşi consideraţi sacri care se aflau la 
marginea oraşului. Argumentarea a fost că vechile tra- 
ditii nu pot fi încălcate.5% În ceea ce priveşte regiunea 
rurală din jurul Antiohiei, este deosebit de valoroasă din 
punct de vedere istoric informaţia oferită de Libanius 
în Oratio 30 adresată împăratului Teodosie „despre si- 
tuatia templelor,” scrisă foarte probabil în anul 386. 
Cuvântarea este o apologie în favoarea templelor păgâne 
din zona rurală din jurul Antiohiei. În vremea când Cy- 
negius, un creştin fervent, a fost prefect al pretoriului 
pentru răsărit, călugării creştini au distrus cu mult zel 
templele păgâne şi i-au persecutat pe ţăranii care apelau 
la serviciile lor religioase. Libanius arată în cuvântarea 
sa că atât călugării creştini cât şi Cynegius au luat mă- 
suri antipăgâne care nu aveau acoperire legală. Motivul 
invocat de creştini pentru acţiunile lor a fost faptul că 
în temple ar fi avut loc sacrificii păgâne, lucru pe care 
Libanius îl consideră neadevărat: „Tu nici nu ai poruncit 
închiderea templelor, nici nu ai oprit pe cineva să mear- 
gă la acestea. Nu ai interzis de la temple şi altare, nici 
focul, nici támáia, nici oferirea de alte miresme."”5% Cert 
este că până la acea dată, nicio legislaţie a lui Teodo- 
sie care ne este cunoscută, nu a prevăzut nici închiderea 
templelor, nici distrugerea lor, nici o interzicere a altor 


548 Vezi Codex Theodosianus 10.1.12. 
549 Libanius, Epistola 30. 
550 Libanius, Epistola 30, 8. 

practici, precum arderea de tämäie.°°' Libanius sublinia- 
ză cu grijă că în zona rurală antiohiană nu a fost încălca- 
tă legea împotriva sacrificiilor: „Niciun altar nu a primit 
sacrificii de sânge, nicio o bucată de sacrificiu nu a fost 
arsă, niciun sacrificiu nu a deschis vreo ceremonie, nici 
nu a fost urmată de vreo libatiune."5? 

Se crede în general că imediat după „cotitura 
constantiniană” creştinismul a devenit singura putere 
religioasă în Imperiu şi că alte religii care s-ar fi putut 
constitui ca şi concurente (păgânismul şi într-o oarecare 
măsură iudaismul), au pierdut din start orice influenţă. 
În realitate lucrurile nu au stat chiar aşa. Este adevărat 
că mulți păgâni au trecut la creştinism, mai ales la bise- 
rica oficială susținută de puterea imperială. Chiar dacă 
împărații de după Constantin cel Mare au fost în mod 
explicit creștini, schimbările propuse de ei în ceea ce pri- 
veşte legislaţia au fost extrem de lente, din respect pen- 
tru tradiția veche. Aşa cum s-a demonstrat cu prisosinta, 
schimbările propuse de dreptul roman în general erau 
deosebit de sensibile să nu fie cumva contra vetus ius.5% 
Măsurile luate împotriva cultelor păgâne şi a practicilor 
religioase ale acestora în perioada post-constantiniană 
au fost încadrate la categoria superstitio. Această cate- 
gorie permitea luarea de măsuri legale împotriva vechi- 
lor practici religioase fie datorită ambiguitátii ei^, fie 


551 Isabella Sandwell, Outstanding Magic or outlawing Religion 
... p. 109. 

552 Libanius, Epistola 30, 17. 

553 S. Corcoran, The Empire of the Tetrarchs: Imperial Pronoun- 
cements and Government A.D. 282-324, Oxford, 2000, p. 69-73. 

554 Isabella Sandwell, Outlawing Magic or Outlawing Religion? 
Libanius and the Theodosian Code as Evidence for Legislation Against 

pentru cá era folosită ca atare in mod abuziv de împărații 
creştini post-constatinieni.** 

În vremea când Sfântul loan era preot, adică între 
anii 386-398, la Antiohia creştinismul încă avea în păgâ- 
nism şi în iudaism concurenţi extrem de serioşi. Influenţa 
elenismului însă a rămas încă foarte mare în arhitectură, 
instituţiile publice, literatură, educaţie, gusturile artistice 
şi chiar calendarul oraşului. Toate acestea au rămas 
esenţial elenistice, chiar dacă o bună parte din populație 
a devenit creştină. O dovadă în acest sens este o colecţie 
de sculptură adunată de un negustor sau un colecţionar 
de artă de la începutul secolului al V-lea. Piesele acestei 
colecţii arată că valorile şi gusturile păgâne au persistat 
în Antiohia post-constantiniana.°°° Mozaicurile Antiohi- 
ei din aceasta perioada arata o bucurie lumeasca a vie- 
tii reprezentate de figuri tipic păgâne.“ Vorbind despre 
cultura antiohiană, Dauphin scrie: „Aceasta era esenţial 
păgână, prosperă şi liniştită, aşa cum este descrisă în de- 
taliu în Antiokikos a retorului Libanius." Arta creştină 
era, la sfârşitul secolului al IV-lea, aproape inexistentă, 
căci primele reprezentări artistice ale unor motive creş- 
tine care ni s-au păstrat datează de la sfârşitul secolului 


<Pagan> Practices în W. V. Harris, The Spread of Christianity in the 
First Four Centuries. Essays in Explanation, Brill, Leiden, Boston, 
2005, p. 91. 

555 M. Salzman, Superstitio in the Codes Theodosianus and the 
Persecution of the Pagans in VC. 41: 1987, p. 172. 

556 D. M. Brinkerhoff, A Collection of Sculpture in Classical 
and Early Christian Antioch, New York, 1970, p. 4. 

557 Vezi S. Campbell, The Mosaics of Antioch, Toronto, 1988. 

558 C. Dauphin, Mosaic Pavements as an Index of Prosperity 
and Fashion, Levant 12 (1980), p. 112-134. 

al V-lea.5* Apoi statuile zeilor păgâni, precum Artemis, 
Tyche, Zeus, Athena sau Calliope decorau încă Antio- 
hia. Ritmul vieţii cotidiene era dictat de un calendar pă- 
gân urmat şi de creştini, chiar dacă duminica era ziua de 
odihnă urmată de toţi (cu excepţia evreilor). 

Marile festivaluri păgâne erau celebrate mai de- 
parte, cu participarea unor creştini, spre disperarea lide- 
rilor Bisericii. De exemplu, la fiecare trei ani, oraşul 
sponsoriza un festival în onoarea lui Dionisie şi Afro- 
dita.5*! Jocurile, cursele de cai ale oraşului reprezentau 
deliciul oraşului, aşa cum descrie Libanius în Antioki- 
kas 

În concluzie, putem afirma fără să ne temem că 
am greşi, că la Antiohia în zilele în care a avut loc criza 
statuilor, Biserica oficială era cea mai mare comunita- 
te religioasă, fără însă a fi neapărat majoritară în Anti- 
ohia. Multi antiohieni erau evrei şi păgâni. Oraşul era 
pluralist atât din punct de vedere religios cât şi etnic, 
lingvistic şi cultural. Elementul în creştere constantă era 
însă cel creştin. Ar mai trebui adăugat aici că în opinia 
unor autori, dincolo de comunităţile religioase, exista o 
solidaritate de clasă şi de cultură care era mai puternică 
decât cea religioasă.5 Pe bună dreptate, Robert L. Wi- 


559 Kurt Wietzmann, The Iconography of the Reliefs from the 
Martyrion, Antioch-on-the-Orontes 3, p. 135-149. 

560 De exemplu, Sfântul Ioan predică împotriva sărbătorii Nou- 
lui An, al calendelor (Kal. 1-2; 48. 953-954). 

561 J. H. W. G. Liebesschuetz, Antioch: City and Imperial Admi- 
nistration ... p. 228. 

562 Oratio XI, 233-253. 

563 Vezi G. Downey, The Size of the Population of Antioch, in 
TAPhA 89 (1958), p. 84-91. 

564 Paul Petit, Libanius et la vie municipale à Antioche au IVe 

Iken, descriind situaţia de la sfartitul secolului al IV-lea 
din Antiohia, a scris un capitol intitulat „Nu era încă era 
crestina”°® în care afirmă pe bună dreptate că: „Dincolo 
de aceste diviziuni din cadrul comunităţii creştine din 
Antiohia, lumea socială şi religioasă a lui loan a fost for- 
mată de prezenţa continuă şi atotcuprinzătoare a păgâ- 
nismului în viata orasului.”” Adrian Podaru, traducáto- 
rul în limba română a ultimei ediţii a Omiliilor la statui 
scrie în studiul său introductiv că „păgânismul şi creşti- 
nismul nu erau pe picior de egalitate în Antiohia. Dacă, 
numeric, creştinii erau mai numeroşi decât păgânii, din 
punct de vedere politic, social şi cultural, elenismul era 
cel care dădea tonul, modela instituțiile, inspira arta şi 
literatura”.5% 

Este adevărat că Sfântul loan scrie că „cea mai 
mare parte a oraşului este creştină” în vreme ce Li- 
banius spune că Antiohia este o „locuinţă a zeilor."59? 
De fapt, ambii autori — protagonişti ai acestei parti a 
volumului de fata — exagerează. Sfântul Ioan vorbeşte 
creştinilor săi spre a-i convinge să nu mai participe la 
sărbătorile iudaice întrucât trăiesc într-un oraş majoritar 
creştin. Libanius nu descrie oraşul în mod realist, ci 


siècle aprés Jean Chrysostome, Paris, 1955, p. 214-216. 

565 Robert L. Wilken, John Chrysostom and the Jews. Rhetoric 
and Reality in the late 4" Century, Berkeley, Los Angeles, London, 
1983, p. 29-33. 

566 Robert L. Wilken, John Chrysostom and the Jew ..., p. 30. 

567 Adrian Podaru, Joan şi reformarea Antiohiei: un proiect esu- 
at..., p. 31. 

568 Sfantul Ioan Hrisostom, Împotriva evreilor I, 4, ed. germ., p. 
90. 

569 Libanius, Epistola 11, 115. 

570 Vezi şi Omilia 84, 4 la Matei (PG 58, 762-763) unde Sfântul 

mai degrabă un oraş asa cum şi-l imagina el a fi ideal, 
adica elenistic, plin de temple $i nu cum era in realitate. 
In finalul acestui capitol mai trebuie amintit un 
aspect esential: Antiohia in vremea Sfantului Ioan si 
a lui Libanius, desi parte a Imperiului roman de mai 
multe secole, traia inca dupa ritmul si regulile unui oras 
grecesc autonom. Acest lucru a fost demonstrat cu pri- 
sosintá de Kostas A. Bosinis: „Sfântul Ioan dă uneori ci- 
titorului modern impresia că ar trăi într-un oraş grecesc 
autonom, care se ocupă cu problemele vieţii lui publice 
într-un mod introvertit. Împăratul îşi conduce circul lui, 
îşi ornează cu statuia lui aurită piaţa, strânge impozitele 
sau duce război la graniţă contra barbarilor. În rest, nu ia 
parte la viaţa publică. Chiar dacă s-ar dori a se vedea în 
el personificarea conducerii romane, nu s-ar ajunge prea 
uşor la rezultate sigure. Responsabilitatea guvernării şi a 
bunei rânduieli a oraşului aparţine în principal chiar ce- 
tatenilor, care sunt, ca întotdeauna, parte a unuia dintre 
grupele mai sus amintite (este vorba de săraci sau bogaţi, 
conducători sau supuşi, liberi sau sclavi, bărbaţi sau fe- 
mei). Morala lor, relaţiile cu ceilalți, deprinderile de zi 
cu zi precum şi punctul lor de vedere asupra lumii mate- 
riale, pe scurt modul lor de viaţă reprezintă fundamentul 
suprastructurării instituţionale a oraşului.” 


Ioan vorbeşte de asemenea de Antiohia ca un oraş majoritar creştin şi 
apreciază numărul creştinilor la 100 000. 

571 Konstantinos Bosinis, Johannes Chrysostomus tiber das Im- 
perium Romanum. Studie zum politischen Denken der Alten Kirche, 
Mandelbachtal - Cambridge, 2005, p. 17. 

III.4. „Afacerea statuilor” 


În acest capitol doresc să prezint, pe baza surselor 
care ne stau la dispoziţie, revolta care a stat la începutul 
„afacerii statuilor”, iar apoi modul în care s-a formulat 
apărarea oraşului de către creştini, respectiv de către pă- 
gâni. Principalii lideri ai iniţiativei creştine au fost epi- 
scopul Flavian şi preotul loan (Gruă de Aur), precum şi 
monahii din jurul Antiohiei al căror lider a fost un oare- 
care Macedonie. Iniţiativa păgână pe care o cunoaştem 
a fost condusă de către Libanius. Prezentarea apărării 
oraşului este din punct de vedere metodic o combina- 
tie între o prezentare cronologică şi una sistematică. Am 
considerat că în acest fel voi surprinde mai bine modul 
în care creştinii şi păgânii şi-au construit apărarea pro- 
priului lor oraş. Cine doreşte să urmeze linia strict cro- 
nologică a acestui eveniment, poate să o facă în Tabloul 
cronologic de la sfârşitul acestui volum. 


III.4.1. Revolta care a dus la distrugerea 
statuilor 


Spre sfârşitul luni februarie a anului 387, Bise- 
rica se pregătea să intre în Postul cel Mare. La Antiohia, 
preotul loan, hirotonit abia de un an, era gata să rostească 
o serie de predici despre post. Acest plan va suferi însă 
schimbări semnificative, datorită petrecerii în Antiohia 
în dimineaţa zilei de 26 februarie 387 a unor evenimente 
neprevăzute. 

Împăratul Teodosie cel Mare (379-395) avea 
nevoie de o redresare urgentă a bugetului Imperiului. 
Încă de la începutul domniei sale se confruntase cu pro- 

bleme economice. In 387 Teodosie avea nevoie de bani 
pentru a duce campanii împotriva lui Maximus Magnus, 
un uzurpator din Britania, care atrasese deja de partea 
lui Italia şi-i ameninţa in mod serios tronul. Pe de alta 
parte, gotii de la Dunăre amenintau graniţa Imperiului. 
De asemenea Teodosie trebuia deja să se gândească şi la 
costurile deloc mici ale ceremoniilor de sărbătorire a pri- 
mei decade a domniei sale ce urmau a avea loc în curând. 
De aceea, la sfârşitul lunii februarie 387 el a impus un 
nou impozit.>” În ceea ce priveşte natura acestui impozit 
impus de Teodosie, se pare că a fost un impozit dublu: 
lustratis collatio, aplicat negustorilor şi comercianților; 
si aurum coronarium aplicat clasei curiale.?? Din cu- 
prinsul Omiliilor Sfântului Ioan înţelegem că impozitul 
a afectat mare parte din populația Antiohiei, ceea ce a şi 
dus la revoltă.5 Se pare că acest impozit a fost pus doar 
asupra oraşelor bogate din răsăritul Imperiului. Edictul 
care a impus aceste impozite adiționale a provocat revol- 
te, de mai mică amploare, e adevărat, şi la Alexandria.” 


572 Nu era pentru prima data când un împărat roman impunea 
impozite speciale în primul rând pentru pregătirea unor campanii mi- 
litare. Constantius (337-361) a impus impozite adiţionale pentru fi- 
nantarea unei campanii militare împotriva perşilor (Julian, Epistola I, 
21D). 

573 Vezi Robert Browning, The Riot of A. D. 387 in Antioch: The 
Role of the Theatratical Clarques in the Later Empire in The Journal 
of Roman Studies 42 (1952), p. 13-20. 

574 Vezi De stat. III, 6, ed. rom., p. 216-217 unde vorbeşte de 
„taxă excepţională, în aur impusă [asupra noastra]” care i-ar fi facut pe 
fiecare dintre antiohieni să meargă acasă şi să discute cu familia din ce 
anume urmau să o plătească. Vezi şi De stat. V, 3, ed. rom., p. 272-273: 
vorbeşte de „taxă generală extraordinară”. 

575 Libanius, Epistola 19, 14 vorbeşte de anumite acte de nesu- 
punere şi revoltă manifestate în teatrul din Alexandria. 

Este posibil ca reacția violentă a antiohienilor să se ex- 
plice prin criza economică şi de alimente în care trăia 
Antiohia de la începutul anilor 380. Libanius şi Sfântul 
Ioan Hrisostom au amintit în repetate rânduri în operele 
lor despre dificultăţile antiohienilor de a avea suficientă 
hrană. Mai ales anii 381-382 şi 384 s-au arătat deosebit 
de săraci datorită unor sezoane secetoase. Aducerea de 
alimente din alte părți ale Imperiului era controlată şi 
strict taxată de către stat pentru a stârpi specula. Aceste 
măsuri însă i-au nemulţumit pe negustori.’’® 

Scrisoarea imperială cu edictul care prevedea 
noile impozite a fost citită la Antiohia in fata dikaste- 
rion-ului la 26 februarie 387. Din descrierile oferite de 
Sfântul Ioan şi de Libanius, de fata erau guvernatorul şi 
anumiţi membri ai senatului Antiohiei, precum şi mul- 
time de antiohieni. Potrivit lui Libanius, persoane care 
se aflau aproape de guvernator au început să plângă şi să 
invoce ajutorul Dumnezeului creştin.“ După Sfântul 
Ioan, antiohienii ar fi început mai întâi să se lamenteze în 
cel mai curat stil oriental. Apoi membrii senatului ora- 
şului prezenţi acolo împreună cu alti demnitari au mers 
spre reşedinţa „conducătorului”, probabil consularis 


576 G. Downey, A Histoy of Antioch ..., p. 420-425, cu bibliogra- 
fia indicata. 

577 Libanius, Oratio 19, 25; Oratio 22, 5 şi urm. 

578 „Căci dupa ce au ajuns scrisorile de la împărat, poruncind sa 
fie impusa aceasta taxa generala extraordinara ce parea de nesuportat, 
toţi s-au revoltat, toti s-au împotrivit, au fost nemulţumiţi, s-au mâniat 
cumplit, [şi] întâlnindu-se [unii cu alţii], au zis între ei: <Ave, o viaţă 
care nu [mai] este viata, oraşul este ruinat, nimeni nu va putea să indu- 
re mărimea acestei taxe generale extraordinare!> Şi toţi se frământau 
ca şi cum s-ar fi aflat în cele mai mari primejdii” (De stat. V, 3, ed. 
rom., p. 272-273). 

Syriae Celsus, căruia i-au cerut o reducere a impozitu- 
lui, fără niciun rezultat insá^? Apoi mulţimea a plecat 
spre reşedinţa episcopului Flavian, dar pentru că acesta 
nu era acasă, au revenit la dikasterion.5% Apoi mulţimea 
s-a revoltat la instigarea unei „găşti ticăloase — ponera 
symmoria.*' Se pare că în fruntea ei s-a aflat o persoană 
care a produs acte similare şi la Berith.*? Rásculatii au 
mers de la dikasterion înapoi la reşedinţa lui Celsus şi 
au încercat să pătrundă înăuntru, dar slujitorii acestuia 
au reuşit cu dificultate să-i oprească. Balustrada reziden- 
tei a fost însă aproape ruptă.5% Apoi au plecat spre o 
baie publica unde au tăiat funiile de care erau atârnate 
lămpile pentru iluminatul public. Au revenit la reşedinţa 
guvernatorului, au dat jos de pe pereţi picturile de lemn, 
apoi statuile de bronz ale familiei imperiale. Au fost dis- 
truse statuile împăratului Teodosie, ale primei sale so- 
tii, Aelia Flacilla care murise în anul 386, statuia tatălui 
împăratului, generalul Teodosie şi statuile fiilor împăra- 
tului, Arcadius si Honorius. 5 În momentul in care au 
fost distruse statuile familiei imperiale, mesageri au fost 
trimişi să ducă vestea la Constantinopol.°®° 

Distrugerea statuilor împăratului care erau fabri- 
cate la Constantinopol şi trimise în oraşele Imperiului o 
dată ce un împărat prelua puterea, era asimilată crimei 
de /aesa maiestatis şi se pedepsea cu moartea. Un atac la 


579 Libanius, Epistola 19, 25-26. 
580 Libanius, Epistola 19, 28. 
581 Libanius, Oratio 20, 3. 
582 Libanius, Epistola 19, 28. 
583 Libanius, Epistola 20, 3. 
584 Libanius, Epistola 22, 7. 
585 Libanius, Epistola 20, 4. 

adresa statuilor împăratului echivala cu un atac la adre- 
sa împăratului însuşi. Această percepţie este bine sur- 
prinsă de doi sfinți Părinți: Sfântul Vasile cel Mare (n 
Isaiam 13, PG 30, 589) şi Sfântul Ambrozie (Expos. in 
Psalm. 118, 10) şi într-o oarecare măsură de către Sfân- 
tul Ioan Gură de Aur. Distrugerea statuilor la Antiohia 
în februarie 387 trebuie să fi avut circumstanţe agravante 
pentru că cu numai şase luni înainte, anume la 6 iulie 
386, Teodosie emisese un decret imperial care confirma 
dreptul de azil la aceste statui.^*" 

După ce au distrus statuile familiei imperiale, 
mulţimea s-a deplasat la vila unui cetăţean de vază care 
se pronuntase în favoarea taxei şi au incendiat-o.*** Când 
răsculații s-au gândit că ar putea să dea foc şi palatului 
imperial, a apărut comandantul toxotai—ilor (arcasilor), 
care funcționau ca poliţie a oraşului şi i-au oprit. Comes 
Orientis Celsus a venit cu propria sa gardă şi i-a arestat 
pe cei ce merseseră spre dikasterion.5* În jurul amiezii, 
ordinea fusese deja restabilită.5% 

Imediat după incident au început cercetările. Pre- 
fectul oraşului Tisamenus*! a ordonat numeroase ares- 


586 În De stat. III, 6, ed. rom., p. 212-213 el explică cum deşi ara- 
ma statuilor nu este de aceeaşi fiinţă cu împăratul reprezentat, „totuşi 
cei care au îndrăznit [aceste lucruri] (adică să distrugă statuile n. n.) au 
fost pedepsiţi”. 

587 Codex Theodosianus 9, 44, 1. 

588 Libanius, Epistola 22, 9. 

589 Libanius, Epistola 19, 34-36. 

590 Libanius, Epistola 22, 9. 

591 Despre acesta stim ca era pagan. Vezi Raban von Haeling, 
Die Religionszugehörigkeit der hohen Amtsträger des römischen Rei- 
ches seit Constantins I. Alleinherrschaft bis zum Ende der theodosia- 
nischen Dynastie, Bonn, 1978. 

tari. Sfantul Ioan, descriind situatia din Antiohia imediat 
după revoltă, lasă impresia că autorităţile oraşului au fă- 
cut exces de zel, arestând în mijlocul pieţei atât pe cei 
vinovaţi cât şi pe cei nevinovaţi, cum se nimereste.”>” 
Cei care s-au făcut vinovaţi de revolte, au fost judecaţi şi 
condamnaţi la moarte. Libanius ne informează că „unii 
au căzut de sabie, alţii şi-au pierdut viaţa pe rug, iar alţii 
şi-au întâlnit moartea în fălcile fiarelor. Nici chiar copiii 
nu au putut fi salvaţi datorită tinereţii lor; anii lor fragezi 
au fost, de fapt, un dezavantaj pentru ei în implicarea în 
astfel de nelegiuiri.”°’? Sfântul Ioan Gură de Aur spune 
în mare acelaşi lucru: „Unii au pierit de sabie, alții prin 
foc, alții au fost predati fiarelor sălbatice, nu doar bar- 
baţi, ci şi copii. Şi nici frăgezimea vârstei, nici năvala 
poporului, nici [faptul] cá au săvârşit aceste lucruri plini 
fiind de nebunie demonică, nici taxa [impusă de împă- 
rat], care părea de nesuportat, nici sărăcia, nici [faptul] 
că au păcătuit cu toţii în comun, nici promisiunea că nu 
vor mai îndrăzni niciodată astfel de lucruri, nici nimic 
altceva nu i-a scăpat câtuşi de putin."??* 

Atât Libanius cât şi Sfântul loan au descris în 
detaliu ce anume putea să i se întâmple oraşului după 
această revoltă: „Toţi ne aşteptam ... să ne fie confisca- 
tă averea, să fie trimişi soldaţi împotriva noastră, şi ne 
imaginam alte nenumărate grozăvii.”5 De asemenea: 
„Ne-am aşteptat la nenumărate grozăvii: că averile tutu- 
ror vor fi răpite, că ne vor fi incendiate casele împreună 


592 De stat. II, 2, ed. rom., p. 130-131. 

593 Libanius, Epistola 19, 37. 

594 De stat. III, 6, ed. rom., p. 210-211. 

595 De stat. XII, 1 , ed. rom., p. 44-48 . 

cu cei ce locuiesc în ele, că oraşul ne va fi smuls din 
mijlocul lumii locuite, că toate rămăşiţele acestuia vor fi 
distruse şi că temeliile lui vor fi arate cu plugul.”5% 

Pentru a scăpa de posibila pedeapsă, mulţi an- 
tiohieni au părăsit oraşul, mai ales cei bogaţi.“ Au 
rămas doar pentru că au fost ameninţaţi să rămână în 
oraş.5% În altă parte Libanius descrie situaţia dramatică 
a refugiaților: „Toţi auzim vestea că pretutindeni este 
plin de trupuri ale morților — pe câmpuri, pe drumuri, 
pe dealuri, pe creste, în peşteri, pe vârfurile munţilor, 
în crânguri şi în vâlcele — unele, un ospăț pentru păsări 
şi fiare sălbatice, altele purtate de râu până la mare ... 
Puteai vedea femei cu copii mergând să cerşească la po- 
porul de la ţară ... să îi lase să stea pe pământul lor — nu 
în casele lor, bineînţeles. Nu erau locuinţe îndeajuns, şi 
pe lângă aceasta, nimeni nu s-ar fi însoţit de bună voie 
cu cineva care nu era dintre cunoştinţele lor. Astfel că 
moartea s-a abătut asupra copiilor, unii din cauza expu- 
nerii pe pământul reaván, alții chiar căzând din braţele 
celor care îi duceau, iar moartea prin înfometare 1-a atins 
pe toţi ... După ce şi-au cheltuit banii pe care îi aveau, 
femeile nu le-au mai putut da copiilor pâine atunci când 
aceştia cereau, şi cu ochii în lacrimi şi-au îngropat prun- 
cii, apoi ele însele au murit din aceeaşi cauză, căci chiar 
şi femeile care mergeau să cerşească nu căpătau multă 
hrană. Toti erau nevoiaşi ....5% 

Se pare că pe parcursul aşteptării sentinţei impe- 


596 De stat. XVILI , ed. rom., p. 206-207. Pentru relatările lui 
Libanius, vezi Epistolele 19, 38; 20, 5 şi 23, 12. 
597 Libanius, Epistola 23, 17. 
598 Libanius, Epistola 22, 11. 
599 Libanius, Epistola 23, 1-2; 5-6; 9. 

riale, in functie de zvonurile care circulau, cetatenii An- 
tiohiei decideau să părăsească oraşul. Sfântul loan Gură 
de Aur scrie în repetate rânduri despre acest fenomen. 
600 În altă parte el scrie: „Mulţi, căutând deserturile şi 
îndreptându-se spre locuri neumblate, au dat peste 
animale sălbatice, nu numai bărbaţi, ci şi copii mici şi 
femei libere şi de neam, ascunzându-se multe nopţi si 
zile in pesterile si în văile si in vágáunile deşertului.” 9?! 
O situaţie dramatică, similară celei descrise de Libanius, 
este prezentată şi de Sfântul Ioan Gură de Aur: ,,... Ma- 
joritatea [locuitorilor] oraşului, din cauza fricii şi a ace- 
lei ameninţări, a fugit spre deşert, spre văgăuni şi spre 
locuri tainice, teama alungându-i de pretutindeni... ca- 
sele erau goale de femei, piaţa era goală de bărbaţi, şi 
d-abia se arătau vreo doi sau trei grăbindu-se împreună 
prin mijlocul [ei].”°” La câteva săptămâni după revoltă, 
Sfântul loan spunea: „Întregul nostru oraş se golise şi 
toti fugiseră spre locurile pustii... cei lăsaţi în urmă erau 
umbriti de norul descurajärii.”°® 

Sfântul loan depune serioase eforturi să-i convin- 
gă pe antiohieni să nu plece din Antiohia. În acest sens 
nu ezită să le dea ca exemplu pe ninivitenii păgâni, care 


600 De stat. II, 1, ed. rom., p. 126-129 : « Toţi fug de [patria] ce 
i-a născut ca de o cursă, o părăsesc ca pe o ruină, se îndepărtează [de 
ea] în grabă ca de un rug. Şi întocmai cum, atunci când arde o casă, nu 
numai cei ce locuiesc în ea, ci şi cei din preajmă se depărtează cu mare 
grabă, străduindu-se să-şi scape măcar trupul gol, tot astfel şi acum, 
când mânia împărătească este aşteptată să vină ca un foc de sus, fiecare 
se grăbeşte să plece [din oraş] şi să-şi salveze doar trupul gol, înainte 
ca focul, urmandu-si calea, să-l ajungă ». 

601 De statuis XXI, 3, ed. rom., p. 374-375. 

602 De stat. XIII, 1 , ed. rom., p. 76-77. 

603 De stat. XI, 1 , ed. rom., p. 12-13. 

nu şi-au părăsit oraşul când au aflat că Dumnezeu doreş- 
te să-l distrugă pe acesta, ci au rămas în casele lor şi s-au 
pocait: „Căci nu fugeau (ninivitenii) din oraş aşa cum 
[fugim] noi acum, ci rămânând, l-au făcut de neclintit ... 
Barbarii [au făcut] acestea, iar [noi] nu ne ruşinăm şi nu 
ne ascundem fata? Aceaia şi-au schimbat moravurile, iar 
noi ne schimbăm locurile, făcând lucruri [proprii] oame- 
nilor beti şi ducându-ne averile într-un loc sigur? Stapa- 
nul este mânios pe noi, iar noi, neîncercând să-i potolim 
mânia, mutăm bunurile din casă şi vagabondăm, căutând 
unde să ne punem [la adăpost] agoniseala."9?* 

În aşteptarea deciziei împăratului, autorităţile lo- 
cale au colectat taxele, fără alte incidente, iar statuile 
distruse au fost imediat inlocuite.° 


II1.4.2. Apărarea orașului de către creştini si 

păgâni 

Imediat după acest eveniment tragic, antiohienii 
au început să se gândească la cum anume ar fi putut să 
apere cauza oraşului lor în fata împăratului. Studiind 
sursele creştine şi păgâne pe care le avem la dispoziţie, 
putem reconstrui mai ales demersul creştin inițiat în fata 
împăratului şi a autorităţilor pentru iertarea oraşului şi 
putem să ne facem o imagine despre iniţiativele în acest 
sens venite din partea păgânilor. De asemenea putem să 
comparăm cele două demersuri spre a înţelege în ce mă- 


604 De stat V, 5-6, ed. rom., p. 286-287. Pentru apeluri insistente 
la a nu părăsi oraşul, vezi De sat. VI, 4-5, ed. rom., p. 324-329. 

605 De stat. VIII, 4, ed. rom., p. 384-385. 

606 De stat. XVII, 1, ed. rom., p. 208-209. 

sură acestea ne spun ceva despre relaţia dintre creştinii 
ŞI păgânii din acea vreme de la Antiohia. 

Aşteptarea sentinţei a ţinut întregul oraş cu su- 
fletul la gură. În repetate rânduri Sfântul Ioan subliniază 
starea de frică, uneori chiar de panică ce-i stăpânea pe 
antiohieni şi uneori pe el însuşi.” Sfântul Ioan a urmărit 
în cuvântările sale să-i liniştească“% pe antiohieni, dar şi 
să-i informeze despre demersurile făcute pentru a primi 
iertarea din partea împăratului. După Sfântul loan, anti- 
ohienii trebuiau să realizeze crima pe care au săvârşit-o: 
„Căci cel insultat nu are egal în cinstire pe [fata] paman- 
tului: este împăratul, corifeul şi căpetenia tuturor oame- 
nilor de pe pământ.” Totuşi, scăparea trebuie căutată 
la „împăratul cel de sus.” Împăratul, cel care s-a pornit 
cu mânie împotriva antiohienilor este „un om pătimitor 
ca si noi, având acelaşi suflet ca şi noi,” adică creştin. 
Prin urmare nu trebuie să le fie frică antiohienilor de el. 
Iov s-a luptat cu diavolul şi a biruit, împăratul însă „fiind 
om, acum se mânie, acum este împăcat.” Dacă tinerii 
care au fost aruncaţi în cuptorul cu foc nu s-au temut de 


607 „Cuvântul în învățătură îmi este întrerupt de lamentatii. De- 
abia am putere să-mi deschid gura, să-mi desfac buzele, să-mi misc 
limba şi să rostesc cuvintele.” (De stat. II, 1, ed. rom., p. 126-127). 
Vezi şi II, 2, p. 132-133 unde este descrisă liniştea aşternută în pieţele 
în mod obişnuit pline de zarvă ale Antiohiei. 

608 Pentru rolul consolator al acestui ciclu de omilii, vezi Omil. 
V, 2, ed. rom., p. 262-263: „Să ne ridicăm din descurajarea ce ne stă- 
pâneşte!” Vezi de asemenea Omil. VI, 1, p. 304-307: „Căci dacă noi 
nu vă vom consola pe voi, de unde altundeva veţi primi consolare? 
Judecătorii inspáimántá; de aceea preoţii să consilieze! Magistraţii 
ameninţă, de aceea Biserica să aline.” 

609 De stat. II, 2, ed. rom., p. 132-133. 

610 De stat. IV, 2, ed. rom., p. 230-231. 

tiranul împărat „lipsit de pietate", antiohienii nu trebuie 
să se teamă de „un împărat blând şi iubitor de oameni.” 


III.4.2.1. Antiohia este un oraş liniştit 

Sfântul loan încearcă să demonstreze că Antio- 
hia era un oraş liniştit, supus stăpânirii imperiale şi care 
nu a creat probleme în trecut. Revolta „statuilor” ar fi 
fost o excepţie: „Un colectiv atât de cuminte şi de blajin, 
asemenea unui cal blând şi dresat, întotdeauna supunân- 
du-se mâinilor stăpânilor [lui], s-a răzvrătit acum atât de 
subit, ca să facă rele atât de mari.'*!? Acest argument 
al pretinsei reputatii a Antiohiei de oraş liniştit şi supus 
puterii imperiale apare şi în prezentarea pe care Sfântul 
Ioan o face pledoariei episcopului Flavian prezentate în 
fata lui Teodosie. Istoria Antiohiei contrazice însă acest 
argument al Sfântului loan. Nu era pentru prima dată 
când Antiohia suferea o pedeapsă din cauza revoltelor 
locuitorilor ei. De exemplu, Marc Aureliu (161-180) a 
pedepsit Antiohia pentru că antiohienii au susținut o re- 
voltă împotriva împăratului în 175, condusă de Avidius 
Cassius, guvernatorul provinciei Siria, care se autopro- 
clamase împărat. Revolta a fost înăbuşită, iar fostul gu- 
vernator asasinat. Jocurile olimpice au fost suspendate, 
fiind reintroduse abia de Comodus (180-192). Septimiu 
Sever (193-211) a mutat capitala provinciei romane Si- 
ria de la Antiohia la Laodiceea.°!? 


611 De stat. IV, 4, ed. rom., p. 244-245. Vezi şi De stat. VI, 5, ed. 
rom., 326-333. 

612 De stat. II, 1, ed. rom., p. 126-127. Vezi şi omil IL, 3, ed. rom., 
p. 138-139: „etosul oraşului a fost întotdeauna nobil.”; 

613 Daniel Buda, Hristologia antiohiană ..., p. 225-226. 

111.4.2.2. Influenţa demonică 

Atât Sfântul loan cât şi Libanius pun revolta an- 
tiohienilor pe seama unei influenţe demonice.*'^ Sfântul 
loan scrie că aşa cum lov a avut de suferit de pe urma 
diavolului, la fel şi Antiohia ca oras.°'° Diavolul a dorit 
să distrugă oraşul, dar Dumnezeu l-a salvat: „Asteptam 
în fiecare zi ca oraşul să ne fie răsturnat din temelii, îm- 
preună cu cei care locuiesc în [el]. Însă când diavolul 
nădăjduia să scufunde vasul, atunci a făcut Dumnezeu 
vreme bună... Pe acestea să le spunem şi copiilor noştri 
şi să le transmitem la nenumărate generaţii, ca să afle 
toti cum s-a străduit diavolul să distrugă oraşul chiar din 
temelie”.°'° Diavolul a lucrat prin oameni nelegiuiti si a 
pus la cale revolta: „Diavolul i-a inspirat pe unii oameni 
călcători de lege să insulte statuile împărăteşti, pentru 
ca oraşul să fie ras din temelii.“ În ultima omilie din 
seria „la statui”, Sfântul loan scrie că „diavolul, prin cele 
îndrăznite, a încercat” să scufunde oraşul Antiohia, însă 
Dumnezeu l-a infrumusetat”.°'® De asemena pledoaria 
episcopului Flavian în faţa împăratului exprimă în mod 
detaliat ideea că revolta a fost o uneltire a diavolului.°'? 


614 Libanius, Epistola 19, 29. 

615 Căci după cum atunci diavolul s-a năpustit asupra turmelor 
de oi şi de vite şi asupra întregii averi a dreptului, tot aşa şi acum a fost 
cuprins de înverşunare împotriva întregului oraş” (De statuis II, 1, ed. 
rom., p. 124-125). 

616 De stat. XII, 1, ed. rom., p. 42-43. 

617 De stat. XV, 1, ed. rom., p.142-143 . 

618 De stat. XXI, 1, ed. rom., p. 352-353. 

619 De stat. XXI, 3, ed. rom., p. 362-363: „demonii au pizmuit 

Libanius şi Sfântul loan nu sunt singurii care lea- 
ga revolta de o influență demonică. Sozomen scrie că în 
noaptea dinaintea revoltei, pe străzile Antiohiei s-a ară- 
tat o fantomă a unei femei deosebit de înalte, cu o înfă- 
tisare teribil de urâtă, cu un mare bici in mână, asemeni 
celui utilizat la teatrele publice pentru a îndemna fiarele. 
Drept urmare, Sozomen concluzionează: „S-ar putea de- 
duce de aici că răscoala a fost provocată de acţiunea unui 
demon (daimon) rău şi malitios."9? 

Faptul că atât Libanius cat şi Sfântul Ioan pun 
începutul revoltei antiohienilor împotriva împăratului pe 
seama unei influenţe demonice arată că deplasarea res- 
ponsabilitátii din sfera umanului în sfera lumii ispitelor 
era un instrument folosit în construcţia apologetico-re- 
torică antică. 


111.4.2.3. Revolta a fost provocată de străini 

Sfântul loan şi Libanius afirmă în egală măsură 
că rolul precumpănitor în revoltă l-ar fi avut străinii, nu 
antiohienii. Potrivit lui Libanius, aceşti străini ar fi avut 
legătură cu teatrul: ,,Aceia care se gândesc mai mult la 
dansatorii de pantomimă decât la soare şi la lună şi la 
întuneric” ar fi provocat revolta. Ca lider s-ar fi remar- 
cat un străin care a provocat tulburări similare şi la Be- 
rith.?! Sfântul Ioan scrie în mod similar: „lată: păcatul 
s-a săvârşit de puţini, însă acuzaţia este comună! ...Niş- 


[un oraş] atât de îndrăgit.” Vezi de asemenea De stat. XXI, 3, ed. rom., 
p. 364-365: Flavian i-ar fi zis împăratului Teodosie: „Demonii au făcut 
acum totul ca să lipsească de bunăvoința ta oraşul cel mai drag tie din- 
tre toate.” 

620 Sozomen, Istoria bisericească 7, 23, ed. eng. , p. 564. 

621 Libanius, Epistola 19, 28. 

te oameni straini si de neam amestecat, respingatori $1 
periculosi, nemaiavând nici o nădejde de mântuire, au 
îndrăznit ce au îndrăznit.” Doar nişte „netrebnici si 
foarte netrebnici, călcând legile în picioare, au dărâmat 
statuile şi au atârnat deasupra tuturor o primejdie dintre 
cele mai mari." 9? „... nebunia unor oameni puţini la nu- 
măr, străini amestecați de-a valma, [a putut] să aprindă, 
într-o clipă, o vâlvătaie atât de mare, să ridice o furtună 
atât de puternică şi să ne facă pe toti să ne temem." 
De asemenea, petiția adresată de monahi împăratului 
cuprindea, potrivit Sfântului loan, argumentul că „cele 
întâmplate nu au fost [săvârşite] de cei care locuiesc în 
oras, ci de nişte oameni străini si prápáditi. "9? 

Dintre autorii moderni, Robert Browning a încer- 
cat să demonstreze cá un rol important în revoltă l-ar fi 
avut galeria teatrală, adică cei plătiţi pentru a aplauda la 
teatre şi care deveniseră mesageri ai nemulțumirii po- 
pulare.** După ce Antiohia a primit iertarea din partea 


622 De stat. II, 3, p. 138-139. Informaţia cá nistre strani ar fi 
provocat revolta şi că, totuşi, unii antiohieni s-au aliat lor este inclu- 
să în argumentatia pe care, potrivit Sfântului Ioan, episcopul Flavi- 
an urma s-o prezinte în faţa împăratului (De stat III, 1, ed. rom., p. 
178-179). Responsabilitatea morală a antiohienilor ar consta totuşi, în 
opinia Sfântului loan, în faptul că nu i-a oprit pe aceşti răufăcători de 
la săvârşirea faptelor reprobabile pentru care suferă acum tot oraşul. 
Astfel, oraşul riscă să fie pedepsit pentru că împăratul a fost insultat. 
Insulta împăratului s-a săvârşit pentru că antiohienii au nesocotit că 
cei turbulenti L-au insultat pe Dumnezeu: „Ai nesocotit că Dumnezeu 
este insultat; ei bine, [El] a îngăduit ca împăratul să fie insultat ... să ne 
pedepsească pentru nepăsare” (De stat. II, 3, ed. rom., p. 138-139). 

623 De stat. V, 3, ed. rom., p. 272-273. 

624 De stat. VI, 1, ed. rom. p. 306-307. 

625 De stat. XVII, 2 , ed. rom., p. 216-217. 

626 Robert Browning, The Riot of A.D. 387 ..., p. 15. 

împăratului, Sfântul loan, într-una din cuvântările sale 
împotriva iudeilor, atribuie artiştilor ambulanți revolta 
statuilor: „Nu ştii că unul care nu este tâlhar însă se află 
în peştera tâlharilor, suferă de aceeaşi pedeapsă precum 
aceştia? Dar ce vorbesc eu despre tâlhari? Voi ştiţi toa- 
te şi vă aduceţi aminte că atunci când aici la noi nişte 
derbedei şi nişte artişti ambulanți au distrus statuile, nu 
numai aceşti făptaşi, ci toţi cei care doar au fost prezenţi 
acolo, au fost tarati in fata judecății şi au fost duşi îm- 
preună cu aceştia şi aspru pedepsiti."?" Frans van der 
Paverd®* aduce argumente împotriva acestei ipoteze. El 
arată că în lucrarea Despre pocăință Sfântul Ioan (De 
eleemosyna, PG 269-270) a retractat cele spuse în omili- 
ile la statui despre rolul în revoltă al celor ce aveau vreo 
legătură cu teatrul. De asemenea se ştie că Sfântul loan 
nu a fost prieten al teatrelor, iar absolvirea lor de vina 
de a fi iscat revolta din 387 nu s-a putut face decât din 
dragoste pentru adevăr. 

Chiar dacă antiohienii s-au alăturat străinilor în 
cadrul revoltei, numărul acestora a fost mic, continuă ar- 
gumentatia ambilor apărători ai Antiohiei. Prin urmare 
ar fi fost nejust din partea împăratului să pedepsească 
un oraş atât de mare pentru nelegiuirea unui mic grup. 


627 Johannes Chrysostomus, Acht Reden gegen Juden 6, 6, in- 
trod. de Rudolf Brandle, trad. De Verena Jeghler-Bucher, BGL vol. 41, 
Stuttgart, 1995, p. 183-184. 

628 Frans van der Paverd, St. John Chrysostom, the Homilies 
on the Statues, An Introduction, Orientalia Christiana Analecta, Roma, 
1991, p. 21. 

629 Libanius, Epistola 19, 31; De stat. III, 2, ed. rom., p. 138- 
139. 

III.4.2.4. | Delegaţia antiohiana. Rolul 

episcopului Flavian 

În zilele care au urmat răscoalei, o delegaţie 
antiohiană condusă de episcopul Flavian a pornit spre 
Constantinopol. Sfântul loan ne informează în detaliu 
despre această inițiativă. El descrie întristarea care îi în- 
cearcă pe antiohieni văzând tronul episcopal din biseri- 
că gol, dar în acelaşi timp îşi exprimă bucuria că aces- 
ta a plecat pentru „salvarea” antiohienilor sau, cu alte 
cuvinte, „pentru a smulge mâniei împărăteşti un popor 
atât de mare.” Această misiune a episcopului Flavian 
este în opinia Sfântului loan o „podoabă” pentru creş- 
tinii antiohieni şi o „cunună” pentru episcop: „Podoabă 
pentru voi, deoarece vi s-a hărăzit un astfel de părin- 
te; cunună pentru el, deoarece îşi iubeşte filial atât de 
mult odraslele şi pentru că a întărit prin aceste fapte ceea 
ce a spus Hristos.” Misiunea lui Flavian de apărare a 
oraşului în faţa împăratului este fundamentată de Sfântul 
Ioan cu versetul din loan 10, 11: „Păstorul cel bun isi 
pune sufletul pentru oi.” Sfântul loan explică apoi că 
„erau multe care-l împiedicau să plece şi îl sileau să 
rămână: mai întâi vârsta, care tindea spre ultimul hotar al 
bätränetii, apoi slăbiciunea trupului şi anotimpul anului, 
[ca] şi necesitatea [de a fi prezent la] sfânta sărbătoare; 
pe lângă acestea, singura lui soră, care era aproape de 
ultima suflare.” Într-adevăr, deşi în vârstă de aproape 


630 De stat. III, 1, p. 174-175. Sfântul loan descrie apoi cu mult 
talent oratoric cum bătrânul episcop a trecut peste toate greutăţile spre 
a se pune în slujba poporului său. Prin gestul său, Flavian îl urmează 
pe Hristos Care “S-a dat pe Sine pentru noi” sau pe patriarhul Iacob 

şaptezeci de ani şi destul de bolnav, Flavian a accep- 
tat să plece la Constantinopol alături de alti delegaţi sa 
mijlocească pentru oraşul său. Între Antiohia şi Con- 
stantinopol este o distanță de aproximativ 160 de km. 
Această cale, parcursă pe spatele unui catâr sau a unui 
cal, pe vreme de iarnă, prin munţii Asiei Mici, nu era cea 
mai plăcută situaţie pentru un episcop bătrân.“ Relaţiile 
bune ale lui Flavian cu împăratul au cântărit însă mai 
mult în decizia luată.*? Antiohienii în general se pare cá 
ştiau de această relaţie, de vreme ce aflăm de la Libanius 
că mulţimea revoltată a mers la reşedinţa episcopală, 
probabil cu gândul de a-i cere să intervină pe lângă îm- 
părat să renunţe la impunerea de noi impozite. 

Istoricul Sozomen ne oferă un amănunt care nu 
apare la Sfântul loan, anume despre modul în care Fla- 
vian ar fi reuşit să intre la Teodosie spre a pleda cauza 
Antiohiei. La început, împăratul, mânios în urma celor 
întâmplate la Antiohia, nu a vrut să-l primească pe Flavi- 
an. Atunci acesta a apelat la un artificiu: a cerut tinerilor 
care aşezau documentele pe masa împăratului să le înlo- 
cuiască cu petiția antiohienilor. Astfel, inima impáratu- 
lui s-a imbunat şi a primit delegaţia lui Flavian.9? 

În omilia III, Sfântul loan le spune creştinilor an- 
tiohieni cum anume va pleda Flavian în fata împăratului 
pentru oraşul lor natal. Flavian nu va pleda doar pentru 


care s-a pus în fruntea oilor spre a le hrăni. Aceleaşi idei sunt reluate în 
De stat. XXI , ed. rom., p. 354-355. 

631 Donald Attwater, St. John Chrysostom. Pastor and Preacher, 
London, 1959, p. 47. 

632 Rudolf Bràndle, Johannes Chrysostomus. Bischof — Refor- 
mer — Martyrer, Stuttgart, Berlin, Kóln, 1999, p. 40. 

633 Sozomen, Istoria bisericească 7, 23, ed. eng., p. 563. 

Antiohia, ci „pentru întreg Răsăritul, căci oraşul nostru 
este căpetenia şi mama [tuturor] oraşelor care se află sub 
[cerul] de la răsărit.” Prezentarea Sfântului loan ar putea 
fi rezumata astfel: 

____ Dumnezeu nu poate să treacă cu vederea râv- 
na slujitorului său Flavian şi să o lase lipsită de izbândă. 

____ De asemenea Sfântul Ioan îi asigură pe an- 
tiohienii creştini că „doar fiind văzut acela şi [el] pri- 
vindu-l [la rândul său] pe evlaviosul împărat, chiar prin 
înfăţişarea sa va putea să stingă pe dată mânia [lui]". 

____ Flavian ii va spune împăratului ceea ce Moi- 
se i-a spus lui Dumnezeu: <Dacă [vrei] să le ierti lor 
păcatul, iartă-l; iar dacă nu, omoară-mă şi pe mine îm- 
preună cu ei” (Ieşire 32, 32); 

____ fiind în perioada Postului Mare, Flavian „va 
invoca Paştile cel Sfânt” şi-i va aduce aminte împăratu- 
lui de „vremea în care Hristos a iertat păcatele întregii 
lumi locuite”; 

|. il va ruga „să-l urmeze pe „Stăpânul nostru” 
adică pe Hristos şi în acest sens „îi va aduce aminte de 
acea parabola cu cei zece mii de talanti şi o sută de di- 
nari.” Cu îndrăzneală îl va înfricoşa pe împărat cu aju- 
torul cuvintelor Mântuitorului spunindu-i: „la aminte ca 
nu cumva să auzi şi tu în acea zi : <O, rob netrebnic, 
ţi-am iertat toată datoria, fiindcă m-ai rugat; ar fi trebuit 
ca şi tu să ierti celor ce sunt robi împreună cu tine. Tie iti 
eşti mult mai de folos decât acelora, fiindcă prin iertarea 
câtorva păcate vei lua amnistie pentru [altele] mai mari"; 

|. ti va aduce aminte de „acea rugăciune cu care 
cei care l-au iniţiat pe el în iniţierea cea sfântă l-au învă- 
tat să se roage şi să zică: <ne iartă nouă păcatele noastre, 
precum si noi iertăm datornicilor noştri>”; 

____ fi va arăta că „păcatul nu a fost al comunitä- 
tii oraşului, ci al unor oameni străini.” Prin urmare ar fi 
nedrept „ca, din cauza lipsei de educaţie a câtorva, să fie 
prădat un oraş atât de mare şi să fie pedepsiţi cei care nu 
făcuseră nimic rău; 

|. chiar dacă toţi antiohienii ar fi vinovaţi, au 
plătit deja cu frica în care trăiesc de atâtea zile, cu exilul 
autoimpus şi fuga din casele lor; 

____ il va îndemna să-L facă pe Judecătorul cel de 
sus bland fata el însuşi prin iubirea de oameni [arătată] 
celor împreună-robi cu el; 

|... il va îndemna: „Gändeste-te la mărimea ora- 
şului, că acum nu e vorba de unul sau două sau trei sau 
zece suflete, ci de mii şi mii şi de [oraşul] de căpetenie al 
întregii lumi locuite.” 

_____ Este vorba de oraşul in care ucenicii lui Hris- 
tos au fost numiţi pentru prima dată creştini. ,,Cinstes- 
te-L pe Hristos, respectă [oraşul] care a proclamat cel 
dintâi acest nume drag şi dulce tuturor. El s-a făcut ada- 
post Apostolilor, sălaş drepţilor.” 

|. Antiohia s-a dovedit a fi supusă împăraţilor, 
revolta aceasta fiind o excepţie: „Acum s-a săvârşit cea 
dintâi şi singura faptă îndrăzneață împotriva celor care 
stăpânesc , şi tot trecutul dă mărturie pentru moravurile 
[bune] ale oraşului. Căci dacă s-ar fi revoltat încontinuu, 
ar fi trebuit să fie acuzaţi de răutate; dar dacă acest lu- 
cru s-a întâmplat o singură dată în toată vremea, este 
limpede că [acest] păcat nu [tine de] moravurile oraşului, 
ci că încălcarea legii a fost a celor care s-au însoţit, îm- 
potriva lui, din întâmplare si fără nici un rost.’’°* 


634 De stat. III, 1, ed. rom., p. 176-181. 

Pe langa toate acestea, cand episcopul Flavian va 
ajunge in fata împăratului, îi va aduce aminte de scriso- 
rile de eliberare emise în preajma Paştilor pentru iertarea 
celor care au comis fărădelegi şi va cere izbăvire pentru 
întreaga Antiohie. Împăratul va ceda cu siguranţă întru- 
cât este „iubitor de Dumnezeu” şi s-a dovedit a fi cinsti- 
tor al sărbătorilor creştine mai mult decât „toţi împărații 
care au domnit înaintea lui cu pietate."6%5 

În omilia XXI, rostită după ce împăratul dăduse 
sentinţa cu privire la soarta oraşului, Sfântul loan redă 
spusele lui Flavian legate de misiunea sa pe lângă împă- 
rat la Constantinopol. Acestea arată că episcopul antio- 
hian era conştient că de succesul acesteia tine buna re- 
putatie a creştinilor în ochii celor de altă credinţă: „Toţi 
privesc ţintă la noi, şi iudeii, şi elinii; să nu le ruşinăm 
nădejdile puse în noi, nici să nu nesocotim un naufra- 
giu atât de mare, ci, incredintand lui Dumnezeu toate ale 
noastre, să ne dám [la nevoie] chiar si viata!”‘° Aşadar 
demersul creştin de salvare a oraşului este perceput, cel 
puţin de către Sfântul loan, şi de necreştini, respectiv de 
evrei şi păgâni, ca fiind singura şansă. 

Spre finalul seriei predicilor la statui, Sfântul loan 
rezumă modul în care episcopul Flavian a pledat cauza 
oraşului în faţa împăratului. Episcopul însuşi, smerit fi- 
ind, nu i-a relatat acest episod, însă Sfântul loan a fost 
informat despre cele spuse de acesta de la o persoană 
care fusese de faţă. Mai întâi ne este redată informaţia 
că în drum spre Constantinopol, delegaţia lui Flavian 
s-a întâlnit cu cei care fuseseră trimişi de împărat spre 


635 De stat. VI, 3, ed. rom., p. 316-317. 
636 De stat. XXI, 1, ed. rom., p. 356-357. 

Antiohia spre a examina cazul. Această întâlnire a fost 
o lucrare a proniei, căci astfel episcopul a realizat cât 
de mânios este împăratul şi a putut să ridice rugăciuni 
mai fierbinți spre Dumnezeu pentru ca inima acestuia 
să fie îmbunată şi şi-a pregătit mai bine pledoaria pentru 
oraşul său. 

Aici Sfântul loan realizează o excelentă punere 
în scenă menită să reliefeze rolul lui Flavian de repre- 
zentant al oraşului său. Nu vorbeşte doar episcopul An- 
tiohiei, ci singurul reprezentant al acestuia în măsură să 
salveze oraşul. Stând în faţa împăratului, cu capul plecat 
şi lăcrimând, cu faţa acoperită, exprimând astfel ruşinea 
pe care oraşul ce-l reprezenta ar fi trebuit să o arate în 
fata celui pe care l-a ofensat, Flavian s-a asemănat lui 
Moise care a pledat în faţa lui Dumnezeu pentru popo- 
rul sáu (cf. Ieşire 32, 10).%7 Împăratul s-a arătat ofensat 
de distrugerea statuilor sale şi a membrilor familiei sale 
care trecuseră la cele veşnice. Răspunsul - pledoarie dat 
de Flavian ar putea fi rezumat astfel: 

____ antiohienii şi-au recunoscut pe deplin vina, 
sunt mustrati de conştiinţă pentru ceea ce au facut, în- 
trucât au greşit fata de protectorul şi binefacatorul lor, 
împăratul; 

| greşeala antiohienilor se aseamănă căderii 
în păcat a primilor oameni. Asa cum ei au căzut ispititi 
fiind de diavol, greşind fata de Creatorul lor care i-a în- 
zestrat cu atâta cinste, la fel antiohienii au greşit faţă de 
împărat, binefăcătorul lor. Aşa însă cum Dumnezeu nu a 
lăsat să se împlinească planul diavolului de a-l distruge 
pe om, aşa împăratul nu ar trebui să lase planul acestuia 


637 De stat. XXI, 2, ed. rom., p. 360-361. 
241 


DANIEL BUDA 


de a vedea Antiohia ruinata; 

_____ dacă împăratul va arăta bunăvoință fata de 
oras $i va inscrie Antiohia printre orasele cele mai iubite 
de el, aşa cum a fost înainte de revoltă, aceasta va fi o 
răzbunare asupra demonilor care au urzit împotriva feri- 
cirii oraşului; 

____ iertarea Antiohiei ar fi o dovadă a virtuţii îm- 
păratului, o împlinire a „filosofiei lui”, adică a credinţei 
creştine în care a ales să trăiască; 

____ antiohienii i-au distrus împăratului statuile, 
dar în cazul in care vor fi iertati, îi vor ridica o statu- 
ie mai prețioasă decât una de aur împodobită cu pietre 
scumpe, anume statuia expresiei iubirii de oameni des- 
pre care se va auzi peste generaţii; 

____ fericitul împărat Constantin a iertat un grup 
de oameni care i-au distrus o statuie. Împăratul Teodosie 
este invitat să urmeze exemplul strălucitului său înaintaş, 
spre a se bucura de aceeaşi faimă; 

_____ apropierea sărbătorii Paştilor a fost pentru 
împărat întotdeauna un prilej de a arăta milostivire fata 
de cei ce i-au greşit. Până acum şi-a arătat milostivirea 
fata de persoane sau grupuri mici, acum poate să-şi arate 
milostivirea fata de un întreg oraş de mari dimensiuni; 

... de decizia luată cu privire la Antiohia tine nu 
numai soarta renumelui său personal ca împărat, ci şi a 
întregii creştinătăţi. „Acum şi iudeii şi elinii, şi lumea 
întreagă, şi barbarii — căci şi aceia au auzit de acestea 
— au privirile atintite spre tine, aşteptând să vada ce fel 
de hotărâre vei da împotriva celor întâmplate.” O deci- 
zie pozitivă îi va face să-L slăvească pe Dumnezeu şi să 
spună: „O, cât de mare este puterea creştinismului! L-a 
stăpânit şi l-a înfrânat pe un om care nu are pe pământ 

pe nimeni de aceeaşi cinste [cu el], pe un stăpân care 
poate să le distrugă şi să le nimicească pe toate, şi l-a 
educat să practice o asemenea filosofie, câtă n-ar putea 
să arate un om neinvatat! Într-adevăr, mare este Dumne- 
zeul creştinilor, Care face din oameni îngeri şi îi ridică 
mai presus de orice constrângere a firii!” 

____ iertarea Antiohiei nu va determina şi alte ora- 
şe să fie neobediente, aşa cum unii i-ar sugera împăratu- 
lui, ci dimpotrivă, le-ar spori fidelitatea fata de stăpânul 
lor imperial; 

____ împăratul va avea parte nu numai de faimă 
între oameni, cu o astfel de faptă i-ar aduce răsplată de 
la Dumnezeu; 

. iertarea dată Antiohiei în urma demersului 
episcopului ei l-ar arăta pe împărat cinstitor al preoţilor 
lui Dumnezeu. Flavian însă nu este numai trimisul an- 
tiohienilor, ci în virtutea preoţiei şi al îngerilor şi al lui 
Dumnezeu; 

____ dacă împăratul va ierta Antiohia şi Dumne- 
zeu îi va ierta lui päcatele.°°® 

În vreme ce Sfântul loan subliniază cât de mult 
posibil rolul lui Flavian de avocat al oraşului Antiohia, 


638 De stat. XXI, 3, ed. rom., p. 363-381. 

639 ,,Gandeste-te ce lucru mare este să-i auzi pe toţi cei de mai 
târziu [spunând] că, [atunci] când un oraş atât de mare s-a făcut răs- 
punzător de pedeapsă şi de răzbunare, şi când toţi tremurau, iar con- 
damnatii şi conducătorii şi judecătorii se temeau şi nu îndrăzneau să 
scoată un cuvânt în apărarea acelor nefericiti, apropiindu-se un singur 
bătrân, încredinţat cu preoţia lui Dumnezeu, l-a făcut pe cel puternic, 
doar prin înfăţişare şi printr-o simplă conversaţie, să se schimbe. Şi 
ceea ce n-a acordat nici unuia dintre supuşii sai, aceasta i-a dat unui 
bătrân, ruşinat fiind de legile lui Dumnezeu” (De statuis XXI, 4, ed. 
rom., p. 180-181). 

Libanius nu pomeneste nimic de acest demers. Mai mult, 
într-una dintre epistolele sale adresate împăratului el se 
plânge că Antiohia nu a avut posibilitatea de a trimite 
o delegaţie care să-i pledeze cauza: „Oraşul nostru, îm- 
părate ... a fost împiedicat să trimită la tine o delegaţie 
pentru a da seamă de cele ce s-au întâmplat şi pentru 
a vorbi în apărarea noastră.” În schimb, Sfântul Ioan 
consideră delegaţia condusă de episcopul său drept sin- 
gura capabilă să-l induplece pe imparat.™! 


111.4.2.5. O delegaţie a împăratului ajunge la 

Antiohia. Sanctiunile impuse 

În omilia VI antiohienii sunt anunţaţi că „cei care 
duc [împăratului] vestea cea rea [a revoltei], deşi au 
plecat aidoma unor înaripate, cu speranţa că vor ajunge 
iute la curtea împărătească, încă se află la jumătatea 
drumului.” Datorită dificultăților întâlnite pe drum, 
aceştia au renunţat la cai şi au apelat la serviciul poştei 
imperiale. Sfântul loan vede o acţiune a proniei în această 
întârziere: Dumnezeu a dorit ca vestitorii revoltei să nu 
ajungă la împărat înaintea episcopului Flavian, pentru ca 
nu cumva aceştia să-l mânie pe împărat şi, drept urmare, 
acesta să 1a o decizie pripită, înainte de a asculta pledoa- 
ria episcopului orasului.°* 

A urmat o perioadă de relativă linişte în oraş, pen- 
tru care Sfântul Ioan a dat slavă lui Dumnezeu.“ Apoi, 


640 Libanius, Oratio 19, 1. 

641 Peter Brown, Power and Persuasion in Late Antiquity. 
Towards a Christian Empire, The University of Wisconsin Press, 
1992, p. 105-107. 

642 De stat. VI, 2, ed. rom., p. 310-313. 

643 De stat. XI, 1, ed. rom., p.10-11 . Vezi si XII, 1, p. 40-41. 

la trei săptămâni după revoltă, adică la 15 martie, înainte 
ca arhiepiscopul Flavian să fi ajuns la Constantinopol, 
dar după ce mesajul cu revolta ajunsese la Constantino- 
pol, au venit la Antiohia doi funcţionari imperiali, anume 
Caesarius, magister officiorum şi Hellebichus, magis- 
ter utriusque militiae per Orientem. Ambii trimişi erau 
creştini. Insotiti de un mare număr de soldaţi, aceştia 
aveau misiunea de a cerceta incidentul. Văzând atâţia 
soldaţi, antiohienii au crezut că aceştia au venit ca să 
decimeze oraşul. Acest „atac închipuit al soldaţilor” a 
creat panică. A fost nevoie ca prefectul oraşului, care era 
păgân, să vină în biserică şi să-i liniştească pe creştini. 
La momentul respectiv Sfântul loan era bolnav şi a fost 
chemat să tina o cuvântare. El îi mustra pe credincioşii 
săi că au avut nevoie de mângâiere şi îndemn la răbdare 
din partea unui păgân: „L-am lăudat pe prefect pentru 
purtarea sa de grijă, că văzând oraşul tulburat şi pe toti 
gândindu-se la fugă, intrând [în biserică] v-a mängäiat 
si v-a împins spre nädejdi mai bune; însă în privinţa 
voastră am fost ruşinat şi m-am roşit, fiindcă după acele 
atât de multe şi lungi discursuri [ale noastre], ati [mai] 
avut nevoie de mângâiere din afară. Mi-aş fi dorit ca pă- 
mântul să se deschidă şi să mă înghită când l-am auzit 
pe el vorbind către voi, când mângâindu-vă, când acu- 
zându-vă de această laşitate nepotrivită şi iraţională! Nu 
numai că nu ar fi trebuit să fiti învăţaţi voi de acela, ci 
voi [insiva ar fi trebuit] să fiti învăţători tuturor necredin- 
cioşilor. Căci nici Pavel n-a îngăduit să fim judecaţi la 
[tribunalele] necredinciosilor; tu, însă, ai avut nevoie de 
învăţător din afară după atâta sfat din partea părinților, 


644 De stat. XVI, 1 , ed. rom., p. 172-173. 

[fiindcă] nişte fugari şi vagabonzi au tulburat [iarăşi] un 
oraş atât de mare şi i-au pus pe fugă [locuitorii]. Cu ce 
ochi vom mai privi de acum înainte pe necredinciosi... 
Cu ce limbă vom vorbi către ei şi îi vom convinge să 
aibă curaj în fata grozăviilor care ne amenință.”** Sfan- 
tul loan s-ar fi aşteptat de la creştinii săi să fie asemeni 
apostolului Pavel, care aproape că l-a convins pe jude- 
cătorul său să devină creştin (cf. Fapte 26, 28): „Acest 
lucru ar fi trebuit să se întâmple şi astăzi, ca prefectul să 
se minuneze de măreţia voastră de suflet, de filosofia şi 
de liniştea [voastră] şi să plece luând [cu sine] învăţătură 
de la [buna voastră rânduială], să se minuneze de [aceas- 
tă ] adunare, să laude [această] întrunire şi să înveţe 
chiar din fapte cât de mare este diferenţa dintre creştini 
şi pagani.’’° 

Delegaţia a comunicat decizia provizorie a îm- 
păratului cu privire la oraş: Antiohia a fost degrada- 
tă din rangul de metropolis în favoarea Laodiceei. Nu 
era pentru prima dată când se întâmpla acest lucru. În 
vremea lui Septimiu Sever (193-211), Antiohia a avut 
parte de o pedeapsă similară pentru că guvernatorul Siri- 
ei, care rezida de la Antiohia, Pesennius Niger, s-a decis 
să-şi încerce şansele de a prelua pentru el tronul Romei. 
După ce acesta a fost ucis, Antiohia şi-a reprimit sta- 
tutul initial." De asemenea, hipodromul, teatrul, băile 
publice şi distribuția de pâine gratuită săracilor au fost 


645 De stat. XVI, 1, ed. rom., p. 170-171 . Vezi si p. 174-175: 
„Cine nu s-ar mânia, cine n-ar fi supărat când, după atât de multă învă- 
táturá, voi [încă] aveţi nevoie de învăţători păgâni pentru a vă consola 
şi a vă indupleca să suportati cu nobleţe frica de acum?”. 

646 De stat. XVI, 4, ed. rom., p. 184-185. 

647 Daniel Buda, Antiohia preniceeană ..., p. 235-236. 

închise.5% 


Pentru Sfântul loan, astfel de decizii nu constitu- 
iau o tragedie, dimpotrivă. El se arată fericit că teatrul a 
fost închis. Era un vis al său ca creştinii să nu mai frec- 
venteze astfel de locuri, şi iată acum dorinţa i-a fost în- 
deplinită de împărat: „Am cheltuit multe discursuri, în- 
demnându-i pe multi dintre cei nepăsători şi sfătuindu-i 
să părăsească teatrele şi desfrânările de acolo. Şi totuşi 
nu au încetat [să facă acestea], ci mereu, până în ziua de 
azi alergau la spectacolele nelegiuite ale dansatorilor şi 
substituiau pleroma Bisericii lui Dumnezeu cu o adunare 
diabolică, iar strigătele de acolo, răsunând cu putere, 
alternau cu psalmodierile de aici. Dar iată! Acum, când 
noi tăcem şi nu spunem nimic despre acestea, ei singuri 
au închis orchestra, iar hipodromul a ajuns de neumblat. 
Înainte de aceasta mulţi dintre noi alergau spre acelea, 
însă acum toti au fugit de acolo spre Biserică şi toti il 
laudă pe Dumnezeul nostru”.°® 

În altă parte el adaugă: „Sunt, cumva, hotărârile 
împăratului întristătoare? ... Că a zăvorât teatrul, că 
a închis hipodromul, că a încuiat şi a astupat [aceste] 
izvoare ale räutätii? Dacă măcar nu s-ar mai deschide 
niciodată! De acolo au crescut în oraş rădăcinile räutätii, 
de acolo [ies] cei care strică moravurile acestuia ... 
Pentru acestea de întristezi ...? Însă pentru acestea ar 
trebui să te bucuri, să te veseleşti şi să aduci mulţumiri 
împăratului ... Dar că ni s-au închis băile publice? Nici 
acest lucru nu este de nesuportat ... Dar că a luat cinstea 
oraşului şi n-a îngăduit să se numească <metropola>? Si 


648 Libanius, Epistola 20, 6-7. 
649 De stat. XV, 1, ed. rom., p. 140-141. 

ce trebuia să facă? Sa laude cele întâmplate şi să aducă 
mulţumire?”% Împăratul a dictat pedepse „care nu aduc 
nicio vătămare, dar aduc multă îndreptare.” Prin aceasta, 
el s-a comportat asemeni unui părinte care-şi pedepseşte 
copiii pentru neascultare.°' 

Libanius s-a aflat aproape de cei doi trimişi ai 
împăratului, aşa cum rezultă din corespondenţa sa, în 
virtutea statutului său de praefectus praetorio pe ca- 
re-l primise cu câţiva ani înainte. Sfântul loan s-a ţinut 
pentru o vreme de-o parte, după care a mers să vadă in- 
vestigatiile care au avut loc în reşedinţa militară a lui 
Hellebichius. În prima zi au fost interogati senatorii,s*? 
după care a urmat judecata celor acuzaţi. Nimeni nu a 
fost condamnat la moarte.“ Din omilia a treisprezecea 
rezultă că Sfântul loan însuşi a mers la tribunal să vadă 
„Sfârşitul celor intàmplate",9^ adică sentinţa celor găsiţi 
vinovaţi de tulburările de la Antiohia. El descrie în deta- 
liu tabloul sumbru al dramei pe care o trăiau antiohienii: 
„când am intrat în sală, am văzut iarăşi alte lucruri, mai 
înfricoşătoare... soldaţi înarmaţi cu săbii şi cu ciomege, 
asigurând linişte deplină celor dinăuntru care judecau... 
soţii, şi mame, şi fiice, si tati stăteau în fata uşilor tribu- 
nalului” aşteptând sentinţa. O mamă şi o soră ale unuia 
din cei judecaţi se tăvăleau pe caldarâm, oferind celor 
din jur un spectacol sumbru. Disperarea şi ruşinea le 
cuprindeau în egală măsură. Se auzeau „glasul călăilor, 
pocnetul bicelor, tânguirea celor ce erau biciuti, amenin- 


650 De stat. XVII, 2, ed. rom., p. 220-221. 

651 De stat. XVII, 2, ed. rom., p.220-221. 

652 Libanius, Epistola 1, 12; 21, 7; 22, 20. 

653 Libanius, Epistola 22, 29. 

654 De stat. XIII, 1, ed. rom., p. 76-77 . 

tarea înfricoşătoare a celor ce judecau.”°> Din această 
predică înţelegem că au existat condamnări la închisoa- 
re şi confiscari de avere.‘° Sfântul Ioan recunoaşte pe 
deplin rolul magistraților şi necesitatea existenţei lor în 
păstrarea ordinii în oraş: „Căci daca ... nebunia unor oa- 
meni puţini la număr ... [a putut] să aprindă, într-o clipă, 
o vâlvătaie atât de mare ... şi să ne facă pe toti să ne 
temem ... unde nu ar fi ajuns aceştia cu nebunia, dacă 
teama de magistratia ar fi fost eliminată cu totul? Oare 
nu ne-ar fi răsturnat oraşul din temelii, întorcându-le pe 
toate cu susul în jos, [oare] nu ne-ar fi luat chiar şi su- 
fletele? Dacă vei desfiinţa tribunalele, vei desfiinţa toată 
buna rânduială a vieţii noastre ... Ceea ce sunt în case 
grinzile de lemn, aceea sunt şi magistraţii în oraşe.” 


111.4.2.6. Rolul monahilor 

Potrivit Sfântului loan, în acel moment de dispe- 
rare pentru antiohieni, când anchetele şi condamnările 
erau în plină desfăşurare, s-a întâmplat un lucru senza- 
tional: din munţii din jurul Antiohiei au venit monahii 
spre a apăra oraşul, intervenind pe lângă autorități să-i 
crute pe antiohieni. Sfântul Ioan scrie că monahii s-au 
apropiat de conducătorii militari şi au intervenit pentru 
oraş spunând că „erau pregătiţi să-şi verse sângele şi să- 
şi ofere capetele ca să-i scoată pe cei prinşi din grozăvi- 
ile la care se aşteptau. $i au spus că nu vor pleca pana 
când judecătorii fie vor cruța populaţia din oras, fie îi vor 


655 De stat. XIII, 1, ed. rom., p. 78-79. 

656 De stat. XIII, 2, ed. rom., p. 84-85. 

657 De stat. VI, 1, ed. rom., p. 306-309 

trimite şi pe ei la împărat împreună cu cei învinuiți. "65% 


Sfântul loan laudă în mod deosebit iniţiativa mo- 
nahilor de a interveni pentru salvarea oraşului. El arată cá 
dragostea acestora este superioară celei arătate de mame 
pentru fii lor tarati în judecăţi. Pregatiti pentru a-şi vărsa 
sângele oricând, ei nu se tem de puterea judecătorilor, 
de aceea au rămas ,,nemiscati in fata uşilor tribunalului, 
pregătiți să-i smulgă din mâinile călăilor pe cei ce urmau 
să fie duşi [spre locul de pedeapsá]".^? Pentru Sfântul 
loan, prezenţa lor este un bun prilej pentru a sublinia 
faptul că filosofii au fugit din oraş pentru a-şi scăpa via- 
ta, în vreme ce adevărații filosofi, monahii, au venit să 
şi-o rişte pentru un oraş în care nu locuiau: „Unde sunt 
acum cei infasurati în veşminte ponosite, aratandu-si 
barba lungă şi purtând toiege în dreapta [lor], filosofii cei 
din afară, [acele] gunoaie cainesti, care sunt într-o stare 
mai de plâns decât câinii de la mese şi care le fac pe toa- 
te doar pentru pântece? Toţi au părăsit oraşul, toti s-au 
retras [in grabă] şi s-au ascuns în peşteri, numai cei ce 
au dat cu adevărat dovadă de filosofie, prin faptele [lor], 
s-au arătat în piaţă atât de lipsiţi de frică ca şi cum nici 
o grozăvie n-ar fi răsturnat oraşul.” În vreme ce func- 
tionarii publici, cei care s-au îmbogățit de pe urma ora- 
şului, cei cu influenţă pe lângă împărat au părăsit oraşul, 
„monahii, oameni săraci, neavând nimic altceva decât 
un veşmânt simplu, care trăiseră în sălbăticie ... ca nişte 
lei, cu un cuget mare şi plin de avânt ... stând în mijloc 
au înlăturat primejdia, nu în multe zile, ci într-o clipă 


658 De stat. XVII, 1, ed. rom., p. 208-209. 

659 De stat. XVII, 2, ed. rom., p. 210-213. 

660 De stat. XVII, 2, ed. rom., p. 212-213. 

p? 


de timp În concluzie: „Aşa mare este filosofia adusă 
de Hristos oamenilor!” Din această predică putem de- 
duce discuţia avută între monahi şi funcţionarii publici: 
monahii au cerut iertare pentru cei ce au greşit, precum 
şi pentru oraş, dar li s-a răspuns că decizia finală aparţine 
împăratului şi pe deasupra este „primejdios nu numai a-l 
insulta pe împărat, dar şi a-i lăsa nepedepsiti pe cei ce 
l-au insultat.” Când au aflat că decizia finală se află în 
mâna împăratului, monahii s-au arătat gata să meargă 
până la acesta. Au fost convinşi însă de funcționari că 
acest lucru nu este necesar, ci că ei vor duce scrisorile 
lor către împărat. Prin mijlocirea scrisorilor ei l-au ru- 
gat fierbinte pe împărat pentru iertare, „i-au adus aminte 
de Judecată, şi au spus că îşi vor pune jos capetele lor 
dacă nu se va face altfel.” În cele din urmă monahii i-au 
convins pe judecători să nu-i condamne pe cei învinuiți. 
În concluzie, monahii, prin autoritatea lor, au reuşit să-i 
înduplece pe funcţionari „să dea dovadă de o putere pe 
care n-o primiseră de la împărat."** 

Liderul monahilor este un oarecare Macedonius, 
supranumit „Kritophagos”, adică „mâncătorul de orz”, 
aluzie la principalul aliment pe care-l consuma. Sfântul 
loan redă pledoariile rostite de el în favoarea oraşului: 
„Cel ce stăpâneşte peste lumea [locuită] de noi este iu- 
bitor de Dumnezeu, credincios şi trăieşte în pietate. Cu 
siguranţă noi îl vom împăca! Nu vă vom lăsa, nici nu vă 
vom îngădui să vă manjiti sabia cu sânge sau să tăiaţi 
vreun cap! lar daca refuzati [să-i crutati], negresit vom 
muri şi noi împreună cu ei. Mărturisim şi noi că cele în- 


661 De stat. XVII, ed. rom., p. 214-215. 
662 De stat. XVII, 2, ed. rom., p. 218-219. 

draznite sunt îngrozitoare, însă nelegiuirea celor întâm- 
plate nu întrece iubirea de oameni a impáratului." 69 

O altă pledoarie pe care Sfântul loan o redă este 
considerată „mustind de filosofie”: „Statuile rästurnate 
au fost ridicate din nou, şi au primit înfăţişarea proprie 
si ceea ce s-a săvârşit s-a îndreptat foarte repede; dar 
voi, dacă ucideti chipul lui Dumnezeu, cum veţi putea 
să indreptati iarăşi ceea ce ati îndrăznit, cum [veți putea] 
să-i inviati pe cei ucişi şi să le redati trupurilor sufletele 
[lor | 29660 

Sfantul Ioan aratá cá rolul monahilor a fost com- 
plementar si armonios cu cel jucat de episcopul Flavian. 
Monahii şi preoţii „şi-au împărțit [între ei sarcina] salvă- 
rii noastre.” Flavian a plecat la curtea imperială, în vre- 
me ce ceilalți preoţi au dat dovadă „de aceleaşi [virtuţi] 
ca şi monahii,” anume au insistat pe lângă judecători să-i 
ierte pe cei învinuiți cu multă îndrăzneală, fără însă a 
deveni obraznici sau lingusitori.° 

Rolul monahilor în „criza statuilor” va fi de acum 
un argument serios în polemicile cu păgânii: „Pe acestea 
să le spunem şi păgânilor când vor îndrăzni să vorbească 
cu noi despre filosofii [lor]. De la faptele [lor] de acum 
este limpede că şi cele dinainte ale lor erau false, de la 
faptele noastre este limpede că şi cele dinainte erau ade- 
vărate, "9666 

După plecarea delegaţiei imperiale, monahii care 
trăiau în jurul Antriohiei au venit să se roage în biseri- 


663 De stat. XVI, 1, ed. rom., p. 208-209 . 

664 De stat. XVII, 1 , ed. rom., p. 209-210. 

665 De stat. XVII, 2, ed. rom., p. 218-219. 

666 De stat. XVII, 2, ed. rom., p. 216-217. 

ca unde predica Sfântul loan. Aşa cum îi descrie marele 
predicator, aceştia vorbesc o altă limbă decât cea a orăşe- 
nilor, dar sunt urmaşi fideli ai poruncilor Mântuitorului. 
Lucrează cu multă trudă pământul şi îşi vând produsele 
la oraş pentru a duce un trai simplu. Împletesc în mod 
armonios munca cu rugăciunea, „când înjugând boii la 
arat, ... când urcändu-se pe soleea cea sfântă şi cultivând 
sufletele credinciosilor".667 

În această predică, Sfântul Ioan însă ţine neapă- 
rat să-i compare pe aceşti monahi cu filosofii păgâni: 
„Aceştia sunt cei care filosofează pentru noi cea mai 
bună filosofie, arătând virtutea lor proprie nu prin infati- 
şarea lor, ci prin judecata lor. Încât filosofii păgânilor nu 
se află într-o stare cu nimic mai bună decât cei de la tea- 
tru sau cei din jocurile copilăreşti ale mimilor, neavând 
nimic altceva de arătat decât mantia jerpelita, barba şi 
roba. Aceştia, însă, dimpotrivă, luându-şi rămas bun de 
la toiag şi de la barbă şi de la celelalte veşminte [ale fi- 
losofilor păgânilor], şi-au împodobit sufletul cu dogmele 
adevăratei filosofii, şi nu numai cu dogme, ci chiar cu 
faptele. Şi dacă l-ai întreba pe unul dintre aceştia care 
locuiesc la ţară ... despre dogmele asupra cărora filoso- 
fii păgânilor, cercetând foarte mult şi irosind multe dis- 
cursuri, n-au putut să spună nimic corect, din multa sa 
înţelepciune îşi va răspunde cu exactitate despre toate. 
Si nu numai aceasta este de mirare, ci şi că adeveresc 
prin fapte credinţa [exprimată] în dogme. Căci [privi- 
tor la faptul] că avem un suflet nemuritor, că urmează 
să dăm socoteală pentru cele săvârşite aici şi să stăm în 
fata înfricoşătorului scaun de judecată, [ei] şi-au convins 


667 De stat. XIX, 1, ed. rom., p. 268-269. 

cugetul [de asta], şi-au orânduit întreaga viata spre astfel 
de nădejdi şi s-au ridicat mai presus de orice plăsmuire 
lumească, fiind educati de Sfânta Scriptură cá desertä- 
ciunea deşertăciunilor, toate sunt desertáciuni."665 

Daca ar avea loc o discuţie între aceştia şi filosofii 
păgâni, „ai vedea cât de mare este înţelepciunea acestora 
şi cât de mare este lipsa de minte a acelora. Căci când 
ar spune unii dintre aceia că cel ce sunt nu se bucură de 
nici o purtare de grijă, că lumea n-a fost făcută de Dum- 
nezeu şi că virtutea nu este suficientă prin ea însăşi, ci 
are nevoie de avere şi de naştere nobilă şi de strălucirea 
cea din afară, şi altele cu mult mai de râs decât acestea; 
iar [cand] aceştia [pe de alta parte], deşi n-au avut deloc 
parte de educaţia păgână, filosofează şi despre providen- 
ta, şi despre tribunalele viitoare, şi despre puterea crea- 
toare a lui Dumnezeu ... cine n-ar învăţa de aici puterea 
lui Hristos, cea care i-a arătat pe aceşti oameni analfabeți 
şi neinstruiti cu atât mai înţelepţi decât cei ce se laudă 
foarte mult cu înţelepciunea, cu cât se poate vedea că 
oamenii chibzuiti îi întrec pe copiii cei mici?"66 

Deşi stăpâni pe regulile retoricii, filosofii nu au 
adevărata învăţătură: „Şi ce folos au filosofii păgâni de 
pe urma învăţării artei oratoriei, când cugetul lor este 
lipsit de gânduri [bune]? E ca şi cum cineva ar avea o 
sabie cu mâner de argint, însă cu tăişul [dintr-un metal] 
mai slab decât orice cositor. Într-adevăr limba le este 
infrumusetata cu verbe şi cu substantive, însă mintea le 
e plină de slăbiciune multă si la nimic folositoare." 


668 De stat. XIX, 1, ed. rom., p. 270-271. 

669 De stat.XIX, 1, ed. rom., p. 272-273. 

670 De stat. XIX, 1, ed. rom., p. 273-274. 

În schimb monahii, care sunt adevărații filosofi au min- 
tea „plină de multă filosofie duhovnicească, iar viaţa lor 
imită dogmele.” Ei au haine simple, nu folosesc alifii 
şi alte lucruri pentru înfrumusețarea corpului, muncesc 
pământul, trupul este în armonie cu sufletul, au înlăturat 
luxul, mâncarea şi băutura exagerate, ceea ce-i face să 
fie sănătoşi. 

Argumentul final că creştinismul este adevărata 
filosofie este dat de faptul că în vreme ce filosofii au pu- 
tini adepţi, creştinismul s-a răspândit într-o scurtă peri- 
oadă de timp în întreaga lume: „Să se ruşineze, aşadar, 
elinii, să se ascundă şi să se tupileze din pricina filoso- 
filor lor si a înţelepciunii lor mai de plâns decât toată 
nebunia. Căci filosofii lor de-abia au putut, în timpul în 
care ei au trăit, să-i înveţe pe puţini ... iar când s-a întâm- 
plat cea mai mică primejdie i-au pierdut şi pe aceştia. 
Însă ucenicii lui Hristos, pescari, vameşi şi făcători de 
corturi, în puţini ani au adus la adevăr întreaga lume, 
si încă de atunci iscându-se nenumărate primejdii, pro- 
povăduirea Evangheliei nu numai că nu a fost stinsă, ci 
înfloreşte şi creşte tot mai mult." €! 

Libanius nu aminteşte nimic de acest demers 
monahal în favoarea oraşului. Mai mult, pe cât 
este de bună opinia Sfântului loan despre monahi, pe 
atât este de negativă opinia lui Libanius despre ei. În di- 
ferite ocazii, Libaius îi descrie pe monahi drept oameni 
„fără inimă,” rustici, împotriva oraşului, a culturii, a 
tradiției greceşti. Eu sunt cei care au „scos altarele din 


671 De stat. XIX, 2, ed. rom., p. 274-275. 
672 Libanius, Epistola I, 367.4 

temple." Călugării ar fi „modele de sobrietate numai 
în ceea ce priveşte îmbrăcămintea lor,"^"* oameni care îşi 
ascund faptele rele „sub o paloare artificialä,”°”° oameni 
fazi” care „pretind a conversa cu creatorul in munti.”‘’® 
Monahii „se ascund bine în peşteri” spre a se feri de 
oraş; „locuitori în peşteri care fug de munca pămân- 
tească sub paravanul de a trăi în munţi cu Creatorul tutu- 
ror lucrurilor. ”®78 

Pentru Sfântul loan, prezenţa lor în Antiohia a 
fost punctul culminant al manifestării adevăratei filosofii 
în cetate: „monahii cei ce locuiesc crestele munţilor, si- 
au arătat filosofia lor. Deşi stăteau închişi de mulţi ani în 
colibele lor, şi deşi nimeni nu i-a îndemnat, nimeni nu 
i-a sfătuit, când au văzut un nor atât de mare înconjurând 
oraşul, şi-au părăsit corturile şi peşterile şi au curs din 
toate părțile ca nişte trimişi care veneau din cer. Si puteai 
să vezi atunci oraşul semănând cu cerul, peste tot arătân- 
du-se acei sfinţi, consolându-i doar prin înfăţişarea lor 
pe cei indurerati şi conducändu-i spre tot disprețul fata 
de [această] nenorocire. Căci cine, văzându-i pe aceia, 
n-ar fi luat în derâdere moartea." 

Trimisii imperiali au plecat înapoi la Constanti- 
nopol folosindu-se de rapida poştă imperială. La pleca- 


673 Libanius, Epistola 30,8. Aluzie la distrugerea templelor de 
către călugări. 

674 Libanius, Epistola 2, 32. 

675 Libanius, Epistola 30, 8. 

676 Libanius, Epistola 30, 48. 

677 Libanius, Epistola 2, 32. 

678 Libanius, Epistola 45, 26. 

679 De stat. XVII, 1 , ed. rom., p. 208-209 . Vezi si XVIII, 4, ed. 
rom., p. 258-261. 

256 


Creștini si păgâni in Antiohia secolelor II-IV 


rea lor, Sfântul loan le spune antiohienilor că „decizia 
împăratului este încă nesigură”, de aceea bucuria acestui 
succes în faţa trimişilor împăratului ar trebui sărbători- 
tă cu moderație. El critică pe unii dintre antiohieni care 
au mers la râu (Orontes) şi au făcut baie, „prostindu-se 
acolo în mii de feluri, purtându-se necuviincios, topaind, 
dansánd..."69? 


III.4.2.7.  lertarea primită din partea 
impáratului 

La 9 aprilie 387 Antiohia a aflat vestea cá impá- 
ratul a decis să acorde iertare orasului.°®' Decizia a venit 
cu posta imperială.“ Totodată i-au fost redate statutul 
de metropolă şi privilegiile legate de acestea. Demnitarii 
închişi au fost eliberaţi şi repusi în demnitätile lor. Într- 
un anume fel antiohienii anticipau un răspuns pozitiv. 
Într-o omilie rostită înainte de sosirea deciziei finale, 
Sfântul loan arată că pe măsură ce se apropia sărbătoa- 
rea Paştilor, antiohienii credeau că împăratul, creştin 
fiind, va oferi iertare oraşului.“ Tot înainte de Paști a 
revenit la Antiohia şi episcopul Flavian,‘ aşa că bucuria 
comunităţii creştine a fost deplină. 

După aflarea vestii, antiohienii au organizat pe- 
treceri în stradá.9? Sfântul Ioan în schimb a realizat un 
fel de evaluare a întregului eveniment. El explică rolul 
episcopului în această afacere: „Oraşul a primit un bun 


680 De stat. XVIII, 4, ed. rom., p. 260-261. 
681 Data este stabilită de F. Van de Paverd, op. cit., p. 156-159. 
682 Libanius, Epistola 21, 23. 
683 De stat.XX, 6, ed. rom., p. 336-337. 
684 De stat. XXI, 1, ed. rom., p. 350-351. 
685 Libanius, Epistola 22, 37. 

renume fiindcă, întâmplându-se o astfel de primejdie, 
[el], trecându-i cu vederea pe toti cei de la putere, cei 
înconjurați de multă bogăţie şi cei care au mare trecere la 
împărat, s-a refugiat pentru ajutor la Biserică şi la preo- 
tul lui Dumnezeu, şi cu multă credinţă s-a agăţat pe sine 
de nădejdea cea mai de sus." 56 Antiohia a avut parte de 
iertare din partea împăratului tocmai pentru că cetăţenii 
nu au apelat la mijlocirea conducătorilor politici locali, 
ci au apelat la episcopul lor. 

Împăratul a dobândit faima cea bună pentru că 
ceea ce nu ar fi acordat nimănui, a acordat omului lui 
Dumnezeu: „Această faptă l-a împodobit apoi şi pe îm- 
părat mai strălucitor decât [orice] diademă. Mai întâi, 
fiindcă atunci a devenit limpede că cele pe care [nu le 
acordă] nimănui altcuiva, pe acestea le acordă preoților. 
Apoi, fiindcă a acordat [aceasta] favoare cu mare iuteala 
şi a pus capăt mâniei.” 

De asemeena faima lui este dată de cinstea pe 
care a arătat-o preoţilor: „Într-adevăr, oraşul te-a cinstit 
$1 prin aceasta nu putin, o, împărate, trimitandu-ma pe 
mine pentru această solie, căci au rostit cea mai bună şi 
cea mai frumoasă judecată despre tine, [si anume că] îi 
cinsteşti pe preoţii lui Dumnezeu, chiar de s-ar întâmpla 
să fie neinsemnati, mai mult decât orice altă conducere 
care se află sub [autoritatea] ta.’’°* 

După ce a prezentat pledoaria lui Flavian în faţa 
împăratului, Sfântul loan arată că acesta a primit din 
partea împăratului misiunea de a merge înapoi şi de a-i 


686 De statuis XXI, 1, ed. rom., p.354-355. 

687 De statuis XXI, 2, ed. rom., p. 360-361. 

688 De statuis XXI, 3, ed. rom., p.366-367. 

mângâia pe antiohieni pentru greşeala fata de împăra- 
tul lor. Iertarea fiind acordată de împărat după modelul 
Mântuitorului care a spus despre cei care L-au răstignit 
>Iartă-le lor, că nu ştiu ce fac>, acesta ar fi avut un mesaj 
şi pentru păgâni: „Să fie rusinati elinii de acum înain- 
te! Sau mai degrabă, nu să fie rusinati, ci să fie educati 
şi, părăsind rătăcirea lor, să vină la puterea creştinismu- 
lui, învățând de la împărat şi de la preot filosofia noas- 


tră 29689 


IIL5. Alte aspecte legate de „afacerea 
statuilor” 


III.5.1. Sensul moral al „afacerii statuilor” 


Pe parcursul acestui ciclu omiletic, Sfântul loan 
depune un efort constant să-i înveţe pe pastoritii săi să 
înțeleagă sensul moral al dramei prin care trec ei înşişi. 
EI subliniază că acest eveniment trist din Antiohia a fost 
îngăduit de Dumnezeu pentru ca, prin încercări, antiohi- 
enii să devină „mai cumpátati".9? Sfântul Ioan speră ca 
acest eveniment trist din istoria Antiohiei să fie un prilej 
de schimbare morală pentru aceştia. De aceea el scrie, în 
perioada de tensiune dinainte de sosirea sentinţei împăra- 
tului: „Fiindcă şi acum nu mă tem atât de mult de mânia 
împăratului, pe cât mă tem de nepăsarea voastră. Căci 
nu este de ajuns să facem rugăciuni în apărarea noastră 


689 De statuis XXI, 4, ed. rom., p. 382-383. 
690 De stat., II, 1, ed. rom., p. 124-125. 

două sau trei zile, ci trebuie să ne schimbăm întreaga 
noastră viaţă şi, lepădată fiind răutatea, să rămânem ne- 
contenit în virtute.” Când Sfântul Ioan constată, in 
timpul aşteptării deciziei împăratului, că are mai mulţi 
participanţi la slujbele sale decât de obicei, subliniază 
faptul că acesta este un câştig spiritual concret venit de 
pe urma „crizei statuilor”. În sfârşit, „adevărata neno- 
rocire este aceea de a-L supăra pe Dumnezeu şi a face 
ceva dintre cele ce nu le-a hotărât.” Dacă antiohienii 
se tem doar de moartea ce ar putea să vină asupra lor din 
partea împăratului şi nu se tem mai rău de păcat, atunci 
sunt stápániti doar de o „teamă copiläreascä.””* 
Antiohienii trebuie să fie conştienţi de crima pe 


691 De stat III, 7, ed. rom., p. 212-213. Sfântul loan adaugă aici 
(ed. rom., p. 214-215): „Oare Dumnezeu nu ar fi fost în stare să împie- 
dice cele ce s-au întâmplat? Însă le-a îngăduit pentru ca, prin frica fata 
de un împreună rob, să-i facă mai cumpatati pe cei care L-au dispretu- 
it.” (Vezi in acest sens si Omil. IV2, ed. rom., p. 228-229). 

692 „Piaţa a fost golită, însă biserica s-a umplut; aceea [a fost] 
subiect de tragedie, [iar] aceasta prilej de bucurie şi de un cuget du- 
hovnicesc. ... valurile din piaţă şi furtuna din oraş îi mână pe toţi din 
toate părţile spre biserică ... Aşadar, să-l mulţumim lui Dumnezeu că 
am cules un folos atât de mare din [acest] necaz.” (De stat. IV, 1, ed. 
rom., p. 222-223). „Căci şi voi [sunteţi] martori, şi conştiinţa voastră 
[mărturiseşte] ce mare câştig am dobândit [deja] din acest necaz. Cel 
neînfrânat a devenit acum cumpătat, cel obraznic, mai blând, cel nepă- 
sător, sârguincios, cei care n-au văzut niciodată biserica, ci alergau la 
teatre, îşi petrec acum întreaga zi în biserică” (De stat. IV, 2, ed. rom., 
p. 232-233). 

693 De stat. V, 2, ed. rom., p. 262-263. 

694 De stat V, 3, ed. rom., p. 274-275. Vezi în acest sens şi De 
stat. V, 4, ed. rom., p. 280-283: „Să nu ne temem, aşadar, de moarte, ci 
să ne temem doar de păcat, şi din pricina lui să fim indurerati. Şi spun 
aceste lucruri nu aşteptându-mă la ceva înfricoşător — Doamne fereşte! 
— ci vrând ca voi, temändu-vä, să fiti întotdeauna într-o astfel de stare 
şi să impliniti legea lui Hristos prin fapte.” 

care au săvârşit-o: „Căci cel insultat nu are egal în cinsti- 
re pe [fata] pământului: este împăratul, corifeul şi cape- 
tenia tuturor oamenilor de pe pământ.” Totuşi, scăpa- 
rea trebuie căutată la „împăratul cel de sus.” Împăratul, 
cel care s-a pornit cu mânie împotriva antiohienilor este 
„un om pătimitor ca şi noi, având acelaşi suflet ca şi 
noi.” Prin urmare nu trebuie să le fie frică antiohienilor 
de el. Iov s-a luptat cu diavolul si a biruit, împăratul însă 
„fiind om, acum se mânie, acum este impácat."?9 Daca 
tinerii care au fost aruncaţi în cuptorul cu foc nu s-au 
temut de tiranul împărat „lipsit de pietate”, antiohienii 
nu trebuie să se teamă de „un împărat blând şi iubitor de 
oameni. "6 

Pentru Sfântul loan, creştinii antiohieni au o res- 
ponsabilitate superioară celorlalți antiohieni. Ei trebuie 
să fie conştienţi de greşeala săvârşită în oraşul lor, dar în 
acelaşi timp trebuie să rămână exemplu. Ei sunt datori 
să sufere cu mai multă demnitate: „Căci crestinul trebuie 
să se deosebească de necredincioşi şi în această privinţă: 
să le îndure pe toate cu demnitate şi, nădăjduindu-le pe 
cele viitoare, să fie întraripat, deasupra asaltului relelor 
omeneşti. Credinciosul stă neclintit ca o piatră, de aceea 
nu poate fi doborât de asalturile valurilor."9* Chiar daca 
creştinii antiohieni ar pierde de pe urma acestui necaz 
toate averile, ei trebuie să rămână fericiţi că nimeni nu 
le-a luat pietatea. Astfel se va îndeplini cuvântul Mântu- 
itorului de a fi „chibzuiti ca şerpi”: precum şarpele face 


695 De stat. II, 2, ed. rom., p. 132-133. 
696 De stat. IV, 2, ed. rom., p. 230-231. 
697 De stat. IV, 4, ed. rom., p. 244-245. Vezi şi De stat. VI, 5, ed. 
rom., 326-333. 
698 De stat. II, 3, ed. rom., p. 136-137. 

totul spre a-şi salva capul, chiar cu preţul pierderii restu- 
lui trupului, la fel şi creştinii sunt datori să-şi păstreze 
pietatea, chiar dacă şi-ar pierde bunurile.9? Crestinii au 
datoria să arate necredinciosilor că nu se tem de moarte, 
pentru că ei cred în viata veşnică: „Sunt oare [invatatu- 
rile] noastre un mit? Dacă eşti creştin, crede în Hristos! 
Dacă crezi în Hristos, demonstrează-mi prin fapte cre- 
dinta [ta]! Dar cum [poti] să-mi demonstrezi prin fapte 
credința? Daca vei dispretui moartea! Căci şi prin aceas- 
ta ne deosebim de cei necredinciosi. Aceia pe buna drep- 
tate se tem de moarte, fiindcă nu au nădejde de înviere. 
Dar tu, care călătoreşti pe o cale mai bună si poti să fi- 
losofezi despre nădejdea de dincolo, ce fel de iertare vei 
avea dacă, pe de o parte, iei curaj [gandindu-te la] învie- 
re, iar pe de alta, te temi de moarte la fel ca cei ce nu cred 
în inviere?""? Creştinii trebuie să fie asemeni soldaţilor 
care stau în prima linie fără să se teamă de moarte: „căci 
eşti soldat şi stai neîncetat în linia de bătaie; iar un soldat 
care se teme de moarte nu va face niciodată ceva nobil, 
[tot aşa] cum nici un creştin care se teme de primejdii nu 
va face nimic important şi uimitor, ba mai mult, va fi şi 
uşor de invins.””°! 

Sfântul loan Hrisostom îi îndeamnă pe credincio- 
sii lui să-i corecteze pe cei ce aduc blasfemie lui Dum- 
nezeu, inclusiv prin pedepse corporale, dacă este nevoie. 
Creştinii să se aştepte la pedepse publice şi la judecăţi 
pentru un astfel de comportament. Totuşi îi îndeamnă să 
facă acest lucru pentru ca „să afle şi iudeii, şi păgânii că 


699 De stat. IV, 5, ed. rom., p. 246-247. 

700 De stat. V, 2, ed. rom., p. 266-267. Vezi şi De stat. IX, 5, ed. 
rom., 414-415. 

701 De stat V, 4, ed. rom., p. 282-283. 

[ei], creştinii, sunt izbăvitorii oraşului, păzitorii, protec- 
torii şi învățătorii lui"? 

Sfântul loan nu ezită să le ofere antiohienilor 
creştini drept exemplu pe ninivitenii păgâni: „Să imităm 
filosofia barbarilor!””% spune el fără ezitare. Aceştia 
s-au pocăit, au cerut ajutor de la Dumnezeu şi oraşul lor 
a fost salvat. Dumnezeu a preferat chiar să facă prooro- 
cia sa cu privire la distrugerea oraşului mincinoasă şi să 
crute oraşul, pentru că ninivitenii s-au pocăit. 

Chiar dacă antiohienii se pot încrede în credibi- 
litatea avocatului lor episcopal şi în iubirea de oameni a 
împăratului creştin, trebuie să se încreadă cel mai mult 
în mila lui Dumnezeu „căci chiar [atunci] când împăratul 
va fi implorat, iar preotul (adică episcopul Flavian) [îl] 
va implora, Acesta va sta la mijloc, înmuind inima împă- 
ratului şi îmboldind limba preotului, îndrumând bine cu- 
vintele acestuia, pregătind cugetul aceluia să primească 
cele spuse şi să incuviinteze cu multă îndurare cererile 
[lui].” Antiohia este un oraş iubit de Hrostos, de aceea 
va fi salvat de Acesta de la pieire: „Căci oraşul nostru Îi 
este şi lui Hristos mai drag decât toate, atât din pricina 
virtuţii străbunilor, cât şi din pricina virtuţii noastre. Si 
precum, între Apostoli, Petru L-a proclamat cel dintâi pe 
Hristos, tot astfel şi între oraşe, după cum am spus deja, 
[al nostru] s-a încununat cel dintâi, ca şi cu o diademă 
minunată, cu numele de <crestini.>”’* Dacă Dumnezeu 
S-a arătat gata să crute un oraş dacă s-ar fi aflat acolo 
zece drepţi, cu atât mai mult va cruța un oraş precum 


702 De stat. I, 12, ed. rom., p. 119. 
703 De stat. V, 6, ed. rom., p. 288-289. 
704 De stat. III, 2, 179-183. 

Antiohia unde se afla atat de multi drepti (crestini). Cres- 
tinii ştiu că „ameninţarea unui împărat este asemenea cu 
furia leului” (Proverbe 19,12) dar şi că Dumnzeu poate 
să-l facă pe „acest leu un miel blând.” Toţi antiohienii 
creştini pot deveni soli în favoarea oraşului lor pe lângă 
Împăratul cerurilor, aşa cum episcopul Flavian, din iubi- 
re fata de oraş şi în virtutea misiunii sale de păstor, s-a 
făcut solie pe lângă împăratul pământesc: „Părintele ne 
este solie acolo, [iar] noi să ne trimitem solie de aici că- 
tre Împăratul cerurilor şi să-l ajutăm pe acela prin rugă- 
ciuni! Mult poate obştea Bisercii daca ináltám rugăciuni 
cu un suflet îndurerat si cu o inimă zdrobitä!”’” Sfän- 
tul loan le oferă ca exemplu pe Estera, care l-a rugat pe 
Dumnezeu şi astfel a reuşit să schimbe intenţiile crimi- 
nale ale împăratului perşilor cu privire la poporul evreu. 
Prin urmare, „dacă o femeie, invocând pentru iudei, a 
fost în stare să potolească mânia barbară, cu mult mai 
mult învățătorul nostru rugându-se pentru un asemenea 
oraş şi împreună cu o Biserică atât de mare, va putea să-l 
convingă pe preabländul şi preablajinul imparat.””°° Mai 
mult, episcopul are puterea de a leaga şi dezlega păca- 
tele fata de Dumnezeu, prin urmare cu atât mai mult va 
avea puterea de a dezlega păcatele fata de un om, cum 
este împăratul. De obicei împăratul „obişnuieşte să se 
refugieze la preot pentru ajutor, nu preotul la împărat.” 
Acum este o situaţie specială care nu are cum să nu dea 
câştig, de cauză demersului episcopului şi izbăvire ora- 
şului.”” În sfârşit, antiohienii au Postul Mare ca „aliat” 


705 De stat. III, 2, ed. rom., p. 182-183. 

706 De stat. III, 2, ed. rom., p. 184-185. 

707 De stat. III, 2, ed. rom., p. 186-187. 

$1 „ajutor” putând să se roage mai mult pentru izbávirea 
oraşului lor.79 

În predica a treisprezecea, aşadar înainte de 
sfârşitul „crizei statuiilor”, dar într-o perioadă de relativă 
acalmie, Sfântul Ioan îi invită pe antiohieni să reflecte 
asupra celor întâmplate în oraş, spre a le fi învăţătură, 
aşa cum celor care au supravieţuit un naufragiu le este 
de folos să analizeze cum anume s-a ajuns la dezastru.” 

Când Sfântul loan descrie propria experienţă 
a vizitei sale la tribunal, după ce a văzut disperarea şi 
deznădejdea celor care făceau obiectul judecății, conclu- 
zia pe care doreşte să o împărtăşească auditoriului este, 
aşa cum probabil că ne-am fi aşteptat, de natură morală: 
„dacă acum, când judecă nişte oameni, nici mamă, nici 
soră, nici tată, nici nimeni altcineva nu pot să-i scape pe 
cei învinuiți, chiar de-ar fi nevinovaţi de cele indraznite, 
cine ne va veni în ajutor când vom fi judecaţi în faţa în- 
fricoşătorului tribunal al lui Hristos?"7!? 


IIL.5.2. Imaginea Antiohiei 


S-a afirmat pe bună dreptate că Libanius a fost 
„mai presus de toate un patriot, interesat întotdeauna în 
a sublinia superioritatea şi prosperitatea propriului său 
oraş.””!! Acest lucru se vede cu prisosintá din vestita cu- 
vântare Antiohikos, un encomion rostit de Libanios cu 
prilejul jocurilor olimpice organizate în suburbia Daph- 


708 De stat. III, 3, ed. rom., p. 186-187. Vezi şi De stat. V, 6, ed. 
rom., p. 292-295. 
709 De stat. XIII, 1 , ed. rom., p. 74-75. 
710 De stat. XIII, 2, ed. rom., p. 82-83. 
711 Gladville, A History ..., p. 378. 

ne în 359. 

Sfântul loan nu este mai putin patriot. El îşi iu- 
beşte oraşul natal la fel de mult ca maestrul său păgân. 
Doar că pentru el Antiohia are o cu totul altă imagine, pe 
care o descrie cu grijă în ciclul omiletic dedicat statuilor. 

În construirea profilului moral al Antiohiei, Sfân- 
tul loan apelează la diferite comparații de natură biblică: 
Antiohia este asemeni dreptului Iov: a avut o mare strá- 
lucire precum dreptul lov a fost deosebit de bogat, iar 
acum este demnă de plâns de către celelalte oraşe, aşa 
cum lov a fost demn de plâns de către prietenii säi.’'? 

Ca antiohian, Sfântul loan suferă pentru profun- 
da ruşine ce Antiohia şi-a atras-o asupra sa prin revolta 
împotriva împăratului: „Plâng acum şi mă tânguiesc, nu 
din pricina mărimii amenințării la care ne aşteptăm, ci 
din cauza nebuniei prea mari ce s-a săvârşit. Căci chiar 
dacă împăratul nu s-ar enerva, nici nu s-ar mânia, nu 
[ne-Jar pedepsi, nici nu s-ar răzbuna, spune-mi: cum 
vom suporta ruşinea pentru cele întâmplate?”!5 

Imaginea cumplită a Antiohiei a fost, în opinia 
Sfântului loan, refăcută în ochii împăratului şi in fata 
altor oraşe mari, ba chiar a capitalei, de către monahii în- 
drazneti care au intervenit pentru semenii lor şi au trimis 
scrisori împăratului: „Acum va auzi împăratul de cele ce 
s-au întâmplat aici, va auzi şi oraşul cel mare [al Con- 
stantinopolului], va auzi întreaga lume locuită că în ora- 
şul antiohienilor locuiesc astfel de monahi, care au dat 
dovadă de o îndrăzneală apostolică. Şi citindu-se acum 


712 De stat. II, 1, ed. rom. 124-127. Dreptul Iov este oferit ca 
exemplu şi în Omil IV,2, ed. rom., p. 230-233; IV, 5, ed. rom., p. 244- 
247; Omil V, 1, ed. rom., p. 256-263; Omil VI, 3, ed. rom., p. 322-323. 

713 De stat. II, 1, ed. rom. p. 126-127. 

scrisorile la curtea imperială, toti se vor mira de curajul 
lor, toti vor ferici oraşul nostru, iar noi vom înlătura fai- 
ma cea rea.””!* 

Sosirea neaşteptată a monahilor în oraş i-a dat 
acestuia profilul ideal: „Iar oraşul nostru devenise din- 
tr-o dată mănăstire. Nimeni nu l-ar fi înfrumusețat mai 
mult, dacă ar fi ridicat în piaţă statui de aur, cum este 
acum [de] strălucit şi de vestit, infatisandu-si statuile 
cele frumoase ale virtuţii şi arätändu-si bogăţia ce-i este 
proprie.” Suferinta a înfrumusețat Antiohia: „Acum 
oraşul seamănă cu o femeie distinsă, liberă şi cumpä- 
tată; teama a făcut-o mai blândă şi mai chibzuită, şi a 
scăpat-o de acei ticăloşi care au îndrăznit cele ce s-au 
intamplat.”7'° 

În omilia XVII, Sfântul Ioan discută problema 
cinstei Antiohiei care ar fi fost luată de către împărat 
prin suspendarea statului de metropolă. După ce arată că 
cinstea unui oraş poate fi trădată numai de către locuito- 
rii ei şi nu de altcineva, Sfântul Ioan relevă în ce anume 
constă, în opinia sa, cinstea unei aşezări urbane. Aceasta 
nu este dată de statutul de metropolă, de clădirile fru- 
moase sau de faima în rândul altor oraşe, ci de „virtu- 
tea şi pietatea celor care locuiesc” în respectivul oraş.” 
Apoi el vorbeşte în detaliu despre cinstea Antiohiei, care 
are impresionante rădăcini istorice, putându-se constitui 
drept exemplu de urmat pentru timpurile prezente. Ele- 
mentele amintite sunt, pe scurt, următoarele: 

|. la Antiohia, ucenicii Domnului s-au numit 


714 De stat. XVII, 2 , ed. rom., p. 216-217. 

715 De stat. XVII, 2, ed. rom., p. 218-219. 

716 De stat. XVII, 2, ed. rom., p. 226-227. 

pentru prima data creştini (cf. Fapte 11, 26). „Nici un 
oraş de pe fata pământului nu se bucură de aceasta, nici 
măcar oraşul lui Romulus”; 

____ în vremea Apostolilor, Antiohia a ajutat Ieru- 
salimul pe vreme de foamete (cf. Fapte 11, 28-29); 

____ Antiohia a refuzat introducerea de practici 
iudaice aduse de unii de la Ierusalim (cf. Fapte 15, 1 şi 
urm.); 

În concluzie: „Aceasta [este] cinstea oraşului, 
aceasta întâietatea [lui], acest lucru îl face metropolă, 
nu pe pământ, ci în cer! Căci toate celelalte măriri sunt 
supuse stricăciunii şi trecătoare ... Pentru mine, un oraş 
care n-are cetăţeni iubitori de Dumnezeu este mai nein- 
semnat decât orice sat." Prin cele spuse Sfântul Ioan 
urmează filosofia politică a profeților Vechiului Testa- 
ment. Nu au numit aceştia Ierusalimul, locul unde se afla 
templul cel sfânt, „peşteră de tâlhari (cf. Ieremia 7, 11; 
12, 9) când locuitorii săi au devenit imorali? Pentru că 
erau pline de păcate Sodoma şi Gomora au avut parte de 
mânia lui Dumnezeu, în vreme ce locul mic, dar plin de 
virtute unde trăia Avraam a fost cruțat de Dumnezeu. 

După ce aduce o serie de argumente în favoa- 
rea teoriei sale legate de cinstea unui oraş, Sfântul loan 
adaugă cu grijă: „Spun aceste lucruri, aşteptându-mă ca 
oraşul [nostru] să primească iarăşi această distincţie şi 
să se arate în întâietatea ce-i este proprie; căci împăra- 
tul este iubitor de oameni si iubitor de Dumnezeu. Însă 
vreau ca vol, chiar de ne va fi redată [această întâietate], 
să nu vă semeţiţi.””!5 Acest citat arată că Sfântul Ioan dá 


717 De stat. XVII, 2 , ed. rom., p. 221-225. 
718 De stat. XVII, 2, ed. rom., p. 230-231. 

totuşi dovadă de realism: profilul ideal al oraşului este 
acela de a fi o cetate creştină; arată însă că înţelege şi 
rolul statutului politic de metropolă de care s-a bucurat 
şi care speră să-i fie redat. 

În schimb, Sfântul loan nu arată niciun respect 
pentru moştenirea păgână-idolatră a Antiohiei. De aceea 
el scrie fără rezeve următoarele despre suburbia Daph- 
ne: „Când vrei să faci lauda oraşului, nu-mi vorbi mie 
de suburbia Daphne, nici de mulțimea şi de înălțimea 
chiparoşilor, nici de izvoarele de apă, nici de oamenii cei 
multi care locuiesc în oraş, nici de faptul de a-şi putea 
petrece timpul în piaţă până în miez de noapte fără nici o 
teamă, nici de belşug de mărfuri. Toate acestea sunt [lu- 
cruri] sensibile şi durează până la [sfârşitul] acestei vieţi. 
Dar dacă vei putea să vorbeşti de virtute, de blandete, de 
milostenie, de privegherile de noapte, de cumpătare şi 
de filosofia sufletului, de la acestea împodobeşti oraşul! 
Când acestea aparţin chiar şi celor ce locuiesc în pustie, 
fac pustia mai strălucită decât orice oraş! $i iarăşi, daca 
acestea lipsesc locuitorilor celui [mai mare oraş], [acela 
devine] mai neînsemnat decât toate!” 


111.6. Evaluare finală si concluzii 


Din cele prezentate mai sus rezultă clar că Sfân- 
tul Ioan şi Libanius reprezintă „două modele diferite de 
ordine politică în societatea antică târzie: Libanius rămâ- 
ne fidel modelului tradițional, în care autoritățile politice 
deţin locul de frunte în oraş şi ele sunt cele care stau 


719 Sf. Ioan Hrisostom, De stat. 17, 2, ed. rom., p. 230-231. 

in permanenta legatura cu palatul imperial, cata vreme 
Ioan inaugurează o nouă concepţie, în care creştinismul 
şi reprezentanţii lui joacă un rol important într-o societa- 
te care se increstineaza tot mai mult.” 

La întrebarea: cine anume a contribuit mai mult 
la salvarea Antiohiei, Paverd argumentează că la aceasta 
a contribuit atât iniţiativa creştină cát şi cea pagana,”! 
fapt pe care nu-l putem nega. Dacă însă mergem mai 
departe şi ne întrebăm: cine a contribuit mai mult la 
salvarea Antiohiei, atunci răspunsul nu poate fi decât: 
creştinii. Acest lucru îl recunoaşte indirect şi Libanius 
când îi atribuie rolul de salvator al oraşului lui Caesa- 
rius, magister officiorum. Evident însă că Libanius nu 
vede în acesta creştinul, ci funcţionarul imperial. Ştim 
de la Libanius însuşi că antiohienii l-au dezaprobat când 
a afirmat că acest Caesarius şi nu Flavian a salvat oraşul 
în fata împăratului.” 

Este firesc ca la final să ne punem întrebarea: cine 
anume a avut de câştigat de pe urma afacerii statuilor, 
păgânii sau creştinii? Potrivit Sfântului loan, câştigul 
imediat a fost al Bisericii. In Omilia I, 1 la Anna el arată 
că multi dintre păgâni, impresionați de rolul pe care l-a 
Jucat episcopul Flavian în salvarea oraşului, s-au con- 
vertit la creştinism (PG 54, 634). De asemenea am pu- 


720 Adrian Podaru, Joan şi reformarea Antiohiei: un proiect eşu- 
at... , p. 44-45 apud J. L. Stephens, Ecclesiastical and imperial autho- 
rity in the writings of John Chrysostom: A reinterpretation of his po- 
litical philosophy, University of California, Santa Barbara, 2001 (teza 
de doctorat nepublicata). 

721 Paverd, St. John Chrysostom, the Homilies ..., p. 135-156. 

722 Libanius, Autobiography, secţiunea 254 in Autobiography 
and Selected Letters, vol. 1, Loeb Classical Library 478, Cambridge, 
Massachusets, 1992. 

tea afirma că pentru Sfântul loan personal, implicarea 
în „criza statuilor” 1-a adus o deosebită popularitate în 
rândul antiohienilor şi a contribuit, foarte probabil, la 
promovarea lui ca episcop al Constantinopolului. Chiar 
şi Fericitul leronim, care mai târziu se va ridica impotri- 
va lui, l-a trecut în rândul „bărbaţilor iluştri.” Aşa cum 
arată J. N. D. Kelly, prin prestaţia sa în cadrul crizei sta- 
tuilor, Sfântul loan s-a dovedit a fi „un maestru al artei 
predicii politice”."72% 

Au pierdut păgânii din Antiohia de pe urma crizei 
statuilor? Răspunsul cel mai simplu ar fi: direct nu au 
pierdut, însă şi-au dat seama de limita capacităţii lor de 
a mai determina soarta unui oraş care devenea tot mai 
creştin. S-a arătat că Libanius „nu a avut niciodată o în- 
telegere reală a naturii creştinismului şi a putut vedea 
doar unele dintre aspectele mai puţin atractive ale noii 
religii, aşa cum au fost ele întruchipate în comportamen- 
tul uneori reprobabil al călugărilor din jurul Antiohiei. 
O parte din prietenii şi invátáceii lui Libanius au fost 
creştini şi pentru ei ca persoane el pare să fi simţit res- 
pect şi stimă; a privit însă creştinismul însuşi ca o forță 
subversivă şi ne-elenistă, pe care a ignorat-o în întregul 
ei.”’>5 S-a observat că spre deosebire de Themistius care 
s-a confruntat cu creştinismul sau Julian care a încercat 
să-l distrugă, atitudinea lui Libanius a fost mai degra- 
bă să ignore această nouă realitate a oraşului său natal. 
Criza statuilor ar fi fost o şansă pentru păgâni să inte- 
leagă că lumea aşa cum o ştiau şi concepeau ei se apro- 


723 Donald Attwater, St. John Chrysostom ..., p. 53. 

724 J.N.D. Kelly, Golden Mouth. The Story of John Chrysostom..., 
p. 82. 

725 G. Downey, A History of Antioch ..., p. 379. 

pia de sfarsit. Libanius insa era in mod evident artizanul 
unei legaturi elementare intre cultele pagane, literatura 
greacă si tradiţia pagana.”° E] făcea parte din acea ca- 
tegorie de intelectuali păgâni care a încercat să extindă 
peste domnia lui lulian idealul de păstrare a culturii şi 
educaţiei păgâne.” Mijloacele politice nu-i mai erau la 
îndemână, dar Libanius pare a fi fost convins că acestea 
nu sunt neapărat necesare pentru a învinge. De aceea a 
continuat să fie un promotor al valorilor păgâne până la 
moartea sa. 


În concluzie: 

(1) Atât Sfântul loan cât şi Libanius, atât creştinii 
cât şi păgânii şi-au dorit ca oraşul lor natal, Antiohia, să 
fie cruțat de către împărat. In acest sens ei construiesc 
strategii paralele şi concurente de apărare a acestuia în 
faţa împăratului şi a reprezentanţilor săi. 

(2) Există o serie de puncte comune în modul în 
care cei doi descriu revolta şi evenimentele ulterioare, 
precum şi în argumentatia dezvoltată. Astfel, ambii au- 
tori descriu plecările masive ale antiohienilor din oraş de 
frica răzbunării împăratului, ambii încearcă să-i convin- 
gă pe aceştia să nu plece şi ambii pun responsabilitatea 
principală a revoltei care a dus la distrugerea statuilor pe 
seama unor puteri demonice, a unor străini sau a unui 
număr mic de persoane. 

(3) În vreme ce în centrul demersului creştin de 
salvare a oraşului se află misiunea episcopului Flavian, 


726 David G. Hunter, Libanius and John Chrysostom: New 
Thoughts on an Old Problem in StPatr. 22 (1989), p. 131. 


727 Werner Jaeger, Das friihe Christentum und die griechische 
Bildung, Berlin, 1963, p. 81. 

iar aceasta este prezentată în detaliu de către Sfântul 
Ioan, Libanius nu pomeneşte nimic despre ea. Mai mult, 
Libanius se plânge împăratului că oraşul nu a putut să 
trimită o delegaţie spre a-şi pleda cauza. Peste mai bine 
de o sută de ani, păgânul Zosimos, pentru a salva onoa- 
rea postumă a păgânilor, a inventat o delegaţie păgână 
condusă de Libanius care ar fi salvat Antiohia. 

(4) Atitudinea celor doi antiohieni fata de dele- 
gatia împăratului şi deciziile aduse de ei este diferită. 
Sfântul loan vede în cei doi creştini apartenenţa lor la 
Biserică, Libanius vede în ei pe funcţionarul public al 
unui Imperiu care pentru el este elenistic. Pentru Sfântul 
Ioan, închiderea teatrelor, a hipodromului şi a băilor pu- 
blice înseamnă un progres moral. Anchetele realizate de 
cei doi la Antiohia sunt pentru Sfântul loan un bun prilej 
de a fi alături de popor. Atitudinea lui fata de autorități 
nu diferă însă cu nimic de cea a oricărui cetăţean onest: 
respectă autorităţile şi le înţelege rolul în cetate. 

(5) O diferenţă fundamentală între Sfântul loan 
şi Libanius este modul în care este perceput rolul mona- 
hilor. Pentru Sfântul loan ei au constribuit fundamental 
la salvarea oraşului. Libanius nu numai că nu aminteşte 
acest aspect, dar consideră monahismul ca fiind tot ce 
putea exista mai negativ în lume. Pentru Sfântul loan, ei 
reprezintă adevărata filosofie. 

(6) Criza statuilor are pentru Sfântul loan un pro- 
fund sens moral. Aceasta trebuie să ducă la transforma- 
rea şi progresul moral al creştinilor şi, dacă este posibil, 
la convertirea păgânilor. Exemplul creştinilor plini de 
nădejde în Dumnezeu, rugători, dar şi dedicați salvării 
oraşului lor ar fi trebuit să-i apropie pe păgâni şi pe evrei 
de Biserică. Pentru Libanius, criza statuilor pare să fi 

fost un prilej de a arăta ca elenismul poate fi soluţia la 
îndemână pentru salvarea unui oraş pe care el îl perce- 
pea ca apartinand cu totul vechilor traditii. 

(7) Atât Libanius cat şi Sfântul Ioan dau dova- 
dă de un autentic patriotism fata de oraşul natal. Doar 
percepțiile asupra imaginii acestuia sunt fundamental di- 
ferite. Pentru Libanius, Antiohia este cetatea elenistică, 
plină de zei şi temple, centru al culturii păgâne aşa cum 
este descrisă în Antiochikos. Pentru Sfântul Ioan, Anti- 
ohia este oraşul bogat în tradiţii apostolice care-i obligă 
pe antiohieni să fie exemplu pentru alţii, dar şi să înveţe 
de la toti, inclusiv de la păgâni. 


Excurs: Statuile în istoria Antiohiei până la 
„afacerea statuilor” 

Am putea afirma că biografia Sfântului loan se leagă 
în mod interesant de unele din statuile din oraşele unde 
el a activat: Antiohia şi Constantinopol. La Antiohia a 
devenit deosebit de iubit de către credincioşii săi după 
ce a rostit vestitele „omiliile despre statui” cauzate de in- 
tâmplarea nefericită a distrugerii statuilor familiei impe- 
riale a lui Teodosie cel Mare de către un grup nemulţumit 
de noile impozite dictate asupra oraşului. La Constanti- 
nopol, relaţiile arhiepiscopului loan cu împărăteasa Eu- 
doxia s-au înrăutățit mai ales după ce a criticat aşezarea 
unei statui a acesteia în apropierea bisericii unde el pre- 
dica. Prin urmare doresc să prezint aici statuile din Anti- 
ohia despre care ştim că au existat în istoria acestui oraş 
până la „afacerea statuilor.” Cu puţine excepţii, cele mai 
multe dintre ele încă împodobeau Antiohia când Sfântul 
Ioan a trait acolo. 

Zeii iubeau Antiohia, iar dacă în alte oraşe se cer- 
tau între ei, aici convietuiau in pace.”* Aşa descrie, 
Libanius, cu mult talent retoric, diversitatea religioasă 
păgână a Antiohiei. Într-adevăr Antiohia pare să fi fost 
un fel Olimp urban al zeilor, unde toţi erau prezenţi prin 
statuile lor.'% 

Numele Antiohiei păgâne se leagă de statuia lui 
Tyche” a Antiohiei. Potrivit lui Malalas, Tyche era o 
reprezentare a fecioarei care ar fi fost sacrificată, potrivit 
legendei, de Seleukos I. Nikanor la întemeierea oraşu- 
lui: „EI (arhitectul care a făcut planurile de întemeiere al 
Antiohiei) a ridicat o statuie de bronz a unei figuri uma- 
ne, fecioara care a fost sacrificată ca tyche a oraşului, 
deasupra râului (Orontes), iar el (adică Seleukos) a adus 
imediat un sacrificiu acestei tyche.””! Potrivit lui Pausa- 
nias,"? autorul statuii lui Tyche din Antiohia a fost Euty- 


728 Libanius, Antiochikos, XI, 66-67, ed. germ., p. 30; 

729 Victor Schultze, Antiochia, vol. Il, Altchristliche Städte und 
Landschaften, Giitersloch, 1930, p. 142. 

730 Tyche (gr. protectoarea; norocul) nu era propriu-zis o zeiţă, 
ci patroana oraşului. Prima “Tyche” cunoscută a fost cea din Antiohia, 
după care această formă de protecţie urbană s-a răspândit în întreaga 
Asie Mică şi nu numai. Deşi numele ei aduce aminte de Agathe Tyche 
din elenismul secolului IV î. Hr., Tyche a Antiohiei, protectoare a ur- 
bei pare a fi rezultatul întâlnirii dintre cultura greacă şi cultul oriental 
al zeitelor Astarte/Atargatis, căci respectivul cult nu îşi are originea în 
cultura greacă. (Vezi despre acest subiect vezi Eva Christof, Das Gliick 
der Stadt. Die Tyche von Antiochia und andere Stadttychen, p. 29, şi 
concluziile de la p. 81-83) 

731 Malalas, Cronica, VIII, 13, ed. eng., p. 106. 

732 Pausanias, Description of Greece, 6, 2, 7, trad. de W. H. S. 
Jones si H. A. Ormerod, The Loeb Classical Library vol. 297, Harvard 
University Press, Cambridge MA, London, 1935, consemneazá cá sta- 
tuia se bucura de o deosebitá cinste la antiohieni: “Acest Eutychides a 
facut pentru sirienii de pe Orontes un chip al lui Tyche, care este foarte 

chides din Sikyon. Tyche a fost protectoarea păgână şi in 
acelaşi timp simbolul acesteia. Împăratul Iulian Aposta- 
tul o aminteşte de mai multe ori în operele sale. Când a 
intrat în conflict cu preotul Diodor de la Antiohia, viito- 
rul episcop de Tars, el a invocat ajutorul lui Tyche pentru 
a scrie împotriva lui.” Există o statuie de marmoră a 
acestei Tyche păstrată la Vatican şi care este considerată 
a fi o replică fidelă a originalului de bronz descris mai 
sus. De asemenea, există emisiuni monetare din vremea 
romană (Traian: 98-117 şi Valerian: 253-260) care o re- 
prezintă pe Tyche.’** La Antiohia, Seleukos a construit o 
statuie a Tychei Antigonia, pentru a da satisfacție locui- 
torilor acestui oraş deportaţi în Antiohia după cucerirea 
oraşului lor, dar şi pentru a-i mulţumi zeiţei pentru suc- 
cesul cuceririi şi a o îmbuna după ce i-a distrus oraşul. 
Potrivit lui Malalas, această statuie era plasată într-un 
tetrakionion şi avea un altar de jertfă în fata ei.’°° 

Alte statui le aduceau aminte antiohienilor despre 
întemeierea oraşului lor. Seleukos a ridicat o statuie de 
piatră a vulturului lui Zeus care, potrivit legendei înte- 
meierii oraşului, i-a arătat acestuia locul unde să con- 
struiască Antiohia. Aşa cum ne spune Malalas, aceasta 
se afla amplasată în afara orasului.”” Tot Seleukos a 
poruncit ridicarea unei statui de marmoră a preotului 
Amphion care l-a ajutat la sacrificiu adus la întemeierea 


cinstit printre localnici. ” (ed. eng., p. 11); 

733 Vezi Daniel Buda, Hristologia antiohiană ..., p. 121, cu 
indicaţiile bibliografice. 

734 C. Bosch, Die kleinasiatische Münzen der römischen Kaiser- 
zeit, Stuttgart, 1931, partea II, vol. I, p. 254. 

735 Malalas, Cronica, VIII, 14, ed. eng., p. 106. 

736 Malalas, Cronica, VIII, 16, ed. eng., p. 106. 

oraşului. Aceasta era plasată în vremea lui Malalas „în 
interiorul porţii cunoscute cu numle de Romanesian.””*” 

Seleukos a aşezat la Antiohia o statuie a lui Zeus 
Keraunios”*, probabil în templul acestuia unde, potrivit 
legendei, a fost adusă jertfa pentru a se identifica locul 
potrivit pentru construirea oraşului. Această statuie a 
fost trimisă, împreună cu cea a Athenei, de la Antiohia 
la Roma în anul 51-50 î. Hr. 

De asemenea, pentru a-i mulţumi pe athenienii 
aduşi de la Antigonia, Seleukos a construit o statuie a 
zeiţei Athena.” Aceasta este una dintre statuile trimise 
spre Roma în 51-50 î. Hr. Populaţia adusă din Antigonia 
i-a ridicat o statuie de bronz lui Seleukos I Nikanor în 
care era reprezentat cu un corn de taur la frunte, cinstind 
astfel puterea întemeietorului." O statuie înfățișând un 
cap de cal cu o cască aurită era de asemenea plasată în 
afara oraşului dincolo de Orontes. Aceasta aducea amin- 
te de victoria lui Seleukos asupra lui Antigonius şi purta 
inscripția: „Cu acesta, Seleukos l-a fugárit pe Antigo- 
nius şi a fost protejat; iar întorcându-se şi cucerindu-l, 
l-a distrus.””*! 

O altă statuie vestită a Antiohiei, care a existat de la 
începuturile oraşului, a fost ce a lui Apolo din templul 
dedicat acestuia de la Dapne. Această statuie este con- 
siderată a fi opera sculptorului athenian Bryaxis care 
se presupune că a realizat şi o statuie a lui Seleukos."? 


737 Malalas, Cronica, VIII, 17, ed. eng., p. 107. 

738 Malalas, Cronica, VIII, 212, 31, ed. eng., p. 111. 

739 Malalas, Cronica, VIII, 201, 15, ed. eng., p. 106. 

740 Libanius, Oratio 11, Antiochikos, 92, ed. germ., p. 33. 

741 Malalas, Cronica, VIII, 203, 17, ed. eng., p. 107. 

742 Vezi C. Robert, art. Bryaxis in Realenzyklopddievol. I, p. 

Libanios/? ne oferă o descriere amănunţită a acestei 
statui. De asemenea şi istoricul bisericesc Filostorgiu: 
„Statuia lui Apolo era realizată în felul următor: corpul 
[acesteia] fusese făcut dntr-un singur butuc de vita-de- 
vie care, cu o măiestrie cu totul minunată, fusese mode- 
lat în aşa fel încât să închipuie o singură formă; veşmân- 
tul care îl înconjura de jur împrejur era acoperit de aur 
ŞI, împreună cu părțile vizibile şi neaurite ale corpului, 
strălucea cu o frumuseţe de nedescris. Statuia stătea cu 
o liră în mâini ca şi cum ar fi condus un cor, iar pletele 
şi coroana de dafin erau poleite din belşug cu aur, pentru 
ca ea să strălucească şi să ofere cea mai mare plăcere pri- 
vitorilor. Două pietre mari de hiachint, în cinstea tână- 
rului Hiachint, fiul lui Amiclas, îi țineau loc de ochi. lar 
mărimea şi frumusetea acestor pietre prețioase dădeau 
întotdeauna statuii un aer de mare frumuseşte, cei care o 
făcuseră aşezându-le în aşa fel încât să îi sporească ne- 
măsurat măreţia, pentru a înşela pe cat mai multi dintre 
cei care ar fi privit-o, împingându-i prin extraordinara 
frumuseţe a formei sale să i se închine.” 

Istoricul bisericesc Sozomen, care presupune că 
templul lui Apolo de la Daphne a fost construit de că- 
tre însuşi întemeietorul Antiohiei, Seleukos I Nikanor, 
aminteşte despre această statuie a lui Apolo: „Păgânii de 
asemenea au manifestat o mare reverență pentru acest 
loc (Daphne n. n.) datorită unei statui foarte frumoase a 
lui Apolo Daphnic care se afla acolo, precum şi un tem- 
plu magnific şi scump, presupus ca fiind construit de Se- 


916-920. 
743 Libanius, Epistola 60, 9. 
744 Filostorgiu, Istoria bisericească, VI, 8a, ed. rom., p. 217. 

leukos, tată lui Antiochus.""*? Această statuie a ars odată 
cu templul lui Apolo în care se afla, la 22 octombrie 
362, în vreme ce Iulian se afla la Antiohia. 

Libanius'* ne relatează un eveniment care a avut 
loc în vremea regelui seleucid Antioch II Theos (261- 
247/246 î. Hr.) Istoria l-a reţinut sub numele de “zeii 
din Cipru” Evenimentul pare a fi legat de colonizarea 
cipriotilor în nou-construitul oraş Antiohia. Relatarea 
spune că zeii ciprioti s-au temut să migreze spre An- 
tiohia, de aceea au cerut consultarea vestitutului oracol 
a Pythiei. Antioch II Theos a trimis un reprezentant să 
rezolve chestiunea în cauză. Trimisul a comandat reali- 
zarea de statui replici exacte a statuilor originale, pe care 
le-a luat cu el în Antiohia, în vreme ce copiile, perfecte 
— ne asigură Libanios — au rămas în Cipru. Nu stim cat 
de veridică este relatarea lui Libanius sau dacă nu cumva 
cei care s-au opus călătoriei nu vor fi fost zeii, ci locuito- 
ri ciprioti care nu doreau să se vada fără zeii protectori, 
cert este că relatarea indică introducerea unor culte păg- 
âne cipriote la Antiohia. Libanius nu ne dă numele zeilor 
legaţi de această istorisire. 

Antioch IV Epiphanes (175-163 î. Hr.) a realizat mai 
multe proiecte de mari dimensiuni la Antiohia, dând ora- 
şului dimensiuni monumentale. Din vremea lui provine 
o statuie de bronz cu propria reprezentare îmblânzind un 
taur, donată de locuitorii din Cilicia pentru cá i-a scăpat 
de o bandă de hoţi care teroriza zona munţilor Taurus.” 
Potrivit lui Ammianus Marcellinus, statuia lui Zeus Ni- 


745 Sozomen, Istoria bisericească, 4, 19, ed. eng. p. 488. 

746 Libanius, Antiochikos 11, ed. germ., p. 110-113. 

747 Libanius, Oratio 11, Antiochikos, 123, ed. germ., p. 37. 

kephoros din templul lui Zeus din Antiohia a fost con- 
struitä în vremea lui Antioch IV."5* 

În secolul al II-lea i. Hr. când statul seleucid cu 
capitala la Antiohia se afla în profundă criză, au avut de 
suferit şi statuile oraşului. Regele seleucid Alexandru II 
Zabinas implicat in luptele interne pentru putere, din 
lipsă de bani, a luat imaginea de aur a Victoriei care 
susţinea statuia lui Zeus şi a topit-o, spre a face rost de 
bani. Pentru a-şi justifica sacrilegiul, a glumit spunând că 
„Victoria i-a fost oferită lui de către Zeus.” După câteva 
zile a luat şi statuia lui Zeus spre a o topi, ceea ce a dus 
la revolta populaţiei.” Avem astfel în istoria Antiohiei o 
revoltă a antiohienilor păgâni împotriva unui rege păgân 
care a dorit să topească o statuie a unui zeu. Tot în aceas- 
tă perioadă, Antioch IX Cyzicenus (114-95 î. Hr.) a luat 
o statuie a lui Zeus şi a topit-o spre a face rost de fon- 
duri, după care a înlocuit-o cu o imagine similară, doar 
poleitä în aur. Această faptă a rămas proverbială pentru 
falsa şi absurda cinstire a zeilor, fiind dată mai târziu ca 
exemplu în acest sens de către Clement Alexandrinul: 
„ŞI Antiochus de Cyzicus, având probleme cu banii, a 
poruncit ca statuia lui Zeus, înaltă de cincizeci de coti, să 
fie topită şi o alta asemenea ei, de un material mai puţin 
valoros, placată cu aur, să fie ridicată în locul ei.” 

La Antiohia existau statui construite de romani. 
Julius Caesar (49-44 î. Hr.) a construit o basilica (nu o 
biserică în sens creştin!) numită kaisarion care cuprin- 


748 Ammianus Marcellinus, History, 22, 13, 1, ed. rom, p. 312. 

749 Vezi Daniel Buda, Hristologia antiohiana ..., p. 75. 

750 Clement Alexandrinul, Exortation to the Heathen, (Protrep- 
ticul) 4, 52, 3, ANF vol. 2, Alexander Roberts şi James Donaldson 
(editori), p. 255. 

dea o curte deschisă şi o absidă în faţa căreia se afla o 
statuie a lui Cezar şi una a lui Tyche a Romei.” Statuia 
lui Caesar foarte probabil că a servit ca obiect al cultului 
lui „Julius cel divin"? pentru că edificiul din care făceau 
parte a devenit simbol al stăpânirii romane la Antiohia. 
În vremea lui Octavian Augustus (31 î. Hr.-14 d. Hr.) 
s-a construit la Antiohia, afara cartierului Epiphania, o 
« poartă de est » a oraşului, pe drumul care ducea spre 
Berea, deasupra căreia se afla statuia lupoaicei cu Ro- 
mulus si Remus.'* Era un alt semn al stăpânirii romane 
asupra Antiohiei. 

După ce Titus a cucerit lerusalimul în anul 70 d. 
Hr., a revenit la Antiohia, locul de unde şi pornise în cam- 
pania sa. În afara Antiohiei, în drumul spre Daphne™, el 
a aşezat o figură a unui heruvim care se presupunea a fi 
un heruvim din templul din Ierusalim. La poarta oraşului 
a aşezat o figură de bronz a Lunei cu patru boi uitându-se 
spre Ierusalim. Acest grup statuar dorea a aminti faptul 
că Ierusalimul a fost ocupat pe lună plinä,’” dar de fapt 
era mai degrabă un simbol al lui Aeternitas. Plasarea 
acestor figuri în acea parte a oraşului unde se afla un 
cartier evreiesc a fost un simbol al biruintei asupra lor şi 
un afront adus cestora. Regiunea a ajuns să fie cunoscută 
ca fiind « a heruvimilor ». Tot în amintirea înfrângerii 
evreilor, la Daphne a fost construit un teatru pe locul 


751 Malalas, Cronica 216, 19-21, ed. eng., p. 114. 

752 Vezi Dio Cassius, Roman History LI, 20, The Loeb Classical 
Library 83, Books LI-LV, Harvard University Press, Cambridge MA, 
London, 1917, p. 55-61. 

753 Malalas, Cronica, X, 235, 10, p. 125. 

754 Malalas, Cronica XI, 281, 4-5, ed. eng., p. 149. 

755 losif Flaviu, Războiul iudaic 6, 291 şi urm. 

unde s-ar fi aflat o sinagoga. Pe teatru s-a pus inscriptia : 
EX PRAEDA IVDEA. Teatrul avea şi o statuie a lui Ves- 
pasian.’*° 

Malalas ne relatează o istorie deosebit de interesantă 
petrecută în vremea împăratului Traian (98-117) la An- 
tiohia. Au fost cinci femei creştine din Antiohia au fost 
martirizate. Întrucât au spus în timpul interogărilor că 
nu se tem de moarte întrucât vor învia din nou, trupurile 
lor au fost arse, iar cenuşa oaselor amestecată cu bronz. 
Din materialul obținut a fost făcută apoi vesela folosită 
la apa fierbinte din baia publică construită mai apoi de 
Traian la Antiohia. Când baia a fost dată în folosinţă, ori- 
cine mergea acolo avea amețeli şi cădea, încât trebuia să 
fie scos afară. Când împăratul Traian a aflat de aceasta, a 
poruncit să fie luate vasele de bronz şi să fie turnate cin- 
ci statui de bronz ale acelor femei, zicând în mod ironic 
despre speranţa creştinilor în învierea morţilor: <lată, eu 
sunt cel care le-am înviat din morti, aşa cum au spus ele, 
şi nu Dumnezeul lor.> Statuile respective existau încă la 
Antiohia în vremea lui Malalas.’” 

Împăratul Hadrian (117-137) a construit un mic 
templu dedicat lui Traian şi un nymphaion unde a pus o 
proprie imagine ce urma să fie venerată ca şi zeu.'% Tot 
el a construit la Daphne un sistem nou de captare a mai 
multor izvoare spre a folosi în mod mai eficient resursele 
de apăi. Edificiul apare si pe mozaicul Yakto.’” Acest 
edificiu pare a fi cuprins şi un templu al lui Nymph care 


756 Kraeling, The Jewish Community of Antioah ..., p. 140. 
757 Malalas, Cronica, XI, 276 10-277, 1, ed. eng., p. 146. 
758 Malalas, Cronica, 198, 23-201, ed. eng., p. 105. 
759 Despre mozaicul Yakto vezi Daniel Buda, Hristologia antio- 
hiană..., p. 31-32. 

avea o statuie a lui Hadrian prezentat ca Zeus, ţinând în 
mână sfera cerească.'“Acestea sunt alte mărturii legate 
de practicarea cultului împăratului la Antiohia. 

Împăratul Comodus (180-192) care a reintrodus 
jocurile olimpice la Antiohia, a construit un întreg com- 
plex care cuprindea stadion, o baie publică precum şi o 
statuie a lui Zeus Olympianus, patronul jocurilor olim- 
pice.'*! După moartea lui Comodus, antiohienii i-au ridi- 
cat, ca semn de recunoştinţă, o statuie la Antiohia." 

Maximin, care s-a aflat la Antiohia în iarna anu- 
lui 311-312, a ridicat o statuie a lui Zeus Philios care era 
capabilă să acţioneze precum un oracol. Aceasta a trans- 
mis mesajul că creştinii sunt adversari ai zeului şi că ar 
trebui expulzați din oraş. Aceste mesaje ale oracolului, 
transmise în prezenţa lui Maximinus, l-au satisfăcut pe 
acesta în mod deosebit şi a intensificat persecuția cresti- 
nilor antiohieni.7% 

Există o relatare consemnată de Malalas, care 
arată că la Antiohia au existat mult mai multe statui decât 
ne arată izvoarele istorice. Potrivit lui Malalas, un oare- 
care Plutarh, care a fost însărcinat cu construirea Marii 
Biserici din Antiohia, în vremea lui Constantin cel Mare, 
în timpul săpăturilor pentru construcţie, a scos la iveală 
o statuie de bronz a lui Poseidon care a fost ridicată cu 
multă vreme înainte ca talisman împotriva cutremurelor. 
Probabil chiar un cutremur a îngropat această statuie, ră- 
mânând uitată acolo. Plutarh a topit statuia găsită şi a 


760 Malalas, Cronica, XI, 278, 8-11, ed. eng., p. 147. 
761 Malalas, Cronica, XII, 283, 4-9 , ed. eng., p.151. 
762 Malalas, Cronica, 286, 4-5, ed. eng., p. 152. 
763 Eusebiu de Cezarea, [storia bisericeasca Eusebiu HE 9, 
11,5, ed. rom., p. 359. 

turnat o noua statuie a lui Constantin pe care a aşezat-o 
în afara pretoriului. Malalas arată că statuia a fost înso- 
tita de inscripţia BONO CONSTANTINO.” Pornind de 
la această relatare, putem presupune și alte statui vor fi 
avut o soartă similară. 

Avem o ştire interesantă legată de şederea lui 
Jovian (363-364) la Antiohia, spre sfârşitul anului 363, 
după ce a revenit ca împărat din campania antipersană. 
În contextul neînțelegerilor cu antiohienii şi a stării de 
tensiune din oraş, Ammianus Marcellinus ne informea- 
ză că de la statuia cezarului Maximianus care se afla în 
vestibulul palatului a dispărut sfera de aramă, simbol al 
puterii imperiale. Aceste semne precum şi altele (apari- 
tia unor comete, căderea grinzilor tavanului din sala de 
consiliu a oraşului) au fsot interpretate de către autorul 
păgân drept „manifestări ale divinității (păgâne n. n.) 
ofensate" şi semne prevestitoare ale unor nenorociri.'6 

Împăratul Valens (364-378) care a stat cea 
mai mare parte a domniei sale la Antiohia, a construit 
forumul numit mai târziu „al lui Valens.” Acest edificiu 
măreț, care ne este descris în detaliu de către Malalas’“* 
a cuprins trei statui ale lui Valentinian I care era augustul 
senior aflat încă în viaţă. Una dintre ele a fost plasată pe 
o columnă în mijlocul unui spaţiu deschis al forumului. 
Alte două au fost plasate în absidele laterale ale kaira- 
rion-ului."* 


764 Malalas, Cronica 318, 20-21, ed. rom., p. 173. 

765 Amminaus Marcellinus, [storia romană 25, 10, 1-2, ed. rom., 
p. 403. 

766 Malalas, Cronica, 338,19-339,19, ed. rom., p.184. 

767 Vezi pentru descriere Malalas, Cronica, 339, 10-15, ed. rom., 
p. 185. 

Concluzii finale: Principalii factori ai 
complexității convietuirii dintre creștini şi 

Nu doresc să repet aici concluziile pe care le-am 
formulat la sfârşitul fiecărei parti din prezentul volum. 
Mi se pare mai util să amintesc câţiva dintre factorii care 
formează, în opinia mea, complexitatea comvietuirii 
dintre creştini şi păgâni în Antiohia secolelor II-IV. 

Dimensiunea Bisericii. Pentru Teofil al Antiohiei, 
Biserica este asemeni unei insule în mijlocul unei mări 
învolburate, oferind un liman liniştit celor care o cautä.’® 
În schimb, pentru Sfântul loan Hrisostom, Biserica este 
capabilă să vină în sprijinul oraşului atât prin intervenţia 
episcopului ei in fata împăratului la Constantinopol cat 
şi prin rugăciunile credincioşilor antiohieni. „Mult poate 
obştea Bisericii” sau Biserica este „mama comună a 
noastră, a tuturor, desfăcându-şi sânurile şi primindu-vă 
cu braţele deschise""? sunt cuvinte ale Sfântului Ioan 
care arată că în vremea sa Biserica avea încredere nu 
numai în forța ei spirituală, ci şi în puterea ei de a se im- 
plica direct în rezolvarea unei chestiuni legate de viata 
cotidiană a Antiohiei. Aceste două imagini despre Bise- 
rica Antiohiei pe care cei doi episcopi au condus-o în 
perioade diferite — şi la nivele diferite, adică de episcop 


768 Ad A. 2, 14, ed. rom., p. 306; ed. eng., p. 51. 
769 De stat. III, 2, ed. rom., p. 182-183. 
770 De stat. VI, 1, ed. rom., p. 306-307. 

în cazul lui Teofil, respectiv de preot în cazul Sfântului 
loan — relevă dimensiunea acesteia: în vremea lui Teofil, 
Biserica era în minoritate şi căuta să se apere împotriva 
atacurilor venite din partea filosofilor păgâni, să arate că 
persecuțiile împotriva ei nu sunt justificate, dar şi să-şi 
definească propria doctrină. În vremea Sfântului Ioan, 
Biserica creştină era cea mai importantă comunitate re- 
ligioasă a Antiohiei, chiar dacă, în opinia mea, nu forma 
majoritatea. În vremea prezenţei lui Iulian la Antiohia, 
dimensiunea Bisericii creştine nu putea să fie decât si- 
milară cu cea din vremea când Sfântul loan era preot, 
poate puţin mai mică. Cu cât Biserica creştină a crescut 
în numărul membrilor ei, cu atât a devenit un partener 
mai complex pentru păgâni. 

Oraşul. Pentru Teofil, Antiohia este un oraş plin 
de temple păgâne, cu biblioteci în care pot fi citite ope- 
rele autorilor păgâni şi unde creştinii au deja o identitate 
clară şi se remarcă prin morala lor deosebită. Biserica 
are toate datele necesare pentru a creşte, dar este încă o 
minoritate nesemnificativă numeric. Pentru Sfântul loan 
Hrisostom, Antiohia este un oraş cu o reputaţie deosebi- 
tă pentru că acolo au fost numiţi ucenicii Domnului pen- 
tru prima dată creştini, pentru că comunitatea antiohiană 
a ajutat la nevoie comunitatea din Ierusalim şi s-a opus 
iudaizantilor. Trecerea timpului şi creşterea dimensiuni- 
lor Bisericii le-a permis autorilor creştini antiohieni să 
dezvolte profilul creştin al acestuia. Pentru Libanius şi 
Iulian, Antiohia era un mare centru al elenismului, res- 
pectând vechi valori pe care ei le apără cu instrumentele 
avute la îndemână: retorica, filosofia şi acţiunea politi- 
că. Ei nu par a fi intimidati în acţiunile lor de faptul 
că numărul creştinilor din Antiohia este în creştere, dar 

simt că acest lucru ameninţă însăşi esenţa elenismului 
antiohian. Comunitatea care avea să iasă învingătoare 
din această confruntare avea posibilitatea de a determina 
profilul metropolei. 

Elementul iudaic. Complexitatea relaţiilor dintre 
creştini şi păgâni este determinată de existenţa unui al 
treilea element: cel iudaic. Teofil al Antiohiei îl utilizea- 
za, preluând argumentele apologetilor evrei şi dezvoltând 
ideea continuității istorice şi doctrinare între iudaism si 
creştinism pentru a demonta acuzaţiile că creştinismul ar 
fi o religie nouă. Iulian Apostatul are in vedere existenţa 
elementului iudaic şi se gândeşte cum anume să-l folo- 
sească pentru succesul politicii sale religioase. Sfântul 
Ioan îi are în vedere în egală măsură pe păgânii şi evreii 
antiohieni ca parteneri externi ai comunităţii creştine an- 
tiohiene. Imaginea creştinilor în ochii ambelor grupuri 
este pentru el la fel de importantă. Fără a avea în vede- 
re prezenţa şi influenţa elementului iudaic din Antiohia, 
nu vom poutea înţelege complexitatea relaţiilor dintre 
creştini şi păgâni din Antiohia perioadei secolelor II-IV. 
Aproape în egală măsură, trebuie să ţinem seama de ele- 
mentul eleno-păgân dacă am încerca să definim relaţiile 
dintre creştini şi evrei în aceeaşi perioadă. 

Împăratul. În perioada de care ne ocupăm când 
ideea separării între puterea politică şi cea religioasă 
era cu totul străină, apartenenţa religioasă a împăratului 
determina masif viaţa religioasă a Imperiului roman. 
Teofil a trăit în vremea unui împărat de la care se aşteaptă 
să nu permită persecuții împotriva Bisericii şi pentru 
care se roagă. După Constantin cel Mare, Biserica a trăit 
marea schimbare de a avea în rândurile sale, ca membru 
nominal sau pe facto pe imperator. Încercarea lui Iulian 

de a reînvia elenismul şi apostazia sa au fost un şoc enorm 
pentru Biserică a şi un coşmar de care s-a temut vreme 
de peste un secol după moartea Apostatului. Sfântul 
loan este pe deplin conştient că apelul episcopului său 
este adresat unui împărat creştin. Comunitatea în rândul 
căreia se afla împăratul avea şansele cele mai bune să 
domine viaţa religioasă. 

Atitudinea faţă de valorile elenismului. Fata de 
zeități şi doctrina păgână, atât Teofil cât şi Sfântul Ioan 
au atitudini similare. Critica adusă de Sfântul loan pă- 
gânismului este similară celei formulate de Teofil două 
secole mai devreme: imoralitate, credinţă în zei falti, 
negarea proniei divine etc. Şi atitudinea fata de educa- 
tia păgână este similară. Pentru Teofil, autorii păgâni nu 
cunosc adevărul. Dacă pot fi găsite la ei urme de adevăr, 
acestea au fost furate din Scripturi inspirate ale profeti- 
lor. Sfântul Ioan spune: „Căci educaţia păgână, dezvol- 
tând mult delir şi deşertând asupra ascultătorilor multe 
lucruri zadarnice, îi sloboade cu mâinile goale, ei ne- 
dobândind niciun rod, mare sau mic.”””! în comparaţie 
cu cuvântul lui Dumnezeu din Evanghelii. Şi totuşi am- 
bii datorează multe educaţiei lor elenistice. Atitudinea 
lor fata de educaţia păgână se înscrie în linia generală a 
atitudinii mai tuturor autorilor creştini: educaţia păgână 
este blamată şi utilizată în acelaşi timp. 

Divizarile interne ale creştinilor. Chiar daca Teo- 
fil face doar referiri pasagere la ereziile creştine, iar Bi- 
serica din vremea sa nu a fost divizată în două sau mai 
multe grupuri paralele, ci a existat o Biserica a Antiohiei 
şi mai multe erezii şi grupuri creştine, putem bănui că în 


771 De stat. |, 1, ed. rom., p. 65. 

vremea sa, atitudinea fata de iudaism a fost chestiunea 
în jurul căreia Biserica forma două opinii diferite. În vre- 
mea lui Iulian si a Sfântului Ioan, Biserica din Antiohia 
era divizată în mai multe grupuri cu ierarhie paralelă. 
Acest lucru a contribuit în mod sigur la complexitatea 
relaţiilor dintre creştini şi păgâni în perioada secolelor 
I-IV. 

Personalităţi, grupuri şi locuri reprezentative. 
Toate aceste trei elemente au contribuit semnificativ la 
conturarea profilului comunităţii creştine şi a elenismu- 
lui. Teofil, Ioan, Diodor si Flavian pe de o parte, Iulian si 
Libanius de cealaltá parte au fost personalitátile care au 
purtat in confruntare comunitatea din care fáceau parte. 
Filosofii pe de o parte şi monahii pe de alta parte sunt 
exemple are grupurilor reprezentative. Locurile sacre ale 
fiecárei comunitáti — templul lui Apolo din Daphne sau 
mormántul Sfantului Babylas — au dat putere si identita- 
te comunităților. Crestinismul antiohian a învăţat repede 
că fără locuri sacre, identitatea nu-i este clar profilată. 

Tablou cronologic 


Începutul secolului al II-lea d. Hr.: s-a născut Teofil al 
Antiohiei, probabil în Mesopotamia, lângă Eufrat 


162: Verus, asociat la domnie cu Marc Aureliu a sosit 
la Antiohia spre a pregăti o campanie împotriva partilor 


decembrie 165: forțele romane care au cucerit Seleucia 
pe Tigru au fost lovite de o epidemie de variolă 


166: trei generali ai lui Verus l-au învins pe Vologases, 
regele partilor 


jurul anului 169: Teofil a ajuns episcop al Antiohiei 


17 martie 180: a murit împăratul Marc Aureliu. Acest 
eveniment este amintit în Ad A. 


17 iulie 180: a avut loc martiriul creştinilor din Scili la 
care Ad A. probabil că face aluzie 


185: Sfântul Irineu al Lyonului a folosit Ad A. în lucra- 
rea sa Adversus haereses 


înainte de 188 Teofil al Antiohiei a trecut la cele veşni- 
ce 


197: Tertulian a folosit Ad A. în lucrarea sa Apologeti- 
cum 


197-198: Septimiu Sever a pornit de la Antiohia o cam- 

panie împotriva partilor 


213: Tertulian a folosit Ad A. în lucrarea sa Adversus 
Marcionem 


215: Caracalla a iniţiat de la Antiohia discuţii cu Impe- 
riul Part în vederea unei posibile uniri 


vara anului 216: pentru că negocierile au eşuat, Cara- 
calla a pornit o campanie împotriva partilor 


230: a avut loc prima confruntare militară a romanilor 
cu perşii 


primăvara anului 231: Severus Alexandru a plecat în 
fruntea unei campanii spre antipersane 


primăvara anului 232: Severus a pornit în campania 
sa împotriva perşilor, cu armata împărțită în trei contin- 
gente 


iarna anului 232-233: armata a revenit la Antiohia, cu 
împăratul Severus grav bolnav 


255: Novatian a folosit Ad A. în lucrarea sa De trinitate 
256: Antiohia este cucerită de perşi 

260: Antiohia este cucerită de perşi 

260-272: Antiohia s-a aflat sub controlul Palmyrei 


275: Aurelian a recucerit Antiohia de la Zenobia a Pal- 
myrei 


mai 290: împăratul Diocletian se afla la Antiohia pen- 
tru a respinge o invazie a saracinilor 

iarna anilor 297-298: Diocletian s-a aflat la Antiohia. A 
inaugurat palatul imperial contruit de acesta la Antiohia 


298: după ce Galeriu i-a învins pe persi într-o campanie, 
victora a fost celebrată împreună cu Diocletian la Anti- 
ohia 


iarna anilor 299-300: Diocletian s-a aflat la Antiohia 


311-312: Maximin a ridicat o statuie-oracol a lui Zeus 
Philios la Antiohia 


314: se naşte Libanius la Antiohia 


sfârşitul anului 324: a murit episcopul Filogonius al 
Antiohiei 


începutul anului 325: a avut loc la Antiohia un sinod sub 
preşedinţia lui Osiu de Cordoba. Eustațiu a fost transfe- 
rat ca episcop de la Berea la Antiohia 


327: au început la Antiohia lucrările de construcţie a ma- 
rii biserici în formă octogonală 


327-328: Eufronius a devenit episcop al Antiohiei 


331 sau 332: s-a născut la Constantinopol Iulian, viito- 
rul împărat apostat 


vara şi toamna anului 333: la Antiohia izbucneste foa- 
metea datorită prezenţei trupelor romane care pregăteau 
o campanie antipersană 


22 mai 337: Constantin cel Mare a murit la Nicomidia. 
Constantius a devenit împărat mai întâi în Răsărit iar 
apoi peste întreg imperiul 

iarna anilor 338-339: Constantius s-a aflat la Antiohia 
pentru a pregati o campanie impotriva persilor 


decembrie 338: a avut loc un sinod la Antiohia sub 
conducerea lui Eusebiu de Nicomidia care a formulat o 
serie de acuzaţii la adresa lui Atanasie al Alexandriei 


339: Constantius a condus o campanie împotriva perşi- 
lor. Pentru că nu a întâmpinat mare rezistenţă şi nu era 
pregătit pentru o înaintare în teritorul pers, a revenit la 
Antiohia 


iarna anilor 339-340: Constantius s-a aflat la Antiohia 


începutul anului 340: a avut loc un sinod la Antiohia 
care l-a depus pe Atanasie al Alexandriei 


vara anului 340: Constantius a condus o campanie îm- 
potriva perşilor. Spre iarnă a revenit la Antiohia 


iarna anilor 340-341: Constantius s-a aflat la Antiohia 


6 ianuarie 341: a fost sfinţită la Antiohia marea biseri- 
că în formă octogonală 


iarna anilor 341-342: Constantius s-a aflat la Antiohia 
342: Ştefan a devenit episcop al Antiohiei 


vara anului 342: Constantius a organizat o nouă cam- 
panie antipersană 


iarna anilor 342-343: Constantius s-a aflat la Antiohia 
343: a avut loc sinodul de la Sardica 


vara anului 343: Constantius a organizat o expediţie 

antipersană care s-a dovedit a fi un succes 


344: doi episcopi apuseni veniţi la Antiohia au avut parte 
de înscenarea unui scandal sexual din partea lui Ştefan 
al Antiohiei 


vara anului 344: Ştefan al Antiohiei a fost depus de un 
sinod ţinut la Antiohia. A fost înlocuit de Leontiu, un 
eunuc de origine frigiană 


vara anului 344: perşii au pornit o campanie militară 
intrând pe teritoriul roman. Au dobândit victoria, dar cu 
multe pierderi. Retragerea lor s-a dovedit un dezastru 


mai 345: Constantius a pornit o campanie împotriva per- 
şilor 


346: Constantius a construit un nou port la Seleucia Pie- 
ria pentru a spori fiabilitatea militară a Antiohiei ca me- 
tropolă 


martie-aprilie 346: Sfântul Atanasie cel Mare a vizi- 
tat Antiohia spre a-şi prezenta cauza în fata împăratului 
Constantius 


348: Iulian şi Gallus primesc permisiunea de a părăsi 
domeniul imperial Macellum din Capadocia 


346: Libanius se mută de la Constantinopol la Nicomi- 
dia 

349: se naşte la Antiohia Sfântul loan Gură de Aur 
350: Actius, arian extremist, a fost hirotonit diacon de 


Leontiu al Antiohiei 

350: a murit Constans 


351: Constantius a ramas singur stapanitor al Imperiu- 
lui 


15 martie 351: Gallus a fost numit caesar de catre Con- 
stantius 


cândva între 351-352: Iulian a părăsit in secret credin- 
ta creştină sub influenţa filosofului Maximus din Efes 


354: Libanius revine în Antiohia, oraşul său natal 
355: Gallus a fost executat de către Constantius 


6 noiembrie 355: Iulian este numit caesar de către 
Constantius 


sfârşitul anului 355: Constantius şi Iulian au reconfir- 
mat dreptul clerului antiohian de a fi scutiţi de serviciile 
municipale obligatorii 


355-358: au loc la Antiohia negocieri romano-persane. 
Libanius le urmăreşte cu mare interes. Negocierile nu 
au adus pacea datorită pretențiilor teritoriale exagerate 
ale perşilor 


356: Constantius a vizitat Roma şi a fost intrigat de mă- 
retia păstrată încă de vechile credinţe păgâne în vechea 
capitală 


357: a murit episcopul Leontiu al Antiohiei. A fost înlo- 
cuit de Eudoxiu 


357: sinod al anomeienilor la Antiohia care a reconfir- 
mat poziţia lor extremă 

3 iulie 357: Constantius a emis un decret care interzicea 
consultarea de către membrii curţii a oracolelor, auguri- 
lor, sau a orice altă formă de divinatie 


31 iulie 357: Constantiu emite un decret împotriva ori- 
căror forme de divinatie. Păgânii din Antiohia au mult 
de suferit de pe urma aplicării cu zel a acestei legi 


359: Constantius, speriat de succesele militare ale lui Iu- 
lian din Galia, i-a luat acestuia cele mai bune trupe 


359: Sapor a invadat Mesopotamia. Constantius a ales 
să organizeze campania antipersană din Constantinopol, 
nu din Antiohia 


februarie 360: Iulian este proclamat împărat de către 
trupele sale din Galia 


360: Eudoxiu al Antiohiei a fost promovat episcop al 
Constantinopolului. A fost înlocuit de Meletie, transfe- 
rat din scaunul episcopal de Berea. În acelaşi an a fost 
trimis în exil 


360: Constantius s-a refugiat la antiohia după ce a fost 
înfrânt de perşi 


iarna anilor 360-361: Constantius s-a aflat la Antiohia 
361: Euzoius este ales episcop al Antiohiei 


361: sinod arian la Antiohia care a emis un crez conside- 
rat a fi fost cel mai extrem de până atunci 


3 noiembrie 361: a murit împăratul Constantius a murit 
la Mopsuecre, lângă Tars 

11 decembrie 361: Iulian a intrat triunfator in Constan- 
tinopol 


mai 362: Iulian a pornit de la Constantnopol spre Anti- 
ohia 
18 iulie 362: Iulian a intrat în Antiohia fiind primit cu 


ovatii de mulţime 


august 362: a avut loc sărbătoarea anuală a lui Apolo la 
Daphne, cu participarea lui lulian Apostatul 


362: sinod la Alexandria organizat de Sfântul Atanasie 
care a încercat să rezolve schisma din Biserica Antiohiei. 


362: episcopul Lucifer de Calaris l-a hirotonit episcop 
pe Paulin pentru comunitatea eustatiana din Antiohia 


22 octombrie 362: templul lui Apollo din Daphne a luat 
foc 


decembrie 362 sau ianuarie 363: Iulian i-a martirizat 
pe soldaţii creştini Bonosus şi Maximilianus 


sfârşitul 362 sau începutul 363: a murit Felix, colabo- 
rator apropiat al lui Iulian 


1 ianuarie 363: lulian a sărbătorit la Antiohia intrarea sa 
în al patrulea consulat. 


23 februarie 363: a murit Iulian, unchiul împăratului 
Iulian, în urma unei boli misterioase şi cumplite 


5 martie 363: Iulian a părăsit Antiohia plecând in cam- 
pania împotriva perşilor 


27 iunie 363: lulian Apostatul este asasinat în timpul 

campaniei antipersane. Jovian devine împărat 


363: are loc la Antiohia un sinod care confirmă unirea 
dintre homeieni şi gruparea lui Meletie al Antiohiei 


sfârşitul anului 363: sfera de aramă, simbol al puterii 
imperiale a căzut de la statuia cezarului Maximianus. A 
fost interpretată drept semn al apropierii sfârşitului dom- 
niei lui Jovian 


364: moare Jovian iar puterea este preluată de către Va- 
lens 


365: Valens a emis un decret de retrimitere în exil a tu- 
turor episcopilor care au beneficiat de amnistia dată de 
Iulian Apostatul. Meletie al Antiohiei pleacă în exil in 
Egipt 


sfârşitul anului 371: Valens declanteaza la Antiohia o 
persecuție împotriva oracolelor 


373: Apolinarie de Laodicea îşi predica erezia la Antio- 
hia, potrivit Fericitului leronim 


375 sau 376: Apolinarie din Laodicea l-a hirotonit pe un 
oarecare Vitalis ca episcop apolinarist al Antiohiei 


sfârşitul anului 375: păgânul Themistius, oratorul curţii 
imperiale i-a cerut lui Valens să înceteze persecuția îm- 
potriva ortodocşilor 


9 august 378: a murit Valens într-o luptă cu goții lângă 
Adrianopol 


sfârşitul anului 378: Graţian a emis un edict care per- 
mitea revenirea episcopilor exilați. Meletie revine la An- 

tiohia 


19 februarie 379: Graţian l-a asociat la domnie pe Teo- 
dosie cel Mare 


septembrie 379: Meletie a ținut un sinod cu 153 de epi- 
scopi la antiohia într-o încercare de a rezolva definitiv 
schisma antiohiană 


27 februarie 380: Gratian, Valentinian al II-lea şi Teo- 
dosie au emis decretul Cunctus populos prin care declară 
Ortodoxia religia oficială a Imperiului 


aprilie 380: Meletie al Antiohiei a început, probabil, 
construirea unei biserici cruciforme unde urmau să fie 
aşezate moaştele Sfântului Babylas 


380: Sfântul loan Gură de Aur este hirotonit diacon 


10 ianuarie 381: Gratian, Valentinian al II-lea şi Teo- 
dosie au emis un decret care interzicea ereticilor să se 
adune în biserici 


381: Meletie al Antiohiei a trecut la cele veşnice la Con- 
stantinopol în timpul sinodului II ecumenic. În locul lui 
a fost ales episcopul Flavian 


iarna 381-382: secetă urmată de foamete la Antiohia 


382: o lege dată de Teodosie pentru ducele de Osrhoene 
prevedea ca templele să rămână deschise, adunările, fes- 
tivalurile şi sărbătorile asociate cu acestea să continuie 


383-384: Libanius primeşte titlul onorific de prefect al 
pretoriului 

384: secetă, foamete şi robele economice la Antiohia 


385: Cynegius, prefect al pretoriului şi creştin fervent 
vizotează Antiohia şi-l primeşte cu mare cinste pe Liba- 
nius 


386: Sfântul loan Gură de Aur este hirotonit preot 


386: Sfântul loan Gură de Aur a tinutun panegiric în 
cinstea lui Meletie al Antiohiei 


386: Teodosie a ordonat ca păgânii din Egipt să-şi aleagă 
un mare preot, în vreme ce ei aveau obligaţia să se ocu- 
pe de temple şi de ritualurile acestora 


386: Libanius i-a adresat împăratului Teodosie o scri- 
soare „despre situația templelor” în care se plânge de 
măsurile fără acoperire legală luate de creştini împotriva 
templelor din jurul Antiohiei 


26 februarie 387: are loc la Antiohia „revolta statuilor” 


15 martie 387: soseşte la Antiohia o delegație trimisă 
de împărat 


9 aprilie 387: soseşte vestea că oraşul Antiohia a fost 
iertat de către împăratul Teodosie 


martie 387: s-au încheiat lucrările de pavare a bisericii 
„lui Babylas” în vremea episcopului Flavian 


aprilie 388: păgânul Tatian îl înlocuieşte în funcția de 
prefect al pretoriului pe creştinul Cynegius 


388-389: Paulin episcopul grupării eustatienilor din An- 
tiohia a trecut la cele veşnice 

393: s-a stins din viata Libanius, ultimul mare reprezen- 
tant al elenismului din Antiohia 


398: Sfântul loan Gură de Aur este ales arhiepiscop al 
Constantinopolului 


403: Sfântul loan Gură de Aur este depus de sinodul de 
la Stejari 


404: episcopul Flavian al Antiohiei trece la cele veşnice 


404: Sfântul loan Gură de Aur este trimis în al doilea 
exil, la Cucuz în Armenia 


14 septembrie 407: Sfântul loan Gură de Aur moare în 
drum spre al treilea exil 

Lista episcopilor Antiohiei intre anii 169-404 


Teofil (c. 169 — c. 182) 
Maximus I (182-191) 
Serapion (191-211) 
Asclepiades I Mărturisitorul (211-220) 
Filetus (220-231) 

Zebinus (23 1-237) 

Babilas (237- c. 250) 

Fabius (253-256) 

Demetrius (c. 256-incert) 
Pavel de Samosata (260-268) 
Domnus I (268/269-273/274) 
Timaeus (273/274-282) 
Chiril I (283-303) 

Tyranion (304-314) 

Vitalius (314-320) 
Filogonius (320-324) 

Eustatiu (325-328) 


Ierarhia homeianä (neoariană) 
Paulinus de Tyr (329-330) 
Eulalius (331-332) 
Eufronius (332-333) 
Flacitus (333-342) 

Ştefan (342-344) 

Leontiu (344-358) 
Eudoxiu (358-359) 
Aniamus (359) 

Euzoius (361-378) 
Dorotei (378-381) 


Gruparea meletiană 


Meletie (359/360-381) 
Flavian 381-404) 

Ierarhia grupării eustatienilor 
Paulinus (361/361-388/389) 
Evagrius (388/389- 393) 


Ierarhia apolinaristä 


Vitalis (375 - ?) 

Abrevieri 


Ad A — Ad Autholycum 

ATR — Anglican Theological Review 

BGL - Bibliothek der griechischen Literatur 
BKV — Bibliothek der Kirchenvater 

CSEL — Corpus Scriptorul Ecclesiasticorum La- 


tinorum 


CTR - Cristwell Theological Review 

DTC - Dictionaire de Théologique Catholique 
GOTR - Greek Orthodox Theological Review 
HTS — Harvard Theological Review 

JBL — Journal of Biblical Literature 

JThS — Jounral of Theological Studies 

MPG - Migne. Patrologia Graeca 

PSB — Părinţi şi scriitori bisericeşti 

Quasten - Quasten Johannes, Patrology vol. I: 


The Beginning of Patristic Literature From the Aposto- 
lic Creed to Iraenaeus, Notre Dame, IN, 2001 


schaft 


SC — Sources Chrétiennes 

RGG - Religion in Geschichte und Gegenwart 
TrinJ — Trinity Journal 

VC - Vigiliae Christianae 

ZAC - Zeitschrift für Antike und Christentum 

Asa cum arata titlul prezentului volum, in cuprinsul acestuia 
imi propun sa ma ocup de relatia dintre crestini si pagani in Antiohia 
in secolele II-IV. Deşi titlul vorbeşte doar despre relaţia dintre creştini 
şi păgâni, din cuprinsul şi concluziile lui reiese că raporturile dintre 
aceste două comunităţi religioase din Antiohia, din perioada mai sus 
indicată, nu pot să fie înţelese corect fără luarea în considerare a unui 
al treilea element, anume cel iudaic. Subtitlul relevă faptul că nu va fi 
vorba de o prezentare liniară a întregii istorii a relaţiilor 
creştino-păgâne, ci îmi propun analizarea a trei exemple sau cazuri 
punctuale: relaţia dintre creștini şi păgâni în Antiohia sfârşitului 
secolului al Il-lea, așa cum reiese din lucrarea apologetică Ad 
Autholycum a lui Teofil al Antiohiei; relaţiile dintre împăratul lulian 
Apostatul si creștinii antiohieni în perioada cât acesta a stat la 
Antiohia pregătind campania împotriva perșilor (iulie 362-martie 
363); modul în care Sfântul loan Gură de Aur, pe atunci preot la 
Antiohia si Libanius, celebru retor antiohian păgân, prezintă 
iniţiativele creştine respectiv păgâne de apărare a orașului în fata lui 
Teodosie cel Mare după ce statuile familiei imperiale au fost distruse 
în 387 de o revoltă spontană din Antiohia pornită de la aflarea vestii 
că asupra orașului s-au impus noi taxe. 

Nădejdea mea este că cei care vor lectura acest volum vor fi 
convinşi că a fost o decizie corectă şi susținută ştiinţific să definesc, în 
subtitlul acestuia, drept „complexă” relaţia dintre creştini şi păgâni în 
metropola Antiohiei secolelor II-IV. Complexitatea acestor relaţii 
reiese dintr-o multitudine de factori. Voi aminti aici doar câţiva dintre 
ei, sper, cei mai importanţi: contactul dintre mesajul Evangheliei şi 
lumea greco-romană cu religiile şi filosofia, cu logica şi retorica ei; 
atitudinea responsabililor politici de diferite nivele fata de religios; 
existenţa elementului iudaic cu rol de asemenea complex, de 
concurent, de adversar, de mediator, de orientare sau de furnizor de 
experienţă şi argumentatie; diviziunile şi ereziile existente între 
creştini; diversitatea lumii păgâne; credinţa, personalitatea, talentul şi 
viziunea liderilor religioşi şi politici creştini şi păgâni; coeziunea 
dintre diferite grupuri determinante din interiorul Bisericii respectiv 
a cultelor şi şcolilor filosofice şi marea masă a credincioşilor. 

